[bookmark: _Hlk219312227]Абай атындағы Қазақ ұлттық педагогикалық университеті





ӘОЖ: 373.2.091.12 (043.3)                                              Қолжазба құқығында





КАРИМОВА РАЗИЯ ЕЛЕУПАНОВНА


[bookmark: _Hlk219316299]Болашақ мектепке дейінгі ұйым педагогтерін заттық дамытушы ортаны құруға даярлау

[bookmark: _Hlk123722050]8D01201 - Мектепке дейінгі оқыту және тәрбиелеу



Философия докторы (PhD)
дәрежесін алу үшін дайындалған диссертация



	[bookmark: _Hlk219316429]Ғылыми кеңесшісі:
Философия докторы (PhD) қауым. проф. м.а.
Алимбекова А.А.


	Шетелдік ғылыми кеңесшісі:
Философия докторы (PhD)
Yücel Gelişli
Гази Университеті (Анкара, Түркия)









Қазақстан Республикасы 
Алматы, 2026
[bookmark: _Hlk124970659]МАЗМҰНЫ

	НОРМАТИВТІК СІЛТЕМЕЛЕР
	3

	АНЫҚТАМАЛАР
	5

	БЕЛГІЛЕУЛЕР МЕН ҚЫСҚАРТУЛАР
	6

	КІРІСПЕ
	7

	1 БОЛАШАҚ МЕКТЕПКЕ ДЕЙІНГІ ҰЙЫМ ПЕДАГОГТЕРІН ЗАТТЫҚ ДАМЫТУШЫ ОРТАНЫ ҚҰРУҒА ДАЯРЛАУДЫҢ ТЕОРИЯЛЫҚ НЕГІЗДЕРІ
	21

	[bookmark: _Hlk115908228]1.1 «Орта», «заттық дамытушы орта», «педагогтің кәсіби даярлығы» ұғымдарының  ғылыми әдебиеттердегі зерттелу жайы
	21

	1.2 Мектепке дейінгі ұйымдарда заттық дамытушы ортаны құрудың факторлары, формалары мен құралдары
	45

	1.3 Жобалау іс-әрекеті негізінде болашақ педагогтердің заттық дамытушы ортаны құруға даярлаудың ерекшеліктері
	59

	2 БОЛАШАҚ МЕКТЕПКЕ ДЕЙІНГІ ҰЙЫМ ПЕДАГОГТЕРІН ЗАТТЫҚ ДАМЫТУШЫ ОРТАНЫ ҚҰРУҒА ДАЯРЛАУДЫҢ  ҒЫЛЫМИ-ӘДІСНАМАЛЫҚ ШАРТТАРЫ
	78

	2.1 Болашақ мектепке дейінгі ұйым педагогтерін заттық дамытушы ортаны құруға даярлаудың әдіснамалық тұғырлары
	78

	2.2 Заттық дамытушы ортаны құруға болашақ мектепке дейінгі ұйым педагогтерін даярлаудың мүмкіндіктері 
	97

	2.3 Болашақ мектепке дейінгі ұйым педагогтерін заттық дамытушы ортаны құруға даярлаудың құрылымдық-мазмұндық моделі
	100

	3 БОЛАШАҚ МЕКТЕПКЕ ДЕЙІНГІ ҰЙЫМ ПЕДАГОГТЕРІН ЗАТТЫҚ ДАМЫТУШЫ ОРТАНЫ ҚҰРУҒА ДАЯРЛАУДАҒЫ ТӘЖІРИБЕЛІК-ЭКСПЕРИМЕНТТІК ЖҰМЫСТАР МАЗМҰНЫ
	123

	3.1 Болашақ мектепке дейінгі ұйым педагогтерін заттық дамытушы ортаны құруға даярлаудың әдістемесі
	123

	3.2 Болашақ мектепке дейінгі ұйым педагогтерін заттық дамытушы ортаны құруға даярлаудың механизмі
	155

	3.3 Тәжipибeлiк-экcпepимeнттік жұмыс нәтижeлері
	170

	ҚОРЫТЫНДЫ
	205

	ПАЙДАЛАНЫЛҒАН ӘДЕБИЕТТЕР ТІЗІМІ
	224

	ҚОСЫМША 
	










НОРМАТИВТІК СІЛТЕМЕЛЕР

Бұл диссертациялық жұмыста мемлекеттік стандарттар мен құжаттарға сілтеме жасалды: 
Мемлекет басшысы Қасым-Жомарт Тоқаевтың Ұлттық құрылтайдың бесінші отырысында сөйлеген сөзі, 21.01.2026 ж.
Білім туралы. Қазақстан Республикасының 2007 жылғы 27 шілдедегі №319 заңы. (01.02.2026 жылғы өзгерістер мен толықтырулар).
Бала құқықтары туралы Конвенция: БҰҰ, 20 қараша 1989 ж. (Қазақстан Республикасы 1994 жылғы 8 маусымда ратификациялаған). - Нью-Йорк: БҰҰ, 1989
Қазақстан Республикасы. Баланың құқықтары туралы: Қазақстан Республикасының Заңы (2002 жылғы 8 тамыз, № 345-II). - Астана.
Мектепке дейінгі тәрбие мен оқытудың мемлекеттік жалпыға міндетті стандарты. Қазақстан Республикасы Білім және ғылым министрінің 2022 жылғы 3 тамыздағы №348 бұйрығы.
Мектепке дейінгі тәрбие мен оқытудың үлгілік оқу бағдарламасы Қазақстан Республикасы Білім және ғылым министрінің 14.10.2022 № 422 бұйрығы. 
Мектепке дейінгі тәрбие мен оқытудың үлгілік оқу бағдарламасына нұсқаулық, - Астана, 2022 - 258 бет.
Қазақстан Республикасы Оқу-ағарту министрлігі Баршаға қолжетімді сапалы білім 1.09.2023 ж. Қазақстан Республикасы Оқу-ағарту министрлігінің ТжКБ департаменті.
Мектепке дейінгі тәрбиелеу мен оқытуды дамыту моделі 15.03.2021ж. №137. Қазақстан Республикасы Үкіметінің 2021 жылғы 15 наурыздағы № 137 қаулысы.
Қазақстан Республикасында мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасын бекіту туралы 28.03.2023ж №249 қаулысы.
Білім беру саласындағы зерттеушілердің қазақстандық қоғамы (KERA) хатшылығының жиналысында мақұлданған ҚР білім зерттеушілерінің әдеп кодексі. № 2 хаттама, 09.09.2020 ж.
Білім беру ұйымдарының педагогтеріне арналған кәсіптік стандарттарды бекіту туралы Қазақстан Республикасы Оқу-ағарту министрінің 2025 жылғы 24 ақпандағы № 31 бұйрығы.
Жоғары және жоғары оқу орнынан кейінгі білім берудің мемлекеттік жалпыға міндетті стандарттары, Қазақстан Республикасы Ғылым және жоғары білім министрінің 2022 жылғы 20 шiлдедегi № 2 бұйрығы.
Қазақстан Республикасы педагогикалық білім беруді дамыту тұжырымдамасы. 2022. (2024 жылы Қазақстан Республикасы Ғылым және жоғары білім министрлігінің Жұмыс тобы тарапынан толықтырылып, өзектендірілген).
Қазақстан Республикасында жоғары білімді және ғылымды дамытудың 2023-2029 жылдарға арналған тұжырымдамасын бекіту туралы Қазақстан Республикасы Үкіметінің 2023 жылғы 28 наурыздағы № 248 қаулысы.
[bookmark: _Hlk215950788]Қазақстан Республикасының Оқу-ағарту министрлігі. (2025). «Адал азамат» біртұтас тәрбие бағдарламасы https://uba.edu.kz/storage/app/media/99999%20VVV%20MMM%20KZ%20KZ.pdf (қол жеткізілген күні: 2025 жылғы 6 желтоқсан).





































АНЫҚТАМАЛАР

Бұл диссертациялық жұмыста келесі терминдерге сәйкес анықтамалар қолданылған:
Педагог-тәрбиеші - мектепке дейінгі тәрбие мен оқытудың мемлекеттік жалпыға міндетті стандартының талабына, жас ерекшелік топтарының үлгілік оқыту жоспары бойынша ұйымдастырылған іс-әрекетінің кестесіне сәйкес педагогикалық процесті жүзеге асырады.
[bookmark: _Hlk121316881]Жоғары оқу орны - алдыңғы қатарлы жастар тәрбиелеу, адамзаттың мәдени және өнегелік деңгейі мен оның ой-өрісін арттыру, жоғары білімді маман иелерін қазіргі заман талабына сай дайындау.  
Мектепке дейінгі ұйым - бір жастан бастап мектеп жасына жеткенге дейінгі балаларды тәрбиелеуді, оқытуды іске асырады.
Заттық дамытушы орта - мектепке дейінгі жастағы балалардың жан-жақты дамуын қамтамасыз ететін арнайы ұйымдастырылған заттар мен кеңістіктер жиынтығы. Ол баланың сенсорлық, когнитивтік, тілдік, шығармашылық және әлеуметтік белсенділігін қолдайды.
Педагогтің кәсіби даярлығы - болашақ мектепке дейінгі ұйым педагогінің теориялық білім, практикалық дағды және кәсіби-адамгершілік қасиеттер негізінде қалыптасқан кәсіби қызметке дайындығы.
Ойын ортасы - баланың еркін және рөлдік ойындар арқылы әлеуметтік-эмоционалдық және тілдік дағдыларын дамытатын педагогикалық кеңістік.
Заттық-кеңістіктік орта - баланың еркін қозғалуына, зерттеуіне және шығармашылықпен айналысуына мүмкіндік беретін материалдық орта мен кеңістіктің ұйымдастырылу формасы.
[bookmark: _Hlk130134016]Жобалау - білім алушылар мен педагогтердің іс-әрекетінің негізгі білімдерін алдын-ала өңдеу.
Жобалау қабілеті - болашақ педагогтің заттық дамытушы ортаны ғылыми-әдістемелік тұрғыдан жобалай алу, болжай алу және жүзеге асыра алу мүмкіндігі.
Педагогикалық дизайн - оқу және тәрбиелеу үдерістерін алдын ала жоспарлау, жобалау және тиімді ұйымдастыруға бағытталған педагогтің кәсіби іс-әрекеті.
Ортаны педагогикалық ұйымдастыру - баланың жас және жеке ерекшеліктеріне сай білім беру кеңістігін мақсатты түрде құрастыру және бейімдеу үдерісі.
Даму аймағы - баланың қазіргі даму деңгейі мен ересек көмегімен жете алатын даму мүмкіндіктері арасындағы кеңістік; ұғым Л.С. Выготскийдің теориясына негізделген.

		КІРІСПЕ

Зерттеудің көкейкестілігі. Қазіргі таңда Қазақстан Республикасында білім беру жүйесінің барлық деңгейінде сапалы және қолжетімді білім беруді қамтамасыз ету, педагог кадрлардың кәсіби даярлығын жетілдіру, білім беру ортасын жаңғырту басты стратегиялық міндеттердің бірі ретінде айқындалған. Осы тұста айта кету керек, мектепке дейінгі тәрбие мен оқыту саласында білім беру мазмұнын жаңарту, оқыту мен тәрбиелеудің заманауи тәсілдерін енгізу және заттық дамытушы ортаны сапалы ұйымдастырудың өзектілігі арта түсуде.
2026 жылдың 21 қаңтарында өткен Ұлттық құрылтайдың бесінші отырысында Мемлекет басшысы Қасым-Жомарт Тоқаев ел дамуының ұзақ мерзімді бағытын айқындай отырып, стратегиялық жаңғыру, ұлттық құндылықтарды сақтау және адами капитал сапасын арттыру мәселелерін негізгі басымдық ретінде белгіледі. Президент білім беру жүйесін уақыт талабына сай жаңарту, оның мазмұны мен инфрақұрылымын сапалық тұрғыдан жетілдіру, сондай-ақ жас ұрпақтың зияткерлік әлеуетін күшейту міндеттеріне айрықша назар аударды [1]. Ұстанымдар тек жалпы орта немесе жоғары білім беру деңгейіне ғана емес, ең алдымен тұлғаның іргетасы қаланатын мектепке дейінгі кезеңге тікелей қатысты екені сөзсіз.
Өйткені баланың тұлғалық болмысы, танымдық қызығушылығы мен әлеуметтік мінез-құлқы ең алдымен оның дамуына жағдай жасалған орта арқылы қалыптасады. Егер білім беру кеңістігі жүйесіз, формалды сипатта ұйымдастырылса, онда баланың табиғи белсенділігі мен шығармашылық әлеуеті толық ашылмайды. Керісінше, ғылыми негізделген, қауіпсіз әрі мазмұндық тұрғыдан ойластырылған заттық-дамытушы орта баланың дербестігін қолдап, бастамашылдығын оятып, әлеуметтік тәжірибесін байытады.
Болашақ педагогтердің мектепке дейінгі ұйымдарда сапалы заттық ортаны жобалау және құруға кәсіби даярлығы – мемлекеттік реформалардың ішкі мазмұнымен үндес келетін маңызды міндет. Бұл тек техникалық безендіру немесе кеңістікті ұйымдастыру мәселесі емес, баланың даму логикасын, жас ерекшеліктерін, қауіпсіздік талаптарын және педагогикалық мақсатты біртұтас жүйеде түсінуді талап ететін күрделі кәсіби құзыреттілік.
Заманауи талаптарға сәйкес ұйымдастырылған заттық-дамытушы орта баланың шығармашылық белсенділігін арттырып қана қоймай, оның өзіндік шешім қабылдауына, әрекет барысында тәжірибе жинақтауына, қарым-қатынас мәдениетін меңгеруіне мүмкіндік береді. Демек, мұндай орта - тек физикалық кеңістік емес, ол баланың дамуын қамтамасыз ететін педагогикалық ресурс, ал оны ғылыми тұрғыдан жобалай алатын педагог -ұлттық білім беру саясаты көздеген сапалы адами капиталды қалыптастырушы негізгі тұлға.
Қазақстан Республикасының 2022 жылғы 3 тамыздағы №348 бұйрығымен бекітілген Мектепке дейінгі тәрбие мен оқытудың мемлекеттік жалпыға міндетті стандарты мектеп жасына дейінгі балалардың жас ерекшеліктеріне сәйкес келетін заттық дамытушы ортаны құру қажеттілігін нақтылап, баланың шығармашылық, танымдық және әлеуметтік қабілеттерін қалыптастыруға бағытталған орта ұйымдастыруды қажет етеді [2]. Айта кететініміз, 2022 жылғы 14 қазандағы №422 бұйрықпен бекітілген Мектепке дейінгі тәрбие мен оқытудың үлгілік оқу бағдарламасы [3] мен әдістемелік нұсқаулықта заттық дамытушы ортаның рөлі тәрбие мен оқыту процесінің құрамдас бөлігі ретінде жан-жақты сипатталған [4].
Заттық дамытушы ортаны сапалы ұйымдастыру мектепке дейінгі ұйым педагогтерінің кәсіби құзыреттілігіне тікелей байланысты. Осы мәселе 2025 жылғы 24 ақпандағы №31 бұйрықпен бекітілген педагогтердің кәсіптік стандарттарында көрініс тапқан. Аталған стандарттарда педагогтің білім беру ортасын жобалау, дамыту, балаға қолайлы және қауіпсіз кеңістік қалыптастыру қабілеттері - кәсіби біліктіліктің міндетті құрамдас бөлігі ретінде қарастырылады [5].
Қазақстан Республикасының мектепке дейінгі тәрбиелеу мен оқытуды дамыту моделі (15.03.2021 ж. №137 қаулы) [6] мен 2023-2029 жылдарға арналған тұжырымдама (28.03.2023 ж. №249 қаулы) мектепке дейінгі білім беру сапасын арттырудың негізгі бағыттарын белгілеп, заттық дамытушы ортаны баланың еркін ойнауына, белсенді танымдық әрекетіне, зерттеушілік дағдыларының дамуына маңызды болмақ [7]. Құжаттарда педагогтің заттық ортаны жобалау мен тиімді пайдалану бойынша арнайы даярлығының маңыздылығы ерекше аталады.
Қазақстан Республикасы Оқу-ағарту министрлігінің «Баршаға қолжетімді сапалы білім» ұлттық баяндамасында мектепке дейінгі ұйымдарда білім беру ортасының сапасын көтеру - негізгі басымдықтардың бірі ретінде көрсетіліп, педагог кадрларды оқыту бағдарламаларына заманауи технологиялар мен әдіснамаларды енгізу қажеттілігі атап өтілген [8].
[bookmark: _Hlk202973043]Жоғары білім беру саласында да аталған мәселеге ерекше назар аударылып отыр. Қазақстан Республикасы педагогикалық білім беруді дамыту тұжырымдамасы (2022, 2024 ж. өзектендірілген нұсқасы) [9] мен 2023-2029 жылдарға арналған жоғары білім мен ғылымды дамытудың тұжырымдамасы (28.03.2023 ж. №248 қаулы) педагог даярлығын практикаға бағытталған, құзыреттілікке негізделген және инновациялық тәсілдермен толықтыру қажеттігін баса көрсетеді [10]. 2022 жылғы 20 шілдеде бекітілген Жоғары және жоғары оқу орнынан кейінгі білім берудің мемлекеттік жалпыға міндетті стандарты педагогтің кәсіби қызметіне қажетті негізгі құзыреттерді анықтап, білім беру ортасын жобалау және ұйымдастыру бойынша біліктілікті қалыптастыруға бағытталған [11].
Кәсіпті игеру, білімді, дағдыларды, тәжірибені кеңейту үдерісінде болашақ педагогтің өз қызметіне деген көзқарасын, кәсіби қызығушылықтары мен қажеттіліктерінің пайда болуын анықтайтын жеке қасиеттері өзгереді. Кәсіби даму үдерісінде өзгерістер оң және теріс көріністерге ие болуы мүмкін кәсіби қызметтің өзгеруіне әкеледі. Болашақ мектепке дейінгі ұйым педагогінің жеке және кәсіби дамуына әсер ететін жағдайлар мен құралдарды іздеумен байланысты ерекше ғылыми мәселе ретінде зерттеу қажеттілігі туындайды. Біз зерттеуімізде мектепке дейінгі ұйымның дамытушы заттық ортасын дамытуды педагогикалық сипаттағы шығармашылық мәселелерді шешу арқылы оның жеке және даярлығындағы тәрбиеші қызметінің ерекше түрі ретінде қарастырамыз. Даярлық қызметін зерттеу болашақ педагог жұмысындағы жүйелі өзгерістерді анықтауды, оларға әсер ететін жағдайларды нақтылауды және кәсіби дамудың оңтайлы құралдарын таңдауда тиімді болмақ.
Мектеп жасына дейінгі балалармен тікелей өзара әрекеттесумен қатар, педагог-тәрбиешілердің негізгі бағыттарының бірі балалар үшін заттық дамытушы ортаны құру және жобалау [12]. Мектепке дейінгі ұйымның заттық кеңістігін өзгерту және жобалау бойынша жұмыс кәсіби дамудың кез-келген кезеңінде болашақ педагогке қызықты болатын шығармашылық ізденіспен байланысты, өйткені  жобалау кезінде оның педагогикалық қызығушылықтарын білдіруге, осы қызмет түрінде даралықты көрсетуге мүмкіндік береді. Заттық дамытушы орта балалардың жан-жақты дамуын, белсенділігін, қауіпсіздігін, психологиялық жайлылығын қамтамасыз ететін және қоршаған орта элементтерінің қол жетімділігін, өзгергіштігі мен көп қызметтілігін арттыруға байланысты мектепке дейінгі ұйымда арнайы ұйымдастырылған әлеуметтендіру факторы. 
Заттық-дамытушы ортаны ғылыми тұрғыдан пайымдау тамыры адам болмысы мен оны қоршаған кеңістік арасындағы терең байланыс жөнінде ежелден айтылып келе жатқан философиялық ой-толғамдардан өрбиді.
[bookmark: _Hlk221058924]Конфуцийдің (б.з.д., 479 ж.) білім берудегі негізгі мақсаты тұлғаның рухани өсуін анықтауда ортаның маңызына ерекше тоқталған [13]. Кейіннен Конфуцийдің негізгі идеялары Платон (б.з.д., 427-347ж.ж.) [14], Сократ (б.з.д., 469-399 ж.ж) [15], Аристотельдің (б.з.д., 384-322 ж.ж) философиясында дамып [16], Шығыс ойшылдары Әл-Фарабидің «Қайырымды қала тұрғындарының қөзқарастары», «Бақытқа жету жолы туралы», «Азаматтық саясат» (шамамен 920-950 ж,ж) [17], Ж.Баласұғынның «Құтты білік» (1069-1070жж) [18], Абайдың «Қара сөздері» [19] және т.б., еңбектерінде жалғасын тапты. 
Педагогикалық ғылыми бағытта қоршаған орта баланың табиғи дамуына септігін тигізетінін алғаш тұжырымдаған Я.А.Коменский «Ұлы дидактика» болса [20], баланың заттық ортадағы даму мәселесі алғаш рет М.Монтессоридің «Баланың үйі. Ғылыми педагогика әдісі» еңбегінде қарастырды [21], ал тұлға типі мен оның дамуы жүретін педагогикалық ортаның байланысы туралы П.Ф.Лесгафтың «Баланың отбасылық тәрбиесі» еңбегінде теориялық негізделді [22]. 
Жалпы кез келген жастағы балаларды тәрбиелеу мен оқыту үдерісінде гуманистік ұстаным педагогикалық үдерістің ажырамас бөлігі. Өкінішке орай қазіргі заманда көзі ашық, ақпарат дамыған, ғылым педагогикалық білім қол жетімді заманауи қоғамымызда білім беру ортасында, атап айтқанда мектепке дейінгі ұйымда балаға қатысты педагогикалық кадрлар тарапынан қатыгездік орын алып жатқан жайлары да құпия емес. Болашақ мектепке дейінгі ұйым педагогтерін заттық дамытушы ортаны құруға даярлауда гуманистік тұрғыда дайындаудың да өзектілігі арта түсіп отырған жайы бар.
Заттық дамытушы ортаны құруда болашақ мектепке дейінгі педагогтерге қойылатын басты талап ізгілікті болу. Осыған орай гуманистикалық педагогика өкілдері Жан-Жак Руссо «Эмиль немесе тәрбие туралы» еңбегіндегі педагогтерге баланың табиғатын ұстануға шақырған еркін білім беру идеялары [23]. Л.Н.Толстойдың «Тәрбие туралы» және «Ясная Поляна мектебі» еңбектерінде [24] балалармен табиғи ортада, шығармашылық пен ойын арқылы жұмыс жүргізудің маңызын атап өткенін білеміз. Ал, К.Роджерс «Тұлғаға бағытталған терапия», «Тұлға болып қалыптасу жолында», «Оқудағы еркіндік» [25] атты еңбектерінде педагогтің баламен гуманистік қарым-қатынасы шартсыз қабылдау, эмпатия және шынайылыққа негізделуі тиіс деген идеяларын көреміз.
Америкалық ғалымдар (Д.Дьюи [26], К.Роджерс, Дж.Брунер, У. Бронфенбреннер, Х.Саймон және т.б.) ғалымдар заттық-дамытушы ортаны баланың тәжірибелік, тұлғалық және когнитивтік дамуын қамтамасыз ететін шешуші фактор ретінде қарастырды. 
[bookmark: _Hlk221063325]Қазіргі балабақшадағы заттық ортаның отандық дәстүрге сүйеніп құрылуының бастау көзін қазақ ағартушыларының құнды мұрасындағы тұжырымдардан көруге болады. Ы.Алтынсарин баланың оқыту-дамыту ортасын ұйымдастыруда ана тіліндегі оқулықтар мен практикалық құралдардың қажеттілігін алғаш ұсынды [27]. Ш. Құдайбердіұлы «Үш анық» еңбегінде баланың ішкі дүниесін тану мен оны тәрбиелеуде қоршаған ортаның әсерін айтқан [28]. А.Байтұрсынұлының «Оқу құралы», «Әліпби», «Баяншы» атты еңбектерінде баланың тәрбиесі қоршаған ортаның сапасына тікелей тәуелді екені баяндалады [29].
М.Жұмабаев «Педагогика» еңбегінде баланың сезім, қиял, ойлау, тіл дамуында қоршаған орта мен педагог әсерінің ерекше маңызын негіздеп, бала дамуындағы басты фактор ортаның бала жасына сай мазмұнды әрі қызықты құрылуының маңыздылығын алға тартады [30].
Ж.Аймауытұлы «Психология» оқулығында баланың қабылдау, елестету, ойлау әрекеттерін дамытуда сенсорлық, визуалды құралдар мен ойыншықтардың маңызы атап көрсетілген [31]. 
Қазақстанда мектепке дейінгі білім берудің негізін салушы Н.Құлжанова «Мектептен бұрынғы тәрбие» атты еңбегінде қазақ балаларының тәрбиесі мен танымына сай келетін дамытушы ортаны ұлттық мазмұнда ұйымдастыруды ұсынған [32]. Оның еңбектерінде қазақтың ұлттық ойындары, табиғи материалдарды пайдалану, үй мен балабақша арасындағы кеңістіктік байланыс сияқты мәселелер кеңінен қозғалады.
Жоғарыда ағартушы ғалымдардың идеяларынан баланың үйлесімді дамуына, толыққанды жетілуіне тікелей әсер ететін дамытушы орта екенін анық көруге болады. Болашақ мектепке дейінгі ұйым педагогтерін мектепке дейінгі ұйымда заттық дамытушы ортаны барлық талаптарға сәйкес құрып, ұйымдастыруға даярлау кезек күттірмейтін мәселе. Себебі қоғамдағы қарқынды технологиялық даму қазіргі заман балаларының педагогикалық-психологиялық ерекшеліктерін ескере отырып, талаптарына, мотивациясына, ізденістеріне, зертеушіліктеріне байланысты қызығушылықтарын қанағаттандыру кәсіби құрылған заттық дамытушы ортада жүйелі жүзеге асатыны анық. 
[bookmark: _Hlk221064341]Заттық дамытушы орта ұғымы бала тұлғасының жан-жақты дамуына мүмкіндік беретін кеңістік пен қолданатын әдістер, формалар, құралдар жиынтығы ретінде қарастыратын болсақ, мектепке дейінгі ұйымның білім беру ортасының тиімділігі, ең алдымен, осы айтылғандарды орындайтын болашақ мектепке дейінгі ұйым педагогтерінің кәсіби даярлығымен тікелей байланысты. Осы орайда болашақ мектепке дейінгі ұйым педагогтерін заттық дамытушы ортаны ғылыми-педагогикалық талаптарға сәйкес құра білуге кәсіби даярлау өзектілігі педагогикалық кадрлар дайындайтын жоғары оқу орнының міндеттерін арттыра түсуде. Заттық-дамытушы ортаның бала дамуындағы психологиялық жақтарын Л.С.Выготский [33], Д.Б.Эльконин [34], Ж.Пиаже [35], А.В.Запорожец [36], М.И.Лисина [37], В.С.Мухина [38] және т.б., ал педагогикалық ғылымында Н.М.Аксарина [39], К.Л.Печора [40], ЭЛ.М.Кларина [41], С.Л.Новоселова [42], Г.Н.Пантелеева [43], В.А.Петровский [44] және т.б ғалымдар кеңінен қарастырған. Ғалымдардың еңбектері заттық орта құрылымының жас ерекшелігіне, сенсорлық қабылдауға, моторлық және когнитивтік даму ерекшеліктеріне сәйкес ұйымдастырылуын ғылыми негіздейді. Тұлғаның кәсіби дамуын зерттеуге арналған бірқатар ғалымдардың Е.А.Зеер [45], М.М.Кашапов [46], Л.М.Митина [47] және т.б. еңбектерінде кәсіби дамудың кезеңдері, оның құрылымдық компоненттері мен факторлары кеңінен қарастырылған. Педагогтің кәсіби дамуына арналған көптеген ғылыми жұмыстарға А.А.Деркач [48], О.А.Иванова [49], В.А.Сластенин [50] және т.б. ғалымдардың еңбектерін атап айтуға болады.  
Арнайы ұйымдастырылған заттық дамытушы ортадағы баланың дамуы Б.М.Бим-Бад [51], Ю.С.Мануйлов [52], Л.И.Новикова [53], В.И.Слободчиков [54], И.Г.Шендрик [55], В.А.Ясвин [56] және т.б. зерттеулерінде кеңінен талданған.
[bookmark: _Hlk221065417]Педагогика ғылымында «Орта педагогикасы» мәселесі А.А. Аркин [57], М.Я.Басов [58], С.А.Каменев [59], Е.И.Тихеева [60] және т.б. ғалымдардың еңбектерінде көрініс тапты. 
Заманауи зерттеушілер мектепке дейінгі ұйымның дамытушы ортасын мектепке дейінгі білім сапасын бағалау әдістемелерін әзірлеу аясында қарастырады. Олар заттық дамытушы орта мектепке дейінгі білім беру сапасының маңызды көрсеткіші ретінде Е.О.Смирнова [61], О.А.Шиян [62], еңбектерінде сипатталған. 
Мектепке дейінгі ұйымда заттық ортаның компоненттік құрылымы мен мазмұндық қағидаларына негізделген концепциялар А. фон дер Беек [63], К. ван Дикен [64], А.Г.Гогоберидзе [65], М.Н.Полякова [66] еңбектерінде сипатталған. Мектепке дейінгі ұйым кеңістігіне қойылатын мемлекеттік стандарт талаптарын нақтылайтын әдістемелік құралдар Э.Т.Алиева [67], О.Р.Радионова [68] және т.б., ғалымдар әзірленген.
Италияда Л.Малагуцци «Баланың жүз тілі» атты еңбегінде Реджио Эмилия тәсілінде орта «үшінші педагог» ретінде маңызды рөл атқаратыны туралы баяндалған [69].
Болашақ мектепке дейінгі ұйым педагогтерін заттық дамытушы ортаны құруға даярлау мақсатында Қазақстанда педагогика ғылымында және соның ішінде мектепке дейінгі білім беру саласында жүргізілген іргелі зерттеулерді диссертациямыздың теориялық-әдіснамалық негіздері ретінде анықтадық.
Атап айтқанда А.Н. Ильясова педагогикалық теорияның дамуын білім мазмұнының тұтас теориясын қалыптастырумен, оқу жоспарлары мен бағдарламаларды, оқулықтар мен әдістерді ғылыми негізде құрастырумен байланыстырады. Ғалымның тұжырымдары білім мазмұнының ғылыми деңгейін арттыру педагогикалық үдерістің сапалы жаңғыруының басты шарты екенін айқындайды. Осы ғылыми сабақтастықта біздің зерттеуімізде болашақ мектепке дейінгі ұйым педагогтерін заттық дамытушы ортаны құруға даярлау білім беру мазмұнын жүйелі және ғылыми негізде жетілдірудің маңызды бағыты ретінде қарастырылады [70].
[bookmark: _Hlk222265566]Тарихи-теориялық сабақтастық тұрғысынан Р.К.Бекмагамбетова [71] мен М.Меңлібекованың [72] еңбектері қазіргі дамытушы ортаның эволюциясын түсінуге мүмкіндік берді. Олар мектепке дейінгі мекемелердегі тәрбие жүйесінің тарихи кезеңдерін зерделеп, дәстүрлі тәсілдерді заманауи педагогикалық технологиялармен үйлестірудің маңызын көрсетеді.
Б.Баймұратованың еңбегінде сәбилердің сөздік қорын дамытуда заттық ортаның рөліне назар аударып, тілдің қалыптасуы заттар мен ойыншықтар арқылы әрекетте жүзеге асатынын дәлелдеген [73]. Ғалым тұжырымы қазіргі заманда болашақ педагогтерді тілдік және танымдық дамуды біртұтас қарастыратын орта құруға үйретудің қажеттілігін көрсетеді. Ал А.Меңжанованың көркем әдебиет арқылы балаларды адамгершілікке тәрбиелеу жөніндегі еңбегі дамытушы ортаның құндылықтық және эстетикалық мазмұнын тереңдетіп, оны тек танымдық емес, тәрбиелік кеңістік ретінде ұйымдастырудың маңызын айқындайды [74].
Балалардың байланыстырып сөйлеуін дамыту мәселелері бойынша Қ.Меңдаяқова [75] мен К.Метербаеваның [76] еңбектері заттық ортаны табиғи материалдармен, маусымдық құбылыстармен және қоршаған ортамен байланыстырудың тиімділігін зерделейді. Тәсіл болашақ мектепке дейінгі ұйым педагогтерінің  орта құру барысында интегративтік және кешенді әдістерді қолдану біліктілігін қалыптастыруға негіз болады. Сондай-ақ, С.Н.Жиенбаеваның мектепке дейінгі педагогика жөніндегі еңбектері дамытушы ортаны ұйымдастыруда жас ерекшелік психологиясын ескеру қажеттілігін көрсетеді [77].
А.Е.Манкеш еңбектерінде үздіксіз білім беру үдерісіндегі экологиялық тәрбие сабақтастығының ғылыми-педагогикалық негіздері қарастырылып, бала тұлғасының дамуына септігін тигізетін орта құрудың маңызы айқындалған [78]. Ғалым идеясы болашақ мектепке дейінгі ұйым педагогтерін заттық-дамытушы ортаны құруға даярлауда өзекті, себебі экологиялық және тәрбиелік факторларды біріктіру арқылы балабақшадағы ортаның дамытушылық әлеуетін арттыратыны анықталды. 
Г.З.Таубаева зерттеуінде мектепалды дайындықтағы оқу-тәрбие үдерісінде балалар әдебиетін тиімді пайдалану жолдары көрсетілген, педагогтерді даярлау барысында ұлттық және көркем әдеби құндылықтарды заттық орта элементтеріне енгізудің ғылыми негізін қалыптастырады [79]. Осы еңбектердің идеяларын кіріктіру болашақ мектепке дейінгі ұйым педагогтердің теориялық білімін тәжірибемен ұштастырып, заттық дамытушы ортаны мәдени, экологиялық және танымдық тұрғыдан үйлесімді жобалауға мүмкіндік берді.
А.А.Алимбекованың еңбегінде болашақ педагогтердің лидерлік сапасы білім беру ортасын құрудағы шеберлігі және сол ортада білім алушыларға жасалған жағымды көңіл - күймен, мотивацияның маңызы екенін айтқан [80].
Ұлттық құндылықтарды енгізу бағытында Т.Иманбеков [81], Г.Белгібаева [82] және Б.Арзанбаеваның [83] зерттеулері айрықша мәнге ие. Олар қазақ халық ойындары мен ауыз әдебиеті элементтерін заттық орта арқылы баланың этникалық сәйкестігін нығайтуға, рухани-адамгершілік қасиеттерін дамытуға болатынын айтқан. Ғылыми көзқарастар болашақ мектепке дейінгі ұйым педагогтерін даярлау бағдарламаларына ұлттық мәдениетке негізделген ортаны жобалау модульдерін енгізуді талап етеді.
Заманауи педагогикалық технологияларды қолдану мәселелерінде А.Т.Искакова халықаралық Step by Step технологиясының тәжірибесін зерделеп, дамытушы ортаны балалардың дербестігі мен белсенділігін арттыратын қағидаттар бойынша ұйымдастыруды ұсынады [84]. 
Г.Т.Абилбакиева ақпараттық-коммуникациялық технологияларды педагогтердің басқарушылық құзыреттілігін қалыптастыруда қолдануды қарастырып, дамытушы ортаның цифрлық ресурстармен толықтырылуы кәсіби даярлықтың жаңа бағыты екенін көрсетеді [85]. Осы тұрғыда С.Тілеубайдың үштілділік пен коммуникативтік құзыреттерді дамытуға арналған зерттеулері де маңызды, өйткені көптілді ортаны ұйымдастыруда арнайы материалдар мен мультимедиялық құралдардың рөлі ерекше [86] .
М.А.Шауенова еңбегінде орта қалыптастыруда «Қабуснама» шығармасындағы педагогикалық идеялардың болашақ педагогтерді даярлаудағы әлеуеті талданады, тәрбиелік және құндылықтық бағдарларды заттық ортаға интеграциялау мүмкіндігін көрсетеді [87].
А.Балабаеваның еңбегі студенттердің кәсіби бағдарын қалыптастыру барысында дамытушы ортаны тәжірибелік негізде пайдаланудың тиімділігін айқындайды [88]. Б.Жұбатырованың «Ойынның психологиялық-педагогикалық негіздері» атты еңбегі дамытушы ортаның құрылымында ойынның жетекші рөлін, оның баланың әлеуметтенуі мен шығармашылық дамуына әсерін теориялық тұрғыда негіздейді [89].
Соңғы жылдары мектепке дейінгі жастағы балалардың креативтік және коммуникативтік дағдыларын дамытуға бағытталған зерттеулер С.Нурбекова [90], С.Еркебаева [91], Ж.Ақынова [92] дамытушы ортаны шығармашылық кеңістік ретінде қарастыруды алға тартады. Ортада арт-технологияларды қолдану, көркем материалдармен жұмыс жасау, ойын арқылы тілдік және әлеуметтік дағдыларды қалыптастыру басымдыққа ие. Бұны бағытты А.Кожагуловтың арт-технологиялар арқылы кәсіби құзыреттілікті дамытуға арналған еңбегі де нақтылай түседі [93].
Болашақ мектепке дейінгі ұйым педагогтерінің зерттеушілік құзыреттілігін қалыптастыру да заттық дамытушы ортаны құруға даярлықтың маңызды бөлігі. Ж.Мамытбаева [94] мен Г.Мышбаеваның [95] болашақ мектепке дейінгі ұйым педагогтерінің зерттеушілік іс-әрекеттерін дамытуға қатысты еңбектері педагогтерді тәжірибені үнемі талдау, орта сапасын бағалау және жетілдіру дағдыларына үйретудің мүмкіндіктерін бағамдайды.
Л.Тайтелиеваның инновациялық іс-әрекетке даярлықты дамытуға арналған зерттеуі болашақ мамандарды шығармашылықпен ойлауға, жаңа шешімдер табуға бағыттайды [96].
Жоғарыдағы ғалымдардың еңбектерін саралай келе теориялық-әдіснамалық ғылыми тұжырымдарын болашақ мектепке дейінгі ұйым педагогтерінің заттық дамытушы орта құруға даярлаудың негіздемесі ретінде алуға болатынына көз жеткіздік. Біздің зерттеу жұмысымыз болашақ мектепке дейінгі ұйым педагогтерін заттық дамытушы ортаны құруға даярлау олардың кәсіби дамуындағы негізгі бағыттардың бірі ретінде қарастырылып, баламен педагогтің өзара әрекеттесудің сапасын арттырып, мектепке дейінгі ұйымда заттық дамытушы ортасының тиімділігін қамтамасыз етуге бағытталады.
Осыған орай қазіргі уақытта болашақ мектепке дейінгі ұйым педагогтерін заттық дамытушы ортаны құруға кәсіби даярлау қажеттілігі артып отырғаны туралы жоғарыда ҚР Нормативтік-құқықтық құжаттары арқылы өзектілігін айқындап, ғылыми теориялық негіздеуге тырыстық.  
Мемлекетіміздің баланы дамытуға байланысты қойып отырған міндеттерін іске асыру мектепке дейінгі ұйымдарда білім беру сапасын арттырумен, балалардың шығармашылық, танымдық және тұлғалық дамуына қолайлы жағдай жасаумен тығыз байланысты. Алайда осы бағытта болашақ педагогтерді даярлау жүйесінде бірқатар шешілмеген қарама-қайшылықтар орын алуда. Осы тұрғыдан заттық дамытушы ортаны құруға болашақ мектепке дейінгі ұйым педагогтерін даярлауда:
· заттық дамытушы ортаны құруға болашақ педагогтерді даярлаудың маңыздылығының артуы мен осы мәселенің теориялық және әдіснамалық тұрғыда жеткілікті дәрежеде негізделмеуі арасында;
· болашақ мектепке дейінгі ұйым педагогтерінің заттық дамытушы ортаны жобалау қажеттілігі мен мүмкіндіктерінің пайдаланылмауы арасында;
· болашақ мектепке дейінгі ұйым педагогтерінің заттық дамытушы ортаны құруға даярлауды тәжірибеде іске асырудың оқу-әдістемелік жағынан жеткілікті  қамтамасыз етілмеуі арасында қарама-қайшылықтар туындап отыр. Осы бөліп көрсетілген қарама-қайшылықтардың шешімін іздестіру, зерттеу мәселесін айқындауға және зерттеу жұмысымыздың тақырыбын «Болашақ мектепке дейінгі ұйым педагогтерін заттық дамытушы ортаны құруға даярлау», деп таңдауға негіз болды. 
Зерттеу мақсаты: Болашақ мектепке дейінгі ұйым педагогтерін заттық дамытушы ортаны құруға даярлауды теориялық-әдіснамалық негіздеп, әдістемелік кешенін әзірлеу және оның тиімділігін эксперимент арқылы тексеру. 
Зерттеу нысаны: Жоғары оқу орындарындағы біртұтас педагогикалық үдеріс.
Зерттеу пәні: Болашақ мектепке дейінгі ұйым педагогтерін заттық дамытушы ортаны құруға даярлаудың әдістемелік кешені мен оны жүзеге асыру үдерісі.
Зерттеу болжамы: егер, болашақ мектепке дейінгі ұйым педагогтерін заттық дамытушы ортаны құруға даярлаудың теориялық-әдіснамалық қағидаларына сәйкес оның әдістемелік кешені әзірленіп, оқыту үдерісіне ендірілсе, онда болашақ мектепке дейінгі ұйым педагогтерінің заттық дамытушы ортаны жобалау мүмкіндіктерінің артуына жағдай жасалады, өйткені, осы жағдайда болашақ мектепке дейінгі ұйым педагогтерінің заттық дамытушы ортаны құру туралы білімдері кеңейіп, шеберліктері артып, мектепке дейінгі білім беру үдерісінде ұйымдастырылған іс-әрекеттті тиімді жүзеге асыруға негіз болады.  
Зерттеудің міндеттері:
1. Болашақ мектепке дейінгі ұйым педагогтерін заттық дамытушы ортаны құруға даярлаудың теориялық әдіснамалық негіздерін айқындау;
2.  Заттық дамытушы ортаны құруға болашақ мектепке дейінгі ұйым педагогтерін даярлаудың факторларын, формаларын анықтау;
3. Болашақ мектепке дейінгі ұйым педагогтерін заттық дамытушы ортаны құруға даярлаудың құрылымдық -мазмұндық моделін жасау;
4. Болашақ мектепке дейінгі ұйым педагогтерін заттық дамытушы ортаны құруға даярлау мақсатындағы тәжірибелік-эксперименттік жұмыс барысында әдістемелік кешеннің тиімділігін тексеру және ұсыныстар даярлау.
Зерттеудің әдістері: Зерттеуде қойылған міндеттерді шешу мен болжамды тексеру үшін теориялық және тәжірибелік-эксперименттік әдістер кешені қолданылды: Ғылыми еңбектерде көрініс тапқан болашақ мектепке дейінгі ұйым педагогтерін даярлау, заттық дамытушы ортаны құру туралы түрлі ғылыми ой пікірлерді кешенді түрде зерттеу, философиялық, педагогикалық, психологиялық, әдістемелік зерттеулер мен ғылыми еңбектерді теориялық талдау және диагностикалау:
- теориялық әдістер: талдау, жинақтау, жүйелеу, салыстыру, контент талдау, синтездеу, жалпылау, педагогикалық модельдеу, құрылымдау, ассоциациялау; 
- эмпирикалық әдістер: сауалнама, бақылау, тестілеу, зерттеушілік тапсырмаларды талдау, өзіндік бағалау, алынған сандық, сапалық нәтижелерге математикалық статистикалық талдау жасау. 
Зерттеудің жетекші идеясы: болашақ мектепке дейінгі ұйым педагогтерінің заттық дамытушы ортаны тиімді құру, оның кәсіби іс-әрекетін қалыптастыруға ықпалын тигізеді.
[bookmark: _Hlk221654218][bookmark: _Hlk221654234][bookmark: _Hlk221654258][bookmark: _Hlk221654278][bookmark: _Hlk221654307][bookmark: _Hlk221654331]Зерттеудің әдіснамалық негіздері. педагогтің жеке тұлғасын қалыптастыру теориялары (Н.В.Кузьмина, А.А.Маркова, А.Зимняя, Л.М.Митина, В.А.Сластенин, Ш.Т.Таубаева, Б.А.Тұрғынбаева және т.б.); кәсіптік-педагогикалық білім берудің теориясы мен әдістемесі (Н.Д.Хмель, Н.Н. Хан, Г.Ж.Менлібекова, М.Н.Сарыбеков, А.А.Вербицкий және т. б); өзара әрекеттесу кезінде өзін-өзі іске асыруға ұмтылатын гуманистік философия мен тұлға психологиясының идеялары (Л.С.Выготский, А.Маслоу, С.Л.Рубинштейн және т.б.); тұлғаның өзін-өзі өзектендіру теориясы (Д.А.Леонтьев, К.Роджерс); танымдық қабілет ретіндегі шығармашылық тұжырымдамасы (Д.П.Гилфорд, Т.Любарт, Э.П.Торренс және т.б.); жүйелік көзқарас идеялары (И.В.Блауберг, В.И. Казаренков, В.Н.Садовский, Б.Г.Юдин және т.б); тұлғаға бағытталған теория (А.Г.Асмолов, И.А.Зимняя, В.В.Сериков, В.А.Сластенин және т.б), оның ішінде заттық дамытушы ортаны құруға (С.Л.Новоселова, В.А.Петровский, Т.Хармс, О.А.Шиян және т.б.); жетекші іс-әрекет теориясы (Э.Элконин), Жағын даму аймағы тұжырымдамасы (Л.С.Выготский, Д.Дьюи, А.Н.Леонтьев, Н.Н.Поддяков, С.Л.Рубинштейн және т.б.), қоршаған орта педагогикасы (Л.Малагуцци, Ю.С.Мануйлов, М.Монтессори, Е.И. Тихеева, В.А.Ясвин және т.б.). Зерттеудің әдіснамалық негіздері болашақ мектепке дейінгі ұйым педагогтерін заттық-дамытушы ортаны құруға даярлау мәселесін жүйелі тұрғыда зерделеуге мүмкіндік берді. Айқындалған ғылыми негіздемелер заттық-дамытушы ортаны құру үдерісінде мектепке дейінгі ұйым педагогінің шығармашылық әлеуетінің құрылымдық компоненттері мен көрсеткіштерін айқындауға, сондай-ақ мектепке дейінгі ұйымдағы заттық-дамытушы ортаны жобалау, ұйымдастыру және құру әдістемесін анықтауға бағытталды. Зерттеу мектепке дейінгі ұйымдағы заттық-дамытушы ортаны құрудың әдіснамалық тұғырларын айқындауға мүмкіндік берді. 
Зерттеу көздері: филоcофиялық, педагогикалық, психологиялық ғылыми зерттеулер, Қазақстан Республикасының білім беру және нормативті құжаттамалары, Мемлекеттік бағдарламалары, жоғары кәсіби білім беруді дамыту тұжырымдалары, алыс жақын шет елдік, отандық педагог-ғалымдардың ғылыми еңбектері озық тәжірибелері, ғылыми әдістемелік басылымдар, автордың ғылыми-ізденушілік және практикалық тәжірибесі. 
Зерттеудің ғылыми жаңалығы және теориялық маңыздылығы:
1.	Болашақ мектепке дейінгі ұйым педагогтерін заттық дамытушы ортаны құруға даярлаудың теориялық әдіснамалық негіздері айқындалды;
2.	 Заттық дамытушы ортаны құруға болашақ мектепке дейінгі ұйым педагогтерін даярлаудың факторлары, формалары мен құралдары анықталды;
3.	Болашақ мектепке дейінгі ұйым педагогтерін заттық дамытушы ортаны құруға даярлаудың құрылымдық -мазмұндық моделі жасалды;
4.	Болашақ мектепке дейінгі ұйым педагогтерін заттық дамытушы ортаны құруға даярлау мақсатындағы тәжірибелік-эксперименттік жұмыс барысында әдістемелік кешеннің тиімділігі тексеріліп және ұсыныстар даярланды.
Зерттеудің практикалық маңыздылығы:
[bookmark: _Hlk131360378]Болашақ мектепке дейінгі ұйым педагогтерін заттық дамытушы ортаны құруға даярлаудың әдістемелік кешені әзірленді және тәжірибе жүзінде оның тиімділігі тексерілді. Болашақ мектепке дейінгі ұйым педагогтерін заттық дамытушы ортаны жобалау жүйесінің әдістемелік кешені: «Мектепке дейінгі ұйымның дамытушы ортасын жобалау» атты элективті курсы; «Мектепке дейінгі ұйымның заттық дамытушы ортасын дамытушы ортасын жобалау» оқу құралы; «Жобалау іс-әрекеті негізінде мектепке дейінгі ұйымның заттық дамытушы ортасын құрудың инновациялық тәсілдері» оқу әдістемелік құралы; «Қоршаған орта мен таныстыру» орта, ересек, мектепалды топтарға арналған дидактикалық және үлестірмелі материалдар; «Қоршаған ортамен таныстыру» болашақ педагогтерге және мектепке дейінгі ұйым педагогтеріне арналған әдістемелік нұсқаулық апробациядан өтіп, оқу үдерісіне ендірілді. Зерттеу жұмысының барысында алынған нәтижелер мен олардың негізінде дайындалған нақты ғылыми-әдістемелік ұсыныстарды, зерттеу материалдарын педагогикалық жоғары оқу орындарының, педагогикалық колледждердің, мектепке дейінгі білім беру ұйымдарының тәжірибесінде, педагог-тәрбиешілердің біліктілігін жетілдіру жүйесінде пайдалануға болады. 
Зерттеу жұмысы үш кезеңде жүргізілді. 
Бірінші кезеңде (2023-2024 жж.) зерттеу мәселеcі бойынша шетелдік және отандық ғалымдардың ғылыми еңбектері мен ғылыми басылымдардағы материалдары жинақталды, болашақ мектепке дейінгі ұйым педагогтерінің заттық дамытушы ортаны құруы туралы мәліметтер алынып, ұғымдық сөздері нақтыланды, зерттеу жұмысының ғылыми аппараты құрылды. Тәжірибелік-эксперименттің жұмыс мазмұны, әдістері мен технологиялары қарастырылды, алғашқы анықтау эксперименті жүргізілді. 
[bookmark: _Hlk123910689]Екінші кезеңде (2024-2025 жж.) қалыптастыру жұмысында зерттеу жұмысының алғышарттары, кезеңдері, теориялық және әдіснамалық негіздері, зерттелу жағдайы, отандық және шетелдік тәжірибелер қарастырылды. Болашақ мектепке дейінгі ұйым педагогтерін заттық дамытушы ортасын құру мен құрылымдық - мазмұндық моделі құрастырылып, тәжірибелік-эксперименттік жұмыстың анықтаушы кезеңі жүргізілді. «Мектепке дейінгі ұйымның дамытушы ортасын жобалау» элективті пәннің силлабусы дайындалды. Болашақ мектепке дейінгі ұйым педагогтерін заттық дамытушы ортаны жобалау жүйесінің әдістемелік кешені: «Мектепке дейінгі ұйымның дамытушы ортасын жобалау» атты элективті курсы дайындалып, тиімділігі іс-тәжірибеде тексерілді, «Мектепке дейінгі ұйымның заттық дамытушы ортасын дамытушы ортасын жобалау» атты оқу құралы және «Жобалау іс-әрекеті негізінде мектепке дейінгі ұйымның заттық дамытушы ортасын құрудың инновациялық тәсілдері» атты оқу әдістемелік құралы дайындалып, оқу үдерісіне ендірілді.  
Үшінші кезеңде (2025-2026 жж.) болашақ мектепке дейінгі ұйым педагогтерін заттық дамытушы ортаны құруға даярлаудың мақсатындағы жүргізілген жұмыстар нәтижесі қорытындыланды. Болашақ мектепке дейінгі ұйым педагогтерін заттық дамытушы ортаны жобалау жүйесінің әдістемелік кешені оқу үдерісіне ендірілді. Зерттеу материалдары жүйеленіп, диссертация мазмұны толық жазылып, тәжірибелік эксперимент жұмысы аяқталды, нәтижелері нақтыланды, пайдаланылған әдебиеттер тізімі түзетіліп, диссертациялық жұмыс талабына сәйкес рәсімделді.
Қорғауға ұсынылатын қағидалар: 
1. Болашақ мектепке дейінгі ұйым педагогтерінің заттық дамытушы ортаны құруға даярлығы тұлғалық-кәсіби дамудың күрделі құбылысы ретінде ғылыми тұрғыда негізделді.
Даярлық кәсіби білімдер мен практикалық дағдылардың ғана жиынтығы емес, педагогтің тұлғалық қасиеттерінің, шығармашылық әлеуетінің және кәсіби құндылықтарының бірлігін қамтитын интегративті құрылым екені анықталды. Оның жетекші құрамдас бөлігі - педагогикалық шығармашылық. Ол бір жағынан болашақ педагогтің жаңа кәсіби білімдер мен дағдыларды меңгеруіне және тұлғалық қасиеттерін дамытуындағы үздіксіз үдеріс ретінде сипатталса, екінші жағынан кәсіби шеберліктің жоғары деңгейінің көрсеткіші. Тұжырым педагогтің кәсіби құзыреттілігін қалыптастырудағы шығармашылықтың маңызын айқындап, даярлықтың теориялық негіздерін жаңаша пайымдауға мүмкіндік берді.
2. Заттық дамытушы ортаны құру педагогтің кәсіби шығармашылығын үш өзара байланысты позицияда қарастыруды талап ететіні дәлелденді: педагог тұлғасы, бала тұлғасы және олардың бірлескен әрекет кеңістігі.
Орта баланың түрлі іс-әрекетіне - ойын, танымдық, шығармашылық және қарым-қатынас жасау әрекеттеріне еркін қатысуына мүмкіндік береді, әрі ересектермен және құрдастарымен өзара әрекеттесу сапасын арттырады. Педагог тұрғысынан алғанда, орта кәсіби дағдыларды үздіксіз жетілдіру мен шығармашылық әлеуетті дамыту алаңы; ол педагогтің өзін-өзі көрсетуіне, кәсіби қызметте өзін-өзі реттеуіне, балалармен бірлескен шығармашылықта жаңа әдіс-тәсілдерді іздеуге мүмкіндік береді. Зерттеу нәтижелері көрсеткендей, дәл осындай бірлескен орта баланың да, педагогтің де жеке және кәсіби дамуының қозғаушы күші және қазіргі мектепке дейінгі білім беру жүйесінің маңызды сапалық көрсеткіші саналады.
3. Заттық дамытушы ортаны жобалау қағидаттары тұлғалық-бағдарланған, дамушы және вариативті сипатымен ерекшеленетіні ғылыми тұрғыда негізделді.
Аталған қағидаттар педагогикалық жобалау мен ойын әрекетін біріктіруді, балаға қолжетімді қызмет түрлерінің көптүрлілігін қамтамасыз етуді, жас және жеке ерекшеліктерді ескеруді, педагог пен бала арасындағы белсенді ынтымақтастықты қалыптастыруды көздейді. Зерттеу барысында ұсынылған құрылымдық-мазмұндық модель мотивациялық-құндылықтық, когнитивтік-интегративтік, практикалық-әрекеттік және рефлексивтік-талдамалық компоненттердің өзара байланысына сүйеніп жасалды. Модельдің мазмұны кәсіби даярлықтың кезеңдік орындалуын қамтамасыз етеді: теориялық білім алу, жобалау тәжірибесі, практикалық дағдыларды қалыптастыру және нәтижені бағалау кезеңдері өзара сабақтасып, біртұтас жүйе құрайды. Модельдің икемділігі мен вариативтілігі оның әртүрлі білім беру бағдарламалары мен мектепке дейінгі ұйымдардың ерекшеліктеріне бейімделу мүмкіндігін арттырып, педагог даярлығының тиімділігін қамтамасыз етеді.
4. Тәжірибелік-эксперименттік жұмыс нәтижелері болашақ педагогтердің заттық дамытушы ортаны құруға даярлығын жетілдірудің тиімділігін дәлелдеді.
Эксперимент барысында қолданылған әдістемелік кешен - «Мектепке дейінгі ұйымның дамытушы ортасын жобалау» элективті курс, БОӨЖ тапсырмалары, жобалық жұмыстар және шығармашылық шеберханалар - студенттердің кәсіби уәждемесін күшейтіп, шығармашылық ойлауының икемділігін арттырды, кәсіби құзыреттілігінің барлық құрамдас бөліктерін айтарлықтай жетілдірді. Эксперименттің қорытынды кезеңінде алынған нәтижелер педагогтердің заттық дамытушы ортаны жобалау және ұйымдастыру дағдыларының бастапқы деңгеймен салыстырғанда едәуір артқанын көрсетті, өзгерістер бақылау және эксперименттік топтар арасындағы сандық және сапалық айырмашылықтар арқылы расталды. Осы нәтижелер негізінде мектепке дейінгі ұйымдардағы дамытушы ортаның сапасын арттыруға бағытталған оқу-әдістемелік ұсыныстар жасалып, оларды педагогикалық жоғары оқу орындарының білім беру процесіне енгізу болашақ педагогтердің кәсіби даярлығын жетілдірудің тиімді тетігі ретінде ұсынылды.
Зерттеу базасы Абай атындағы Қазақ ұлттық педагогикалық университеті, Қазақ ұлттық қыздар педагогикалық университеті.  
Зерттеу нәтижелерін сынақтан өткізу және тәжірибиеге ендіру. 
«Мектепке дейінгі ұйымның дамытушы ортасын жобалау» элективті курстың бағдарламасы; «Жобалау іс-әрекеті негізінде мектепке дейінгі ұйымның заттық дамытушы ортасын құрудың инновациялық тәсілдері» оқу-әдістемелік құралы; «Мектепке дейінгі ұйымның заттық дамытушы ортасын жобалау» оқу құралы; «Қоршаған орта мен таныстыру» үлестірмелі және дидактикалық материалдар мен әдістемелік құралдар.
Диссертациялық жұмыс бойынша 21 ғылыми еңбек жарыққа шықты, соның ішінде 1 оқу құралы, 1 оқу әдістемелік құрал және 1 мақала 74 % дық Q2 импакт-факторы бар халықаралық ғылыми журналдар базасында (Scopus базасында) жарияланды. Оның ішінде 2-і Қазақстан Республикасы Ғылым және жоғары білім министрлігінің Ғылым және жоғары білім саласында сапаны қамтамасыз ету комитеті ұсынған басылымдарда, 8 халықаралық және ғылыми тәжірибелік конференция материалдарында басылып шықты. «Қоршаған ортамен таныстыру» мектепке дейінгі ұйымдағы (5 жастағы балалар) мектепалды тобы мен сыныбының (лицейдегі, гимназиядағы) балаларына арналған үлестірмелі материалдар және болашақ педагогтерге арналған әдістемелік нұсқаулық, «Қоршаған ортамен таныстыру» мектепке дейінгі ұйымның ересектер тобына (4 жастағы балалар) арналған үлестірмелі материалдар, педагогтеріне және болашақ педагогтерге арналған әдістемелік нұсқаулық, дидактикалық материалдар жинағы, «Қоршаған ортамен таныстыру»мектепке дейінгі ұйымның ортаңғы тобына (3 жастағы балалар) арналған үлестірмелі материалдар, педагогтеріне арналған әдістемелік нұсқаулық, дидактикалық материалдар жинағы дайындалып, апробациядан өтіп, оқу үдерісіне ендірілді.
Диссертация құрылымы. Зерттеу жұмысының құрылымы кіріспеден, үш тараудан, қорытынды, пайдаланылған әдебиеттер тізімінен және қосымшадан тұрады.
Кіріспеде зерттеу тақырыбының өзектілігі, нысаны, пәні, зерттеу мақсаты мен міндеттері, зерттеудің болжамы құрылып, ғылыми жаңалығы, теориялық және тәжірибелік маңыздылығы, қорғауға ұсынылатын негізгі қағидалар, зерттеу әдістері мен базасы, кезеңдері сипатталды.
«Болашақ мектепке дейінгі ұйым педагогтерін заттық дамытушы ортаны құруға даярлаудың теориялық негіздері» атты бірінші тарауда «орта», «заттық дамытушы орта», «педагогтің кәсіби даярлығы» ұғымдарына анықтамалар беріліп, теориялық талдаулар жасалды. Педагогикалық-психологиялық ғылыми әдебиеттеріне зерттеулер жүргізілді. Мектепке дейінгі ұйымдарда заттық дамытушы ортаны құрудың факторлары, формалары мен құралдары талданып, жобалау іс-әрекеті негізінде болашақ педагогтердің заттық дамытушы ортаны құруға даярлаудың ерекшеліктері анықталды.
«Болашақ мектепке дейінгі ұйым педагогтерін заттық дамытушы ортаны құруға даярлаудың ғылыми-әдіснамалық шарттары» атты екінші тарауда болашақ мектепке дейінгі ұйым педагогтерін заттық дамытушы ортаны құруға даярлаудың әдіснамалық тұғырлары іріктеліп, заттық дамытушы ортаны құруға болашақ мектепке дейінгі ұйым педагогтерін даярлаудың мүмкіндіктері айқындалды, болашақ мектепке дейінгі ұйым педагогтерін заттық дамытушы ортаны құруға даярлаудың құрылымдық-мазмұндық моделі ұсынылды.
«Болашақ мектепке дейінгі ұйым педагогтерін заттық дамытушы ортаны құруға даярлаудағы тәжірибелік-эксперименттік жұмыстар мазмұны» атты үшінші тарауда болашақ мектепке дейінгі ұйым педагогтерін заттық дамытушы ортаны құруға даярлаудың деңгейлері анықталып, даму жолдары негізделіп, тәжірибелік-эксперименттік жұмыс нәтижелері берілді.
Қорытынды да диссертация ғылыми болжамды дәлелдейтін зерттеудің теориялық және практикалық нәтижелері бойынша тұжырымдармен ұсыныстар, зерттеу мәселесінің болашақтағы бағыттары айқындалған.
Библиографиялық бөлімінде пайдаланылған әдебиеттер тізімі жинақталды. 
Қосымшада қолданылған зерттеу мен әдістемелік материалдар берілді.












1 БОЛАШАҚ МЕКТЕПКЕ ДЕЙІНГІ ҰЙЫМ ПЕДАГОГТЕРІН ЗАТТЫҚ ДАМЫТУШЫ ОРТАНЫ ҚҰРУҒА ДАЯРЛАУДЫҢ ТЕОРИЯЛЫҚ НЕГІЗДЕРІ

1.1 «Орта», «заттық дамытушы орта», «педагогтің кәсіби даярлығы» ұғымдарының ғылыми әдебиеттердегі зерттелу жайы

Адамның дамуы әрқашан оның шынайы қоршаған ортасында іске асырылады. Психологиялық-педагогикалық еңбектерде орта - баланың өмірлік іс-әрекетін қамтамасыз ететін және оның тұлғалық қалыптасуына әсер ететін факторлар кешені ретінде айтылады. Мектепке дейінгі ұйым жағдайында орта - баланың алғашқы әлеуметтік тәжірибесін игеріп, шығармашылық және танымдық белсенділігін дамытатын негізгі кеңістік. Осы тұрғыда дамытушы орта ұғымын айқындау, оның құрылымдық мазмұны мен педагогикалық мүмкіндіктерін ашу  қазіргі білім беру жүйесінің маңызды міндеттерінің бірі [97].
Ғылыми әдебиеттерде «орта» ұғымы көпқырлы сипатта талданады. Орта әлеуметтік және заттық құралдардың бірлігі ретінде қарастырылады; ол баланы түрлі іс-әрекет түрлерімен қамтамасыз етіп, оның жеке тұлғалық әлеуетін ашуға жағдай жасайды. Кейбір еңбектерде орта балалардың шығармашылық іс-әрекеттерін ұйымдастыруға бағытталған ойындар, ойыншықтар мен жабдықтардың жүйесі ретінде анықталады. Орта  баланың рухани әрі физикалық дамуының үлгілік мазмұнын қамтитын, оның материалдық әрі әлеуметтік қызметін іске асыратын кеңістік ретінде түсіндіріледі [98].
«Орта» ұғымы адамзат тарихында ежелгі дәуірден бастап түрлі ғылым салаларының зерттеу нысаны болған. Философиялық тұрғыдан алғанда, орта - адам мен табиғаттың, қоғам мен жеке тұлғаның өзара байланысын айқындайтын объективті және субъективті факторлар жиынтығы [99].
Конфуцийдің философиялық көзқарастары білім берудегі негізгі мақсаты тұлғаның рухани өсуін анықтау. Конфуций осындай білім беру ортасын дамытып, өмірге әкелді, оқушылардың дамуға деген ұмтылысына түрткі болды, маңызды белсенділікте көрінді. Ортада жеке тұлғаның даралығы ашылып, студенттердің шығармашылық бейімділігі көрінді. Осы нәтижеге қол жеткізу үшін Конфуций [13, 51 б.] диалог, ашықтық және ынтымақтастық сияқты қарым-қатынас принциптерін белсенді қодануды ұсынған. Кейіннен Конфуцийдің негізгі идеялары басқа ғалымдар мен ойшылдардың ғылыми еңбектерінде дамыды. Мысалы, Сократ үшін [15, 13 б.] білім беру ортасында білімді іздеуге ұмтылуды қолдайтын және шабыттандыратын тәрбиеші, ал кез-келген адамның басты өмірлік мақсаты-өзін-өзі жетілдіру деген. Білім беру ортасы туралы алғашқы философиялық пайымдаулар Платонның «Мемлекет» трактатында кездеседі, онда бала тәрбиесінде үйлесімділік, тәртіп пен идеялардың маңыздылығы сөз етіледі [14, 41 б.]. 
[bookmark: _Hlk221130038]Аристотель адам тәрбиесінде қоршаған ортаның, көркем бейнелердің әсерін жоғары бағалап, орта мен тұлғаның өзара байланысын философиялық-этикалық тұрғыдан негіздейді [16, 23 б.]. Аристотель мен Платон еңбектерінде адамның мінез-құлқы мен дамуы оның өмір сүретін ортасына тікелей тәуелді екендігі айтылған. Кейін идея Ж.Ж. Руссо [23, 51 б.], И.Кант [100], Г.Гегель [101], И.Г.Песталоцци [102] сияқты ойшылдардың педагогикалық және этикалық көзқарастарында да жалғасын тапты. Олар ортаны тәрбиелік әсердің негізгі көзі деп танып, бала тұлғасының қалыптасуында табиғи және әлеуметтік факторлардың үйлесіміне мән берген.
Әлеуметтік-мәдени кезең жаңа дәуірде және ағартушылық кезеңінде ортаға әлеуметтік және мәдени факторлардың мүмкіндігі енгізілді. Аталған кезеңде бала дамуы қоғамдағы құндылықтар мен нормаларға, білім беру жүйесіне байланысты қарастырылды (Я.А.Коменский, Ж.Ж. Руссо, И.Г.Песталоцци және т.б.).
Баланың заттық ортадағы дамуы мәселесін алғаш көтергендердің бірі итальяндық ғалым, философ және ағартушы Мария Монтессори болды. Ол өзінің еңбектерінде баланың ақыл-ойы мен тұлғалық қалыптасуы ең тиімді түрде арнайы ұйымдастырылған дидактикалық ортада жүзеге асатынын атап өтті [21, 17 б.]. М.Монтессоридің артынан қоршаған ортаға деген көзқарас Реджио-педагогика жүйесінің негізін қалаушы Л.Малагуцци еңбектерінде қоршаған ортаны «үшінші тәрбиеші» деп қарастырғанын білеміз [69, 35 б.]. Себебі кішкентай балалар қоршаған кеңістіктегі заттармен әрекеттесу арқылы білім алады. Бүгінгі таңда білім беру ортасының маңызды сипаттарының бірі оның өзгергіштігі, балалардың қажеттіліктері мен қызығушылықтарына икемделе отырып, бейімделу қабілеті. 
Педагогикалық-психологиялық кезең XIX ғасырдың соңы мен XX ғасырдың басында орта ұғымы білім беру ортасы ретінде қарастырыла бастады. Осы кезеңде бала дамуы мен оқу процесі арасындағы өзара байланыстарды зерттеу күшейді (К.Д. Ушинский [103], А.С. Макаренко [104], Дж. Дьюи [105] және т.б.).
Педагогика ғылымында орта ұғымы баланың дамуы мен тәрбиесіне әсер етуші кеңістік ретінде қарастырылады. А.С.Макаренконың еңбектерінде ұжымдық орта мен тәрбиелік кеңістік ұғымдары жетекші орын алады: ол баланың мінез-құлқын қалыптастыруда, еңбекке баулуда және адамгершілік құндылықтарды дарытуда ортаның әсерін жоғары бағалаған [104, 41 б.]. Ал К.Д.Ушинский ортаны тұлғаның жан-жақты дамуына әсер ететін факторлар жүйесі ретінде қарастырып, балаға қойылатын педагогикалық талаптар осы ортаның ерекшелігіне сәйкес анықталуы қажет екенін атап өткен [103, 54 б.].
[bookmark: _Hlk221221481]Психологияда орта адам дамуының жетекші детерминанты ретінде түсіндіріледі. Л.С.Выготскийдің мәдени-тарихи теориясында баланың даму деңгейі мен әлеуетті мүмкіндіктері оның жақын даму аймағын анықтайтын әлеуметтік ортаға тәуелді екендігі көрсетілген [33, 101 б.]. Аталған тұжырымдар педагогикада дамытушы білім беру ортасын құрудың теориялық негізін қалады. Ғалымдарды идеялары біздің зерттеу мәселемізде болашақ мектепке дейінгі ұйым педагогтерін заттық дамытушы ортаны құруға даярлаудың педагогикалық және психологиялық аспектіде қарауға негіз болды. Психологиялық-педагогикалық әдебиеттерде «орта» адамды қоршап тұрған және онымен өзара байланыста болатын жағдайлардың жиынтығы деп түсіндіріледі. С.Л.Новоселова [42, 54 б.], М.Н.Полякова [66, 3 б.], Р.Б.Стеркина [106] еңбектерінде заттық-кеңістіктік дамытушы ортаның құрылымдық элементтері нақты сипатталған: архитектуралық және табиғи объектілер, көркем студиялар, спорттық алаңдар, тақырыптық ойыншықтар жиынтығы, аудиовизуалдық және ақпараттық құралдар. (Сурет -1.)

Сурет 1 - Заттық дамытушы ортаның құрылымдық элементтерінің сипаттаттамасы (С.Л.Новоселова, М.Н.Полякова, Р.Б.Стеркина бойынша)

Сипатталған элементтерді тиімді пайдалану болашақ мектепке дейінгі ұйым педагогтердің кәсіби даярлығында олардың жобалау және ұйымдастыру құзыреттерін дамытуға мүмкіндік береді. Қазіргі кезеңде мектепке дейінгі білім беруде дамытушы ортаны құру мәселесі жаңа технологиялармен, әсіресе ақпараттық-коммуникациялық құралдармен толықтырылуда. 
ХХ ғасырдың 80-жылдарында пайда болған «компьютерлік ойын кешендері» идеясы бүгінгі таңда цифрлық білім беру ресурстары түрінде жалғасын табуда. Осы жағдай болашақ педагогтерді даярлау бағдарламаларына да көрініс беріп, олардың заманауи білім беру ортасын құруда цифрлық және интерактивті шешімдерді меңгеруін талап етеді [107].
Шетелдік тәжрибелерге шолу жасау барысында Германияда Х.Эрлер мен Л.Эрлердің бастамасымен құрылған «Иесвекан» эксперименталды балабақшасы педагогикалық шеберхана ретінде танылып, дамытушы ортаны жобалау бойынша жаңа үлгілер ұсынғаны анықталды. Айтылған тәжірибелер болашақ мектепке дейінгі ұйым педагогтерін даярлау барысында халықаралық озық идеяларды қолданудың тиімділігін көрсетеді [108].
Дамытушы білім беру ортасы тұжырымдамасы XX ғасырдың екінші жартысынан бастап (В.А.Ясвин, Л.С.Выготский, Д.Б.Эльконин, В.В.Давыдов және т.б.) көптеген еңбектерінде дамытушы ортаның тұлғалық және шығармашылық әлеуетті дамытудағы рөлі ғылыми негізделді.
Зерттеушілердің пікірінше, дамытушы білім беру ортасы оқу-тәрбие процесінің барлық қатысушыларының өзін-өзі дамытуына мүмкіндік беретін жағдайлар жиынтығы. Орта табиғи және әлеуметтік-мәдени нысандардың үйлесімділігі арқылы баланың жақын және болашақтағы дамуын қамтамасыз етеді. Заттық-кеңістіктік дамытушы орта ұғымы, әсіресе мектепке дейінгі педагогикада, баланың жан-жақты дамуы үшін ұйымдастырылған уақыт пен кеңістік құрылымы ретінде қарастырылады. Оның басты ерекшелігі -материалдық заттар мен табиғи элементтердің педагогикалық мақсаттарға сай ұйымдастырылуы.
Қазіргі мектепке дейінгі педагогикада тәрбиелеу мен оқыту процесін ізгілендіру, балалардың психикалық және физикалық денсаулығын сақтау және нығайту, олардың толыққанды дамуын қамтамасыз ету міндеттері алдыңғы орынға шығады. Аталған міндеттерді шешу заманауи  заттық дамытушы ортаны құрусыз мүмкін емес.
«Заттық дамытушы орта» дегеніміз кеңістікте және уақытта ұтымды ұйымдастырылған, түрлі заттар мен ойын материалдарына бай, табиғи әрі жайлы жағдайды түсіну қажет. Ортада топтағы барлық балалардың бір мезгілде танымдық және шығармашылық белсенділікке қосылуы мүмкін болады.
«Заттық дамытушы орта» ұғымы педагогтер мен дизайнерлердің сөздік қорына 1988 жылдан кейін, мектепке дейінгі тәрбиелеу тұжырымдамасы шыққаннан соң енгізілді, алайда осы саладағы зерттеулер әлдеқайда ертерек басталған болатын. 1932 жылы балабақша құрылысының типтік жобасы шыққаннан кейін балалардың өмірлік кеңістігін ұйымдастыруға («бұрыштар», «аймақтар») және топтық жабдықтауға байланысты сұрақтар қойылды.
1960 жылы мектепке дейінгі тәрбиелеу ғылыми-зерттеу институты ашылғаннан кейін заттық-ойын жабдықтарын ғылыми тұрғыда әзірлеу басталды. 1968 жылы ғалымдар С.Л.Новоселова [42, 59 б.] мен Н.Н.Поддьяков дамытушы ойыншықтар [109] мен дидактикалық құралдар жүйесін жасауға зор үлес қосты. 1970-жылдардың ортасына қарай заттық ортаны қалыптастыру принциптері әзірленіп, жаңа педагогикалық ойыншықтар классификациясы ұсынылды; дамытушы модульдік ойын ортасы, конструкторлар, ерте жастағы балаларға арналған дамытушы ойыншықтар жүйесі жасалды (Г.Г.Локуциевская, Н.Н.Поддьяков, Л.А.Парамонова, С.Л.Новоселова, Н.Т.Гринявичене, Е.В.Зворыгина және т.б.). Ал 1980-жылдардың екінші ғалымдардың жетекшілігімен «компьютерлік-ойын кешені» (КОК) тұжырымдамасы мен  жұмыс жасайтын жүйесі құрылды.
1990-жылдары В.А.Петровский, Л.М.Кларина, Л.А.Смывина, Л.П.Стрелкова еңбектерінде заттық-дамытушы ортаны байыту мәселелері көтеріледі. Л.А.Венгердің жетекшілігімен «Развитие» (1990), Т.Н.Доронованың жетекшілігімен «Радуга» (1993), Л.А. Парамонованың жетекшілігімен «Истоки» (1995) бағдарламалары авторлар заттық-дамытушы ортаны ұйымдастыруға ерекше көңіл бөледі. Мектепке дейінгі ұйымдарда дамытушы ортаны құрудың теориялық негізі В.А.Петровский редакциясымен жасалған дамытушы ортаны құру тұжырымдамасы. Автордың «Построение развивающей среды в дошкольном учреждении» (1993) еңбегінде мектепке дейінгі тәрбиелеу жалпы тұжырымдамасының негізгі идеялары балалардың балабақшадағы өмір жағдайларын ұйымдастыруға қатысты дамытылып, заттық ортаны құру қағидаттары тұжырымдалған. 

Сурет 2 - Заттық-дамытушы ортаның қалыптасуы мен дамуының тарихи кезеңдері 
Заттық дамытушы ортаны құрудағы заманауи мектепке дейінгі педагогика В.А.Петровский [44, 12 б.] мен С.Л.Новоселованың [42, 11 б.] еңбектерінде ұсынылған балалармен өзара әрекеттесудің жеке бағдарланған моделіне сүйене отырып, тұжырымдамалық негіздерге бағытталған. 
Тұжырымдама авторларының пікірінше, дамытушы ортаны құрудың басты шарты адамдар арасындағы тұлғалық-бағдарланған өзара әрекеттесу моделіне сүйену. Ересектердің баланы тұлға ретінде дамыту мақсатынан келесі міндеттерді орындау қажеттілігі туындайды:
- баланың әлемге сенімін, өмір сүру қуанышын тудыратын психологиялық қорғалуы сезімін қамтамасыз ету;
- тұлға негіздерін (тұлғалық мәдениеттің базисін) қалыптастыру;
- жеке даралықты дамыту.
Тұлғалық-бағдарланған өзара әрекет тәсілі балаға еркіндік, дербестік беру және тең дәрежеде қарым-қатынас жасау. Сәйкесінше осы тұрғыда табиғат пен адамдар әлемін қамтитын дамытушы ортаның маңызы зор.
Тұжырымдама авторларының пікірінше, заттық-дамытушы орта мектепке дейінгі жастағы баланың әлеуметтік-мәдени қалыптасуын қамтамасыз ете алатын, оның шығармашылық дамуының нақты әрі жақын қажеттіліктерін қанағаттандыратын, қабілеттерін қалыптастыратын ұйымдастырылған өмірлік кеңістік.
[bookmark: _Hlk221230933]С.Л.Новоселованың ғылыми зерттеулері көрсеткендей, баланың іс-әрекетінің заттық және әлеуметтік жағдайларын байыту оның санасын және іс-әрекетінің психологиялық мазмұнын да байытады. Егер балада әлеуметтік-заттық ортада өз әрекет тәсілдерін үнемі жетілдіру мүмкіндігі болса, ол «икемдірек» және қабілеттірек болады. Ғалым «Развивающая предметная среда» еңбегінде дамытушы ортаның келесі анықтамасын береді: «Заттық-дамытушы орта» баланың рухани және физикалық бейнесінің дамуының мазмұнын функционалды түрде модельдейтін, оның іс-әрекетінің материалдық объектілер жүйесі. «Байытылған орта» баланың әртүрлі іс-әрекеттерін қамтамасыз ететін әлеуметтік және заттық құралдардың бірлігін білдіреді [42, 56 б.]. Еңбектен  дамытушы заттық ортаны құрудың психологиялық және педагогикалық негіздері ашып көрсетілгенін көреміз. Дамытушы ортаның психологиялық негіздері іс-әрекеттік, жас ерекшеліктік жүйелік тәсілге сүйеніп, іс-әрекеттің заттық сипаты, оның дамуы және баланың психикалық әрі тұлғалық дамуы үшін маңызы туралы ғылыми идеялар біздің зерттеу жұмысымызда болашақ мектепке дейінгі ұйым педагогтерін кәсіби даярлаудағы әдіснамалық негіздерін айқындауға мүмкіндік берді. 
А.Н.Леонтьев [110], А.Р.Лурия [111], А.В.Запорожец [36, 45 б.], М.И.Лисина [112], Э.Б. Эльконин [34, 145 б.] және т.б. ғалымдардың еңбектеріне сүйене отырып, С.Л.Новоселова келесі тұжырымды ұсынады [42, 58 б.]:
- іс-әрекет өзінің даму барысында адамның тәжірибесін қорытуына байланысты үнемі психологиялық мазмұнын өзгертеді. Іс-әрекет психиканы құрайды;
- белсенділіктің болмауы немесе іс-әрекетке тартылмау - тұлғаның депривациясына, оның мүмкіндіктерінің шектелуіне алып келеді;
- дамытушы заттық орта - баланың әртүрлі іс-әрекеттерінің дамуын қамтамасыз ететін әлеуметтік-мәдени және табиғи заттық құралдарды қамтиды. 
Жоғарыда ғылыми еңбектерді саралай келе балалық шақтың заттық әлемі - барлық балалардың ерекше іс-әрекет түрлерінің даму. Осы даму ортасы дәстүрлі және жаңа, ерекше компоненттердің үйлесуін талап етеді, ол іс-әрекеттің қарапайым түрлерінен күрделі түрлеріне дейінгі дамудың сабақтастығын қамтамасыз етеді.
Заттық дамытушы ортаның құрамына архитектуралық-ландшафтық нысандар, табиғи-экологиялық аймақтар, ойын және спорт алаңдары, арт-студиялар, шығармашылық шеберханалар, түрлі ойын атрибуттары мен оқу-әдістемелік құралдар енеді. Аталған элементтер баланың танымдық, шығармашылық және эмоционалдық дамуында біртұтас жүйе ретінде қарастырылады. Ғалымдар атап өткендей, орта баланың жас ерекшеліктерін, топтың психологиялық сипатын, әлеуметтік тәжірибесін және гендерлік ерекшеліктерін ескеріп құрылуы тиіс.
Заттық-кеңістіктік дамытушы ортаны ұйымдастырудың қағидаттары да педагогикалық зерттеулерде кеңінен талданған. 
Еркін таңдау қағидаты баланың өз қалауы бойынша ойын тақырыбын, орнын және уақытын таңдауға мүмкіндік береді; 
жүйелілік қағидаты ортаның барлық элементтерінің өзара байланысын қамтамасыз етеді; 
әмбебаптық қағидаты балалар мен педагогтердің ортаны өзгерту және байыту мүмкіндігін көрсетеді. Икемділік, эмоционалдық жайлылық, мәдениет пен табиғатқа ашықтық, балалардың жыныстық және жас ерекшеліктерін ескеру сияқты қағидаттар дамытушы ортаны құруда маңызды орын алады [113].
Ғылыми көзқарастарда педагогтің кәсіби даярлығы осы процесте шешуші рөл атқарады. Дамытушы ортаны тиімді құру мен басқару үшін педагог тек қана материалдық жағдайды ұйымдастырушы емес, баланың әлеуетін ашуға бағытталған шығармашылық фасилитатор болуы қажет. Педагогтің кәсіби даярлығы оның білімдік, әдістемелік, шығармашылық және коммуникативтік құзыреттерін қамтитын интегративті сипаттағы сапа. Зерттеулер көрсеткендей, кәсіби даярлығы жоғары педагог заттық дамытушы ортаны ұйымдастыруда баланың жеке дара ерекшеліктерін, қызығушылықтарын, отбасы жағдайын және әлеуметтік тәжірибесін ескеріп, оны баланың өзіндік белсенділігімен үйлестіре алады [114].
Қазіргі педагогикада дамытушы ортаны құру тек қана материалдық база жасау емес, ол білім беру үдерісінің барлық субъектілері арасындағы өзара әрекеттестік жүйесін қалыптастыру. Жүйе тұлғаның рухани және физикалық дамуын қолдауға, әлеуметтік дағдыларын жетілдіруге, шығармашылық әлеуетін дамытуға бағытталады. Сол себепті дамытушы ортаны құру міндеті педагогтің кәсіби шеберлігі мен оның инновациялық көзқарасына тікелей байланысты [115].
Қазіргі кезеңде орта ұғымы кешенді мазмұнды атқарады. Орта баланың жеке тұлғалық дамуының, әлеуметтенуінің, өзін-өзі тануы мен шығармашылық қабілеттерінің қалыптасуының басты факторы ретінде қарастырылып отыр. Осы тұрғыда білім беру стандарты мен мектепке дейінгі тәрбие мен оқыту бағдарламалары орта құрудың нақты талаптарын анықтайды [116].
Мектеп жасына дейінгі балалармен тікелей өзара әрекеттесумен қатар, қазіргі тәрбиешінің кәсіби қызметінің негізгі бағыттарының бірі балалар үшін заттық дамытушы ортаны құру және жобалау [2, 5 б.]. Мектепке дейінгі ұйымның заттық кеңістігін өзгерту және жобалау бойынша жұмыс кәсіби дамудың кез-келген кезеңінде болашақ мектепке дейінгі ұйым педагогіне қызықты болатын шығармашылық ізденіспен байланысты, өйткені жобалау кезінде оның педагогикалық қызығушылықтарын білдіруге, осы қызмет түрінде даралықты көрсетуге мүмкіндік береді. Болашақ мектепке дейінгі ұйым педагогтерінің  кәсіби шығармашылығының нәтижесі ретінде заттық-дамытушы ортаны қарастыра отырып, біз мектепке дейінгі ұйымдағы кеңістіктік өзгерістердің маңыздылығын атап өткіміз келеді. Аталған өзгерістер балалардың әртүрлі іс-әрекеттерін жүзеге асыруына қолайлы жағдай жасап, қоршаған ортаның қолжетімділігін, икемділігі мен көпқызметтілігін арттыруға бағытталады. Орта болашақ тәрбиешінің кәсіби білімін жетілдіруге, дағдыларын дамытуға және оның мамандығына деген қызығушылығын арттырады. Мектепке дейінгі ұйымның заттық кеңістігі баланың дамуының қажетті шарты ретінде ғана емес, осы ортаны құратын педагогтің үнемі жеке және кәсіби дамуында ерекше шығармашылық қызмет ретінде де әрекет етеді. [117]. Осындай қағиданы ұстану болашақ мектепке дейінгі ұйым педагогтеріне мектепке дейінгі балаларға бағытталған заманауи және тартымды білім беру ортасын қалыптастыруға жағдай жасайды. Орта баланың жеке ерекшеліктерін ескеріп, оның жетістіктерін мойындауға және құрметтеуге септігін тигізеді. Баланы кеңістіктегі өзгерістерге белсенді қатысуға ынталандырады. Баламен серіктестік негізінде ұйымдастырылған орта оның дербес бастамаларын жүзеге асыруына және түрлі іс-әрекеттерге белсенді қатысуына қолайлы алаң ретінде қызмет етеді. Мектеп жасына дейінгі баламен ынтымақтастықта заттық дамытушы ортаны жобалау болашақ мектепке дейінгі ұйым педагогтерінің кәсіби шығармашылығы мен импровизациясынсыз мүмкін емес. Топтың заттық дамытушы ортасын ұйымдастыру барысында болашақ мектепке дейінгі ұйым педагогі кеңістікті безендіруге, интерьер бөлшектерін жасауға, қоршаған орта сәулетін жобалауға қажетті арнайы дағдылар мен біліктерді қолдана отырып, өзінің шығармашылық әлеуетін жүзеге асырады [118]. 
Дамытушы ортаны қалыптастыру барысында болашақ мектепке дейінгі ұйым педагогтері бір мезгілде тәрбиелік және эстетикалық, этикалық міндеттерді шешуге өқзыретті болуы талап етіледі. Себебі, заттық-дамытушы орта балалардың танымдық қызығушылығын арттыруға, олардың бастамашылдығын дамытуы тиіс. Орта балалардың заманауи қызығушылықтары мен қабілеттеріне сәйкес өзіндік ерекшеліктерге ие болуы қажет. Мектепке дейінгі білім берудің ерекшелігі - кәсіби даярлану үдересіндегі болашақ мектепке дейінгі ұйым педагогтерінің бала үшін заттық дамытушы ортаны құра алу [119]. 
Л.В.Шакированың зерттеулері мектепке дейінгі ұйымның заттық дамытушы ортасының түсінігі мен компоненттік құрамын анықтап, баланың дамуы үшін ортаның маңыздылығы ойын материалдары мен аймақтарының жиынтығы ретінде қарастырады [120]. Осыған орай педагог пен баланың өзара әрекеттесуінің ерекше түрі ретінде даму ортасын бірлесіп құру шеберлігін  болашақ мектепке дейінгі ұйым педагогтерін кәсіби даярлау кезінде ескеруді талап етеді. Мектепке дейінгі ұйымның заттық дамытушы ортасын жобалау, оны ұйымдастыру әдістерін іздеу мәселелері көптеген педагог-зерттеушілердің ғылыми қызығушылығының нысанына айналды. 
[bookmark: _Hlk221815362]Қазақстан аумағында мектепке дейінгі білім беру жүйесінің дамуы кеңестік биліктің алғашқы жылдарынан бастау алды. Алғашқы кезеңде балалар алаңдары, уақытша мектепке дейінгі ұйымдар мен көшпелі жағдайға бейімделген тәрбиелеу формалары кең таралды. 1917 жылы Верный қаласында О.Д.Мухляның бастамасымен ашылған алғашқы балабақша Қазақстандағы мектепке дейінгі тәрбиенің институционалдық негізін қалады. Кейіннен оның «Балабақша және оның жұмысы» атты әдістемелік еңбегі балабақша жағдайындағы педагогикалық процесті ұйымдастырудың алғашқы ғылыми тұжырымдарын ұсынды [121].
Қазақстанда мектепке дейінгі білім берудің дамуына Н.С.Құлжанованың еңбектері айрықша үлес қосты. Ғалым балабақшалар желісін дамытуға белсенді қатысып қана қоймай, мектепке дейінгі тәрбиенің мазмұнын ұлттық ерекшеліктермен ұштастыру қажеттігін ғылыми тұрғыда негіздеді. Оның «Мектепке дейінгі тәрбие» және «Ана мен бала» атты еңбектері қазақ тіліндегі алғашқы педагогикалық басылымдар ретінде мектепке дейінгі тәрбиенің теориялық және әдістемелік негіздерін қалыптастырды. Еңбектерде баланың қимылдық белсенділігі, ананың тәрбиелік рөлі және ортаның дамытушылық әлеуеті кеңінен талданды [32, 54 б.].
М.Жұмабаевтың педагогикалық көзқарастарында ортаның баланың жан-жақты дамуы ерекше талданады. Оның еңбектерінде бала тәрбиесі тек тікелей арқылы емес, ең алдымен, оны қоршаған ортаны мақсатты түрде ұйымдастыру арқылы жүзеге асатыны ғылыми тұрғыда тұжырымдалған. М.Жұмабаев тәрбиелік ортаны баланың қиялын, ойлауын, эстетикалық сезімін және рухани әлемін байытатын фактор ретінде қарастырып, ортаның жұтаңдығы баланың ішкі әлеуетінің толық ашылуына кедергі келтіретінін атап өткен. Аталған идеялар қазіргі заманғы дамытушы ортаның вариативтілік, мазмұндылық және эстетикалық қанықтық қағидаттарымен өзара үндес келеді [30, 45 б.].
ХХ ғасырдың 60-80-жылдары Қазақстанда мектепке дейінгі білім беру мазмұны ұлттық мәдениетке негізделе отырып жаңартылды. «Балабақшада тәрбиелеу бағдарламасының» қазақ тіліне бейімделуі заттық-дамытушы ортаның мазмұнын байытып, көркем әдебиет, музыка, бейнелеу өнері және дене тәрбиесі салаларына ұлттық компоненттерді енгізуге мүмкіндік берді. Қазақ халық ертегілері, ұлттық ойындар, сәндік-қолданбалы өнер үлгілері балабақшалардың дамытушы ортасының маңызды құрамдас бөлігіне айналды [121, 142 б.].
М.Дулатовтың психологиялық-педагогикалық көзқарастарында да баланың танымдық әрекеттерін дамытуда сенсорлық, көрнекілік және ойын құралдарының маңызы айқындалады [122] .
Б.Б.Баймұратова, Л.А.Давиденко, А.К.Меңжанова, Х.Қожахметова, М.Т.Турскельдина және басқа ғалымдардың еңбектері мектепке дейінгі ұйымдардың заттық ортасын мазмұндық және әдістемелік тұрғыдан байытуға бағытталды. Олар тіл дамыту, көркем әдебиет арқылы тәрбиелеу, ерте жастағы балаларды оқыту, ойын әрекетін ұйымдастыру мәселелерін зерттей отырып, дамытушы ортаның баланың жан-жақты дамуына әсерін тигізетінін дәлелдеді.
Егемен Қазақстан тарихында мектепке дейінгі білім беру жүйесін жаңғырту барысында заттық-дамытушы ортаны жобалау мәселесі жаңа сапалық деңгейге көтерілді. «Балапан» бағдарламасы, «Балбөбек», «Қайнар», «Алғашқы қадам», «Зерек бала», «Біз мектепке барамыз» сияқты білім беру бағдарламалары мектепке дейінгі ұйымдардағы заттық-кеңістіктік ортаны жаңаша ұйымдастыруға бағытталды. Осы бағдарламадағы идеялар мемлекеттік жалпыға міндетті стандарттарда қауіпсіз, қолжетімді және дамытушы ортаны құру білім беру сапасының негізгі шарты ретінде айқындалды [123].
ХХ-ХХІ ғасыр ғалымдарының, ағартушыларының және практик-педагогтарының еңбектері заттық-дамытушы ортаны жобалау мәселесінің ғылыми-теориялық және әдіснамалық негіздерін қалыптастырып, қазіргі мектепке дейінгі білім беру практикасының мазмұнын айқындауға шешуші рөл атқарады.
Болашақ мектепке дейінгі ұйым педагогтерін заттық дамытушы ортаны (ЗДО) құруға даярлау мәселесі қазіргі педагогикалық ғылымдағы жүйелі, көпқырлы және пәнаралық сипаттағы ғылыми проблема. Осы мәселе кәсіби даярлық психологиясы, мектепке дейінгі педагогика теориясы, тұлға дамуы, құзыреттілік тәсіл, педагогикалық жобалау, ұлттық-мәдени мазмұн, инновациялық технология және нормативтік-құқықтық негіздердің бірлігінде қарастырылады.
Кәсіби даярлықтың психологиялық іргетасын Х.Т.Шерьязданова қалады. Оның «Психологические основы профессиональной подготовки педагогов и психологов дошкольного образования» атты докторлық зерттеуінде педагогтің кәсіби қалыптасуы мотивациялық құрылым, кәсіби өзіндік сана және рефлексивтік қабілет арқылы жүзеге асатыны дәлелденеді [124]. Тұжырым болашақ педагогтің ЗДО-ны құруға даярлығы ең алдымен ішкі кәсіби позициядан басталатынын көрсетеді.
Кәсіби тұлғаның құрылымын Н.В.Кузьмина педагог кәсібилігінің мазмұндық, процессуалдық және тұлғалық компоненттері арқылы сипаттайды [125]. Ал В.П.Беспалько педагогикалық технологияны нәтижеге бағытталған, өлшенетін жүйе ретінде негіздеп, білім беру процесін алгоритмдік жобалау қажеттігін айқындайды [126]. Осы екі ғылыми бағыт ЗДО-ны жобалау іс-әрекетінің теориялық негізін құрайды.
Жоғары мектеп жағдайында кәсіби құзыреттілікті қалыптастыруды Б.Т.Кенжебеков [127], Б.Т.Барсай [128], Л.М.Нәрікбаева [129], Б.А.Тұрғынбаева зерттеген [130]. Олар кәсіби даму тұлғалық әлеуетті, шығармашылық белсенділікті және кәсіби дарындылықты дамыту арқылы іске асатынын көрсетеді. Идеялар болашақ педагогтің кеңістікпен креативті жұмыс істеу қабілетін қалыптастыру қажеттігін негіздейді.
Педагогикалық білім мазмұнын жаңарту мәселесін Н.Н.Хан [131] педагогикалық білім беру мазмұнын қайта құру тұрғысынан қарастырса, А.Д.Кайдарова зерттеу логикасы мен мазмұн генезисін талдайды [132]. Р.М.Коянбаев өз еңбектерінде мұғалім даярлауды қайта ұйымдастыру мәселесін көтереді [133]. Берілген еңбектер ЗДО құруға даярлықты білім мазмұнына енгізудің әдіснамалық алғышарттарын айқындайды.
Мектепке дейінгі педагогиканың теориялық жүйесін Р.К.Аралбаева [134] мен Ф.Н.Жұмабекова [135] негіздеп, баланың дамуы ортаның ұйымдастырылу сапасына тәуелді екенін айтса, Е.Суфиев [136], Қ.Нығметова [137] М.К.Бапаева [138], У.И.Ауталипова [139], С.А.Нұржанова [140], Г.Б.Бейсенбековалар [141] баланың дамуы, баланың мектепке даярлығы мен дамытушы арасындағы байланысты көрсетеді. В.В.Николаева [121, 59 б.], Г.П.Охотская [142] Қазақстандағы мектепке дейінгі тәрбиенің тарихи эволюциясын зерттей отырып, орта мазмұнының әлеуметтік өзгерістермен сабақтастығын саралайды.
Баланың психологиялық дамуын Б.М.Теплов жеке айырмашылықтар теориясы арқылы [143], Л.И.Божович тұлғаның қалыптасу механизмдері арқылы [144], Л.Ф.Обухова жас ерекшелік психологиясы арқылы [145], Г.А.Урунтаева мектепке дейінгі жас психологиясы арқылы негіздейді [146]. Ұсынылған зерттеулер ЗДО-ны жобалауда баланың жас кезеңдік ерекшеліктерін ғылыми есепке алудың қажеттілігін көрсетеді.
Ойынның тәрбиелік және дамытушылық әлеуетін А.П. Усова зерттесе [147], Е.Н.Водовозова [148] баланың еркін кеңістігін ұйымдастыру идеясын дамытады. Л.М.Гурович [149] баланың кітаппен өзара әрекетін талдайды. Берілген еңбектер ЗДО-ның мәдени-рухани мазмұнын айқындайды.
Танымдық процестер мен мотивацияны дамыту мәселесін Е.Л.Виноградова [150], Н.К.Токсанбаева [151], М.П.Асылбекова қарастырған [152]. Табиғат құбылыстары арқылы әлемді тану негіздерін Р.К.Керимбаева зерттеген [153]. Мектеп жасына дейінгі балаларда ақпараттық мәдениетті қалыптастыруды Г.Т.Абитова қарастырса [154], экологиялық құзыреттілікті болашақ педагог даярлығы тұрғысынан А.Ж. Жакупова негіздеген [155]. мазасыздық көрінісі бар балаларды сүйемелдеуді А.Б.Конысбаева зерттеген [156].
Ұлттық-мәдени мазмұнды қалыптастыру мәселесін Р.Б.Маженова этностық сәйкестілік тұрғысынан [157], Ә.С.Әмірова әдебиет арқылы [158], Т.А.Левченко сәндік-қолданбалы өнер арқылы қарастырған [159]. 
Коммуникативтік және әлеуметтік даму мәселесін К.Ж.Атыманова [160], Х.Т.Наубаева зерттеген [161]. Ақыл-ой тәрбиесіне даярлықты Р.Т. Бупебаева қарастырған. Дамытушы ойындар арқылы зияткерлік дағдыларды дамыту туралы зерттеулерді М.М.Изат ұсынған [162]. 
Денсаулық сақтау негіздерін С.А.Туктибаева зерттесе [163], жас ерекшелік физиологиясын Қ. Дүйсенбина, Г. Төлеуханов, З. Алиакпарова, Г. Абеуова сипаттаған [164].
Заттық-кеңістіктік ортаны жобалау мәселесін Е.Д.Висангириева [165], Ю.М. Горвии [166], Т.Н.Доронова [167], Н.А. Виноградова [168], О.В.Дыбина [169], Л.А.Пенькова [170], Н.П.Рахманова [171], Н.Д.Епанчинцева [172], А.А.Грашин [173], Я.А.Данихнова [174], Т.С.Комарова [175], Л.Г.Киреева [176] жан-жақты зерттеген. Балалар әрекеті арқылы ортаны бағалау критерийлерін В.Н.Белкина ұсынған [177]. Баланың субъектілік позициясын В.А.Деркунская негіздеген [178]. Баланың конструкторлық біліктерді қалыптастыру моделін Т.С.Кочурина қарастырған [179]. Ерте жастағы балалармен ойын арқылы коррекциялық жұмысты М.В. Браткова сипаттаған [180].
Болашақ педагогтерді даярлауда құзыреттілік және жобалау тұғырын А.В.Хуторской [181], В.С. Безрукова [182], Н.О.Яковлева [183], А.Ж.Қасаболат [184], А.У.Мұханбетжанова [185] негіздеген. Инновациялық бағыттағы жобалау мәселесін Р.Р.Масырова [186] мен В.В.Савельева [187] қарастырған. Электрондық ресурстарды пайдалануды Г.А.Бордовский зерттеген [188]. 
Болашақ педагогтерді шетелде даяндаудың негіздері Y.Gelişli және Ö. Çağatay Özdemir редакциялаған еңбекте жүйеленген [189]. 
Балаларды қоршаған ортамен таныстыру, дүниетану мәселелерін зерделеп, оның болашақ педагогтерді даярлауда маңызды екенін негіздеген Қ.А.Аймағанбетова [190]. Болашақ мектепке дейінгі ұйым педагогтерін заттық дамытушы ортаны құруға даярлау - психологиялық, педагогикалық, мәдени, экологиялық, ақпараттық, денсаулық сақтау және жобалау аспектілерін біріктіретін интегративті процесс. Даярлық тұлғаның кәсіби сана-сезімі мен құзыреттілігін қалыптастыруға, ортаны ғылыми негізде жобалау және бағалау қабілетін дамытуға бағытталады.
Көптеген ғалымдар (Б.М.Бим-Бад [51, 69 б.], Ю.С.Мануйлов [52, 14 б.], Л.И.Новикова [53, 44 б.], В.И.Слободчиков [54, 18 б.], И.Г.Шендрик [55, 41 б.], В.А.Ясвин [56, 58 б.] және т.б.) еңбектерінде арнайы ұйымдастырылған ортада баланың даму үдерісі толық көрінеді. Кейбір ғалымдар (Л.М.Кларина, Л.П.Стрелкова, А.П.Усова және т.б). мектепке дейінгі білім берудің  ажырамас бөлігі заттық дамытушы ортаны ұйымдастыру деген пікірді ұстанады. 
Заманауи зерттеушілер балабақшаның даму ортасын мектепке дейінгі білім беру сапасын бағалау әдістерін әзірлеу тұрғысынан қарастырады. Мектепке дейінгі білім беру сапасының көрсеткіші ретінде заттық дамытушы орта (Е.О.Смирнова, О.А.Шиян, С.Шериданның және т.б) ғалымдардың зерттеулері болашақ мектепке дейінгі ұйым педагогтерінің кәсіби құзыреттілігін дамыту арқылы мектепке дейінгі білім беру сапасын арттыру мүмкіндігін ортаға салады.
Ғалымдар Brina Kurent, Stanislav Avsec болашақ мектепке дейінгі ұйым педагогтерінің мектепке дейінгі тәрбиелеу мен оқытуды тиімді жобалау, балаларды оқыту балалардың одан әрі дамуына үлкен әсер етеді, сондықтан болашақ мектепке дейінгі ұйым педагогтері сауатты және тиісті оқыту мен тәрбиелеу әдістерін қолдануы керек деген пікірді алға тартты [191].
Педгогикалық және психологиялық еңбектерде орта мен іс-әрекет арасындағы өзара байланыс ашылып, баланың ортаны өзгертуі мен меңгеру үдерісі оның жеке тұлғалық дамуымен қатар жүретінініе төмендегі кесте арқылы ұсынамыз. (Кесте -1)

Кесте 1 - Орта, іс-әрекет және заттық дамытушы орта ұғымдарының теориялық негіздері

	Ұғымдар
	Ғалымдар
	Негізгі мазмұны мен идеялары
	Еңбектері

	Орта
	Л.С. Выготский
[33, 145 б.]
	Орта - баланың психикалық дамуының әлеуметтік жағдайы, оның дамуын анықтайтын жетекші фактор. Орта тұлғаның қалыптасуына әлеуметтік қатынастар арқылы әсер етеді.
	Педагогическая психология 

	
	А.Н. Леонтьев
[192]
	Орта тұлғаның іс-әрекеті арқылы игерілетін жүйе ретінде қарастырылады. Орта мен іс-әрекет бірлікте дамуды қамтамасыз етеді.
	Деятельность. Сознание. Личность 

	
	В.А.Сухомлинский
[193]
	Орта - рухани-адамгершілік дамудың негізгі көзі; табиғат, мектеп, отбасы мен қоғам арасындағы байланыс.
	Сердце отдаю детям 

	
	Ж.Б. Қоянбаев
[133, 41 б.]
	Орта - әлеуметтік факторлар жиынтығы; отбасы, мектеп және қоғам тәрбиелік әсер жасайтын тұтас жүйе ретінде сипатталған.
	Педагогика 

	
	Ш.Т. Таубаева [194]
	Орта - білім беру үдерісінің интегративті бөлігі; оқыту мен тәрбиенің өзара байланысын қамтамасыз ететін педагогикалық жүйе компоненті.
	Педагогика 

	Заттық дамытушы орта
	Л.А. Венгер
[195]
	Заттық орта - баланың сенсорлық, когнитивтік дамуын қамтамасыз ететін арнайы таңдалған материалдар мен құралдар жиынтығы.
	Восприятие и обучение (дошкольный возраст) 

	
	Н.А. Короткова
[196]
	Заттық-кеңістіктік орта - балалардың дербестігі мен шығармашылық қабілетін дамыту үшін ұйымдастырылған педагогикалық кеңістік.
	Развивающая предметно-пространственная среда ДОУ 

	
	Т.С. Комарова
[197]
	Заттық орта - шығармашылық әрекет пен ойын белсенділігін қолдайтын көркем-педагогикалық жағдайлар жүйесі.
	Художественное воспитание в детском саду 

	
	Г.Н.Пантелеева 
[43, 51 б.]
	Заттық дамытушы орта - жас ерекшелікке сай таңдалған ойын және танымдық материалдар арқылы баланың белсенділігін арттыруға бағытталған.
	Предметно-развивающая среда в дошкольной педагогике 

	
	С.Л.Новоселева 
[42, 53 б.]
	Заттық орта - сенсорлық, тілдік және әлеуметтік тәжірибені интеграциялайтын, баланың дербес дамуын қолдайтын құралдар мен кеңістік жиынтығы.
	Развитие ребенка через предметную среду 

	
	Е.В.Шакирова 
[198-199]
	Заттық-кеңістіктік орта - ұлттық құндылықтарды ескеріп құрылған, баланың тұлғалық және әлеуметтік дамуына әсер ететін ортаның моделі.
	«Современные подходы к организации предметно-развивающей среды» 

	
	С.Н.Жиенбаева және т.б.
[123, 96 б.]
	Заттық дамытушы орта - мектепке дейінгі балалардың тілдік және танымдық дағдыларын дамытуға бағытталған, мәдени-ұлттық ерекшеліктерді ескеретін педагогикалық жүйе.
	Мектепке дейінгі педагогика 



Қазіргі педагогикалық теориялар ортаға динамикалық жүйе ретінде қарайды: ол баланың белсенді әрекетінің нәтижесінде өзгеріп отырады және баланың дамуын айқындайды. Осы тұрғыда мектепке дейінгі ұйымдағы орта тек физикалық кеңістік емес, әлеуметтік, мәдени және эмоционалды жағдайлардың үйлесімді жиынтығы ретінде қарастырылады.
Мысалы, «Мектепке дейінгі тәрбиелеу мен оқытуды дамыту моделінде» көрсетілгендей мектепке дейінгі ұйымдардың заттық-дамыту ортасын құруда педагогтердің кәсіби даярлығы олардың балалардың шығармашылық және танымдық қабілеттерін дамыту үшін тиімді орта ұйымдастыруда шешуші рөл атқарады [6, 16 б.]. Аталған үдерісте педагогтер балалардың қажеттіліктері мен қызығушылықтарын ескере отырып, дамытушы материалдарды таңдауда, ұйымдастырылған іс-әрекеттерін ұйымдастыруда жоғары кәсіби дағдыларды қолдануы қажет.
Болашақ педагогтердің кәсіби құзыреттілігін дамыту қажеттілігі мектепке дейінгі ұйымдардың сапасын арттыруға бағытталған. Мектепке дейінгі ұйымдарда балалардың өзін-өзі реттеу және атқарушы функцияларын дамыту үшін педагогтердің кәсіби даярлығы маңызды рөл атқарады. Rosalyn A.Muir, Steven J.Howard және Lisa Kervin  еңбектерінде педагогтердің кәсіби оқыту арқылы балалардың өзін-өзі реттеу және атқарушы функцияларын дамытуға қолдау көрсету қажеттілігі атап өтіледі [200]. 
Мектепке дейінгі ұйымдардың заттық-дамытушы ортасын құру болашақ мектепке дейінгі ұйым педагогтердің кәсіби даярлығымен тығыз байланысты. Заттық-дамытушы орта балалардың танымдық қызығушылықтары мен қажеттіліктерін ескеріп, олардың дербестігін, қиялын және әлемді тануға құштарлығын арттыруға бағытталған. Болашақ мектепке дейінгі ұйым педагогтердің кәсіби даярлығы мен заттық-дамытушы ортаны құру арасындағы байланыс балалардың өзін-өзі реттеу және атқарушы функцияларын дамытады[201]. Болашақ мектепке дейінгі ұйым педагогтерінің кәсіби құзыреттілігін арттыру арқылы балалардың дамуына қолайлы орта қалыптастырумызға мүмкін болады.
Р.Е.Каримова, А.А.Алимбекова мен А.И.Булшекбаевалардың еңбектерінде болашақ мектепке дейінгі ұйым педагогтерінің кәсіби құзыреттілігін дамыту мәселесі талданып және инновациялық әдістер ұсынылған [202]. Ғалымдардың зерттеулері мектепке дейінгі ұйымдардағы заттық-дамытушы ортаны тиімді ұйымдастыру болашақ педагогтердің кәсіби даярлық деңгейімен тікелей байланысты екенін ұсынады. Осы тұжырым біздің зерттеуіміздің теориялық негізін айқындауға мүмкіндік берді. Зерттеу барысында талданған ғылыми-әдістемелік еңбектерге сүйене отырып, біз болашақ мектепке дейінгі ұйым педагогтерін заттық-дамытушы ортаны құруға даярлаудың мазмұны мен құрылымын айқындайтын бірқатар маңызды қағидаларды анықтадық.
Біріншіден: Заттық-дамытушы ортаның маңыздылығы. Баланың әлеуметтік, когнитивті, моторлық және эмоционалдық дамуы үшін мектепке дейінгі ұйымның заттық-дамытушы ортасы белгілі бір талаптарға сай болуы керек. Ортаны құруда балалардың жас ерекшеліктері мен қажеттіліктері ескеріліп, тәрбиелеу үрдісіне оңтайлы жағдай жасалуы қажет.
Екіншіден: Болашақ мектепке дейінгі ұйым педагогтерінің кәсіби құзыреттілігі мектепке дейінгі ұйымдардың заттық-дамытушы ортасын құрудағы білім сапасын жоғарылатуға және балалардың дамуын ынталандыруға бағытталған. Балалардың психологиялық, әлеуметтік және физикалық дамуының ерекшеліктерін ескере отырып, дамытушы орта құру дағдыларын қалыптастырудың маңыздылығы.
Үшіншіден: Нормативтік талаптар мен әдістемелік негіздер. Мектепке дейінгі ұйымдардың заттық-дамытушы ортасын құруда Қазақстан Республикасының «Білім туралы» Заңы [203] мен «Мектепке дейінгі тәрбие мен оқытудың мемлекеттік жалпыға міндетті стандарты» [2, 5 б.] талаптарын қатаң сақтау қажет. Аталмыш құжаттар педагогтерге дамытушы ортаны ұйымдастырудың жалпы ережелерін белгілейді. 
Төртіншіден: Жаңа технологиялар мен педагогикалық әдістерді қолдану. Заманауи әдістер мен технологияларды қолдану заттық-дамытушы ортаны жаңаша ұйымдастыруға мүмкіндік береді. Мысалы, интерактивті құралдар мен ойын технологияларын қолдану арқылы балалардың дамуына қолайлы жағдай жасалуы мүмкін [204]. 
Қазіргі кезде кәсіби даярлық болашақ мектепке дейінгі ұйым педагогтердің тұлғалық дамуы мен кәсіби құзыреттілігін үйлестіруге бағытталған кешенді жүйе ретінде қарастырылады.
Зерттеулер барысында анықталған теориялық-әдіснамалық негіздер болашақ мектепке дейінгі ұйым педагогтерінің заттық-дамытушы ортаны құруға кәсіби даярлаудың тұтас жүйесін айқындайды. Зерттеудің мазмұндық және құрылымдық байланыстарын жүйелеу нәтижесі төсендігі берілген. (Сурет - 3).

Сурет 3 - Заттық-дамытушы ортаны құруға мектепке дейінгі ұйым педагогтерін кәсіби даярлау жүйесі

2-суретте болашақ мектепке дейінгі ұйым педагогтерін заттық-дамытушы ортаны құруға кәсіби даярлаудың жүйелік құрылымы және оның құрамдас бөліктерінің өзара байланысы көрсетілген. Аталған жүйе жоғары оқу орнындағы кәсіби даярлық үдерісі мен мектепке дейінгі ұйымдағы практикалық ортаның сабақтастығын қамтамасыз ететін тұтас педагогикалық құрылым ретінде қарастырылады. Зерттеу барысында анықталған теориялық-әдіснамалық негіздер кәсіби даярлау үдерісінің мазмұндық, құрылымдық және қызметтік компоненттерін біріктіретін жүйе құруға мүмкіндік берді. Көрсетілген жүйе болашақ мектепке дейінгі ұйым педагогтерінің заттық-дамытушы ортаны ғылыми негізде жобалау, ұйымдастыру және жетілдіру қабілетін қалыптастыруға бағытталған.
Заттық-дамытушы ортаны құру үдерісінде мектепке дейінгі ұйым субъектілерінің (педагогтер, балалар, ата-аналар, әкімшілік) бірлескен іс-әрекеті маңызды орын алады. Жүйенің тиімділігі теориялық білім, практикалық даярлық және кәсіби рефлексияның бірлігінде көрініс табады.
Заттық дамытушы ортаны құруда мектепке дейінгі ұйымдардағы барлық қатысушылардың бірлескен әрекеті маңызды рөл атқарады. Ортаның сапасын арттыруға бағытталған аталған үдерістер бірқатар негізгі элементтерді қамтиды:
Әлеуметтік-педагогикалық әріптестік - балалардың дамуына қолайлы жағдай жасау үшін педагогтер, ата-аналар және әкімшілік қызметкерлер арасындағы тығыз қарым-қатынасты қамтамасыз ету. Әріптестік тәрбиелік және білім беру үдерістерінде біртұтас тәсілді қолдануға мүмкіндік береді.
Материалдық-техникалық база - дамытушы ортаны құруда қажетті құрал-жабдықтар мен материалдарды іріктеу маңызды. Әрбір зат баланың жас ерекшеліктеріне, қызығушылықтарына және оқу бағдарламасының талаптарына сәйкес болуы тиіс [205].
Педагогтердің кәсіби құзыреттілігі - болашақ педагогтерді дамытушы ортаны құру мен тиімді пайдалану дағдыларына үйрету. Оларды заманауи педагогикалық технологиялармен, әдістемелік құралдармен және инновациялық тәсілдермен таныстыру қажет [206, 12 б.].
Балалардың қатысуы - балалар да ортаны құру үдерісіне белсенді қатысуы керек. Олардың пікірін ескеру, таңдау жасауға мүмкіндік беру және шығармашылықтарын дамыту ортаға деген жауапкершілік сезімін қалыптастырады.
Үнемі жетілдіру және бағалау - ортаның тиімділігін жүйелі түрде бағалап, оны балалардың дамуына сай жетілдіру қажет. Көрсетілген үдерісте педагогтер мен ата-аналардың кері байланысы үлкен рөл атқарады [207, 7 б.] .
Осы элементтердің үйлесімділігі мектепке дейінгі ұйымдарда балалардың жан-жақты дамуында сапалы заттық-дамытушы ортаны қалыптастыруға негіз болады.

Мектепке дейінгі ұйымдарда заттық-дамытушы ортаны құрудың негізгі элементтері

	Негізгі элемент
	Қысқаша мазмұны және рөлі

	Әлеуметтік-педагогикалық әріптестік
	Педагогтер, ата-аналар және әкімшілік арасындағы өзара әрекет. Біртұтас тәрбиелік тәсілді қамтамасыз етіп, баланың дамуына қолайлы орта қалыптастырады.

	Материалдық-техникалық база
	Жас ерекшелікке және бағдарлама талаптарына сай құрал-жабдықтарды іріктеу [205]. Ортаның мазмұндық және функционалдық сапасын қамтамасыз етеді.

	Педагогтердің кәсіби құзыреттілігі
	Дамытушы ортаны құру және тиімді пайдалану дағдылары; заманауи технологияларды меңгеру [205, 12 б.]. Орта сапасын ғылыми негізде арттырады.

	Балалардың қатысуы
	Балалардың пікірін ескеру, таңдау жасауға мүмкіндік беру. Дербестік пен жауапкершілікті дамытады.

	Үнемі жетілдіру және бағалау
	Ортаның тиімділігін жүйелі бағалау және кері байланыс негізінде жетілдіру [205, 7 б.]. Даму динамикасына сай жаңартуды қамтамасыз етеді.



Педагогтің кәсіби даярлығы педагогикалық ғылымда кәсіби білімдер мен біліктердің, тұлғалық қасиеттер мен кәсіби құндылықтардың бірлігін құрайтын кешенді жүйе ретінде қарастырылады. В.А. Сластенин, Е.А. Зеер, Л.М.Митина және басқа зерттеушілер кәсіби даярлықты үздіксіз дамитын үдеріс деп түсіндіріп, оның мотивациялық-құндылықтық, когнитивтік, әрекеттік және рефлексивтік компоненттерін бөліп көрсетеді. Қазіргі құзыреттілік тәсіл аясында педагогтің кәсіби даярлығы жобалау, коммуникативтік, зерттеушілік және цифрлық құзыреттердің қалыптасуымен айқындалады. Берілген ұстаным болашақ мектепке дейінгі ұйым педагогтерін заттық-дамытушы ортаны құруға даярлау мәселесінде ерекше мәнге ие, өйткені ортаны жобалау, ұйымдастыру және бағалау кәсіби құзыреттердің кешенді көрінісі.
Отандық ғалымдар Ш.Т.Таубаева [205], Б.А.Тұрғынбаева [206], Н.Д.Хмель [208] еңбектерінде кәсіби даярлық педагогтің тұлғалық бағыттылығымен, балаға бағдарланған көзқарасымен және инновациялық әдістерді меңгеруімен тығыз байланыста қарастырылады. Ұсынылған идеялар заттық-дамытушы ортаны тек материалдық кеңістік емес, баланың тұлғалық дамуын қамтамасыз ететін педагогикалық жүйе ретінде түсіндіруге мүмкіндік береді.
Кәсіби даярлық эволюциясының тарихи дамуы оның мазмұны мен құрылымының кеңейгенін көрсетеді. XIX ғасырдың соңы мен XX ғасырдың басында П.Ф.Каптерев педагогикалық үдерістің [209] ғылыми негізделуін және теория мен практиканың бірлігін басты шарт ретінде қарастырды. С.Т.Шацкий педагог даярлығында [210] тәжірибелік әрекет пен қоғамдық қызметтің маңызын атап өтті. Кеңес дәуірінде М.П.Данилов [211], Б.Т.Лихачев [212], Г.Н.Филонов [213] кәсіби даярлықты педагогикалық процесті жобалау, мәдени-адамгершілік бағдар және кәсіби этикамен байланыстырды. XX ғасырдың екінші жартысында Л.М.Подымова [214], В.В.Краевский кәсіби даярлықты инновациялық технологиялар мен дидактикалық жүйелерді меңгеру арқылы қарастырды [215]. Қазіргі кезеңде И.Ф.Харламов [216], Т.И.Шамова [217], М.Н.Скаткин [218] кәсіби даярлықты әлеуметтік жауапкершілік, басқару мәдениеті және білім мазмұнын жаңарту үдерістерімен байланыстырады.
Аталған ғылыми тұжырымдамаларды жүйелеу болашақ мектепке дейінгі ұйым педагогтерін заттық-дамытушы ортаны құруға даярлауды кешенді, құзыреттілікке негізделген және жүйелік тәсіл тұрғысынан қарастыру қажеттігін негіздейді. (Кесте -2)

Кесте 2 - Болашақ мектепке дейінгі ұйым педагогтерін кәсіби даярлауға негіз болған ғылыми тұжырымдамалар

	Ғалымдар
	Тұжырымдар

	А.К. Маркова
	Кәсіби даярлық - педагогтің кәсіби мотивациясы, кәсіби құндылықтары, білімдері мен іскерліктерін кешенді қолдануға дайын болуы [219]. 

	В.А. Сластенин
	Педагогтің кәсіби даярлығы - тұлғаның кәсіби қызметке психологиялық, теориялық және практикалық тұрғыдан дайын болуының біртұтас жүйесі [220].

	Н.В. Кузьмина
	Кәсіби даярлық - оқыту мен тәрбиелеуді табысты ұйымдастыру үшін қажетті кәсіби білім, іскерлік және тұлғалық қасиеттер жиынтығы [221]

	И.А. Зимняя
	Педагог кәсіби даярлық деңгейіне кәсіби құзыреттердің қалыптасуымен және оларды тәжірибеде қолдану мүмкіндігімен жетеді [222].

	Н.Д. Хмель
	Кәсіби даярлық педагогикалық процестің тұтастығын қамтамасыз етеді және теория мен практиканың үйлесуіне негізделеді [208, 41 б.].

	Б.А. Тұрғынбаева
	Педагогтің кәсіби даярлығы - оның шығармашылық әлеуетін дамытуға және инновациялық технологияларды меңгеруге бағытталған дайындық [207, 58 б.].

	Ш.Т. Таубаева
	Кәсіби даярлық - болашақ педагогтің тұлғалық, құндылықтық және кәсіби құзыреттерін қалыптастыруға бағытталған педагогикалық процесс [206, 77 б.].

	Л.М. Митина
	Педагогтің кәсіби даярлығы - кәсіби қызметте өзін-өзі дамытуға, кәсіби өсуге және рефлексияға қабілеттілік [224].

	В.А. Кан-Калик
	Педагогтің кәсіби даярлығы педагогикалық қарым-қатынас мәдениетінің, коммуникативтік дағдылардың қалыптасуымен өлшенеді [224].

	П.Ф. Каптерев
	Педагогтің кәсіби даярлығы - педагогикалық процестің ғылыми негізделген жүйесі мен әдістемесін меңгеруге бағытталған дайындық [209, 99 б.].

	Е.А. Зеер
	Кәсіби даярлық - тұлғаның кәсіби өзін-өзі анықтауы мен кәсіби даму траекториясын саналы қалыптастыру үдерісі [45, 13 б.].

	В.В. Краевский
	Кәсіби даярлық - педагогтің оқу-тәрбие үдерісін ғылыми негізде жобалау және ұйымдастыру қабілетін қалыптастыру [215, 44 б.].

	Л.М. Подымова
	Кәсіби даярлық - педагогтің инновациялық технологияларды меңгеруі мен шығармашылық тұрғыдан қолдануға дайындығы [214, 91 б.].

	М.П. Данилов
	Кәсіби даярлық педагогикалық процесті жоспарлау және әдістемелік шеберлікті қалыптастырумен байланысты [211, 14 б].

	Б.Т. Лихачев
	Кәсіби даярлық - педагогтің мәдениеттанымдық және адамгершілік құндылықтарды кәсіби қызметте жүзеге асыру қабілеті [212, 27 б.].

	Г.Н. Филонов
	Кәсіби даярлық педагогикалық мәдениет пен кәсіби этиканың қалыптасуына негізделеді [213, 72 б.].

	И.Ф. Харламов
	Кәсіби даярлық - педагогтің әлеуметтік жауапкершілігі мен азаматтық ұстанымының қалыптасу деңгейі [216, 32 б.].

	Т.И. Шамова
	Кәсіби даярлық - басқарушылық және өзін-өзі басқару дағдыларының дамуына негізделген жүйе [217, 44 б.]

	М.Н. Скаткин
	Кәсіби даярлық - білім мазмұны мен оқыту әдістерін үздіксіз жаңартуға дайындық [218, 26 б.].



[bookmark: _Hlk221298997]Берілген кестеде болашақ мектепке дейінгі ұйым педагогтерінің кәсіби даярлығын түсіндіретін жетекші ғалымдардың ғылыми тұжырымдамалары жүйеленген. Аталған тұжырымдар біздің зерттеу тақырыбымыз бойынша  заттық-дамытушы ортаны құруға даярлау  үшін әдіснамалық және теориялық негіз. А.К.Маркова [219, 44 б.] мен Ш.Т. Таубаева [206, 14 б.] кәсіби даярлықтың мотивациялық-құндылықтық аспектісін баса көрсетуі болашақ мектепке дейінгі ұйым педагогтердің заттық-дамытушы ортаны баланың тұлғалық дамуын қамтамасыз ететін педагогикалық құрал ретінде саналы қабылдауын негіздейді. Сондай-ақ, В.А. Сластенин [220, 27 б.], Н.В.Кузьмина [221, 41 б.] және П.Ф.Каптерев [209, 79 б.] еңбектерінде кәсіби даярлық теориялық білім мен практикалық әрекеттің бірлігі ретінде қарастырылады. Ғылымдар идеялары заттық-дамытушы ортаны ғылыми негізде жобалау және ұйымдастыру дағдыларын мақсатты қалыптастыру қажеттігін анықтайды.
[bookmark: _Hlk221659069]И.А.Зимняя [222, 51 б.] кәсіби даярлықты құзыреттілік тұрғысынан түсіндіреді. Осы тұрғыдан алғанда, заттық дамытушы ортаны құру болашақ мектепке дейінгі ұйым педагогтерінің кәсіби құзыреттіліктер жүйесінің құрамдас бөлігі ретінде табылады. Л.М.Митина [223, 54 б.] мен В.А. Кан-Калик [224, 34 б.] кәсіби даярлықтың рефлексивтік және коммуникативтік қырларын анықтауынан заттық-дамытушы ортаның тек материалдық кеңістік емес, әлеуметтік өзара әрекет алаңы екенін көреміз. 
Берілген кестеде жүйеленген ғылыми тұжырымдамалар болашақ мектепке дейінгі ұйым педагогтерін заттық-дамытушы ортаны құруға даярлауды мотивациялық, теориялық, практикалық және рефлексивтік компоненттердің бірлігінде қарастыру қажеттігін негіздейді.
Соңғы жылдары болашақ мектепке дейінгі ұйым педагогтің кәсіби даярлығы ұлттық құндылықтарды сақтай отырып, заманауи білім беру технологияларын игеруге, балаға бағытталған тәсілдерді қолдануға және кәсіби құзыреттілікті үздіксіз дамытуға бағытталған. Даярлық нәтижесінде педагог баланың жан-жақты дамуына жағдай жасап қана қоймай, білім беру сапасын арттыруға үлес қосады. (Кесте -3)

Кесте 3 - 8D012-«Мектепке дейінгі тәрбиелу  мен оқытудың педагогикасы» бағыты бойынша болашақ мектепке дейінгі ұйым педагогтерін жан-жақты даярлауға байланысты 2019-2024 оқу жылдарында қорғалған диссертациялық жұмыстар

	№
	Автор
	Диссертация тақырыбы
	Зерттеу бағыты 
	Болашақ мектепке дейінгі ұйым педагогтерін даярлаудағы ерекшелігі
	Заттық дамытушы ортаны құруға даярлаумен байланысы

	1
	Абилбакиева Г.Т.
(2019)
	Ақпараттық-коммуникациялық технологиялар арқылы болашақ мектепке дейінгі ұйым педагогтерінің басқарушылық құзыреттілігін қалыптастыру
	Басқарушылық құзыреттілікті қалыптастыру
	АКТ арқылы басқарушылық дағдыларды жетілдіру, цифрлық ортада ұйымдастыру қабілетін арттыру
	Заттық дамытушы ортаны жобалауда цифрлық құралдарды қолдану мүмкіндігін көрсетеді (виртуалды макеттер, цифрлық жоспарлау)

	2
	Шауенова М.А.
(2020)
	У. Қайқауыстың «Қабуснамасындағы» педагогикалық идеялар негізінде болашақ мектепке дейінгі ұйым педагогтерін даярлау
	Рухани-адамгершілік даярлық
	Педагогикалық мұраларды қолдану арқылы құндылыққа негізделген тәрбие
	Заттық дамытушы орта құруда ұлттық-мәдени құндылықтарды енгізу бағытын күшейтеді

	4
	Тілеубай С.
(2021)
	Болашақ мектепке дейінгі ұйым педагогтерінің үштілділік коммуникативтік құзыреттілігін дамыту
	Коммуникативтік құзыреттілік
	Үштілді ортада кәсіби қарым-қатынас құзыретін дамыту
	Заттық дамытушы ортаның көптілділігін қамтамасыз ету (көрнекіліктер, тілдік аймақтар) үшін пайдалы

	3
	Жумашева Т.С.
(2022)
	Болашақ тәрбиешілердің лидерлік әлеуетін дамыту
	Лидерлік әлеуетті дамыту
	Көшбасшылық қабілеттерді дамыту, ұйымдастырушылық дағдыларды қалыптастыру
	Дамытушы ортаны құруда педагогтің жетекшілік рөлін және командамен жұмысын жетілдіруге мүмкіндік береді

	5
	Жакупова А.Ж.
(2022)
	Болашақ мектепке дейінгі ұйым педагогтерінің экологиялық құзыреттілігін дамыту
	Экологиялық құзыреттілік
	Экологиялық білім беру дағдыларын меңгерту
	Заттық дамытушы орта құруда экологиялық қауіпсіздік пен табиғи материалдарды пайдалану идеясын қолдайды

	7
	Мышбаева Г.М.
(2022)
	Болашақ мектепке дейінгі ұйым педагогтерінің зерттеушілік құзыреттілігін Lesson Study әдістемесі арқылы дамыту
	Зерттеушілік құзыреттілікті дамыту
	Lesson Study арқылы тәжірибені талдау және жетілдіру
	Заттық ортаны құру сапасын бақылау және жетілдіру үшін зерттеушілік әдістерді қолдануға мүмкіндік береді

	6
	Ақынова Ж.М.
(2023)
	Болашақ мектепке дейінгі ұйым педагогтерін ертегі терапиясы арқылы балалардың коммуникативтік дағдыларын қалыптастыруға даярлау
	Коммуникативтік дағдыларды қалыптастыру
	Ертегі терапиясын қолдану арқылы эмоционалдық және тілдік дамуды қолдау
	Заттық ортаны құруда арт-терапиялық бұрыштар мен ертегі элементтерін енгізу үшін әдістемелік негіз береді

	8
	Тайтелиева Л.
(2023)
	Болашақ мектепке дейінгі ұйым тәрбиешілерінің инновациялық іс-әрекетке даярлығын дамыту
	Инновациялық іс-әрекетке даярлық
	Жаңа технологияларды шығармашылықпен қолдану
	Заттық дамытушы ортаны жобалауда инновациялық шешімдер мен құралдарды енгізуге негіз болады

	9
	Мамытбаева Ж.А.
(2023)
	Болашақ мектепке дейінгі ұйым педагогтерінің зерттеушілік іс-әрекетін жобалап оқыту технологиясы арқылы дамыту
	Зерттеушілік іс-әрекет
	Жобалық оқыту арқылы зерттеушілік дағдыларды қалыптастыру
	Дамытушы ортаны құруда жобалау кезеңдерін ұйымдастыру және педагогикалық жобаларды жүзеге асыруға қолданылады

	10
	Кожагулов А.Т.
(2024)
	Арт-технология арқылы болашақ мектепке дейінгі ұйым педагогтерінің кәсіби құзыреттілігін дамыту
	Кәсіби құзыреттілік
	Арт-технология арқылы шығармашылық және эмоционалдық құзыреттерді дамыту
	Заттық дамытушы ортаны безендіруде арт-технологияларды пайдалану (көркем элементтер, креативті аймақтар) мүмкіндігін ашады



2019-2024 жылдар арасында 8D012 - «Мектепке дейінгі тәрбиелеу мен оқытудың педагогикасы» бағыты бойынша қорғалған диссертациялық зерттеулерді талдау болашақ мектепке дейінгі ұйым педагогтерін даярлаудың жекелеген бағыттары (басқарушылық, коммуникативтік, зерттеушілік, лидерлік, инновациялық, экологиялық, арт-технологиялық) ғылыми тұрғыдан негізделгенін көрсетті. Аталған еңбектер кәсіби даярлықтың әртүрлі компоненттерін дамытуға бағытталғанымен, олардың мазмұнында болашақ педагогтерді заттық-дамытушы ортаны жүйелі, мақсатты және кешенді түрде құруға даярлау мәселесі арнайы зерттеу пәні ретінде қарастырылмағаны анықталды. Осыған орай біздің зерттеу жұмысымыздың маңызды қырлары анықталды.
- мектепке дейінгі ұйымдарда заттық-дамытушы ортаны ұйымдастырудың педагогикалық қажеттілігі мен болашақ мектепке дейінгі ұйым педагогтерін осы бағытта арнайы даярлаудың ғылыми негізделген жүйесі қажет;
- кәсіби педагогикалық даярлықтың жекелеген құзыреттерін дамытуға арналған зерттеулердің молдығы мен оларды заттық-дамытушы ортаны құру үдерісімен интеграциялаудың тұтас әдіснамалық тұжырымдарын анықтау;
- жоғары оқу орнындағы кәсіби даярлық мазмұны мен мектепке дейінгі ұйымдағы заттық-кеңістіктік ортаны жобалау практикасы арасындағы сабақтастықты нақтылау.
Аталған мәселелерді шешу болашақ мектепке дейінгі ұйым педагогтерін заттық-дамытушы ортаны құруға даярлауды теориялық негіздеп, әдіснамалық тұжырымдап және оны жүйелі педагогикалық құрылым ретінде негіздеуді бағыттайды.  
Келесі кезекте мектепке дейінгі ұйымдарда заттық дамытушы ортаны құрудың факторлары, формалары және құралдарын қарастыруды жөн деп санаймыз.

1.2 Мектепке дейінгі ұйымдарда заттық дамытушы ортаны құрудың факторлары, формалары 

Заттық-дамытушы орта баланың дамуы үшін маңызды құрал. Психологтар мен педагогтердің зерттеулерінде (Л.С. Выготский, Д.Б. Эльконин, А.Н. Леонтьев, С.Л. Рубинштейн, С.Л. Новоселова, В.А. Петровский, М.Н. Полякова, Р.Б. Стеркина, В.А. Ясвин және т.б.) орта баланың іс-әрекетін белсендіруге және оның әлеуетін ашуға бағытталған негізгі фактор ретінде қарастырылады. 
В.А.Петровскийдің пікірінше, заттық-кеңістіктік дамытушы орта баланың өзіндік білім алуына және дамуына арнайы ұйымдастырылған кеңістік [44, 49 б.]. М.Н.Полякова ортаны табиғи, қолайлы және сенсорлық ынталандырғыштармен байытылған орта ретінде сипаттайды [108, 86 б.] . 
С.Л.Новоселова дамытушы ортаны баланың рухани және физикалық дамуын қамтамасыз ететін функционалды модель ретінде қарастырады. Ол ортаның негізгі элементтеріне архитектуралық-ландшафтық объектілерді, көркемдік студияларды, ойын және спорт алаңдарын, конструкторларды, тақырыптық ойыншықтар жиынтықтарын және ақпараттық құралдарды жатқызады [42, 48 б.] .
Ф. Фребель (1782-1852) - мектепке дейінгі тәрбиелеу жүйесінің негізін қалаушы әрі алғашқы балабақшаның ұйымдастырушысы ретінде танылған әйгілі неміс педагогы. Ол мектепке дейінгі жастағы балалардың дамуындағы ойынның дамытушылық маңызын алғашқылардың бірі болып атап көрсетіп, педагогикалық іс-әрекеттің өзіндік жүйесін әзірледі. Аталған жүйенің негізінде ойын мен арнайы жасалған дидактикалық құралдармен (сыйлықтармен) жүргізілетін жаттығулар жатты.
Ф.Фребель жүйесін талдаған педагог-зерттеушілер оның берік философиялық және рухани-діни негіздерге сүйеніп құрылғанын атап көрсетеді. Ф.Фребельдің көзқарасы бойынша, кез келген зат балаға әлемнің барлық заңдылықтарын ашуға мүмкіндік береді, ал берілген заңдылықтар әмбебап және біртұтас бастауға негізделген. Ф.Фребель жүйесінің негізінде баланың бастапқы белсенділігі туралы постулат жатыр, соған сәйкес тәрбие «бұйрық беруші, шешім қабылдаушы немесе зорлық сипатындағы» үдеріс болмауы тиіс [225].
Р.Б.Стеркинаның айтуынша, заттық-дамытушы орта балалар мен ересектердің өмірін эргономикалық және эстетикалық тұрғыдан ұйымдастыруға негізделген. Заттық дамытушы рта баланың психологиялық және әлеуметтік қажеттіліктерін қанағаттандыратын қауіпсіздік пен денсаулықты сақтау факторы [106, 65 б.].
В.А.Ясвин білім беру ортасын тұлғаның қалыптасуына және дамуына әсер ететін әлеуметтік және заттық-кеңістіктік мүмкіндіктер жүйесі ретінде сипаттайды [56, 134 б.]. 
Заттық-дамытушы ортаны тиімді құру үшін болашақ мектепке дейінгі ұйым педагогтеррі келесі білім беру факторлары бойынша кәсіби дайындалды. 
1. Теориялық білім: Болашақ мектепке дейінгі ұйым педагогтері заттық дамытушы ортаның педагогикалық және психологиялық негіздері
2. Практикалық дағдылар: Оқытудың практикалық кезеңдерінде болашақ мектепке дейінгі ұйым педагогтері заттық-дамытушы ортаны жобалау және ұйымдастыру бойынша тәжірибе.
3. Шығармашылық қабілеттер: Болашақ мектепке дейінгі ұйым педагогтері жаңа идеялар мен технологияларды тиімді қолданатын, балалардың қызығушылығын арттыратын шығармашылықпен құрылған заттық дамытушы орта.
4. Эргономикалық және қауіпсіздік талаптарын сақтау: Ортаны ұйымдастыруда болашақ мектепке дейінгі ұйым педагогтеріның басшылыққа алатын балалардың денсаулығы мен қауіпсіздігін қамтамасыз ететін эргономикалық принциптер.
Теориялық білім мен практикалық дағдылардың үйлесімі, сондай-ақ шығармашылық пен инновациялық тәсілдер болашақ мектепке дейінгі ұйым педагогтерін сапалы заттық дамытушы орта құруға мүмкіндік береді. 
Мектепке дейінгі ұйымдарда заттық-дамытушы ортаны құру мәселесі бойынша Н.А. Реуцкая [226], В.И. Логинова [227] және Л.А.Венгер [195, 305 б.] және т.б., ғалымдардың еңбектерін ерекше атап айтуға болады.
Н.А. Реуцкая балалардың танымдық белсенділігін арттыруға бағытталған заттық-дамытушы ортаны ұйымдастырудың әдістемелік аспектілерін зерттеді. Ғалымның еңбектері педагогтерге балалардың қызығушылықтары мен қажеттіліктеріне сәйкес келетін ортаны құруға көмектеседі [226, 79 б.].
В.И.Логинова балалардың еңбек әрекеттері арқылы дамуын зерттеп, мектепке дейінгі ұйымдарда еңбекке баулу бағдарламаларын әзірледі. Оның жұмыстары болашақ мектепке дейінгі ұйым педагогтерінің балалардың еңбек дағдыларын қалыптастыруда заттық-дамытушы ортаны тиімді пайдалануға бағыт береді [227, 180 б.].
Л.А.Венгер балалардың психикалық дамуы мен танымдық процестерін зерттей отырып, заттық-дамытушы ортаның құрылымы мен мазмұнына ерекше назар аударып, балалардың ойлау қабілеттерін дамытудағы заттық дамытушы ортаны ұйымдастырудың әдістемесін ұсынды [195, 306 б.].
Аталған ғалымдардың зерттеулері мектепке дейінгі ұйымдарда заттық дамытушы ортаны құрудың факторлары, формалары мен құралдарын анықтауға және болашақ мектепке дейінгі ұйым педагогтерінің кәсіби даярлауда маңызды орынға ие. 
Психологиялық-педагогикалық әдебиеттерді талдау көрсеткендей, болашақ мектепке дейінгі ұйым педагог тұлғасының кәсіби қалыптасуы мен оны педагогикалық қызметке даярлау мәселесінде белгілі бір ғылыми жүйе қалыптасқан. Осы жүйені нақтылау үшін тұлғаның кәсіби дамуын түсіндіретін тұжырымдамалық бағыттарға сүйену орынды. 
Е.А.Зеер [45, 51 б.], А.И. Иванова [49, 16 б.], Б.И. Кенжебеков [127] және басқа да зерттеушілер еңбектерінде кәсіби дамудың кезеңдері, оның құрылымдық компоненттері, сондай-ақ осы үдеріске алғышарт болатын ішкі және сыртқы факторлар жүйеленген. Еңбектер болашақ маманның кәсіби өсуін білім, білік, құндылық бағдар, кәсіби мотивация және өзін-өзі жетілдіру қабілеті бірлігінде қарастыруға мүмкіндік береді. Осы тұрғыдан алғанда, В.И.Загвязинский [227], В.А. Кан-Калик [224], М.М. Поташник [228], Г.В.Сорокомова [229] еңбектеріндегі ойлар ерекше мәнге ие. Аталған авторлар педагог қызметін тәрбиеленушілермен өзара әрекеттесу үдерісінде көрінетін әрі шығармашылық білім беру ортасын құрумен ұштасатын кәсіби шығармашылықтың дербес түрі ретінде қарастырады. Тәрбиешінің кәсібилігі тек оқу-тәрбие үдерісін ұйымдастыру қабілетімен емес, бала дамуын қамтамасыз ететін ортаны құра білуімен өлшенеді.
Мектепке дейінгі ұйым контексінде заттық-дамытушы орта арнайы ұйымдастырылған материалдық әрі әлеуметтік-мәдени жағдайлар жүйесі ретінде баланың танымдық және шығармашылық әлеуетін іске қосуға бағытталады. Осы түсінік әлемдік педагогикалық тәжірибеде кеңінен негізделген: М. Монтессори педагогикасында ол баланың дербес әрекетін қамтамасыз ететін “дайындалған орта” ретінде, ал Л. Малагуццидің Реджио Эмилия тұжырымдамасында баланың бастамашылдығын қолдайтын “үшінші педагог” ретінде пайымдалады. Аталған көзқарастардың ортақ идеясы орта баланың дамуын сырттай бақылаушы жағдай емес, керісінше оның әрекетін белсенді түрде ұйымдастыратын, ынталандыратын педагогикалық фактор ретінде зерделеген [230].
Мектепке дейінгі ұйымдардың заттық-дамытушы ортасын құру үдерісінде болашақ мектепке дейінгі ұйым педагогтерінің кәсіби даярлығы ерекше білім беруді қажет ететін балалардың жеке мүмкіндіктері мен даму ерекшеліктерін ескере отырып, инклюзивті білім беру құралдарын тиімді қолдану дағдыларын қалыптастыруды талап етеді. Дәл осы жағдайда ерекше білім беру қажеттіліктері бар балалар ортаны жобалауда қосымша шарт емес, керісінше, оны мазмұндық және ұйымдастырушылық тұрғыда қайта қарастыруды қажет ететін маңызды педагогикалық фактор ретінде танылады.
Заттық-дамытушы орта мектепке дейінгі ұйым кеңістігінде орналасқан материалдық объектілердің, ойыншықтар мен құрал-жабдықтардың, табиғи және техникалық ресурстардың жиынтығы ретінде ғана емес, олардың педагогикалық тұрғыдан мақсатты ұйымдастырылған жүйесі ретінде қарастырылады. Мақсатты ұйымдастырылған жүйе баланың танымдық, эмоциялық, әлеуметтік және еріктік даму үдерістерін белсендіруге бағытталған құрылымдық-педагогикалық орта.
Педагогикалық зерттеулерде заттық-дамытушы орта баланың ойлау, қиял, сөйлеу, зейін, ерік-жігер сияқты психикалық процестерін дамытудағы жетекші факторлардың бірі ретінде өзектендірілген. 
Отандық зерттеулерде (К.Метербаева, А.Амирова, С.Еркебаева және т.б.) заттық-дамытушы ортаны жобалау барысында ұлттық құндылықтар мен мәдени мазмұнды интеграциялау қажеттілігі ерекше атап көрсетіледі. Ғылыми тұжырым орта құрылымын тек функционалдық тұрғыдан ғана емес, мәдени-әлеуметтік факторлар негізінде ұйымдастыруды талап етеді. Заттық-дамытушы ортаның мазмұны мен құрылымы баланың этномәдени сәйкестігін қалыптастыруға да бағытталуы тиіс.
Қазіргі мектепке дейінгі білім беру жүйесінде болашақ мектепке дейінгі ұйым педагогтерінің кәсіби даярлығын жетілдіру байланысты жазылған Ж.А.Мамытбаеваның зерттеу жұмысында [94, 141 б.] жобалау іс-әрекетін кәсіби даярлықты қалыптастырудың интегративтік формасы ретінде негіздейді. Зерттеуші пікірінше, жобалау студенттің тек білімді меңгеруін емес, оны практикалық жағдаяттарда қолдануын, дербес шешім қабылдауын және рефлексия жасауын қамтамасыз етеді. Жобалау іс-әрекеті болашақ мектепке дейінгі ұйым педагогтерінің даярлығында интегративтік, әрекеттік және рефлексивтік ерекшеліктердің қалыптасуын қамтамасыз етеді.
Халықаралық педагогикалық тәжірибеде (Reggio Emilia, Montessori, HighScope) заттық ортаны құруда «ашық материалдар», «аймақтық ұйымдастыру» және «баланың таңдау еркіндігі» қағидаттары жетекші орын алады. Осы қағидаттар заттық дамытушы ортаны баланың белсенді субъектілік ұстанымын қамтамасыз ететін құрылым ретінде қарастыруға мүмкіндік береді. Аталған тәжірибелер отандық мектепке дейінгі білім беру стандартымен үйлесім тауып, заттық-дамытушы ортаны ұйымдастырудың заманауи бағыттарын айқындайды [231]. 
Заттық-дамытушы ортаның құрылымы кеңістіктің мазмұндық және функционалдық компоненттерінің өзара байланысы арқылы негізделген. Құрылымдық тұрғыдан ол белгілі бір аймақтар жүйесіне негізделеді, ал мазмұндық тұрғыдан баланың жас және жеке ерекшеліктерін ескеретін материалдар мен құралдар жиынтығын қамтиды. Осы құрылым педагогикалық әсердің жүйелілігін және баланың дербес әрекет мүмкіндіктерін қамтамасыз етеді.
Заттық-дамытушы ортаны ұйымдастыру формалары кеңістіктің құрылымдық ұйымдастырылу үлгілерін және баланың іс-әрекет түрлерін іске асыратын аймақтардың өзара байланысын білдіреді. Қазіргі педагогикалық тәжірибеде келесі негізгі формалар айқындалған:
Аймақтық форма - кеңістікті ойын, шығармашылық, танымдық-зерттеу, сенсорлық, табиғат, кітапхана сияқты дербес аймақтарға бөлуге негізделеді. Әр аймақ нақты педагогикалық міндеттерді шешуге бағытталады және баланың еркін таңдау мүмкіндігін қамтамасыз етеді. Анықталған форма құрылымдық ұйымдастырудың базалық түрі ретінде қарастырылады.
[bookmark: _Hlk222057999]Тақырыптық форма - белгілі бір мазмұндық бағыт немесе оқу жобасы негізінде ортаны ұйымдастыруды көздейді. Мұнда кеңістік белгілі бір тақырып аясында кешенді түрде жасақталып, пәнаралық байланыстар жүзеге асырылады. Мазмұндалған форма баланың танымдық белсенділігін тереңдетуге мүмкіндік береді.
Мобильді форма - модульдік жиһаздар мен тасымалданатын құралдарды қолдану арқылы кеңістікті өзгермелі сипатта ұйымдастыруды білдіреді. Берілген форма ортаның бейімделгіштігін арттырып, топтық және жеке әрекеттерді үйлестіруге жағдай жасайды.
Интерактивті форма - сандық технологиялар мен мультимедиялық құралдарды пайдалану арқылы баланың ақпараттық мәдениетін дамытуға бағытталады. Тиісті форма кибергигиена және қауіпсіздік талаптарын сақтай отырып жүзеге асырылуы тиіс.
Экологиялық форма - табиғи материалдарды қолдану және табиғатпен тікелей өзара әрекетке негізделген ұйымдастыру үлгісі. Экологиялық форма баланың экологиялық санасын, табиғатқа жауапкершілік қатынасын қалыптастыруға итермелейді.
Аталған ұйымдастыру формалары заттық-дамытушы ортаның тек кеңістіктік шешімдерін ғана емес, оның мазмұндық және функционалдық бағыттарын да айқындайды. Әр форма белгілі бір педагогикалық факторларға сүйенеді және баланың жас, жеке, әлеуметтік даму ерекшеліктерін ескеруге негізделеді. Ортаны ұйымдастыру формалары мен оған әсер етуші факторлар өзара шарттас және бірін-бірі толықтыратын жүйе ретінде қарастырылады. Осы тұрғыдан алғанда, заттық-дамытушы ортаның формалары тек ұйымдастыру тәсілдері емес, баланың тұлғалық қалыптасуына эағдай жасайтын педагогикалық әсер ету тетіктері ретінде қарастырылады. Олар баланың белсенді субъектілік ұстанымын қалыптастыруға, оның өзіндік әрекетін ұйымдастыруға және әлеуметтік өзара әрекетке түсуіне мүмкіндік береді. Формалар мен факторлардың өзара байланысы ортаның құрылымдық тұтастығын сақтауға, мазмұндық бірізділігін қамтамасыз етуге және дамытушы әлеуетін жүйелі түрде жүзеге асыруға жағдай жасайды. Сипатталған болашақ мектепке дейінгі ұйым педагогтерін даярлау үдерісінде ортаны жобалауға кешенді көзқарас қалыптастырудың қажеттілігін негіздейді. 
Жалпы алғанда, заттық-дамытушы ортаның факторлары, құрылымы мен ұйымдастыру формалары өзара бірлікте қарастырылған жағдайда ғана оның педагогикалық мәні мен дамытушы әлеуеті толық ашылады. Орта баланың жас, жеке және әлеуметтік ерекшеліктерін ескеретін, мазмұндық және кеңістіктік тұрғыдан ғылыми негізделген жүйе ретінде ұйымдастырылуы тиіс. Осы теориялық ұстаным болашақ мектепке дейінгі ұйым педагогтерін заттық-дамытушы ортаны құруға даярлауда жобалаушылық, әдіснамалық және инклюзивті құзыреттерді кешенді түрде қалыптастырудың қажеттілігін айқындайды. Заттық дамытушы ортаның факторлары (психологиялық-педагогикалық, мәдени-әлеуметтік, жас ерекшелік), құрылымы (аймақтық ұйымдастыру жүйесі) және формалары (зоналық, тақырыптық, мобильді, интерактивті, экологиялық) өзара байланыста қарастырылғанда ғана оның дамытушы әлеуеті толық ашылады. Негізделген тұжырымдар болашақ мектепке дейінгі ұйым педагогтерін заттық дамытушы ортаны құруға даярлау мазмұнын ғылыми тұрғыдан негіздеуге мүмкіндік береді. Қазіргі мектепке дейінгі білім беру жағдайында заттық-дамытушы ортаның сапасын бағалау оның инклюзивтілік деңгейімен тікелей байланыстырылады. Орта тек баланың жас және жеке ерекшеліктерін ескеріп қана қоймай, дамуында ерекшеліктері бар тәрбиеленушілердің де тең дәрежеде қатысуына жағдай жасауы тиіс. Осы тұрғыдан алғанда, ерекше білім беру қажеттіліктері бар балалардың білім беру үдерісіне қатысуы заттық-дамытушы ортаның икемділігін, қолжетімділігін және көпфункционалдылығын қамтамасыз етуді міндеттейді.
Ерекше білім беру қажеттіліктері бар балалардың қатысуы заттық-дамытушы ортаның икемділігін, қолжетімділігін және көпфункционалдылығын қамтамасыз етуді міндеттейді. Орта сенсорлық, моторлық, коммуникативтік және танымдық ерекшеліктерді ескеретін арнайы құралдармен толықтырылуы, кеңістіктің қауіпсіз әрі кедергісіз қозғалысқа бейімделуі, көрнекілік пен құрылымдылық принциптері сақталуы тиіс. Инклюзивті талаптар заттық-дамытушы ортаны жобалаудың сапалық көрсеткіші ретінде көрініс табады.
Ғылыми зерттеулерде Çelik, Tomris (еңбектің жылы) инклюзивті білім беруді жүзеге асыруда педагогтер мен ата-аналар арасындағы жүйелі ынтымақтастықтың шешуші маңызы атап көрсетіледі [232]. Осы тұрғыдан алғанда, болашақ мектепке дейінгі ұйым педагогтерін даярлау тек әдістемелік біліммен шектелмей, ата-аналармен кәсіби серіктестік орнату, баланың даму динамикасын бірлесе талдау және ортаны бейімдеу стратегияларын келісу құзыреттіліктерін қалыптастыруды қамтуы қажет. Кешенді көзқарас балалардың дамуын жан-жақты қолдауға және олардың әлеуметтік бейімделуін қамтамасыз етуге мүмкіндік береді. Ерекше білім беру қажеттіліктері бар балалар заттық-дамытушы ортаны құрудың психологиялық-педагогикалық және ұйымдастырушылық факторларының бірі ретінде қарастырылады. Аталған фактор ортаның құрылымын, мазмұнын және қолданылатын құралдарын саралап іріктеуді, сондай-ақ педагогтің кәсіби даярлығында инклюзивті құзыреттіліктің жетекші орын алуын талап етеді.
Осы айтылғандарға байланысты заттық-дамытушы ортаның сапалылығы мен тиімділігі оның инклюзивтілік деңгейімен тікелей байланысты. Яғни, орта барлық балалардың, соның ішінде ерекше білім беру қажеттіліктері бар тәрбиеленушілердің даму мүмкіндіктерін тең дәрежеде қамтамасыз ете алған жағдайда ғана шынайы дамытушы рөл атқара алады. Сондықтан болашақ мектепке дейінгі ұйым педагогтерін заттық-дамытушы ортаны құруға даярлау үдерісінде инклюзивті жобалау қағидаттарын меңгерту негізгі кәсіби нәтижелердің бірі ретінде айқындалуы тиіс деген тұжырым жасаймыз.
Аталған теориялық тұжырымдардың практикалық мәнін бағалау үшін мектепке дейінгі ұйымдардағы ортаның сапасын халықаралық өлшемдер негізінде қарастыру орынды. Осы тұрғыда Қазақстанда ECERS-R халықаралық сапа бағалау шкаласы негізінде жүргізілген зерттеулердің нәтижелері назар аудартады.
Халықаралық ECERS-R сапа бағалау шкаласы негізінде жүргізілген зерттеу нәтижесінде орташа есеппен 4,1 балл (7 балдық жүйеден) тіркелгені «орташа сапа» деңгейін көрсетеді. Айта кету керек, «жақсы сапа» көрсеткіші 5 баллдан басталады. Мектепке дейінгі ұйымдар «қадағалау және күтім» кіші шкаласы бойынша жоғары нәтиже көрсеткенімен, кейбір басқа кіші шкалалар 4,0 баллдан төмен нәтиже көрсетті. Солардың ішінде «заттық-дамытушы орта» айтарлықтай төмен бағаланды, әсіресе ойын мүмкіндіктері мен ерекше қажеттіліктері бар балаларға арналған арнайы жағдайлар бойынша [233]. 
[bookmark: _Hlk182128663]Ең төменгі ұпайлар «белсенділік түрлері» кіші шкаласындағы көрсеткіштерден байқалды: текшелер, математика, ойын, табиғат, ғылым, музыка, қозғалыс, өнер, ұсақ моторика сияқты салалар бойынша балаларға арналған ортаның жеткіліксіздігі мен қолжетімділігі анықталды. Зерттеу нәтижелері педагогтер мен балалар арасындағы өзара әрекеттестіктің маңыздылығын, баланың эмоционалды дамуын қолдаудың, жеке көзқарасты қалыптастырудың және тәрбиеленушілердің мүдделерін қамтамасыз етудің қажеттілігін көрсетті [233, 17 б].
Осы талдау негізінде біз авторлық тұрғыда төмендегідей тұжырым жасаймыз: болашақ мектепке дейінгі ұйым педагогтерін заттық-дамытушы ортаны құруға даярлау олардың кәсіби дамуының құрамдас бөлігі ғана емес, оның кәсібилігін айқындайтын жетекші көрсеткіштердің бірі.
Болашақ мектепке дейінгі ұйым педагогтерін заттық дамытушы ортаны құруға даярлаудағы негізгі мақсаты - баланың жас ерекшелігіне, қызығушылығы мен қажеттіліктеріне сәйкес келетін, оның тұлғалық және танымдық дамуындағы кеңістікті ұйымдастыру. Ортаны педагогикалық тұрғыда дұрыс жобалау баланың дербестігін, шығармашылығын, қарым-қатынас мәдениетін, әлеуметтік бейімделуін қамтамасыз етеді. Осыған байланысты, заттық-дамытушы ортаны құру үдерісі кездейсоқ ұйымдастырылмайды, ол белгілі бір педагогикалық, психологиялық және ұйымдастырушылық тетіктердің жүйесіне сүйенеді 
Даярлық болашақ мектепке дейінгі ұйым педагогтерінен:
- ортаның педагогикалық мәнін түсінуін; 
- баланың жас және жеке ерекшеліктеріне сәйкес ортаны жобалай алуын;
- материалдық ресурстарды дидактикалық мақсатқа сәйкестендіруін;
- қауіпсіздік пен қолжетімділік талаптарын сақтай отырып, кеңістікті ұйымдастыруын; 
- орта арқылы баланың дербестігі мен шығармашылығын ынталандыра білуін қамтитын кешенді кәсіби қабілет ретінде қарастырылады. 
Себебі мектепке дейінгі ұйымдардың заттық-дамытушы ортаны құру ортаны дұрыс ұйымдастыру балалардың физикалық, психологиялық және әлеуметтік дамуына әсер ететін маңызды фактор.
Осыған орай келесі кезекте болашақ мектепке дейінгі ұйым педагогтері заттық дамытушы ортаны тиімді жобалау мен құруға тиімді әсер ететін негізгі факторларды айқындау және ғылыми тұрғыда сипаттау қажеттілігі туындайды.
	Заттық дамытушы ортаны құру факторлары.
1. Баланың тұлғалық дамуына негізделген факторлар:
- жас ерекшелігіне (кіші, орта, ересек, мектепалды топқа сай ұйымдастыру);
- жеке қажеттілік пен қызығушылық;
- даму деңгейі, «жақын даму аймағын» қамтамасыз ету қажеттігі;
-ерекше білім беру қажеттіліктері бар балаларды ескеру (коррекциялық-дамытушы сипат)
2. Психологиялық - педагогикалық факторлар:
- баланың дербестігін, шығармашылығын, танымдық дамуын қолдау;
- ойын, танымдық-зертеушілік, өнімді іс-әрекеттерін жүзеге асыру қажеттігі;
- баланың әлеуметтік мінез-құлқын, коммуникативтілік және топтық әрекет дағдыларын қалыптастыру
- педагог-бала өзара әрекеттестігінің сапасы;
- ортаның «үшінші педагог» ретіндегі рөлі (Р. Эмилия), «дайындалған орта» (М.Монтессори).
3. Ұйымдастырушылық-кеңістік факторлар:
- кеңістікті аймақтарға бөлу және олардың байланысы;
- қолжетімділік (материалдардың балаларға еркін жетуі);
- мобильділік (аймақ шекаралары қозғалмалы болуы);
- микрокеңістіктер (жартылай тұйық шағын топтармен ойнауға жағдай).
4. Материаладық техникалық факторлар:
- материалдар мен жабдықтардың жеткіліктілігі және әртурлілігі;
- көпфункционалды, әмбебап, дамытушы материалдарды қолдану;
- дидактикалық ынталандырушы материалдардың қолжетімділігі
5. Қауіпсіз және эргономика факторлары:
- балалардың денсаулығын сақтау, жарақаттың алдын алу;
- ортаны эргономикалық ұйымдастыру;
- қозғалыс белсенділіктегі қауіпсіз  жабдықтармен қамтамасыз ету
6. Әлеуметтік-мәдени және сапа бағалау факторы:
- ұлттық құндылықтарды интеграциялау қажеттілігі;
- күшті және әлсіз тұстарды анықтау.




Төменде мектепке дейінгі ұйымдарда заттық дамытушы ортаны құрудың негізгі факторларын бөліп көрсетеміз (сурет-4) 

Сурет 4 - Мектепке дейінгі ұйымдарда заттық дамытушы ортаны құрудың факторлары

Жоғарыда аталған факторлар мектепке дейінгі ұйымда заттық-дамытушы ортаны ұйымдастырудың мазмұндық бағыттарын айқындайды. Әр фактор баланың жас, жеке және даму ерекшеліктерін ескере отырып, кеңістікті мақсатты түрде құрылымдауды талап етеді. Осыған сәйкес, топ бөлмесінің кеңістігі функционалдық тұрғыдан таңдау және өзін-өзі анықтау аймағы; жұмыс аймағы; белсенді аймақ; тыныш аймақ сияқты бірнеше аймаққа бөлініп ұйымдастырылады. Төменде аталған аймақтарға сипаттама беріп, әр қайсыының мүмкіндіктеріне тоқталып өтеміз.
Таңдау және өзін-өзі анықтау аймағы - балалардың жас ерекшеліктеріне сәйкес барлық әрекет түрлерін ұйымдастыруға мүмкіндік беретін материалдар мен жабдықтарды сақтауға арналған. Балалар өз қалауларына қарай кез келген уақытта осы аймаққа жүгініп, қажетті заттарды алып, оларды жұмыс немесе белсенді аймаққа апара алады. Аймақ қабырға бойында орналасқан жинақтаушы шкафтармен жабдықталады, онда әрбір жиһаз бөлімі белгілі бір орталықты білдіреді және мектеп жасына дейінгі балалардың іс-әрекет түрлеріне сәйкес келеді. Педагогтің жұмыс аймағы балалармен тікелей ұйымдастырылған іс-әрекетін жүзеге асыруын және балалардың қызығушылықтары бойынша дербес әрекетін қамтиды. Аталған аймақтың кеңістігіне 2-3 балаға арналған жеңіл үстелдер немесе трансформер-үстел, қозғалмалы екіжақты тақта, мазмұны жағынан микроорталық болып табылатын түрлі модульдер және жеңіл жиһаз конструкциялары кіреді.
Белсенді аймақ - балалардың қозғалыс белсенділігін және кеңістікте орын ауыстыруды қажет ететін әрекеттерді, мысалы, сюжеттік-рөлдік ойындарды жүзеге асыруға арналған. Аймақта кілем төселеді, сондай-ақ  бір жағында қабырға болғаны жөн, оны өрмелеу, лақтыру немесе тастау әрекеттеріне арналған материалдар мен жабдықтарды орналастыру үшін пайдалануға болады.
Тыныш аймақ - балалардың демалуына немесе оңаша болуына арналған. Аймақтың кеңістігі шағын кілеммен, жеңіл банкеткалармен немесе трансформер-диванмен, шағын үстелдермен жабдықталады.
Барлық аймақтардың шекаралары қозғалмалы болуы келесі мүмкіндіктерді көздейді:
- тыныш және белсенді аймақтардың арасында ірі ширмалар немесе көлемді модульдер орналастырылуы мүмкін;
- белсенді және жұмыс аймақтарының арасында қозғалыс әрекетіне арналған жеңіл жабдықтары бар жылжымалы стеллаждар, көлемді модульдер қойылады;
- тыныш және жұмыс аймақтарының арасында үстел үсті ойындарына, танымдық-зерттеушілік және өнімді әрекетке арналған материалдары бар жылжымалы стеллаждар орналастырылады.
Жоғарыда аталған аймақтарға сәйкес заттық дамытушы ортаны құру келесі міндеттері жүзеге асырады:
- баланың белсенді және әртүрлі әрекетке деген қажеттілігін;
- «жақын даму аймағын» қамтамасыз ету;
- балалардың жеке қызығушылықтары мен қажеттіліктерін;
- дербес әрекеттерін ынталандыру;
-жаңа әрекет тәсілдерін шығармашылықпен меңгеру қабілетін дамыту;
- балалардың ақыл-ой, мінез-құлық, тұлғалық қасиеттерін қалыптастыру.
Жоғарыда сипатталған әрбір аймақ баланың белгілі бір әрекет түрін (таңдау, танымдық ізденіс, қозғалыс белсенділігі, тынығу, дербес жұмыс, әлеуметтік өзара әрекет) жүзеге асыруға бағытталып, оның тұлғалық, танымдық және әлеуметтік дамуына әсерін тигізеді. Осы тұрғыдан алғанда, аймақтық ұйымдастыру заттық-дамытушы ортаның мазмұндық толықтығын, қолжетімділігін және икемділігін қамтамасыз ететін кеңістіктік-педагогикалық фактор ретінде танылады. Аймақтардың өзара байланысы мен қозғалмалылығы баланың «жақын даму аймағын» кеңейтуге, әрекет түрлерін еркін алмастыруға және жеке қажеттіліктерін қанағаттандыруға жағдай жасайды. Зерттеу барысында заттық-дамытушы ортаны құрудың алты негізгі функционалдық аймақ айқындалды. Аталған заттық дамытушы аймақтардың өзара байланысын келесі құрылымдық сызбада  көрсетеміз (Сурет -5)

Сурет 5 - Мектепке дейінгі ұйымдардың заттық-дамытушы ортасын құру аймақтары

Мектепке дейінгі ұйымдағы заттық-дамытушы орта кеңістігінің тиімділігі оның функционалдық аймақтарында педагогикалық жұмысты мақсатты ұйымдастыру формалары мен сәйкес құралдарды дұрыс іріктеуге байланысты. Әрбір аймақ баланың белгілі бір даму бағытын қолдауға арналғандықтан, ондағы іс-әрекет формалары мен материалдық қамтамасыз ету өзара бірлікте қарастырылады. Төменде әр аймақты ұйымдастыру формалары мен құралдарын анықтаймыз.
1. Ойын және қозғалыс аймағының ұйымдастыру формалары: сюжеттік рөлдік ойындар; қимылды және ұлттық ойындар; қозғалыс жаттығулары; топтық және шағын топтық ойын әркеті; еркін қозғалыс режимі.
Құралдары: спорттық жабдықтар (доптар, құрсаулар, секіртпелер), гимнастикалық модульдер, швед қабырғасы, тепе-теңдік жолақтары, жылжымалы ойын элементтері, рөлдік атрибуттар.
Ойын және қозғалыс аймағында баланың ірі моторикасы, кеңістіктік бағдарлауы, дене координациясы және әлеуметтік өзара әрекеті дамиды. Болашақ мектепке дейінгі ұйым педагогтері үшін аталған аймақты ұйымдастыруда қауіпсіздік талаптарын сақтау мен қозғалыс белсенділігін реттеу құзыреттілігі маңызды.
2. Шығармашылық аймақты ұйымдастыру формалары: бейнелеу әрекеті (сурет, жапсыру, мүсіндеу); қолөнер және конструктивтік жұмыс; жобалық-шығармашылық тапсырмалар; дербес және бірлескен өнімді әрекет.
Құралдары: бояулар, қылқаламдар, түрлі түсті қағаз, пластилин, трафареттер, лекалалар, табиғи және қалдық материалдар, көркем әдеби үлгілер, жұмыс алгоритмдері бар сызбалар және т.с.с.
Шығармашылық аймақ баланың қиялын, эстетикалық талғамын, ұсақ моторикасын және өзіндік ойлау қабілетін дамытуға бағытталған. Болашақ мектепке дейінгі ұйым педагогтерінің міндеттері материалдарды тек көрсету емес, шығармашылық еркіндікке жағдай жасау.
3. Танымдық аймақты ұйымдастыру формалары: зерттеушілік әрекет; тәжірибе жүргізу; логикалық тапсырмалар; проблемалық жағдаяттарды шешу; дидактикалық ойындар.
Құралдары: микроскоп, лупа, табиғи материалдар, құм және су үстелі, математикалық модельдер, алгоритмдік ойындар, символдық және таңбалық материалдар, тәжірибе карточкалары және т.с.с.
Танымдық аймақта баланың танымдық белсенділігі, себеп-салдарлық байланыстарды анықтау қабілеті және зерттеушілік мәдениеті қалыптасады. Болашақ мектепке дейінгі ұйым педагогтері  зерттеушілік ортаны ұйымдастыруда бағыттаушы, бірақ бақылаушы емес, ынталандырушы рөл атқара білуі тиіс.
4. Тынығу және ойнау аймағын ұйымдастыру формалары: жеке оқу; кітаппен жұмыс; рефлексиялық әңгіме; тыныш ойындар; шағын топтағы оқу тапсырмалары.
Құралдары: көркем және танымдық әдебиеттер, энциклопедиялар, жұмсақ жиһаз, үстелдер, магнитті немесе интерактивті тақта, үстел үсті ойындары.
Тынығу және ойнау аймағы баланың эмоционалдық тұрақтылығын қамтамасыз ететін, зейінін шоғырландыруға мүмкіндік беретін және мектепке даярлық дағдыларын қалыптастыратын кеңістік болғандықтан, баланың зейінін шоғырландыруға,эмоционалдық тұрақтылығын сақтауға және мектепке даярлық дағдыларын дамытуға бағытталған. Болашақ мектепке дейінгі ұйым педагогтерінің  кәсіби қызметі арнайы ұйымдастырушылық және кәсіби қолдау сипатында жүзеге асырылып, балалардың психологиялық қауіпсіздігін қамтамасыз етуімен және олардың ішкі күйзелісін төмендетуге бағытталған қолайлы ахуал қалыптастыруымен айқындалады. Тынығу және ойнау аймағы мектепке даярлықтың бастапқы алғышарттарын қалыптастыратын кеңістік ретінде болашақ мектепке дейінгі ұйым педагогінен мақсатты әдістемелік әрекетін талап етеді.
5. Әлеуметтік - эмоционалдық даму аймағының ұйымдастыру формалары: рөлдік жағдаяттар; сахналық қойылым; драмаландыру; эмоцияларды тану және реттеу жаттығулары; пікір алмасу және диалог.
Құралдары: эмоция карталары, маскалар, қуыршақ театры, әлеуметтік жағдаят үлгілері, коммуникативтік ойындар.
Әлеуметтік - эмоционалдық даму аймағы баланың коммуникативтілік дағдыларын, өзін-өзі реттеуін, эмпатиясын дамытуға бағытталады. Болашақ мектепке дейінгі ұйым педагогтерінің кәсіби даярлығы эмоциялық қауіпсіз ортаны қалыптастыру қабілетін қамтуы тиіс.
[bookmark: _Hlk221670546]6. Арнайы білім беру қажеттілігі бар балалар аймағын ұйымдастыру формалары: коррекциялық-дамытушы жұмыс; сенсорлық жаттығулар; жеке және шағын топтық қолдау; ата-анамен бірлескен іс-әрекет.
Құралдары: сенсорлық панельдер, ұсақ моторика құралдары, тактильді материалдар, арнайы дидактикалық ойындар, бейімделген жиһаз, визуалды қолдау элементтері.
Ерекше білім беру қажеттіліктері бар балаларға арналған орта жалпы ортаның бөлігі ретінде қарастырылып, оның қолжетімділігі мен бейімделгіштігі қамтамасыз етіледі. Аталған аймақта болашақ мектепке дейінгі ұйым педагогтерінің  қызметі инклюзивті білім беру қағидаттарын жүзеге асыруға бағытталған кешенді кәсіби әрекет ретінде қарастырылып,  баланың жеке даму мүмкіндіктерін ескеру, әлеуетін ашу және әлеуметтік ортаға толыққанды кірігуін қамтамасыз ету міндеттерімен айқындалады. 
Қорыта айтатын болсақ заттық дамытушы орта аймақтарын ұйымдастыру формалары мен құралдары баланың жас ерекшелігіне, даму қажеттілігіне және әлеуметтік тәжірибесіне сәйкес іріктеледі. Заттық-дамытушы ортаны құру барысында формалар мен құралдардың өзара байланысы баланың дербес әрекетін, шығармашылық бастамасын және әлеуметтік бейімделуін қамтамасыз ететін кешенді педагогикалық жүйені қалыптастырады. Мектепке дейінгі білім беру ұйымында заттық-дамытушы ортаны құру балалардың жас ерекшеліктерін, психофизиологиялық даму деңгейін және жетекші әрекет түрлерін ескеруді талап етеді. Осыған байланысты аталған ортаны ұйымдастыру формалары мен қолданылатын құралдар әрбір жас кезеңінің даму міндеттеріне сәйкес сараланып іріктеледі. Заттық-дамытушы ортаның құрылымы кіші, ортаңғы және ересек (мектепалды) топтарда мазмұндық, кеңістіктік және функционалдық жағынан біртіндеп күрделеніп отырады. Сондықтан болашақ мектепке дейінгі ұйым педагогтерін даярлау үдерісінде әр аймақтың педагогикалық мүмкіндіктерін түсіну, оны ғылыми негізде жобалау және құралдарын мақсатты қолдану құзыреттілігі кәсіби даярлықтың маңызды көрсеткіші ретінде қарастырылады. (Кесте 4)

Кесте 4 - Мектепке дейінгі ұйымда заттық-дамыту ортасын құрудағы болашақ педагогтердің кәсіби даярлығы

	Мектепке дейінгі ұйымдардың заттық-дамыту ортасының компоненттері
	Болашақ педагогтердің кәсіби даярлығының аспектілері
	Күтілетін нәтижелер
	Әдістемелік қолдау түрлері

	Дамытушы заттық-кеңістіктік орта
	- Педагогикалық жобалау және дизайн негіздерін игеру 
- Заттық-кеңістікті қауіпсіздік стандарттарына сәйкес ұйымдастыру
	- Балалардың танымдық белсенділігі, қызығушылығы артады
- Балалардың физикалық қауіпсіздігі қамтамасыз етіледі
	- Дамытушы ортаны құру әдістемелері бойынша тренингтер
- Дамытушы материалдарды дұрыс іріктеу бойынша нұсқаулықтар

	Ойын және оқу құралдары
	- Ойын әдістемелерін қолдану дағдылары
- Математика, тіл, музыка, көркем өнер бағытында дамытушы материалдарды пайдалану
	- Балалардың ұсақ моторикасы мен сенсорлық дағдылары дамиды
- Танымдық және шығармашылық қабілеттер артады
	- Ойындарды ұйымдастыру бойынша шеберлік сыныптары
- Оқу құралдарын тиімді қолдану бойынша практикалық сабақтар

	Инклюзивті білім беру құралдары
	- Ерекше білім алуға қажеттілігі бар балалармен жұмыс істеу технологияларын меңгеру
- Әлеуметтік және психологиялық қолдау негіздерін білу
	- Инклюзивті ортаға бейімделген балалар
- Барлық балаларда бірдей даму мүмкіндіктері қамтамасыз етіледі
	- Инклюзивті білім беру әдістемелері бойынша семинарлар
- Психологиялық қолдау көрсетудің әдістері бойынша практикалық сабақтар

	Қауіпсіздік және эргономика
	- Оқу бөлмелерін эргономикалық талаптарға сай ұйымдастыру
- Жарақаттардың алдын алу тәсілдерін білу
	- Қауіпсіз әрі ыңғайлы оқу кеңістігі
- Балалардың физикалық денсаулығын қорғау
	- Эргономика және қауіпсіздік бойынша тренингтер
- Балаларға арналған қауіпсіздік ережелерін сақтау бойынша нұсқаулықтар

	Эмоционалдық және әлеуметтік кеңістік
	- Балалардың эмоционалдық күйін басқару әдістерін меңгеру
- Топтық жұмысты ұйымдастыру және әр баланың даралығын қолдау
	- Балалардың эмоционалдық тұрақтылығы және қарым-қатынас дағдылары артады
- Балалардың өзара түсіністік және қолдау қабілеттері артады
	- Эмоционалдық интеллектті дамыту бойынша тренингтер
- Топтық жұмысты ұйымдастыру бойынша шеберлік сыныптары

	Ата-аналармен өзара іс-қимыл
	- Ата-аналарды оқыту мен кеңес беру бойынша негізгі тәсілдерді игеру
- Ата-аналармен сындарлы қарым-қатынас орнату
	- Балалардың дамуында ата-аналардың белсенді рөлі қамтамасыз етіледі
- Баланың үйде дамуына оңтайлы жағдайлар жасалады
	- Ата-аналарға арналған ақпараттық-кеңестік қолдау жүйесін құру
- Жеке консультациялар және ашық сабақтар ұйымдастыру



Осы кестеде ұсынылған құрылым болашақ мектепке дейінгі ұйым педагогтерінің заттық-дамытушы ортаны құруға даярлығын компоненттік жүйе ретінде қарастыруға мүмкіндік береді. Мұнда әрбір компонент тек мазмұндық бағыт ретінде емес, кәсіби құзыреттіліктің белгілі бір деңгейін сипаттайтын құрылымдық элемент ретінде айқындалады.
Зерттеу барысында біз заттық-дамытушы ортаны құруға даярлықты тек материалдарды іріктеу немесе кеңістікті ұйымдастыру білігімен шектеуге болмайтынын анықтадық. Ол болашақ мектепке дейінгі ұйым педагогтерінің:
- жобалаушылық қабілетін;
- инклюзивті ойлау мәдениетін;
- психологиялық-педагогикалық талдау дағдыларын;
- ата-анамен серіктестік орнату құзыретін;
- қауіпсіздік пен эргономиканы сақтау мәдениетін;
- эмоционалдық-әлеуметтік қолдау ұйымдастыру шеберлігін біртұтас жүйеде қамтитын кешенді кәсіби дайындықты талап етеді. 
Авторлық тұрғыдан алғанда, заттық-дамытушы ортаны құруға болашақ мектепке дейін ұйым педагогтерінің даярлық мазмұны үш деңгейде көрініс табады:
	Бірінші: Теориялық-әдіснамалық деңгей (ортаның психологиялық-педагогикалық негіздерін түсіну);
	Екінші: Жобалаушылық-практикалық деңгей  (кеңістікті, аймақтарды, құралдарды мақсатты ұйымдастыру);
 	Үшінші: Рефлексивтік-деңгейлік талдау (ортаның тиімділігін бағалау және бейімдеу).
Кестеде ұсынылған компоненттер болашақ мектепке дейінгі ұйым педагогтерінің кәсіби даярлығын құрылымдық-мазмұндық модель ретінде жүйелеуге негіз болады және «Болашақ мектепке дейінгі ұйым педагогтерін заттық дамытушы ортаны құруға даярлау» тақырыбының теориялық жаңалығын нақтылайды. Біздің тұжырымымыз бойынша, заттық-дамытушы ортаны құруға даярлық болашақ мектепке дейінгі ұйым педагогтерінің жеке кәсіби сапа мен практикалық әрекеттерінің синтезі ретінде қарастырылуы тиіс. Тек осы жағдайда ғана мектепке дейінгі ұйым кеңістігі баланың жан-жақты дамуын қамтамасыз ететін шынайы дамытушы ортаға айналады.

1.3 Жобалау іс-әрекеті негізінде болашақ педагогтердің заттық дамытушы ортаны құруға даярлаудың ерекшеліктері

Қазіргі мектепке дейінгі білім беру кеңістігінде заттық дамытушы ортаны ұйымдастыру педагогтерінің кәсіби қызметінің қосалқы құрамдас бөлігі емес, баланың тұлғалық, танымдық және әлеуметтік дамуын қамтамасыз ететін жетекші педагогикалық шарттардың бірі ретінде қарастырылады. Осыған байланысты болашақ мектепке дейінгі ұйым педагогтерінің заттық дамытушы ортаны құруға даярлығы олардың кәсіби құзыреттілігінің интегралды көрсеткіші ретінде айқындалады. 
Ғылыми-педагогикалық зерттеулерде заттық дамытушы орта баланың белсенді іс-әрекетін ынталандыратын, оның дербестігін, бастамашылдығын және шығармашылық әлеуетін дамытуға бағытталған арнайы ұйымдастырылған педагогикалық кеңістік ретінде зерделенген. 
С.Л.Новоселованың тұжырымдамасына сәйкес, дамытушы заттық орта  баланың рухани және физикалық дамуының мазмұнын функционалды түрде модельдейтін материалдық объектілер жүйесі, ол баланың әрекетінде өзін-өзі дамыту механизмдерін іске қосады [42, 58 б.]. Ғалымның көзқарасы бойынша, дамытушы ортаның негізгі ерекшелігі баланың белсенді әрекетіне бағытталуы, ал педагог осы ортада баланың дамуын жанама түрде басқаратын ұйымдастырушы рөлін атқарады. Демек, болашақ мектепке дейінгі ұйым педагогтерінің жобалау іс-әрекеті баланың дербестігін шектемей, керісінше, оны қолдайтын жағдайлар жүйесін құруға бағдарлануы тиіс. Аталған көзқарас заттық ортаны статикалық емес, үнемі өзгеріп, баланың дамуына сәйкес қайта құрылып отыратын динамикалық жүйе ретінде қарастыруға мүмкіндік береді.
Заттық дамытушы ортаның педагогикалық әлеуетін ашу тікелей оны жобалау сапасына байланысты. Осы тұрғыдан жобалау іс-әрекеті болашақ педагогтердің кәсіби даярлығында ерекше мәнге ие болады.
Жобалау іс-әрекеті педагогке дайын үлгілерді репродуктивті түрде қолданушы емес, педагогикалық шындықты талдай алатын, мақсатты түрде өзгерте алатын кәсіби субъект ретінде қалыптасуға мүмкіндік береді. 
ХІХ ғасырдың соңы мен ХХ ғасырдың басында жобалау іс-әрекеті білім беру жүйесіне ене бастады. Алғаш рет АҚШ ауылшаруашылық мектептерінде қолданылған жобалау әдісі оқыту үдерісін өмірлік тәжірибемен байланыстыруға, оқушылардың дербестігі мен жауапкершілігін дамытуға бағытталды. Осы кезеңде білім берудегі негізгі мақсат  оқушылардың тек теориялық білім алуын емес, өмірлік жағдайларда практикалық шешім қабылдау қабілетін дамыту болды.
Кеңестік педагогикада жобалау әдісі 1920-1930 жылдары енгізіліп, кейінгі кезеңдерде педагогикалық үдерістің құрамдас бөлігіне айналды. Жобалау әдісі ұжымдық жұмысқа, әлеуметтік құндылықтарға және тәрбиелік мақсаттарға бейімделіп, оқушылардың танымдық белсенділігін, шығармашылық қабілетін арттырудың тиімді құралы ретінде дамытылды. Кеңестік тәжірибеде жобалау ұстанымдары оқытудың еңбекке, өндірістік өмірге жақындатылған жүйесімен ұштасты.
О.А.Карабанова ортаны жобалауды боалашақ мектепке дейінгі ұйым педагогтерінің шығармашылық әлеуетін іске қосатын кеңістік ретінде қарастырады және ортаның әрбір элементі баланың белсенділігін қолдауы тиіс екенін нақтылайды [234]. Ғалымның көзқарасы болашақ мектепке дейінгі ұйым педагогттерін кәсіби шығармашылығын дамытуға, авторлық шешім қабылдауға және ортаны дара стильде ұйымдастыруға бағыттайды.
Заттық дамытушы ортаны құруға даяр болашақ мектепке дейінгі ұйым педагогтері білім беру кеңістігінің белсенді жасаушысына айналады. Ол ортаны жай ұйымдастырмайды, баланың тұлғалық дамуына педагогикалық жағдайларды мақсатты түрде жобалайды және іске асырады. Осы үдеріс педагогтің кәсіби субъектілігін нығайтады.
С.Л.Новоселова дамытушы ортаны баланың дербестігін, бастамашылдығын және іс-әрекетін ынталандыратын динамикалық жүйе ретінде түсіндіреді [42, 63 б.]. Ұсынылған идея болашақ педагогті ортаны тұрақты құрылым ретінде қабылдамай, оны баланың даму қарқынына сәйкес өзгертіп, бейімдеп отыруға үйретеді. Педагог ортаның икемділігін сақтайды, оның құрылымын жаңартады және баланың қажеттіліктеріне сай түрлендіреді.
Н.А.Колесова мен Б.В.Салчак болашақ мектепке дейінгі ұйым педагог ортаны талдап, модельдеп, бағалауды жүйелі меңгергенде ғана кәсіби дербестігін арттыратынын қолдайды [235]. 
Е.В.Шакирова ортаны ұйымдастыру модельдерін талдай отырып, педагог кеңістікті педагогикалық мақсаттарға сай құрылымдауы тиіс екенін көрсетеді [236]. Ғылыми тұжырымдалып, ұсынылған идеялар болашақ мектепке дейінгі ұйым педагогтерінің кеңістіктік ойлауын дамытып, оны ортаны мазмұндық қана емес, құрылымдық-логикалық жүйе ретінде құруға даярлауымызға әсері зор. Жобалау іс-әрекеті болашақ педагогтің теориялық білімін, кәсіби құндылықтарын, аналитикалық ойлауын және практикалық шешім қабылдау қабілетін біріктіреді. Педагог білім беру ортасын сырттай ұйымдастырмайды, ол баланың дамуына бағытталған педагогикалық кеңістікті саналы түрде жобалайды және құрады.
Жобалау іс-әрекеті тарихи тұрғыдан техникалық және инженерлік салаларда қалыптасқанымен, педагогикада ол болашақ нәтижені болжауға, мақсатты айқындауға және оған жетудің нақты қадамдарын жоспарлауға мүмкіндік береді. Педагог жобалау арқылы білім беру нәтижесін алдын ала болжайды, ортаны сол мақсатқа сәйкестендіреді және оның дамытушылық әлеуетін іске асырады. Сондықтан жобалау іс-әрекеті болашақ мектепке дейінгі ұйым педагогтерінің кәсіби даярлығын жетілдіреді, олардың дербестігін күшейтеді және мектепке дейінгі білім беру ортасының сапасын арттырады.
Жобалау іс-әрекеті болашақ мектепке дейінгі ұйым педагогтернің когнитивтік даярлығын тереңдететін жетекші кәсіби тетік ретінде қарастырылады. Заттық-дамытушы ортаның құрылымы, компоненттері, принциптері мен талаптары жөніндегі ғылыми білімдер жобалау әрекетінің мазмұндық негізін құрайды. Осы бағыттағы зерттеулерінде Е.В. Барышникова мен О.В.Крежевских ортаның қауіпсіздік, вариативтілік, полифункционалдылық және трансформациялану талаптарын оның дамытушы әлеуетін қамтамасыз ететін өзара байланысқан шарттар жүйесі ретінде сипаттайды [237]. Ғалымдардың пайымдауынша, осы талаптарды жобалау барысында саналы түрде ескеру педагогтің кәсіби ойлау икемділігінің көрсеткіші. Аталған авторлар ортаны жобалау үдерісінің рефлексивтік сипатына да ерекше мән береді. Олардың еңбектерінде рефлексия педагогтің кәсіби өсуінің ішкі механизмі ретінде қарастырылып, жобаланған ортаның баланың дамуына әсерін талдау мен түзету енгізу мүмкіндігін қамтамасыз ететіні негізделеді. Осы тұрғыдан алғанда, рефлексивтік талдау педагогті педагогикалық жағдайдың сыртқы бақылаушысы емес, белсенді сараптаушысы деңгейіне көтереді.
О.В.Крежевских заттық-дамытушы ортаны педагогтің кәсіби ойлау жүйесінің «материалдық көрінісі» ретінде қарастырып, жобалау үдерісі аналитикалық, конструктивтік және рефлексивтік әрекеттердің бірлігін талап ететінін көрсетеді [237, 57 б.]. Ғылыми тұжырым педагог даярлығының мазмұны тек практикалық білікпен шектелмей, ортаның даму әлеуетін болжай алу қабілетімен анықталатынын жазды.
Е.В.Барышникова ортаны педагогикалық жүйенің құрамдас бөлігі ретінде талдай отырып, оны ұйымдастыру сапасы педагогтің кәсіби құндылықтары мен ұстанымдарын бейнелейтінін атап өтеді [237, 58 б.]. Яғни, педагог ортаны формалды талаптардың жиынтығы емес, баланың дамуына бағытталған саналы педагогикалық құрал ретінде қабылдағанда ғана оның дамытушы мүмкіндіктері толық орындалады.
Ғылыми еңбектерде заттық-дамытушы ортаны жобалау болашақ мектепке дейінгі ұйым педагогтерінің кәсіби ойлау мәдениетін, рефлексивтік қабілетін және жауапкершілік ұстанымын қалыптастыратын күрделі үдеріс екенін ғылыми тұрғыдан негіздейді.
Қазіргі мектепке дейінгі білім беру жүйесінде заттық дамытушы ортаны ғылыми негізде жобалау болашақ мектепке дейінгі ұйым педагогтерінің кәсіби құзыреттілігінің маңызды көрсеткіші ретінде қарастырылады. Зерттеулер көрсеткендей, ортаны ұйымдастыру педагогтен тек теориялық білімді меңгеруді емес, оны нақты педагогикалық жағдайларда негізді және саналы қолдануды талап етеді.
Л.Н.Гнездилова мен Ж.В.Чуйкова [238] дамытушы ортаны жобалауға даярлықты болашақ мектепке дейінгі ұйым педагогтерінің кәсіби даярлығының құрамдас бөлігі ретінде сипаттай отырып, оны көпдеңгейлі құрылым ретінде негіздейді. Авторлардың пайымдауынша, болашақ мектепке дейінгі педагогтердің даярлығы баланың жас және дара ерекшеліктерін ескере отырып, ортаны модельдеу, трансформациялау және оның педагогикалық тиімділігін бағалау қабілеттерімен айқындалады. Ғылыми тұжырым жобалау әрекетінің болжаушылық, өзгермелі және рефлексивтік сипатын көрсетеді.
Ғалымдардың пікірінше, ортаны жобалау үдерісінде қабылданған әрбір педагогикалық шешім баланың дамуына тікелей немесе жанама әсер етеді. Осыған байланысты ортаны ұйымдастыруға қатысты шешімдер педагогикалық, психологиялық және әдістемелік тұрғыдан негізделуі тиіс. Тиісінше талап жоғары оқу орнындағы кәсіби даярлық жүйесінде жобалау іс-әрекетін мақсатты ұйымдастырудың қажеттілігін айқындайды. Теориялық курстардың мазмұнын практикалық жобалау тапсырмаларымен ұштастыру болашақ педагогтің кәсіби дербестігін арттырып, педагогикалық жағдаяттарды шешу қабілетін дамытады.
Жобалау іс-әрекеті болашақ мектепке дейінгі ұйым педагогтердің кәсіби әрекетін формалды орындау деңгейінен саналы, мақсатты және рефлексивтік деңгейге көтеретін педагогикалық құрал ретінде көрінеді. Заттық дамытушы ортаны жобалау барысында болашақ мектепке дейінгі ұйым педагогтері баланың ықтимал іс-әрекетін алдын ала модельдейді, ортаның әрбір элементінің педагогикалық мәнін саралайды және оның дамытушылық әлеуетін бағалайды. Нәтижесінде кәсіби ойлау икемділігі, жағдайға бейімделу қабілеті және педагогикалық шешім қабылдаудағы дербестік қалыптасады.
Жоғары оқу орнындағы кәсіби даярлықтың маңызды қыры оның интегративтік сипаты. Ғалымдар (Л.Н. Гнездилова мен Ж.В.Чуйкова) атап өткендей, ортаны жобалау барысында педагог педагогикалық, психологиялық және әдістемелік білімдерді бір мезгілде қолданады. Кәсіби даярлықтың кешенді дамуын қамтамасыз етеді және болашақ маманды нақты педагогикалық жағдайда әрекет етуге бейімдейді. Авторлар даярлықтың практикалық мазмұнын ортаны ұйымдастыру кезінде жас ерекшеліктерін, іс-әрекет түрлерінің өзара байланысын және ортаның функционалдық жүктемесін ескеру қабілетімен байланыстырады.
Жобалау іс-әрекеті негізінде қалыптасатын кәсіби даярлықтың тағы бір маңызды ерекшелігі оның мотивациялық-құндылықтық бағыттылығы. 
О.А.Карабанова зерттеулерінде дамытушы ортаны ұйымдастыру педагогтің баланың дамуына бағытталған құндылықтық бағдарымен тығыз байланыста қарастырылады [234, 59 б.]. Егер педагог ортаны формалды талаптарды орындау құралы ретінде емес, баланың субъектілік позициясын қолдайтын «тірі педагогикалық кеңістік» ретінде қабылдаса, оның дамытушылық әлеуеті толық ашылады. Яғни, болашақ мектепке дейінгі ұйым педагогтерінің жобалау әрекеті кәсіби құндылықтарды қалыптастырумен және баланың мүддесін басым қоятын педагогикалық ұстанымды бекітумен сабақтас болуы тиіс.
Дамытушы орта баланың әлеуметтік тәжірибесін кеңейтетін және оның субъектілік позициясын қалыптастыратын құрал ретінде қарастырылады. Осы тұрғыда болашақ мектепке дейінгі ұйым педагогтерінің даярлығы ортаның әлеуметтік-коммуникативтік әлеуетін кәсіби тұрғыдан бағалай алуымен ерекшеленеді. Педагог ортаны саналы түрде жобалау арқылы баланың бірлескен әрекетке қатысуына, серіктестік қарым-қатынастардың дамуына және өзара жауапкершілік сезімінің қалыптасуына жағдай жасай алады.
Заттық дамытушы ортаны жобалау болашақ мектепке дейінгі ұйым педагогтерінің іс-әрекеттік даярлығын да нақтылайды. Осы үдеріс материалдарды іріктеу, кеңістікті функционалдық ұйымдастыру, ортаның өзгермелілігін қамтамасыз ету және оны баланың ойын, танымдық, коммуникативтік және шығармашылық іс-әрекеттерімен байланыстыру сияқты нақты кәсіби әрекеттер жүйесін қамтиды. Осы әрекеттер жүйесі жобалау іс-әрекетінің практикалық мазмұнын құрай отырып, болашақ педагогтің кәсіби дайындығын шынайы педагогикалық міндеттерді шешуге бағыттайды. Ғылыми зерттеуімізге қатысты тұжырым жасайтын болсақ жоғарыда аталған ғылыми көзқарастарды талдау негізінде жобалау іс-әрекеті болашақ мектепке дейінгі ұйым педагогтерін заттық дамытушы ортаны құруға даярлаудың әдіснамалық негізі ретінде айқындалады. 
Біздің зерттеуіміз тұрғысынан болашақ мектепке дейінгі ұйым педагогтерін заттық дамытушы ортаны құруға кәсіби дярлық теориялық білімдерді практикалық жағдаяттарда қолдануға бағытталған әрекеттік сипатымен ерекшеленеді:
- ортаны модельдеу, өзгерту және бағалау қабілеттерінің бірлігімен;
- педагогикалық шешімдердің ғылыми негізділігімен;
- интегративтік және кешенді құрылымымен;
- рефлексивтік кәсіби ойлауды дамытуымен;
- баланың даму мүддесін басым қоятын құндылықтық бағдарымен;
- ортаның әлеуметтік-коммуникативтік әлеуетін іске асыру мүмкіндігімен
Анықталған ерекшеліктер жобалау іс-әрекетін болашақ мектепке дейінгі ұйым педагогтерінің заттық дамытушы ортаны құруға даярлығын қалыптастырудың тиімді педагогикалық механизмі ретінде қарастыруға негіз береді және зерттеуіміздің теориялық тұғырын айқындайды.
Әрекеттік - практикалық бағыттылығы: Жобалау іс-әрекеті негізіндегі даярлықтың басты ерекшелігі оның теориялық білімді нақты педагогикалық жағдаятта қолдануға бағытталуында. Л.Н. Гнездилова мен Ж.В. Чуйкова [238, 82 б.] атап өткендей, ортаны жобалау үдерісі болашақ педагогтен білімді репродуктивті деңгейде емес, конструктивті және қолданбалы деңгейде меңгеруді талап етеді. Даярлық болашақ маманның кәсіби міндеттерді шешу барысында ортаның дамытушылық әлеуетін алдын ала болжай алуымен және жобалық шешімдерді негіздей алуымен құнды, даярлық әрекет арқылы қалыптасатын кәсіби тәжірибеге сүйенеді.
Көпдеңгейлі және динамикалық сипаты: Жобалау іс-әрекеті негізіндегі даярлық статикалық құрылым емес, ортаны модельдеу, трансформациялау және бағалау әрекеттерінің өзара байланысын қамтитын динамикалық үдеріс. Л.Н. Гнездилова мен Ж.В.Чуйкова [238, 53 б.]. даярлықты көпдеңгейлі құрылым ретінде сипаттай отырып, болашақ педагогтің ортаны өзгермелі педагогикалық жағдайларға бейімдей алу қабілетін ерекше атап көрсетеді. Яғни, ерекшелік даярлықтың икемділік, вариативтілік және бейімделгіштік қасиеттерімен айқындалады.
Ғылыми негізінде шешім қабылдауға бағдарлануы: Ортаны жобалау барысында қабылданатын әрбір шешім баланың дамуына алғышарт болатындықтан, ол педагогикалық, психологиялық және әдістемелік тұрғыдан дәлелденуі тиіс. Осы тұрғыда даярлық ғылыми негізді кәсіби шешім қабылдауға бағытталады. Болашақ мектепке дейінгі ұйым педагогтері ортаның құрылымдық элементтерін кездейсоқ емес, баланың жас және дара ерекшеліктерін ескере отырып таңдайды, бағыттылық кәсіби жауапкершілік пен педагогикалық талдау мәдениетін қалыптастырады.
Интегративтік құрылым: Жобалау іс-әрекеті негізіндегі даярлық педагогикалық, психологиялық және әдістемелік білімдердің біртұтас қолданылуын талап етеді. Л.Н. Гнездилова мен Ж.В. Чуйкова [238, 36 б.] ортаны жобалау барысында білімдердің пәнаралық синтезі жүзеге асатынын көрсетеді, даярлықтың интегративтік сипатын айқындайды. Болашақ мектепке дейінгі ұйым педагогтерінің заттық дамытушы ортаны құру кезінде теориялық білімдерді, әдістемелік тәсілдерді және баланың даму заңдылықтарын бір мезгілде ескереді, нәтижесінде кәсіби даярлық кешенді сипатқа негіз болады.
Рефлексивтік кәсіби ойлауды дамытуы: Жобалау іс-әрекеті педагогтің кәсіби әрекетін механикалық орындау деңгейінен рефлексивтік деңгейге көтереді. Болашақ мектепке дейінгі ұйым педагогтері заттық дамытушы ортаны ұйымдастыру барысында оның ықтимал әсерін алдын ала саралап, жобалық шешімдердің тиімділігін талдайды және қажет болған жағдайда түзетулер енгізеді. Осы үдеріс кәсіби ойлау икемділігін, жағдайға бейімделу қабілетін және дербес шешім қабылдау дағдысын қалыптастырады. Рефлексия жобалау іс-әрекетінің сапалық көрсеткіші ретінде көрінеді.
Мотвациялық - құндылықтық бағыттылығы: Жобалау іс-әрекеті негізіндегі даярлықтың маңызды ерекшелігі - оның құндылықтық бағдармен тығыз байланысы. О.А. Карабанова [234, 27 б.] дамытушы ортаны педагогтің баланың дамуына бағытталған құндылықтық ұстанымымен байланыстырады. Егер педагог ортаны формалды талаптарды орындау құралы ретінде емес, баланың субъектілік позициясын қолдайтын дамытушы кеңістік ретінде қабылдаса, оның тәрбиелік және дамытушылық әлеуеті толық іске асады. Демек, даярлық баланың мүддесін басым қоятын кәсіби ұстанымды қалыптастырумен маңызды.
Әрекеттік - пратикалық бағыттылығы: Даярлық теориялық біліммен шектелмей, оны нақты педагогикалық жағдаятта қолдануға бағытталады. 
Ерекшелігі: білім → жобалау → шешім →нәтижеге логикасы
Көпдеңгейлі құрылымдылығы: Ортаны модельдеу, трансформациялау және бағалау әрекеттерінің бірлігін қамтиды. 
Ерекшелігі: даярлық статикалық емес, өзгермелі және динамикалық сипатта.
Ғылыми негізді шешім қабылдауға бағытталуы: Әрбір жобалық шешім баланың дамуына әсер ететіндіктен, ол педагогикалық, психологиялық және әдістемелік тұрғыдан дәлелді болуы тиіс. 
Ерекшілігі: жауапкершілік пен негізділік
Теория мен практиканың интеграциясы: Жоғары оқу орнындағы теориялық курстар жобалау тапсырмаларымен ұштасады.
Ерекшелігі: кәсіби дербестікті дамыту.
Рефлексивтік сипаты: 
Жобалау педагогтің кәсіби әрекетін мекханикалық деңгейін саналы деңгейге көтереді.
Ерекшелігі: алдын ала болжау, талдау, түзету.
Интегративтік сипаты: Педагогикалық, психологиялық және әдістемелік білімдердің бір мезгілде қолдануы.
Ерекшелігі: кешенді кәсіби синтез.
Мотивациялық - құндылықтық бағыттылығы: Ортаны «формалды талап» емес, баланың дамуын қолдайтын кеңстік ретінде қабылдау. 
Ерекшелігі: баланың мүддесін басым қою.
Әлеуметтік-коммуникативтік әлеуетке бағытталуы: Ортаны баланың субъектілік позициясын, берлескен әрекетін, серіктестік қарым-қатынасын дамыту құралы ретінде қарастырылады.
Ерекшелігі: әлеуметтік дамуға бағдарлануы.
Іс-әрекеттік нақтылығы: Материал таңдау, кеңестік ұйымдастыру, функционалдық байланыс орнату сияқты нақты кәсіби әрекеттерді қамтиды.
Ерекшелігі: шынай кәсіби міндеттерге бейімдеуі.
Жобалау іс-әрекеті негізінде болашақ мектепке дейінгі ұйым педагогтерін заттық дамытушы ортаны құруға даярлау әрекеттік-практикалық бағыттылығымен, көпдеңгейлі және динамикалық сипатымен, ғылыми негізді шешім қабылдауға бағдарлануымен, интегративтік құрылымымен, рефлексивтік кәсіби ойлауды дамытуымен және мотивациялық-құндылықтық бағыттылығымен ерекшеленеді. Аталған ерекшеліктер зерттеуіміздің теориялық негізін құрай отырып, болашақ мектепке дейінгі ұйым педагогтерінің заттық дамытушы ортаны саналы, ғылыми негізде және баланың даму логикасына сәйкес жобалау қабілетін қалыптастырудың әдіснамалық алғышарттарын айқындайды. (Кесте -5)

Кесте 5 - Жобалау іс-әрекеті негізінде болашақ мектепке дейінгі ұйым педагогтерін заттық дамытушы ортаны құруға даярлаудың ерекшеліктері

	№
	Ерекшеліктері
	Мазмұндық сипаттамасы
	Кәсіби даярлықта қалыптасатын нәтиже

	1
	Әрекеттік-практикалық бағыттылығы
	Теориялық білімдерді нақты педагогикалық жағдаяттарда қолдануға негізделеді; ортаны жобалау арқылы кәсіби міндеттерді шешуге бағытталады
	Білімді практикада қолдана алатын, жобалық шешім қабылдайтын педагог қалыптасады

	2
	Көпдеңгейлі және динамикалық сипаты
	Ортаны модельдеу, трансформациялау және бағалау әрекеттерінің бірлігін қамтиды; өзгермелі жағдайға бейімделуді талап етеді
	Икемді, жағдайға бейімделгіш, өзгерісті басқара алатын кәсіби тұлға қалыптасады

	3
	Ғылыми негізді шешім қабылдауға бағдарлануы
	Әрбір жобалық шешім баланың жас және дара ерекшеліктерін ескере отырып, педагогикалық, психологиялық және әдістемелік тұрғыдан дәлелденеді
	Педагогикалық жауапкершілігі жоғары, негізді шешім қабылдайтын маман қалыптасады

	4
	Интегративтік құрылымы
	Педагогикалық, психологиялық және әдістемелік білімдердің кешенді қолданылуын талап етеді
	Кәсіби білімдерді синтездей алатын, кешенді ойлайтын педагог қалыптасады

	5
	Рефлексивтік кәсіби ойлауды дамытуы
	Жобалық шешімдердің тиімділігін талдау, бағалау және түзету әрекеттерін қамтиды
	Саналы, рефлексивтік деңгейде әрекет ететін педагог қалыптасады

	6
	Мотивациялық-құндылықтық бағыттылығы
	Ортаны баланың дамуын қолдайтын педагогикалық кеңістік ретінде қабылдауға негізделеді; баланың мүддесін басым қояды
	Құндылықтық бағдарланған, гуманистік ұстанымы қалыптасқан педагог даярланады



Жобалау іс-әрекеті негізінде болашақ мектепке дейінгі ұйым педагогтерін заттық дамытушы ортаны құруға даярлау әрекеттік-практикалық бағыттылығымен негізделеді, өйткені болашақ мектепке дейінгі ұйым педагогтерінің теориялық білімді нақты педагогикалық жағдаятта қолдануға үйренеді. Даярлық көпдеңгейлі және динамикалыққа өтіп, ортаны модельдеу, өзгерту және бағалау әрекеттерінің бірлігін қамтиды. Ол педагогикалық шешімдердің ғылыми негізділігіне сүйенеді және білімдердің интегративтік синтезін талап етеді. Жобалау үдерісі рефлексивтік кәсіби ойлауды дамытып, педагогтің дербес шешім қабылдау қабілетін қалыптастырады. Даярлықтың мотивациялық-құндылықтық бағыты ортаны баланың дамуын қолдайтын педагогикалық кеңістік ретінде түсінуге негізделеді. Ерекшеліктер өзара сабақтаса отырып, болашақ мектепке дейінгі ұйым педагогтердің заттық дамытушы ортаны саналы, ғылыми негізде және баланың даму логикасына сәйкес жобалау қабілетін қалыптастыруды қамтамасыз етеді.
Жобалау іс-әрекеті болашақ мектепке дейінгі ұйым педагогтерінің заттық дамытушы отаны ұйымдастыру барысында материалдарды мақсатқа сай іріктейді, кеңістікті педагогикалық міндеттерге сәйкес құрылымдап, ортаның функционалдық мүмкіндіктерін анықтайды және оны баланың ойын, танымдық, коммуникативтік әрі шығармашылық іс-әрекеттерімен байланыстырады. Осы әрекеттерді жүйелі орындау арқылы олар заттық дамытушы ортаны тек безендірмейді, керісінше оны дамытушы педагогикалық жүйе ретінде саналы түрде құрады.
Жобалау іс-әрекеті кәсіби даярлыққа шығармашылық сипат береді. Болашақ мектепке дейінгі ұйым педагогтері стандартталған шешімдерді қайталамайды, олар жаңа идея ұсынады, кеңістікті жаңаша ұйымдастырады, инновациялық тәсілдерді енгізуге құзыретті болады. Алайда болашақ мектепке дейінгі ұйым педагогтернің шығармашылық белсенділігі абстрактілі сипатта емес, баланың жас ерекшеліктері мен даму заңдылықтарына негізделген нақты педагогикалық талаптар аясында орындалмақ. Сондықтан заттық-дамытушы ортаны жобалау үдерісі ең алдымен балалардың жас кезеңдік ерекшеліктерін ескеруді талап етеді.
Мектепке дейінгі ұйымдағы заттық-дамытушы орта балалардың жас ерекшеліктеріне сәйкес ұйымдастырылады және әрбір жас кезеңінде өзіндік педагогикалық мақсаттарды жүзеге асырады. Орта баланың жетекші іс-әрекетіне, психофизиологиялық даму деңгейіне және әлеуметтік қажеттіліктеріне негізделіп құрылады.
Мектепке дейінгі ұйымдағы кіші топта заттық-дамытушы орта баланың белсенді қозғалыс қажеттілігін қанағаттандыруға бағытталады. Аталған кезеңде ойын кешендері сюжетті қалыптастыруға мүмкіндік беретін ойыншықтарды (кейіпкерлер, әрекет заттары, кеңістік маркерлері) қамтиды. Ойын материалдары балалардың қолжетімділігі принципіне сәйкес төмен сөрелерде, доңғалақты жәшіктерде және пластик контейнерлерде орналастырылады, ұйымдастыру баланың дербестігін арттырып, еркін әрекет етуіне жағдай жасайды.
Мектепке дейінгі ұйымдағы ортаңғы топта заттық-дамытушы орта құрдастармен бірлескен ойын қажеттілігін қамтамасыз етеді. Осы кезеңде тұрақты тақырыптық аймақтардың орнына сюжетті икемді қалыптастыруға мүмкіндік беретін ойын материалдарының үйлесімдері басым қолданылады. Орта топта баланың әлеуметтік қарым-қатынасын дамытуға, бірлескен әрекет дағдыларын қалыптастыруға бағытталады. 
Ересек топ және мектепалды топта заттық-дамытушы орта танымдық процестерді дамытуға басымдық береді. Тұрақты аймақтардың орнына оңай орын ауыстыратын әмбебап кеңістік маркерлері мен полифункционалды материалдар пайдаланылады. Яғни, баланың зерттеушілік белсенділігін, логикалық ойлауын және оқу іс-әрекетіне даярлығын қалыптастыруға мүмкіндік береді.
Заттық-дамытушы орта дамуында ерекшеліктері бар балалар үшін де ерекше. Осындай жағдайда орта коррекциялық-дамытушы сипатта ұйымдастырылады. Коррекциялық-дамытушы орта баланың толыққанды дамуын қамтамасыз ететін жағдайлар жүйесін құрайды және дер кезінде коррекциялық көмек көрсетуге, әлеуметтену барысында туындайтын қиындықтарды түзетуге бағытталады. Ерекше білім беру қажеттіліктері бар балалар тобының кеңістігі қозғалысты қолдайтын арнайы құралдармен, ұсақ моториканы дамытуға және кинестетикалық қиындықтарды түзетуге арналған ойындармен толықтырылады. Орта арнайы ұйымдастырылған сабақтар мен балалардың еркін әрекеттерінің алмасуын қамтамасыз етеді және қозғалыс белсенділігі режимі орындалады.
Әрбір топта заттық-дамытушы ортаның құрылымдық орталықтары жүйелі түрде ұйымдастырылады. Оларға: танымдық даму орталығы; сенсорлық даму орталығы; табиғат орталығы; кітап орталығы; театр орталығы;  ойын орталығы; дене дамуы орталығы; қауіпсіздік орталығы көркем-эстетикалық даму орталықтары жатады, ендігі кезекті әр орталықтың өзіне тән ерекшіліктерін атап өтейік:
Танымдық даму орталығы - әртүрлі материалдар көлемі, фактурасы, түсі және дыбысталуы бойынша ерекшеленеді;
Сенсорлық даму орталығы -ойын аймағынан алшақ орналастырылады; 
Табиғат орталығы - эксперименттеу аймағына жақын ұйымдастырылады;
Кітап орталығы - жоғары қозғалыс белсенділігі талап етілетін аймақтардан бөлек, табиғи жарық көзіне жақын орналасады;
Театр орталығы - ойын аймағымен өзара байланыста құрылады;
Дене дамуы орталығы - төмен белсенділік аймағынан алшақ орналастырылады;
 Қауіпсіздік орталығында - өмір қауіпсіздігі мен жол қозғалысы ережелеріне арналған материалдар, жол бөлігінің, бағдаршам мен жол белгілерінің макеттері қойылады;
Көркем-эстетикалық даму орталығы жоғары қозғалыс аймақтарынан бөлек ұйымдастырылады.
Заттық-дамытушы ортаны ұйымдастыру баланың жас кезеңіне, даму деңгейіне және жеке ерекшеліктеріне сәйкес икемді түрде құрылуы тиіс. Қойылған талаптар болашақ мектепке дейінгі  ұйым педагогтерін кәсіби даярлау жүйесінде ортаны жобалау дағдыларын мақсатты қалыптастырудың қажеттілігін айқындайды. Төмендегі кестеде жобалау іс-әрекеті негізінде болашақ мектепке дейінгі ұйым педагогтерінің заттық-дамытушы ортаны құруға даярлаудың негізгі ерекшеліктері жүйеленіп көрсетілген.

Кесте 6 - Жобалау іс-әрекеті негізінде болашақ мектепке дейінгі ұйым педагогтерінің заттық-дамытушы ортаны құруға даярлаудың ерекшеліктері

	Ерекшелік бағыты
	Мазмұндық сипаттама
	Болашақ мектепке дейінгі ұйым педагогі үшін мәні

	Жобалау арқылы оқыту
	Теорияны тәжірибемен байланыстырады, студенттер нақты орта құруға қатысады
	Практикалық шеберлікті ерте қалыптастырады

	Көпсалалы көзқарас
	Психология, педагогика, дизайн, экология талаптарын біріктіреді
	Интегративті ойлау мен кешенді жоспарлау дағдысын дамытады

	Ұлттық және заманауи үйлесім
	Ұлттық мәдени құндылықтарды заманауи технологиялармен біріктіреді
	Балабақша ортасының мәдени сәйкестігін қамтамасыз етеді

	Баланың белсенді рөлі
	Ортаны балалардың қызығушылығы мен қажеттілігіне қарай бейімдейді
	Педагогке баланың пікірін ескеруді және балаға бағытталуды үйретеді

	Түрлендіргіштік және икемділік
	Орта кезең-кезеңімен жаңарып, трансформацияланады
	Педагогтің инновациялық және бейімделгіш қабілеттерін дамытады

	Рефлексивті бағалау
	Жоба аяқталған соң нәтижелерді талдап, жетілдіру ұсынылады
	Болашақ педагогтің өзін-өзі талдау және жетілдіру мәдениетін қалыптастырады

	Ынтымақтастық тәжірибесі
	Ата-аналармен, әріптестермен, балалармен бірлескен жобалар ұйымдастырады
	Коммуникативтік және көшбасшылық дағдыларды қалыптастырады



Кестеде берілген ерекшеліктер болашақ мектепке дейінгі ұйым педагогтерінің кәсіби даярлығының көпқырлығын және заттық-дамытушы ортаны құрудағы жобалау іс-әрекетінің артықшылықтарын көрсетеді. Анықталған құрылымдық сипаттамалар болашақ мектепке дейінгі ұйым педагогтерінің теориялық білімін тереңдетіп қана қоймай, практикалық және шығармашылық қабілеттерін жетілдіреді. Нәтижесінде студенттер баланың қызығушылықтары мен қажеттіліктеріне сай орта құра алатын, кәсіби икемділігі жоғары білікті маман ретінде даярланады.
Жобалау іс-әрекеті негізінде болашақ мектепке дейінгі ұйым педагогтерін заттық-дамытушы ортаны құруға даярлау үдерісі үш негізгі құрамдас бөлігі өзара әрекеттестігіне сүйенеді: бала, педагог және заттық дамытушы орта. Көрсетілген құрылымда педагог пен бала арасындағы тікелей қарым-қатынас, баланың дамуына әсер ететін заттық орта және педагогтің осы ортаны жобалау, ұйымдастыру және түрлендіру қабілеті өзара байланыста қарастырылады. Үштік одақтың өзара әрекеті болашақ мектепке дейінгі ұйым педагогтерінің кәсіби даярлығын күшейтіп, баланың тұлғалық, танымдық және әлеуметтік дамуына бағытталған заттық-дамытушы ортаның тиімділігін қамтамасыз етеді. «Педагог - заттық дамытушы орта -бала» үштік одағы мектепке дейінгі білім беру үдерісінің өзара тәуелді және динамикалық құрылымын айқындайды. Жобалау іс-әрекеті осы құрылымның өзегін құрап, болашақ мектепке дейінгі ұйым педагогтерін заттық дамытушы ортаны кәсіби түрде құруға, оны баланың даму қажеттіліктеріне сәйкес өзгертуге және жетілдіруге бағыттайды. Баланың әрекеті мен даму динамикасы педагогтің жобалық шешімдерін қайта қарауға және ортаны трансформацияланады, даярлықтың рефлексивтік және жүйелік сипатын көрсетеді. Нәтижесінде болашақ мектепке дейінгі ұйым педагогтері білім беру кеңістігінің сыртқы ұйымдастырушысы емес, оның мақсатты құрастырушысы әрі дамуын басқарушы кәсіби субъект ретінде қалыптасады. (Сурет 6)

Сурет 6 - Заттық дамытушы ортаны құрудағы үштік одақ

Ұсынылған сызба жобалау іс-әрекеті негізінде қалыптасатын үштік өзара әрекеттесу жүйесін бейнелейді. Осы жүйеде болашақ мектепке дейінгі ұйым педагогтері, заттық дамытушы орта және бала өзара тығыз байланыста әрекет етеді. Аталған үштік одақ педагогикалық үдерістің динамикалық тұтастығын көрсетеді. Үштік құрылымда болашақ мектепке дейінгі ұйым педагогтері белсенді субъект ретінде әрекет етеді: ол ортаны жобалайды, ұйымдастырады, құрылымдайды және өзгертіп отырады. Заттық дамытушы орта болашақ мектепке дейінгі ұйым педагогтерінің кәсіби шешімдерінің нәтижесі ретінде қалыптасып, баланың іс-әрекетін ұйымдастыратын және оның дамуын ынталандыратын құрал қызметін атқарады. Ал бала ортаның әсерін қабылдай отырып, өз әрекеті арқылы педагогтің келесі жобалық шешімдеріне негіз болады. Яғни, жүйеде үздіксіз кері байланыс көрініс береді.
Жобалау іс-әрекеті осы үштік одақтың өзегін құрайды. Болашақ мектепке дейінгі ұйым педагогтері ортаны кездейсоқ емес, баланың жас ерекшеліктерін, жетекші іс-әрекетін және даму қажеттіліктерін ескере отырып құратыны туралы жоғарыда айтып өттік. Орта баланың танымдық белсенділігін арттырып, оның әлеуметтік және шығармашылық дамуына жағдай жасайды. Баланың белсенділігі мен даму динамикасы педагогті ортаны қайта талдауға, жетілдіруге және трансформациялауға жетелейді.
Үштік одақ болашақ мектепке дейінгі ұйым педагогтерінің кәсіби субъектілігін айқындайды. «Болашақ педагог - заттық дамытушы орта - бала» үштік одағы жобалау іс-әрекеті арқылы іске асатын өзара байланысты сипаттайды және болашақ мектепке дейінгі ұйым педагогтерін заттық дамытушы ортаны құруға даярлаудың ғылыми негіздерін айқындайды. Заттық-дамытушы ортаны жобалау үдерісі баланың жас ерекшеліктерін, психологиялық қажеттіліктерін және тәрбиелік мақсаттарды ескере отырып, кеңістікті педагогикалық тұрғыдан ұйымдастыруды көздейтін күрделі процесс. Жобалау үдеріс бірнеше өзара байланысқан кезеңдерден тұрады және әр кезең баланың жан-жақты дамуына негіз болатын нәтижеге бағытталады. Төменде берілген суретте жобалау іс-әрекетінің негізгі кезеңдерін жүйелі түрде көрсетеді. (Сурет 7) 

Сурет 7 - Жобалау іс-әрекеті арқылы заттық-дамытушы ортаны құрудың құрылымы

Ұсынылған сызба жобалау іс-әрекеті арқылы заттық-дамытушы ортаны құру үдерісінің кезеңдік және циклдік сипатын бейнелейді. Схемада болашақ мектепке дейінгі ұйым педагогтерінің кәсіби әрекеті жүйелі логикамен ұйымдастырылып, алты өзара байланысты кезең арқылы жүзеге асатыны көрсетілген.
Бірінші кезең - диагностика. Аталған кезеңде баланың жас және дара ерекшеліктерін, даму деңгейін, қызығушылықтарын, сондай-ақ қолданыстағы ортаның жағдайын талдайды. Диагностикалық талдау жобалау үдерісінің бастапқы негізін құрайды және кейінгі шешімдердің ғылыми негізділігін қамтамасыз етеді.
Екінші кезең - мақсат қою. Заттық дамытушы ортаның нақты мақсаттары мен міндеттерін айқындайды. Осы жерде орта баланың танымдық, әлеуметтік, шығармашылық және тұлғалық дамуын қолдайтын құрал ретінде қарастырылады.
Үшінші кезең - жоспарлау. Заттық дамытушы ортаның аймақтарын, мазмұнын және қолданылатын құралдарын жобалайды. Кеңістік құрылымы баланың жетекші іс-әрекетіне және даму қажеттіліктеріне сәйкестендіріліп ұйымдастырылады.
Төртінші кезең - ұйымдастыру. Осы кезеңде жобаланған шешімдерді нақты кеңістікте іске асырады, материалдық ортаны құрады және жабдықтайды. Жоспарланған құрылым нақты білім беру кеңістігіне енгізіледі.
Бесінші кезең - қолдану. Балалардың белсенді әрекетін ұйымдастырып, ортаның дамытушылық мүмкіндіктерін іске асырады. Осы кезеңде заттық-дамытушы орта баланың дербестігін, бастамашылдығын және бірлескен әрекетін қолдайтын құрал ретінде қызмет атқарады.
Алтыншы кезең - бағалау және жетілдіру. Алынған нәтижелерді талдайды, ортаның тиімділігін бағалайды және қажет болған жағдайда өзгерістер енгізеді, кезең жобалау үдерісінің рефлексивтік және динамикалық сипатын көрсетеді.
Схемада көрсетілген бағытталған стрелкалар жобалау іс-әрекетінің циклдік табиғатын айқындайды. Бағалау нәтижелері қайтадан диагностика кезеңіне оралып, үдеріс үздіксіз жетілдіру қағидасы негізінде жалғасады. Заттық-дамытушы ортаны құру бір реттік әрекет емес, жүйелі түрде жаңарып отыратын кәсіби үдеріс ретінде көрінеді.
Заттық-дамытушы ортаны жобалау үдерісі кезеңдік бірізділікке негізделеді және кәсіби әрекетті жүйелі ұйымдастыруды талап етеді. Берілген құрылым жобалау кезеңдерінің өзара байланысын сақтауға және оның тиімділігін арттыруға мүмкіндік береді. Әрбір кезеңнің нәтижесі келесі әрекеттің мазмұндық негізін қалайды, педагогке баланың танымдық, әлеуметтік және шығармашылық дамуын қамтамасыз ететін педагогикалық кеңістікті мақсатты түрде құруға жағдай жасайды. Жобалау іс-әрекеті дамытушы ортаны эпизодтық емес, жүйелі әрі рефлексивтік негізде қалыптастыруға бағыттайды.
Жобалау іс-әрекетінің педагогикалық ерекшеліктерін талдау оның болашақ педагогтердің кәсіби даярлығындағы рөлін айқындайды. Тәсілдің басты артықшылығы - оның интегративтік сипатында. Жобалау барысында студенттер теориялық білімдерін практикалық әрекетпен ұштастырады, нақты педагогикалық міндеттерді шешу дағдыларын қалыптастырады және кәсіби шешім қабылдау тәжірибесін жинақтайды. Жобалау тәсілінің педагогикалық ерекшеліктері бірнеше өзара байланысты қағидаларға сүйенеді.
Біріншіден, нәтижеге бағытталған мақсаттылық. Жобалау нақты педагогикалық міндетті шешуге бағытталады және күтілетін нәтиже алдын ала айқындалады, болашақ педагогті жоспарлы әрекет етуге, өз жұмысын талдауға және бағалауға үйретеді.
Екіншіден, практикалық бағдар. Жобаның нәтижесі нақты педагогикалық өніммен - ұйымдастырылған кеңістікпен, аймақтық құрылыммен немесе дамытушы шешіммен аяқталады, білімді қолданбалы сипатта меңгеруге мүмкіндік береді.
Үшіншіден, шығармашылық және икемділік. Жобалау стандартталған үлгілерді қайталауды емес, жаңа идеялар ұсынуды, баланың қажеттілігіне сәйкес кеңістікті икемді ұйымдастыруды талап етеді, студенттердің кәсіби шығармашылық әлеуетін дамытады.
Төртіншіден, топтық өзара әрекеттестік. Жобалау үдерісі ұжымдық талқылауды, пікір алмасуды және келісімге келуді көздейді, болашақ мектепке дейінгі ұйым педагогтерінің коммуникативтік және серіктестік дағдыларын қалыптастырады.
Бесіншіден, рефлексия және өзін-өзі жетілдіру. Жобалау аяқталғаннан кейін студент өз әрекетін талдайды, нәтижелерді бағалайды және жетілдіру жолдарын айқындайтын кәсіби дамудың маңызды механизмі.
Аталған ерекшеліктер жобалау іс-әрекетінің болашақ педагогтердің кәсіби құзыреттілігінің кешенді дамуын көрсетеді және оны заттық-дамытушы ортаны құруда қолданудың ғылыми негізін құрайды.
Мектепке дейінгі білім беруде заттық-дамытушы орта баланың сенсорлық, когнитивтік және әлеуметтік-эмоциялық дамуын қамтамасыз ететін негізгі факторлардың бірі ретінде қарастырылады. Ортаны құру материалдық ресурстарды орналастырумен шектелмейді; ол педагогикалық және психологиялық заңдылықтарды жүйелі үйлестіруді талап етеді.
Жобалау іс-әрекеті осы міндетті кешенді шешуге мүмкіндік береді. Заттық-дамытушы ортаны жобалау барысында болашақ педагог:
- баланың жас ерекшеліктері мен қызығушылықтарын талдайды;
- ортаға қойылатын мақсаттар мен міндеттерді айқындайды;
- материалдық және көркемдік элементтерді педагогикалық мақсаттарға сәйкестендіреді;
- жобалық шешімді іске асырып, оның тиімділігін бағалайды;
- рефлексия негізінде ортаны жетілдіреді.
Аталған үдеріс болашақ мектепке дейінгі ұйым педагогтерінің  кәсіби ойлауын дамытады, оны шығармашылық ізденіске жетелейді және педагогикалық шешімдерді ғылыми негізде қабылдауға үйретеді. Заттық дамытушы ортаны жобалау барысында балалардың даму динамикасын ескереді, олардың сенсорлық тәжірибесін байытуға, танымдық қызығушылығын арттыруға және әлеуметтік бейімделуін қолдауға бағытталған шешімдер қабылдайды.
Талданған теориялық тұжырымдар мен педагогикалық қағидалар Т.В.Щедрина [239] еңбегіндегі заттық-дамытушы ортаны жобалау логикасына, сондай-ақ жоғары педагогикалық білім беру талаптарына сүйене отырып жүйеленді.
Төмендегі кестеде жобалау іс-әрекеті негізінде болашақ педагогтердің заттық-дамытушы ортаны құруға даярлаудың негізгі ерекшеліктері жинақталып көрсетілген. (Кесте 7)

Кесте 7 - Жобалау іс-әрекеті негізінде болашақ педагогтердің заттық-дамытушы ортаны құруға даярлығының аспектілік ерекшеліктері

	Даярлау аспектілері
	Жобалау іс-әрекетінің мазмұны
	Болашақ педагогтің меңгеретін кәсіби әрекеттері
	Заттық дамытушы ортаны құрудағы көрінісі
	Қалыптасатын нәтижелер (құзыреттер)

	Мақсаттық-бағдарлық аспект
	Заттық дамытушы ортаны оқу бағдарламасы мен баланың даму міндеттеріне сәйкес жобалау
	Оқу бағдарламасын талдау, мақсат пен міндеттерді анықтау, педагогикалық болжау
	Орта құрылымының білім беру салаларына сәйкестігі, ортаның мақсатқа бағытталуы
	Мақсат қою, жобалық ойлау, педагогикалық рефлексия

	Мазмұндық аспект
	Баланың жетекші іс-әрекет түрлеріне сәйкес ортаның мазмұнын жобалау
	Ойын, танымдық, шығармашылық, қозғалыс әрекеттеріне арналған материалдарды іріктеу
	Заттық ортаның мазмұндық толықтығы, жас ерекшелігіне сәйкестігі
	Пәндік-әдістемелік құзыреттілік, білімді интеграциялау

	Құрылымдық-кеңістіктік аспект
	Кеңістікті орталықтар мен аймақтарға бөлу арқылы жобалау
	Кеңістікті функционалды зонирлеу, ортаны модельдеу
	Ойын орталықтары, шығармашылық, эксперименттеу, тынығу аймақтарының болуы
	Кеңістіктік ойлау, ұйымдастырушылық қабілет

	Процессуалдық аспект
	Жобалау кезеңдерін (талдау-жоспарлау-іске асыру-бағалау) жүзеге асыру
	Жобалық әрекетті кезең-кезеңімен ұйымдастыру
	Ортаның жүйелі, логикалық құрылуы
	Жобалық менеджмент, кәсіби дербестік

	Трансформациялық аспект
	Орта құрылымын баланың қызығушылығы мен білім беру жағдайына сай өзгерту
	Орта элементтерін алмастыру, түрлендіру, жаңарту
	Трансформацияланатын, динамикалық заттық орта
	Икемділік, шығармашылық бастама

	Полифункционалдылық аспект
	Бір материалды бірнеше педагогикалық мақсатта қолдануды жобалау
	Материалдардың көпқызметтілігін анықтау
	Бір заттың ойын, танымдық, шығармашылық әрекетте қолданылуы
	Инновациялық ойлау, ресурсты тиімді пайдалану

	Қауіпсіздік және эргономикалық аспект
	Санитарлық-гигиеналық, психологиялық қауіпсіздікті ескере отырып жобалау
	Нормативтік құжаттармен жұмыс, қауіпсіздік талаптарын сақтау
	Балаларға қауіпсіз, қолайлы заттық орта
	Кәсіби жауапкершілік, нормативтік сауаттылық

	Рефлексивтік-бағалау аспект
	Жобаланған ортаның тиімділігін талдау
	Өзіндік және сыртқы бағалау, түзету енгізу
	Ортаның дамытушы әлеуетін арттыру
	Рефлексиялық құзыреттілік, кәсіби өзін-өзі дамыту

	Субъектілік-әрекеттік аспект
	Балаларды ортаны өзгертуге қатыстыруды жобалау
	Баланың бастамасын қолдау, бірлескен әрекет ұйымдастыру
	Балалардың ортаны қайта құруға қатысуы
	Субъект-субъектілік қарым-қатынас, гуманистік ұстаным



Кестеде жобалау іс-әрекеті негізінде болашақ мектепке дейінгі ұйым педагогтерінің заттық-дамытушы ортаны құруға даярлығының аспектілік ерекшеліктері жүйеленіп көрсетілді. Кесте даярлық үдерісін мақсаттық-бағдарлықтан бастап субъектілік-әрекеттік деңгейге дейін кешенді түрде қарастырып, оның құрылымдық, мазмұндық және нәтижелік қырларын өзара байланыста ашады. Кестеде көрсетілген мақсаттық-бағдарлық аспект болашақ педагогтің заттық-дамытушы ортаны оқу бағдарламасы мен баланың даму міндеттеріне сәйкес жобалау қабілетін қалыптастыруға бағытталғанын айқындайды. Кәсіби даярлық педагогикалық болжау, мақсат қою және жобалық ойлау дағдыларын дамытады.
Мазмұндық аспект ортаның баланың жетекші іс-әрекет түрлеріне сәйкестігін қамтамасыз етуді көздейді. Болашақ мектепке дейінгі ұйым педагогтерінің пәндік-әдістемелік құзыреттілігін жетілдіріп, білімді интеграциялау қабілетін қалыптастырады. Құрылымдық-кеңістіктік және процессуалдық аспектілер ортаны функционалды зонирлеу, жобалау кезеңдерін жүйелі жүзеге асыру және кәсіби әрекетті логикалық ұйымдастыру қажеттігін көрсетеді. Осы аспектілер болашақ мектепке дейінгі ұйым педагогтерінің кеңістіктік ойлауын, ұйымдастырушылық қабілетін және жобалық менеджмент дағдыларын дамытады.
Трансформациялық және полифункционалдылық аспектілер ортаның динамикалық сипатын айқындайды. Болашақ педагог ортаны баланың қызығушылығы мен білім беру жағдайына сәйкес өзгертіп, материалдарды көпқызметті пайдалануға үйренеді, аталмыш икемділік пен инновациялық ойлауды қалыптастырады. Қауіпсіздік және эргономикалық аспект заттық ортаны жобалауда нормативтік талаптарды, санитарлық-гигиеналық және психологиялық қауіпсіздікті сақтаудың маңызын көрсетеді, болашақ педагогтің кәсіби жауапкершілігін және нормативтік сауаттылығын нығайтады. Рефлексивтік-бағалау және субъектілік-әрекеттік аспектілер даярлықтың гуманистік және тұлғалық бағыттылығын айқындайды. Болашақ педагог ортаның тиімділігін талдап, оны жетілдіреді және балаларды ортаны қайта құру үдерісіне тартады. Нәтижесінде субъект-субъектілік қарым-қатынас пен кәсіби рефлексия қалыптасады.
Кестеде ұсынылған аспектілік ерекшеліктер жобалау іс-әрекеті негізінде болашақ мектепке дейінгі ұйым педагогтерінің заттық-дамытушы ортаны құруға даярлығының көпқырлы және интегративтік сипатын аңғартады. Даярлық мақсат қоюдан бастап рефлексияға дейінгі біртұтас кәсіби әрекет жүйесі ретінде көрініс табады және болашақ педагогті білім беру кеңістігінің саналы құрастырушысы деңгейіне көтереді.
Диссертация жазу барысында зерттелген теориялық тұжырымдар заттық дамытушы ортаны жобалау үдерісінің терең психологиялық-педагогикалық негіздерін айқындайды. Л.С.Выготскийдің мәдени-тарихи теориясы ортаның баланың психикалық функцияларын қалыптастырудағы жетекші рөлін дәлелдесе, Д.Б.Эльконин мен В.В.Давыдов [240] баланың әрекет арқылы дамуын негіздеп, ортаның мазмұны мен құрылымы ойын әрекетіне тікелей әсерін тигізетінін көрсетті. П.Я.Гальперин [241] танымның әрекеттік сатылы қалыптасуын түсіндірсе, Б.С.Гершунский [242] білім беру кеңістігінің құндылықтық мазмұнын айқындады. Ал В.А.Сластенин мен А.А.Маркова кәсіби даярлықтың шығармашылық және дербестік қырын негіздеді. Осы ғылыми көзқарастарды жинақтай отырып, жобалау іс-әрекеті негізінде болашақ мектепке дейінгі ұйым педагогтердің заттық дамытушы ортаны құруға даярлаудың ерекшеліктері айқындалады. 
Атап айтқанда, заттық дамытушы ортаны құруға болашақ мектепке дейінгі ұйым педагогтерін даярлау ерекшелігі: ортаның дамытушылық әлеуетін ғылыми тұрғыдан түсінуге; баланың жас ерекшеліктері мен даму динамикасын ескеруге; әрекетке негізделген ортаны жобалауға; ортаның өзгермелі және вариативті құрылымын қамтамасыз етуге; құндылықтық және мәдени мазмұнды ескеруге; кәсіби дербестік пен шығармашылық шешім қабылдауға бағыттылығымен айқындалады. Жоғарыда қарастырылған теориялық негіздер жобалау іс-әрекеті негізінде болашақ педагогтердің заттық дамытушы ортаны құруға даярлаудың мазмұндық-құрылымдық ерекшеліктерін айқындауға әдіснамалық алғышарт.








2 БОЛАШАҚ МЕКТЕПКЕ ДЕЙІНГІ ҰЙЫМ ПЕДАГОГТЕРІН ЗАТТЫҚ ДАМЫТУШЫ ОРТАНЫ ҚҰРУҒА ДАЯРЛАУДЫҢ ҒЫЛЫМИ-ӘДІСНАМАЛЫҚ ШАРТТАРЫ

[bookmark: _Hlk219403952]2.1 Болашақ мектепке дейінгі ұйым педагогтерін заттық дамытушы ортаны құруға даярлаудың әдіснамалық тұғырлары

Мектепке дейінгі білім беру жүйесі тұлғаның өмірлік дамуы мен әлеуметтенуінің алғашқы баспалдағы. Осы кезеңде баланың танымдық, эмоционалдық, әлеуметтік және шығармашылық қабілеттерінің қалыптасуына қолайлы жағдай жасау білім беру үдерісінің басты міндеттерінің бірі. Көрсетілген міндеттерді жүзеге асыруда заттық дамытушы ортаның маңызы ерекше. Заттық дамытушы орта - баланың белсенділігін, дербестігін, зерттеушілік дағдыларын, шығармашылық қабілеттерін дамытатын, оның жан-жақты жетілуіндегі материалдық және рухани кеңістік. Сондықтан болашақ мектепке дейінгі ұйым педагогтерін осындай ортаны тиімді құруға даярлау - заманауи педагогикалық ғылым мен практиканың маңызды бағыты.
Болашақ мектепке дейінгі ұйым педагогтерінің  осы бағыттағы кәсіби даярлығы тек білім мен дағдылардың жиынтығын меңгерумен шектелмейді; ол олардың әдіснамалық мәдениетінің, кәсіби құндылықтарының, рефлексиялық қабілеттерінің және шығармашылық ойлау мүмкіндіктерінің қалыптасуын талап етеді. Осыған байланысты даярлық процесін әдіснамалық тұрғыда негіздеу ғылыми-педагогикалық зерттеулердің өзекті міндеттерінің бірі. Әдіснамалық тұғырлар педагогикалық үдерістің логикасын, құрылымын, мазмұнын және ұйымдастыру тәсілдерін айқындап, болашақ маманның кәсіби қалыптасуында маңызды болмақ.
Жүйелілік тұғыр заттық дамытушы ортаны өзара байланыстағы элементтер жиынтығы ретінде қарастырады. Нақтыланған тұғыр педагогтің кәсіби даярлығын да, ортаны жобалау мен ұйымдастыруды да кешенді қарастыруға мүмкіндік береді. Заттық ортаның құрамына кеңістік құрылымы, оқу-ойын жабдықтары, табиғи және әлеуметтік факторлар, ақпараттық-коммуникациялық ресурстар кіреді және олардың үйлесімді өзара әрекеттесуі баланың дамуын қамтамасыз етеді. Болашақ педагогтерді даярлау барысында жүйелілік тұғыр әр компоненттің өзара байланысын талдау, орта элементтерінің бір-бірін толықтыруын жобалау және тұтас педагогикалық жүйе құру біліктерін қалыптастыруға бағытталады. Тәсіл педагогке заттық ортаны фрагментарлы емес, біртұтас динамикалық жүйе ретінде қабылдауға мүмкіндік береді.
Жүйелілік тұғыр қазіргі педагогика ғылымында білім беру үдерісін тұтас, өзара байланыстағы құрылым ретінде түсіндіретін жетекші әдіснамалық негіздердің бірі. Тұғырдың теориялық бастаулары жалпы жүйелер теориясымен сабақтасып, педагогикалық зерттеулерде білім беру мазмұнын, субъектілерінің өзара әрекеттесуін және педагогикалық нәтижелерді бірлікте қарастыруға мүмкіндік береді. Педагогика ғылымында жүйелілік тұғырдың қалыптасуы мен дамуына В.В.Краевский, Ю.К.Бабанский, В.П. Беспалько, Н.В. Кузьмина, Б.С. Гершунский сынды ғалымдар елеулі үлес қосып, педагогикалық үдерісті көпдеңгейлі, мақсатқа бағытталған, динамикалық жүйе ретінде негіздеді. Олардың еңбектерінде педагогикалық жүйенің құрылымдық компоненттері, олардың өзара байланысы және басқару логикасы ғылыми тұрғыда талданады.
Мектепке дейінгі білім беру контекстінде жүйелілік тұғырды дамытушы орта мәселелерімен байланыстыра зерттеген ғалымдар заттық ортаны баланың белсенді дамуын қамтамасыз ететін кешенді педагогикалық жүйе ретінде қарастырады. Аталмыш бағытта педагогтің кәсіби қызметі мен ортаны ұйымдастырудың өзара тәуелділігі, ортаның құрылымдық компоненттерінің үйлесімділігі және олардың баланың даму нәтижесіне әсері ерекше атап көрсетіледі. Жүйелілік тұғырды мектепке дейінгі педагогикада қолдану болашақ педагогтерді заттық дамытушы ортаны фрагментарлы емес, біртұтас әрі өзгермелі педагогикалық жүйе ретінде жобалауға даярлаудың ғылыми негізін құрайды.
Қазіргі мектепке дейінгі білім беру жүйесінде баланың тұлғалық, танымдық, әлеуметтік-эмоционалдық және шығармашылық дамуын қамтамасыз ететін негізгі шарттардың бірі - мақсатты түрде ұйымдастырылған заттық дамытушы орта. Орта баланың күнделікті іс-әрекетінің табиғи кеңістігі ретінде оның дербестігін, бастамашылдығын, қоршаған әлемді тану белсенділігін және әлеуметтік тәжірибені меңгеруін қамтамасыз етеді. Осыған байланысты мектепке дейінгі ұйым педагогінің кәсіби қызметінде заттық дамытушы ортаны ғылыми тұрғыда жобалау, ұйымдастыру және оны педагогикалық үдерістің тиімді құралы ретінде пайдалану біліктері маңызды кәсіби құзыреттердің қатарына жатады.
Аталған міндеттерді шешуде педагогтерді даярлау үдерісін әдіснамалық тұрғыда негіздеу қажеттілігі туындайды. Осындай әмбебап әрі кешенді әдіснамалық негіздердің бірі - жүйелілік тұғыр. Жүйелілік тұғыр педагогикалық шындықты жеке элементтер жиынтығы ретінде емес, өзара байланыстағы, иерархиялық құрылымданып, тұтас әрі динамикалық жүйе ретінде қарастыруға мүмкіндік береді. Тұғыр болашақ педагогтердің кәсіби даярлығын да, заттық дамытушы ортаны құру мен ұйымдастыру үдерісін де кешенді, өзара сабақтастықта зерделеуге жағдай жасайды.
Философиялық және жалпығылыми тұрғыда жүйе ұғымы белгілі бір мақсатқа бағытталған, өзара әрекеттесетін элементтердің тұтастығы ретінде анықталады. Идея жалпы жүйелер теориясында кеңінен дамытылып, кейін педагогика ғылымында терең әдіснамалық тұрғыда негізделеді. Педагогикалық зерттеулерде жүйелілік тұғыр білім беру үдерісінің құрылымын, мазмұнын, субъектілерінің өзара әрекеттесуін және нәтижесін біртұтас логикада қарастырудың негізі ретінде танылады.
Педагогика ғылымында жүйелілік тұғырды дамытуға үлес қосқан ғалымдар педагогикалық үдерісті күрделі, көпдеңгейлі құрылым ретінде сипаттайды. Олардың еңбектерінде педагогикалық жүйенің негізгі компоненттері ретінде мақсат, мазмұн, әдістер, құралдар, форма және нәтиже өзара байланыста қарастырылады. Көзқарас заттық дамытушы ортаның педагогикалық жүйедегі орнын анықтауға мүмкіндік береді. Заттық орта педагогикалық жүйенің тек сыртқы жағдайы ғана емес, оның мазмұндық және іс-әрекеттік компоненттерімен тікелей байланыста дамитын маңызды құрылымдық бөлігі.
Жүйелілік тұғыр аясында заттық дамытушы орта баланың дамуындағы материалдық-кеңістіктік жағдайлардың жай жиынтығы ретінде емес, баланың белсенді әрекетін, педагогпен және құрдастарымен өзара қарым-қатынасын қамтамасыз ететін ашық педагогикалық жүйе ретінде қарастырылады. Ортада әрбір элемент белгілі бір қызмет атқарып қана қоймай, басқа элементтермен өзара байланысып, жалпы дамытушы әлеуетті күшейтеді.
Заттық дамытушы ортаның жүйелік сипаты оның құрылымдық компоненттері арқылы айқындалады. Олардың қатарында кеңістік құрылымы, оқу-ойын жабдықтары мен материалдар, табиғи факторлар, әлеуметтік-педагогикалық жағдайлар және ақпараттық-коммуникациялық ресурстар бар. Жүйелілік тұғыр компоненттердің әрқайсысын жеке қарастыруды емес, олардың өзара байланысын, бірін-бірі толықтыруын және тұтас нәтижеге бағытталуын талап етеді.
Кеңістік құрылымы баланың әрекет ету мүмкіндіктерін анықтайтын базалық компонент. Кеңістіктің икемді, трансформацияланатын, көпфункционалды ұйымдастырылуы баланың таңдау еркіндігін, дербес шешім қабылдауын және өзіндік әрекетін қолдайды. Жүйелілік тұрғысынан кеңістік құрылымы оқу-ойын материалдарының орналасу логикасымен, балалардың жас ерекшеліктерімен және білім беру мазмұнымен тығыз байланыста жобалануы тиіс.
Оқу-ойын жабдықтары мен материалдар баланың танымдық, ойындық, шығармашылық және зерттеушілік әрекеттерін іске асыратын негізгі құралдар. Жүйелілік тұғыр материалдардың кездейсоқ емес, педагогикалық мақсатқа сай, дамытушы функциясы айқын және мазмұндық тұрғыда негізделген болуын көздейді, материалдардың вариативтілігі мен қолжетімділігі баланың белсенді субъект ретіндегі позициясын нығайтады.
Табиғи факторлар (табиғи жарық, тірі өсімдіктер, табиғи материалдар) заттық дамытушы ортаның эмоциялық-психологиялық жайлылығын қамтамасыз ететін маңызды элементтер ретінде қарастырылады. Жүйелілік тұғыр факторлардың эстетикалық қызметімен қатар тәрбиелік және дамытушылық әлеуетін де есепке алуды талап етеді. Табиғи орта элементтерінің басқа компоненттермен үйлесімді кіріктірілуі баланың экологиялық мәдениетін қалыптастыруға итермелейді.
Әлеуметтік факторлар заттық дамытушы ортаның жүйелік құрылымында жетекші орын алады. Педагогтің кәсіби ұстанымы, қарым-қатынас стилі, балалармен өзара әрекеттесу мәдениеті ортаның дамытушылық әлеуетін айқындайды. Жүйелілік тұғыр педагог тұлғасын заттық ортаның белсенді ұйымдастырушысы әрі басқарушысы ретінде қарастырады. Бұндай жағдайда педагогтің кәсіби даярлығы ортаны тиімді құрудың шешуші факторы.
Қазіргі білім беру жағдайында ақпараттық-коммуникациялық ресурстар да заттық дамытушы ортаның ажырамас бөлігіне айналып отыр. Алайда жүйелілік тұғыр цифрлық құралдарды шектеусіз енгізуді емес, олардың баланың жас және психофизиологиялық ерекшеліктеріне, білім беру мақсаттарына сәйкес, қауіпсіз әрі педагогикалық тұрғыда негізделген қолданылуын талап етеді. Ақпараттық ресурстар басқа орта элементтерімен өзара байланыста қолданылғанда ғана дамытушы функция атқарады.
Жүйелілік тұғыр заттық дамытушы ортаны фрагментарлы емес, біртұтас, динамикалық және мақсатты педагогикалық жүйе ретінде қабылдауға мүмкіндік береді. Көзқарас болашақ мектепке дейінгі ұйым педагогтерін даярлау үдерісіне де тікелей әсер етеді. Педагогтерді даярлау барысында жүйелілік тұғыр олардың заттық ортаның әрбір компонентінің қызметін түсінуіне, өзара байланысын талдауына және ортаны кешенді түрде жобалау біліктерін қалыптастыруға бағытталады.
Болашақ педагогтер жүйелілік тұғыр негізінде заттық дамытушы ортаны құруды үйрену арқылы педагогикалық ойлаудың тұтастығын меңгереді, ортаны басқарудың логикасын түсінеді және оны педагогикалық мақсаттарға сай тиімді пайдалану қабілетін дамытады. Нәтижесінде педагог заттық ортаны дайын үлгі ретінде емес, өзгермелі, баланың дамуына сәйкес үнемі жетілдіріліп отыратын педагогикалық жүйе ретінде қабылдайды.
Жүйелілік тұғыр болашақ мектепке дейінгі ұйым педагогтерін заттық дамытушы ортаны құруға даярлаудың әдіснамалық негізі ретінде педагогикалық даярлықтың мазмұнын, құрылымын және нәтижесін тұтас жүйеде қарастыруға мүмкіндік береді. Тұғыр педагогтің кәсіби қызметінде заттық ортаны тиімді ұйымдастыру арқылы баланың толыққанды дамуын қамтамасыз етуге бағытталған ғылыми негізделген көзқарасты қалыптастырады.
Тұлғалық-бағдарлы тұғырдың негізгі идеясы - әр баланың даралығын, қызығушылығын, даму қарқынын және қабілеттерін ескере отырып, орта құру. Мұнда педагогтің басты мақсаты - баланың өзін-өзі тануына, шығармашылық әлеуетін ашуына жағдай жасау. Болашақ педагогтерді даярлау үдерісінде тұғыр олардың әр баланың ерекшеліктерін диагностикалау, тұлғалық қажеттіліктерін ескеру, эмоционалды қауіпсіз және ынталандырушы орта ұйымдастыру қабілеттерін дамытуға бағытталады. Тұлғалық-бағдарлы тұғырдың артықшылығы - ол педагогтің кәсіби қызметінде эмпатия, икемділік және баламен серіктестік қатынас орнату біліктерін күшейтеді.
Тұлғалық-бағдарлы тұғыр қазіргі педагогика ғылымында білім беру үдерісін гуманизациялау мен дараландыруға бағытталған жетекші әдіснамалық бағыттардың бірі ретінде қарастырылады. Тұғырдың негізгі идеясы - әр баланы қайталанбас, өзіндік даму траекториясы бар тұлға ретінде тану және білім беру ортасын оның даралық ерекшеліктеріне, қызығушылықтарына, қабілеттері мен даму қарқынына сәйкестендіру. Бұндай көзқарас баланың пассивті қабылдаушы емес, өз дамуының белсенді субъектісі ретінде қалыптасуын қамтамасыз етеді.
Тұлғалық-бағдарлы тұғырдың теориялық негіздері гуманистік психология мен педагогика идеяларымен тығыз байланысты. Аталған бағыттың қалыптасуына К.Роджерс [243], А.Маслоу [244], Г. Олпорт сынды [245] ғалымдардың еңбектері елеулі екені анық. К.Роджерс білім беру үдерісінде тұлғаның ішкі әлеуетін, өзін-өзі жүзеге асыруға ұмтылысын басты қозғаушы күш ретінде қарастырып, педагогтің рөлін қолдаушы және серіктес ретінде анықтайды. Оның пікірінше, тұлғаның дамуы үшін эмоционалдық қауіпсіз, қабылдауға негізделген орта қажет.
Педагогика ғылымында тұлғалық-бағдарлы тұғырдың әдіснамалық негіздерін тереңдеткен ғалымдардың қатарында И.С.Якиманская [246], В.В.Сериков [247], Е.В. Бондаревская [248], А.В. Хуторской [249], В.А. Сластенин бар. 
И.С. Якиманская тұлғалық-бағдарлы оқытудың басты ерекшелігі ретінде білім беру мазмұнының баланың субъективті тәжірибесіне сүйенуін атап көрсетеді. Ғалымның пікірінше, оқыту баланың жеке мағыналарын қалыптастыруға бағытталғанда ғана тұлғалық сипат алады.
В.В.Сериков тұлғалық-бағдарлы тұғырды педагогикалық әрекеттің аксиологиялық негізі ретінде қарастырып, білім беру үдерісінің орталығында тұлғаның құндылықтық бағдарлары тұруы тиіс екенін негіздейді. Ол педагогикалық әсердің тиімділігі баланың өзін-өзі тануына, өзіндік таңдау жасауына және жауапкершілікті сезінуіне мүмкіндік беретін жағдайлардың жасалуымен тікелей байланысты екенін атап өтеді. Аталмыш идея мектепке дейінгі жастағы балалармен жұмыс барысында мүмкіндігі жоғары.
Е.В.Бондаревская тұлғалық-бағдарлы білім беруді мәдени-антропологиялық тұрғыда қарастырып, тұлғаның дамуы әлеуметтік-мәдени ортада жүзеге асатынын ескертті. Оның пікірінше, білім беру ортасы баланың жеке тәжірибесін байытатын, мәдени құндылықтарды меңгеруге жағдай жасайтын кеңістік болуы тиіс. Тұжырым заттық дамытушы ортаны ұйымдастыруда оның тәрбиелік және дамытушылық әлеуетін кешенді есепке алуды талап етеді.
Отандық педагогика ғылымында тұлғалық-бағдарлы тұғырды дамытуға Ш.Т. Таубаева [206], Қ.Т. Атемова [250], Н.С. Әлқожаева [251] сынды ғалымдардың еңбектері үлес қосты. Олардың зерттеулерінде тұлғалық-бағдарлы білім беру болашақ педагогтің кәсіби даярлығын қалыптастырудың маңызды шарты ретінде қарастырылады. Ғалымдар педагогтің кәсіби қызметінде гуманистік құндылықтар, эмпатия және баламен серіктестік қарым-қатынас орнату біліктерінің шешуші рөл атқаратынын атап көрсетеді.
Мектепке дейінгі білім беру саласында тұлғалық-бағдарлы тұғырды жүзеге асырудың басты тетіктерінің бірі - заттық дамытушы ортаны баланың тұлғалық қажеттіліктеріне сәйкестендіру. Орта баланың қызығушылықтарын қолдайтын, дербес әрекетіне мүмкіндік беретін және эмоционалдық жайлылығын қамтамасыз ететін кеңістік ретінде қарастырылады. Тұлғалық-бағдарлы тұғыр заттық ортаның икемді, вариативті және көпфункционалды болуын талап етеді.
Тұлғалық-бағдарлы ортада әр бала өзіне қолайлы әрекет түрін таңдап, өз даму қарқынына сәйкес әрекет ете алады. Идея Л.С.Выготскийдің тұлғаның дамуы әлеуметтік өзара әрекеттесу арқылы орындалады деген тұжырымымен де үндеседі. Баланың жақын даму аймағын ескеру педагогке ортаны баланың әлеуетті мүмкіндіктерін ашуға бағыттауға мүмкіндік береді.
Болашақ мектепке дейінгі ұйым педагогтерін даярлау үдерісінде тұлғалық-бағдарлы тұғыр олардың кәсіби ойлау жүйесін түбегейлі өзгертуді көздейді. Тұғыр болашақ педагогтердің әр баланың даралығын диагностикалау, оның қызығушылықтары мен қажеттіліктерін анықтау, эмоционалдық қауіпсіз және ынталандырушы орта ұйымдастыру қабілеттерін дамытуға бағытталады. Осы тұрғыда педагогтерді даярлау бағдарламаларында психологиялық-педагогикалық диагностика, рефлексия және жеке даму траекториясын жобалау мәселелеріне ерекше көңіл бөлінуі тиіс.
Тұлғалық-бағдарлы тұғырдың артықшылығы - ол педагогтің кәсіби қызметінде эмпатия, икемділік және баламен серіктестік қатынас орнату біліктерін күшейтеді. В.А.Сластениннің пікірінше, педагогикалық қызметтің нәтижелілігі педагогтің тұлғалық сапаларымен тікелей байланысты. Осыған орай болашақ педагогтің өзіндік тұлғалық дамуы балалардың тұлғалық дамуының маңызды алғышарты ретінде қарастырылады.
Тұлғалық-бағдарлы тұғыр болашақ мектепке дейінгі ұйым педагогтерін даярлаудың әдіснамалық негізі ретінде баланың даралығын, субъективті тәжірибесін және даму мүмкіндіктерін педагогикалық үдерістің өзегіне қояды. Тұғыр заттық дамытушы ортаны ұйымдастыруда педагогтің кәсіби жауапкершілігін арттырып, баланың толыққанды тұлғалық дамуын қамтамасыз етуге бағытталған ғылыми негізделген көзқарасты қалыптастырады.
Қазіргі педагогика ғылымында білім беру үдерісінің нәтижелілігі білім алушының нақты іс-әрекетке қатысуымен, теориялық білімнің тәжірибелік қызмет арқылы игерілуімен тікелей байланыстырылады. Осы тұрғыда іс-әрекеттік тұғыр білім беру мазмұнын меңгерудің негізгі механизмі ретінде әрекетті алдыңғы орынға қояды. Тұғыр педагогикалық үдерісті білімді жай қабылдау емес, оны нақты әрекет барысында қайта құру, қолдану және түрлендіру үдерісі ретінде қарастырады.
Кәсіби іс-әрекеттік тұғырдың теориялық негіздері Л.С.Выготский, А.Н.Леонтьев, С.Л.Рубинштейн [252] еңбектерінде қаланған. А.Н.Леонтьевтің әрекет теориясында тұлғаның дамуы оның жетекші әрекет түрлері арқылы жүзеге асатыны ғылыми тұрғыда дәлелденеді. Ғалымның пікірінше, кез келген білім тек әрекет барысында тұлғаның ішкі құрылымына айналады. Идея болашақ педагогтерді даярлауда теория мен практиканың бірлігін қамтамасыз етудің әдіснамалық негізін құрайды.
С.Л.Рубинштейн әрекет пен сана бірлігін негіздей отырып, білім беру үдерісінде білім алушының белсенді позициясын басты шарт ретінде қарастырады. Оның тұжырымдамасына сәйкес, тұлға тек сыртқы байланыстың нәтижесінде емес, өзінің саналы әрекеті арқылы қалыптасады. Осы тұрғыдан алғанда, іс-әрекеттік тұғыр педагогикалық үдерісті тұлғаның өзіндік белсенділігін дамытуға бағыттайды.
Педагогика ғылымында іс-әрекеттік тұғырды білім беру жүйесіне енгізу мәселелері В.В.Давыдов, П.Я.Гальперин, Н.Ф.Талызина [253] еңбектерінде тереңдетілді. Ғалымдар оқу әрекетінің құрылымын, кезеңдерін және оның дамытушылық әлеуетін айқындап, білімнің тек дайын күйінде емес, әрекет арқылы меңгерілуінің маңызын негіздеді.
Мектепке дейінгі білім беру контекстінде іс-әрекеттік тұғыр заттық дамытушы ортаны құруды тек жобалау немесе жоспарлау деңгейінде қалдырмай, оны нақты педагогикалық әрекет арқылы жүзеге асыруды көздейді. Бұндай жағдайда заттық орта педагогтің кәсіби әрекетінің нәтижесі ретінде қарастырылады. Орта педагогтің ойында ғана емес, оның практикалық қызметінде, нақты ұйымдастыру әрекеттерінде қалыптасады.
Заттық дамытушы ортаны құрудағы іс-әрекеттік тұғыр педагогтен макеттеу, үлгілеу, материалдарды іріктеу, кеңістікті трансформациялау сияқты нақты практикалық әрекеттерді талап етеді, әрекеттер педагогтің кәсіби құзыреттілігінің көрсеткіші ретінде танылады. Ғалымдар (В.А.Сластенин, Е.В.Бондаревская) педагогтің кәсіби даярлығы оның әрекетке дайындығымен өлшенетінін атап көрсетеді.
Болашақ мектепке дейінгі ұйым педагогтерін даярлау барысында іс-әрекеттік тұғырды жүзеге асыру студенттердің оқу барысында нақты практикалық тапсырмаларды орындауын көздейді. Мысалы, студенттер әртүрлі жас топтарына арналған дамытушы ортаның жобасын жасап, оны макет түрінде модельдейді, оқу-зертханалық сабақтарда сынақтан өткізеді және педагогикалық практика барысында нақты топ жағдайында апробациялайды, жұмыс формалары болашақ педагогтің кәсіби әрекетке бейімделуін қамтамасыз етеді.
Іс-әрекеттік тұғырдың артықшылығы - ол білімді әрекетпен байланыстырып қана қоймай, болашақ педагогтің кәсіби сенімділігін қалыптастырады. Студент теориялық білімді нақты орта құру барысында қолдану арқылы өз мүмкіндіктерін сезінеді, кәсіби шешім қабылдау қабілетін дамытады және педагогикалық қызметке дайындық деңгейін арттырады.
Қазіргі мектепке дейінгі білім беру кеңістігі үздіксіз өзгеріс пен жаңаруға ұшырап отыр. Үдеріс білім беру мазмұнының, әдістерінің және педагогикалық ортаның инновациялық сипат алуын талап етеді. Осы тұрғыда инновациялық-шығармашылық тұғыр болашақ педагогтердің кәсіби даярлығын жаңаша тұрғыда ұйымдастырудың маңызды әдіснамалық негізі ретінде қарастырылады.
Инновациялық-шығармашылық тұғырдың теориялық негіздері педагогикалық шығармашылық, инновациялық қызмет және кәсіби өзін-өзі жүзеге асыру идеяларымен байланысты. Аталмыш бағытта А.М. Матюшкин [254], В.И.Загвязинский, И.Я.Лернер [255], В.А.Кан-Калик еңбектері маңызды орын алады. Аталған ғалымдар педагогикалық шығармашылықты педагогтің кәсіби қызметінің сапалық көрсеткіші ретінде қарастырады.
А.М.Матюшкин шығармашылықты проблемалық жағдайларды шешу үдерісі ретінде түсіндіріп, педагогтің инновациялық ойлау қабілеті оның кәсіби дамуының негізгі шарты екенін топшылады [254, 76 б.]. Болашақ педагогтерді заттық дамытушы ортаны стандартты үлгіде емес, шығармашылық тұрғыда ұйымдастыруға даярлаудың ғылыми негізін құрайды.
Инновациялық-шығармашылық тұғыр қазіргі педагогика ғылымында білім беру жүйесінің өзгермелі әлеуметтік-мәдени жағдайларға бейімделуін қамтамасыз ететін әдіснамалық бағыт ретінде қарастырылады. Тұғыр педагогтің кәсіби қызметін стандартталған үлгілерді механикалық қолдану шеңберінде емес, жаңа педагогикалық идеяларды іздеу, оларды практикада сынақтан өткізу және бейімдеу үдерісі ретінде сипаттайды. Инновациялық-шығармашылық тұғыр педагогикалық әрекеттің өнімді сипатын күшейтіп, болашақ педагогтің кәсіби дербестігін қалыптастыруға бағытталады.
Ғылыми әдебиеттерде инновация ұғымы педагогикалық жаңашылдықты, білім беру мазмұны мен технологияларын жетілдіруді білдіреді. Аталған бағытта И.Я.Лернер, В.И.Загвязинский, М.М.Поташник, В.А.Сластенин инновациялық қызметтің мәнін педагогтің шығармашылық әлеуетімен тығыз байланыстырады. Аталған ғалымдардың пікірінше, инновациялық педагог - дайын нұсқауларды орындаушы емес, педагогикалық шындықты өзгертуге қабілетті субъект.
Инновациялық-шығармашылық тұғырдың психологиялық негіздері шығармашылық ойлау теорияларымен сабақтас. А.М.Матюшкин шығармашылықты проблемалық жағдайларды шешу үдерісі ретінде түсіндіріп, педагогикалық шығармашылықтың негізінде педагогтің проблеманы көру, оны қайта пайымдау және стандартты емес шешім қабылдау қабілеті жататынын айтады. Осындай тұжырымдар болашақ педагогтерді заттық дамытушы ортаны ұйымдастыруда шығармашылық ізденіске баулудың ғылыми негізін құрайды.
Мектепке дейінгі білім беру кеңістігінде инновациялық-шығармашылық тұғыр заттық дамытушы ортаны баланың дамуына жауап беретін ашық, вариативті және трансформацияланатын жүйе ретінде ұйымдастыруды көздейді. Ортада педагог дайын шаблондарды қолданумен шектелмей, нақты топтың жас ерекшеліктеріне, қызығушылықтарына және даму деңгейіне сәйкес ортаны қайта құра алады.
Инновациялық тұрғыда ұйымдастырылған заттық дамытушы орта баланың зерттеушілік белсенділігін, шығармашылық қиялын және танымдық қызығушылығын ынталандырады. Ғалымдар (Е.В.Бондаревская, В.А. Кан-Калик) педагогикалық ортаның дамытушылық әлеуеті педагогтің шығармашылық ұстанымына тәуелді екенін атап көрсетеді. Осыған сәйкес педагог ортаны баланың әрекетіне жауап беретін тірі жүйе ретінде қабылдауы тиіс.
Инновациялық-шығармашылық тұғырдың шеңберінде заттық дамытушы ортаны ұйымдастыруда заманауи педагогикалық технологиялар кеңінен қолданылады. Олардың қатарында мультисенсорлық әдістер, STEAM-педагогика, жобалау қызметі, экологиялық бағыттағы білім беру жобалары бар, технологиялар баланың танымдық әрекетін әртүрлі сезім арналары арқылы белсендіруге мүмкіндік береді және білімді кешенді меңгеруін қамтамасыз етеді.
Мультисенсорлық әдістер баланың көру, есту, сипап сезу, қозғалыс арқылы қабылдау мүмкіндіктерін бірлікте дамытуды көздейді. Әдістердің тиімділігі баланың танымдық үдерістерін белсендірумен, ақпаратты тереңірек меңгерумен байланысты. Педагогика және психология саласындағы зерттеулерде (Л.С.Выготский, А.Р. Лурия [256]) сезімдік тәжірибенің баланың когнитивтік дамуына әсері ғылыми тұрғыда негізделген.
STEAM-педагогика мектепке дейінгі жастағы балалардың ғылыми-техникалық ойлауын, логикалық байланыстарды түсінуін және шығармашылық әрекетін дамытуға бағытталған инновациялық тәсіл ретінде кең таралуда. Аталмыш тәсіл заттық дамытушы ортаны зертханалық элементтермен, конструкторлармен, эксперименттік аймақтармен толықтыруды талап етеді. Болашақ педагогтерді даярлау барысында STEAM ортаны жобалау тапсырмалары олардың инновациялық ойлауын дамытады және практикалық әрекетке бейімдейді [257] .
Инновациялық-шығармашылық тұғыр экологиялық білім беру идеяларымен де тығыз байланысты. Экологиялық бағыттағы жобалар баланың табиғатпен өзара әрекеттесуін, экологиялық жауапкершілігін және құндылықтық бағдарларын қалыптастырады. Заттық дамытушы ортада табиғи материалдарды, тірі өсімдіктерді, экологиялық ойын аймақтарын пайдалану баланың тәжірибесін байытады.
Ғалымдар экологиялық ортаны ұйымдастырудың тәрбиелік әлеуетін атап көрсетіп, баланың табиғи ортаға қатынасы оның тұлғалық дамуының маңызды факторы деп түсінеді. Идеялар болашақ педагогтерді даярлау барысында экологиялық жобаларды заттық дамытушы ортаның құрамдас бөлігі ретінде қарастырудың маңызын көрсетеді.
Іс-әрекеттік және инновациялық-шығармашылық тұғырлар бір-бірін толықтыратын, өзара тығыз байланысты әдіснамалық бағыттар. Іс-әрекеттік тұғыр педагогті нақты практикалық әрекетке баулыса, инновациялық-шығармашылық тұғыр осы әрекетті шығармашылық және жаңашылдық тұрғысынан байытады. Екі тұғырдың бірлікте қолданылуы болашақ педагогтердің кәсіби даярлығының сапасын арттырады.
Болашақ педагогтерді даярлау үдерісінде тұғырлар студенттердің жобалау, макеттеу, эксперимент жүргізу, рефлексия жасау сияқты әрекеттер негізінде сараланған. Студенттер өз жобаларын тәжірибелік сабақтарда сынақтан өткізіп, алынған нәтижелерді талдайды және жетілдіреді, жұмыс формалары педагогтің кәсіби ойлауын дамытып, инновациялық қызметке дайындығын қалыптастырады.
Іс-әрекеттік және инновациялық-шығармашылық тұғырлар негізінде болашақ мектепке дейінгі ұйым педагогтерінде бірқатар кәсіби құзыреттер қалыптасады. Олардың қатарында жобалау құзыреті, инновациялық ойлау, шығармашылық бастама, рефлексивтік қабілет және педагогикалық икемділік бар. Құзыреттер педагогтің заттық дамытушы ортаны тиімді ұйымдастыруына және оны үнемі жетілдіріп отыруына мүмкіндік береді.
Ғалымдар педагогтің кәсіби даярлығын оның өзгермелі педагогикалық жағдайларға бейімделу қабілетімен байланыстырады. Осы тұрғыда инновациялық-шығармашылық тұғыр педагогтің кәсіби тұрақтылығын және шығармашылық дербестігін қамтамасыз ететін маңызды фактор ретінде танылады.
Аксиологиялық тұғыр болашақ педагогтердің кәсіби құндылықтарын, этикалық бағдарларын қалыптастыруды көздейді. Заттық дамытушы ортаны құру барысында гуманизм, бала құқықтарын қорғау, ұлттық және жалпыадамзаттық мәдени құндылықтарды сақтау басты назарда болады. Педагог ортаны ұйымдастыру кезінде балалардың қауіпсіздігіне, денсаулығына, эмоционалды жайлылығына ерекше мән беруі тиіс. Тұғыр болашақ педагогтердің ұлттық мәдениетті, дәстүрлі ойындарды, фольклорлық элементтерді қолдануға бейімділігін арттырады.
Қазіргі педагогика ғылымында білім беру үдерісін тек білім мен дағдыны меңгерту жүйесі ретінде емес, тұлғаның құндылықтық бағдарларын қалыптастыратын әлеуметтік-мәдени құбылыс ретінде қарастыру үрдісі айқын байқалады. Осы тұрғыда аксиологиялық тұғыр білім беру теориясы мен практикасының маңызды әдіснамалық негіздерінің бірі ретінде танылады. Аксиологиялық тұғыр педагогикалық үдерістің мазмұнын, мақсаттарын және нәтижелерін тұлғаның құндылықтық жүйесімен тікелей байланыстыра отырып қарастырады.
Философия ғылымында аксиология құндылықтар туралы ілім ретінде адамның дүниеге, қоғамға, мәдениетке және өзіне деген қатынасын анықтайды. Идея педагогикада баланы тек оқыту объектісі ретінде емес, құндылықтық бағдарлары қалыптасып келе жатқан тұлға ретінде қарастыруға негіз болады. Осы тұрғыда білім беру үдерісі тұлғаның адамгершілік, рухани, мәдени құндылықтарын дамытуға бағытталуы тиіс.
Аксиологиялық тұғырдың философиялық негіздері Н.Гартман [258], М.Шелер [259], В.Виндельбанд [260] еңбектерінде қаланған. Аталған ғалымдар құндылықтарды адам болмысының өзегі ретінде қарастырып, тұлғаның әрекеті мен санасы құндылықтар жүйесі арқылы реттелетінін дәлелдеді. Идея педагогикалық ғылымда білім беру мазмұнын құндылықтық тұрғыда қайта пайымдауға негіз болды.
Педагогика ғылымында аксиологиялық тұғырдың дамуына В.А.Сластенин, И.А.Колесникова, Е.В.Бондаревская, В.В. Сериков, Ш.Т.Таубаева сынды ғалымдар елеулі үлес қосты. Олардың еңбектерінде білім беру тұлғаның құндылықтық бағдарларын қалыптастырудың маңызды тетігі ретінде қарастырылады. Атап айтқанда, В.А.Сластенин педагогикалық қызметтің нәтижелілігін педагогтің құндылықтық позициясымен байланыстырады.
Аксиологиялық тұғырдың өзегінде педагог тұлғасының кәсіби-этикалық құндылықтары жатыр. Болашақ педагогтің кәсіби қызметі тек әдістемелік дайындықпен шектелмей, оның гуманистік көзқарасымен, балаға деген құрметімен және кәсіби жауапкершілігімен айқындалады. Осы тұрғыда педагогтің кәсіби құндылықтары білім беру ортасының сапасын анықтайтын басты факторлардың бірі.
Ғалымдар педагогтің кәсіби құндылықтарын гуманизм, балаға құрмет, әлеуметтік жауапкершілік, кәсіби адалдық және мәдени сәйкестік сияқты ұстанымдармен байланыстырады. Е.В.Бондаревскаяның пікірінше, педагогикалық қызметтің басты мақсаты - тұлғаның мәдени және рухани дамуына жағдай жасау, мектепке дейінгі білім беру саласында ерекше мәнге ие, себебі баланың алғашқы құндылықтық бағдарлары дәл осы кезеңде қалыптасады.
Аксиологиялық тұғыр болашақ педагогтердің кәсіби даярлығын құндылықтық тұрғыда ұйымдастыруды талап етеді. Даярлық үдерісінде студенттер педагогикалық қызметтің адамгершілік мәнін түсініп қана қоймай, оны өз кәсіби ұстанымына айналдыруы тиіс. Осы тұрғыда педагогтерді даярлау жүйесінде кәсіби-этикалық мәселелер, педагогикалық жауапкершілік және баланың құқықтарын қорғау мәселелері маңызды орын алады.
Аксиологиялық тұғырдың маңызды компоненттерінің бірі - бала құқықтарын қорғау қағидасы. Қазіргі халықаралық және ұлттық құжаттарда баланың қауіпсіздігі, денсаулығы, ар-намысы мен қадір-қасиеті басты құндылық ретінде айқындалады, педагогикалық қызметте нақты іске асуы тиіс.
Мектепке дейінгі білім беру жағдайында заттық дамытушы ортаны ұйымдастыру барысында педагог баланың физикалық және психологиялық қауіпсіздігін қамтамасыз етуге міндетті. Аксиологиялық тұғыр педагогтен ортаны ұйымдастыруда баланың жас және жеке ерекшеліктерін, эмоционалдық күйін және денсаулық жағдайын ескеруді талап етеді, талаптар педагогтің кәсіби жауапкершілігін арттырады.
Ғалымдар (И.А. Колесникова, В.В. Сериков) педагогикалық орта баланың қадір-қасиетін сақтауға бағытталуы тиіс екенін атап көрсетеді. Ортаның әрбір элементі баланың еркін дамуына, өзін қауіпсіз сезінуіне және жағымды эмоциялық тәжірибе алуына жағдай жасауы қажет.
Аксиологиялық тұғыр тұрғысынан заттық дамытушы орта тек материалдық кеңістік емес, құндылықтарды тасымалдаушы педагогикалық кеңістік ретінде қарастырылады. Орта арқылы бала қоғамның мәдени, адамгершілік және рухани құндылықтарымен танысады. Сондықтан ортаның мазмұны педагогикалық тұрғыда ойластырылып, құндылықтық бағдарларға негізделуі тиіс.
Аксиологиялық тұғырдың мазмұнын ашуда ұлттық және жалпыадамзаттық құндылықтардың өзара сабақтастығын қарастыру маңызды ғылыми-әдіснамалық мәселе. Қазіргі педагогика ғылымында тұлғаның үйлесімді дамуы оның ұлттық мәдениетке негізделген тәрбиесі мен жалпыадамзаттық гуманистік құндылықтарды меңгеруінің бірлігі арқылы жүзеге асатыны дәлелденген. Осы тұрғыда мектепке дейінгі білім беру ортасы баланың ұлттық болмысын сақтай отырып, оны әлемдік мәдени кеңістікке бейімдейтін құндылықтық алаң ретінде қарастырылады.
Философиялық және педагогикалық зерттеулерде ұлттық құндылықтар халықтың тарихи тәжірибесімен, мәдениетімен, салт-дәстүрімен және дүниетанымымен байланыста қарастырылады. Ал жалпыадамзаттық құндылықтар адам өмірінің қадірі, еркіндік, гуманизм, әділеттілік, өзара құрмет сияқты әмбебап ұстанымдарды қамтиды. Аксиологиялық тұғыр екі құндылық жүйесін бір-біріне қарсы қоймай, оларды өзара толықтыратын тұтас жүйе ретінде қарастыруды көздейді.
Педагогика ғылымында идеяны В.В. Сериков, Е.В. Бондаревская, Ш.Т. Таубаева еңбектерінен көруге болады. Аталған ғалымдар ұлттық мәдени құндылықтар білім беру мазмұнының негізін құрауы тиіс екенін, алайда олар жалпыадамзаттық гуманистік идеялармен үйлесімді болғанда ғана тұлғаның толыққанды дамуын қамтамасыз ететінін атап көрсетеді, көзқарас мектепке дейінгі кезеңде баланың мәдени сәйкестігін қалыптастырудың маңызын көрсетеді.

Кесте 8 - Болашақ мектепке дейінгі ұйым педагогтерін заттық дамытушы ортаны құруға даярлаудағы ғалымдардың ғылыми бағыттары мен әдіснамалық тұғырлары

	№
	Ғалым
	Ғылыми бағыты / саласы
	Негіздеген немесе дамытқан тұғыр
	Тұғырдың негізгі идеясы

	1
	В.В. Краевский
	Педагогика әдіснамасы
	Жүйелілік тұғыр
	Білім беру үдерісін өзара байланысқан, көпдеңгейлі жүйе ретінде қарастыру

	2
	Ю.К. Бабанский
	Дидактика
	Жүйелілік тұғыр
	Педагогикалық жүйенің мақсат, мазмұн, әдіс, нәтиже бірлігін негіздеу

	3
	В.П. Беспалько
	Педагогикалық технология
	Жүйелілік тұғыр
	Оқыту үдерісін технологиялық, басқарылатын жүйе ретінде қарастыру

	4
	Н.В. Кузьмина
	Педагог кәсібилігі
	Жүйелілік тұғыр
	Педагог қызметін құрылымдық-функционалдық жүйе ретінде сипаттау

	5
	Б.С. Гершунский
	Білім философиясы
	Жүйелілік тұғыр
	Білім беруді әлеуметтік-философиялық жүйе ретінде негіздеу

	6
	К. Роджерс
	Гуманистік психология
	Жүйелілік тұғыр
	Тұлғаның өзін-өзі жүзеге асыруы, эмпатиялық орта

	7
	А. Маслоу
	Гуманистік психология
	Тұлғалық-бағдарлы тұғыр
	Қажеттіліктер иерархиясы, тұлғалық өсу

	8
	Г. Олпорт
	Тұлға психологиясы
	Тұлғалық-бағдарлы тұғыр
	Тұлғаның даралығы мен мотивациясын тану

	9
	И.С. Якиманская
	Педагогика
	Тұлғалық-бағдарлы тұғыр
	Оқытуды баланың субъективті тәжірибесіне негіздеу

	10
	В.В. Сериков
	Аксиологиялық педагогика
	Тұлғалық-бағдарлы, аксиологиялық тұғыр
	Құндылықтар мен тұлғалық мағыналарды басым қою

	11
	Е.В. Бондаревская
	Мәдени-антропологиялық педагогика
	Тұлғалық-бағдарлы, аксиологиялық тұғыр
	Тұлғаны мәдени ортада дамыту

	12
	А.В. Хуторской
	Құзыреттілік педагогикасы
	Тұлғалық-бағдарлы тұғыр
	Білім алушының дербестігі мен таңдау еркіндігі

	13
	В.А. Сластенин
	Кәсіби педагогика
	Тұлғалық, іс-әрекеттік, аксиологиялық тұғыр
	Педагог тұлғасы - білім беру нәтижесінің факторы

	14
	Л.С. Выготский
	Мәдени-тарихи психология
	Іс-әрекеттік тұғыр
	Даму - әлеуметтік әрекет нәтижесі

	15
	А.Н. Леонтьев
	Әрекет теориясы
	Іс-әрекеттік тұғыр
	Тұлға әрекет арқылы қалыптасады

	16
	С.Л. Рубинштейн
	Психология
	Іс-әрекеттік тұғыр
	Сана мен әрекет бірлігі

	17
	В.В. Давыдов
	Дамыта оқыту
	Іс-әрекеттік тұғыр
	Оқу әрекеті - дамудың негізі

	18
	П.Я. Гальперин
	Оқу психологиясы
	Іс-әрекеттік тұғыр
	Әрекетті кезеңдеп қалыптастыру

	19
	Н.Ф. Талызина
	Педагогикалық психология
	Іс-әрекеттік тұғыр
	Білімді әрекет арқылы меңгеру

	20
	А.М. Матюшкин
	Шығармашылық психология
	Инновациялық-шығармашылық тұғыр
	Проблемалық ойлау мен шығармашылық

	21
	В.И. Загвязинский
	Педагогикалық инновация
	Инновациялық-шығармашылық тұғыр
	Жаңашыл педагогикалық шешімдер

	22
	И.Я. Лернер
	Дидактика
	Инновациялық тұғыр
	Білім мазмұнын жаңарту

	23
	В.А. Кан-Калик
	Педагогикалық шығармашылық
	Инновациялық-шығармашылық тұғыр
	Педагогтің шығармашылық дербестігі

	24
	Н. Гартман
	Философия
	Аксиологиялық тұғыр
	Құндылықтар - болмыстың өзегі

	25
	М. Шелер
	Философия
	Аксиологиялық тұғыр
	Құндылықтар иерархиясы

	26
	В. Виндельбанд
	Философия
	Аксиологиялық тұғыр
	Мәдени құндылықтарды негіздеу

	27
	Ш.Т. Таубаева
	Педагогтің зерттеушілік мәдениеті
	Тұлғалық-бағдарлы, аксиологиялық тұғыр
	Гуманистік, ұлттық құндылықтарға негізделген білім



Аксиологиялық тұғыр тұрғысынан заттық дамытушы ортаны ұйымдастыру барысында ұлттық мәдениет элементтерін пайдалану педагогикалық тұрғыда маңызды орын алады. Ұлттық мәдениет баланың өзіндік «Менін» қалыптастыруға, туған халқына деген оң көзқарасын дамытуға және мәдени сабақтастықты қамтамасыз етеді. Сондықтан мектепке дейінгі ұйымдарда ортаны ұйымдастыруда ұлттық ою-өрнектер, дәстүрлі тұрмыстық заттар, халықтық ойыншықтар мен көрнекі құралдарды қолдану тәрбиелік мәнге ие.
Ғалымдар ұлттық мәдени ортаның баланың эмоционалдық жайлылығына оң әсер ететінін атап көрсетеді. Баланың таныс мәдени белгілермен қоршалуы оның өзіне деген сенімділігін арттырып, жаңа білімді қабылдауға қолайлы жағдай жасайды. Бұндай зерттеулер отандық педагогикалық зерттеулерде кеңінен қарастырылып, ұлттық компоненттің дамытушы ортаның мазмұнын байытатыны анық.
Ұлттық мәдениетті заттық ортаға енгізу формалды сипатта болмауы тиіс. Аксиологиялық тұғыр педагогтен ұлттық элементтердің мағынасын, тәрбиелік әлеуетін және баланың жас ерекшелігіне сәйкестігін ескеруді талап етеді. Мысалы, ұлттық ойындар арқылы бала әлеуметтік рөлдерді меңгереді, ал фольклорлық элементтер оның тілдік және эмоционалдық дамиды.
Дәстүрлі ойындар мен фольклор аксиологиялық тұрғыда баланың құндылықтық тәжірибесін қалыптастырудың маңызды құралдары. Халық ойындары баланың физикалық дамуын қамтамасыз етіп қана қоймай, оның әлеуметтік дағдыларын, өзара әрекеттесу мәдениетін және әділдікке деген көзқарасын қалыптастырады, ойындарда халықтың тәрбиелік идеалдары мен адамгершілік нормалары көрініс табады.
Фольклорлық шығармалар - ертегілер, мақал-мәтелдер, жаңылтпаштар, бесік жырлары - баланың рухани әлемін байытып, оның эмоциялық интеллектісін дамытады. Ғалымдар фольклордың баланың құндылықтық бағдарларын қалыптастырудағы рөлін атап өтіп, оның тәрбиелік маңызы көркем мәтін арқылы жүзеге асатынын зерделеген болатын. Осы тұрғыда заттық дамытушы ортада фольклорлық материалдарды пайдалану аксиологиялық тұғырдың нақты көрінісі.
Аксиологиялық тұғырдың маңызды аспектілерінің бірі - баланың қауіпсіздігі мен эмоционалдық жайлылығын қамтамасыз ету, мәселе мектепке дейінгі білім беру жағдайында ерекше орын алады, себебі баланың алғашқы әлеуметтік тәжірибесі көбіне осы ортада қалыптасады. Педагог ортаны ұйымдастыру барысында баланың физикалық қауіпсіздігімен қатар, оның психологиялық қорғалуын да қамтамасыз етуі тиіс.
Ғалымдардың пікірінше, қауіпсіз орта - бала өзін еркін сезінетін, қателесуден қорықпайтын және өз ойын ашық білдіре алатын кеңістік. Аксиологиялық тұғыр педагогтен ортаның әрбір элементін баланың қадір-қасиетін сақтауға бағыттап ұйымдастыруды талап етеді, талаптар педагогтің кәсіби-этикалық жауапкершілігін арттырады.
Эмоционалдық жайлылықты қамтамасыз етуде ортаның эстетикалық тартымдылығы, түс үйлесімділігі, кеңістіктің ыңғайлылығы маңызды рөл атқарады. Факторлар баланың эмоциялық күйіне тікелей әсер етіп, оның танымдық белсенділігін арттырады. Аксиологиялық тұрғыда педагог ортаны ұйымдастыру арқылы баланың жағымды эмоционалдық тәжірибе алуына жағдай жасайды.
Аксиологиялық тұғыр болашақ педагогтердің кәсіби даярлығын этикалық және құндылықтық тұрғыда қайта қарастыруды талап етеді. Педагогтің кәсіби қызметі моральдық жауапкершілікпен, адамгершілік ұстанымдармен және әлеуметтік міндеттермен тығыз байланысты. Сондықтан педагогтерді даярлау жүйесінде кәсіби этика, педагогикалық такт және жауапкершілік мәселелеріне ерекше көңіл бөлінуі тиіс.
Ғалымдар педагогтің кәсіби-этикалық мәдениетін оның кәсіби құзыреттілігінің ажырамас бөлігі ретінде қарастырады, мәдениет педагогтің баламен, ата-анамен және әріптестермен қарым-қатынасында көрініс табады. Аксиологиялық тұғыр педагогтен әр баланың тұлғасын құрметтеуді, оның құқықтары мен мүдделерін қорғауды талап етеді.
Болашақ педагогтерді даярлау барысында аксиологиялық тұғыр олардың кәсіби құндылықтарын саналы түрде қалыптастыруға бағытталады. Үдеріс рефлексия, педагогикалық жағдаяттарды талдау және этикалық дилеммаларды негізінде жүйеленеді, жұмыс формалары педагогтің кәсіби позициясын нығайтады және оның педагогикалық қызметке даярлығын арттырады.
Заттық дамытушы ортаның эстетикалық тартымдылығы, қауіпсіздігі, ұлттық және мәдени элементтермен толықтырылуы баланың құндылықтық тәжірибесін қалыптастырады. Осы тұста ортаны ұйымдастыруда ұлттық мәдениет элементтерін, дәстүрлі ойындарды, фольклорлық материалдарды қолдану маңызды.
Аксиологиялық тұғырды болашақ мектепке дейінгі ұйым педагогтерін даярлау үдерісінде тиімді жүзеге асыру үшін оны құрылымдық-мазмұндық модель түрінде қарастыру ғылыми тұрғыда негізделген. Модель педагогтің кәсіби қызметіндегі құндылықтық бағдарларды жүйелі түрде қалыптастыруға және оларды заттық дамытушы ортаны ұйымдастыруда нақты іске асыруға мүмкіндік береді.
Ғылыми әдебиеттерде модельдеу педагогикалық құбылыстарды жүйелі түсінудің және оларды практикада жүзеге асырудың тиімді әдісі ретінде қарастырылады. Аксиологиялық модельдің негізін педагогтің гуманистік дүниетанымы, кәсіби-этикалық құндылықтары және ұлттық-мәдени бағдарлары құрайды, компоненттер өзара байланыста дамып, педагогтің заттық ортаны ұйымдастырудағы шешімдеріне тікелей алғышарт болады.
Аксиологиялық тұрғыда ұйымдастырылған заттық дамытушы орта келесі мазмұндық блоктарды қамтиды:
- құндылықтық-мағыналық блок (гуманизм, балаға құрмет, адамгершілік);
- мәдени-ұлттық блок (ұлттық дәстүрлер, ойындар, фольклор);
- қауіпсіздік және жайлылық блогы (физикалық және психологиялық қауіпсіздік);
- эстетикалық блок (кеңістіктің үйлесімділігі, көркемдік шешімдер).
Аталған блоктардың әрқайсысы баланың тұлғалық дамуына бағытталған және педагогтің кәсіби құндылықтарымен тығыз байланысты. Модель педагогтің заттық ортаны құру барысында тек функционалдық талаптарды ғана емес, құндылықтық өлшемдерді де есепке алуын қамтамасыз етеді.
Аксиологиялық тұғыр негізінде болашақ педагогтердің даярлығы белгілі бір көрсеткіштер негізінде жүйеленеді. Ғалымдар педагогтің кәсіби даярлығын оның құндылықтық бағдарларының қалыптасу деңгейімен тығыз байланыстырады. Осы тұрғыда болашақ педагогтің аксиологиялық даярлығы келесі көрсеткіштер арқылы анықталады:
- гуманистік көзқарастың қалыптасуы;
- баланың тұлғасын, құқықтары мен қадір-қасиетін құрметтеу;
- ұлттық және жалпыадамзаттық құндылықтарды педагогикалық қызметте қолдану;
- кәсіби-этикалық жауапкершілік пен рефлексия.
Көрсеткіштер педагогтің заттық дамытушы ортаны ұйымдастырудағы шешімдерінде нақты көрініс табады. Мысалы, педагог ортаны жоспарлау барысында баланың қауіпсіздігі мен эмоционалдық жайлылығын бірінші орынға қояды, ұлттық мәдени элементтерді саналы түрде қолданады және әр баланың даралығын ескереді.
Аксиологиялық даярлықтың нәтижесі ретінде болашақ педагогтің кәсіби позициясының тұрақтылығы мен педагогикалық қызметке ішкі мотивациясының қалыптасуын атап көрсетуге болады. Педагогтің кәсіби күйзелістерге төзімділігін арттырып, оның кәсіби қызметінің сапасын қамтамасыз етеді.
Аксиологиялық тұғыр педагогикалық даярлықта дербес болғанымен, ол басқа әдіснамалық тұғырлармен өзара тығыз байланыста жүзеге асырылады. Атап айтқанда, тұлғалық-бағдарлы, іс-әрекеттік, жүйелілік және инновациялық-шығармашылық тұғырлармен біріге отырып, аксиологиялық тұғыр педагогикалық даярлықтың тұтастығын қамтамасыз етеді.
Тұлғалық-бағдарлы тұғыр аксиологиялық тұғырды баланың даралығын құрметтеу идеяларымен толықтырады. Іс-әрекеттік тұғыр құндылықтарды нақты педагогикалық әрекет арқылы іске асыруға мүмкіндік береді. Ал инновациялық-шығармашылық тұғыр педагогтің құндылықтық ұстанымдарын заманауи педагогикалық технологиялармен ұштастыруға жағдай жасайд, өзара байланыс болашақ педагогтің кәсіби даярлығын кешенді түрде қамтамасыз етеді.
Мектепке дейінгі білім беру практикасы үшін аксиологиялық тұғырдың маңызы ерекше, тұғыр педагогтің кәсіби қызметінде баланы басты құндылық ретінде қабылдауын қамтамасыз етеді. Заттық дамытушы орта осы жағдайда тәрбиенің белсенді құралына айналып, баланың тұлғалық дамуына жүйелі әсер етеді.
Аксиологиялық тұрғыда ұйымдастырылған орта баланың әлеуметтік тәжірибесін байытып, оның моральдық бағдарларын қалыптастырады. Ортада бала өзін қауіпсіз, құрметтелген және қабылданған тұлға ретінде сезінеді, оның оқу мен ойын әрекетіне оң әсер етіп, дамудың барлық салаларын қолдайды.
Жүргізілген теориялық талдау аксиологиялық тұғырдың болашақ мектепке дейінгі ұйым педагогтерін заттық дамытушы ортаны құруға даярлаудың маңызды әдіснамалық негізі екенін аңғартады. Аксиологиялық тұғыр педагогтің кәсіби құндылықтарын, этикалық бағдарларын және мәдени жауапкершілігін қалыптастыру арқылы заттық ортаның тәрбиелік әлеуетін арттырады.
Аксиологиялық тұғыр негізінде ұйымдастырылған педагогикалық даярлық болашақ педагогтің кәсіби қызметінде гуманизм, бала құқықтарын қорғау, ұлттық және жалпыадамзаттық құндылықтарды сақтау қағидаларының басым болуын қамтамасыз етеді. Педагогтің заттық дамытушы ортаны фрагментарлы емес, құндылықтық тұрғыда біртұтас педагогикалық жүйе ретінде қабылдауына мүмкіндік береді.
Аксиологиялық тұғыр болашақ мектепке дейінгі ұйым педагогтерін даярлау жүйесінде тұлғаның рухани-адамгершілік дамуын қамтамасыз ететін, педагогикалық қызметтің сапасын арттыратын және мектепке дейінгі білім беру практикасын ізгілендіруге бағытталған әдіснамалық негіз ретінде ерекшеленеді.
Болашақ мектепке дейінгі ұйым педагогтерін заттық дамытушы ортаны құруға даярлаудың әдіснамалық тұғырлары кешенді маңыз құрмақ. Жүйелілік пен іс-әрекеттік тұғырлар педагогикалық процестің құрылымдық және технологиялық қырларын айқындаса, тұлғалық-бағдарлы және құндылықтық-аксиологиялық тұғырлар гуманистік бағдарды күшейтеді. Инновациялық-шығармашылық тұғыр педагогтің шығармашылық әлеуетін дамытуға мүмкіндік береді.

Кесте 9 - Болашақ мектепке дейінгі ұйым педагогтерін заттық дамытушы ортаны құруға даярлаудың әдіснамалық тұғырлары

	№
	Әдіснамалық тұғыр
	Тұғырдың ғылыми мәні
	Болашақ педагогті даярлаудағы рөлі
	Заттық дамытушы ортаны құрудағы іске асуы

	1
	Жүйелілік тұғыр
	Даярлау үдерісін өзара байланысқан компоненттер (мақсат, мазмұн, әдістер, нәтиже) бірлігі ретінде қарастырады.
	Кәсіби даярлықтың тұтастығын, кезеңділігін және логикалық бірізділігін қамтамасыз етеді.
	Заттық дамытушы ортаны құрылымдық аймақтар жүйесі ретінде жобалау (ойын, таным, шығармашылық, қимыл).

	2
	Тұлғалық-бағдарлы тұғыр
	Бала мен педагог тұлғасының дара ерекшеліктерін, қажеттіліктері мен қызығушылықтарын басты құндылық ретінде таниды.
	Болашақ педагогтің кәсіби уәждемесін, рефлексиясын және педагогикалық жауапкершілігін қалыптастырады.
	Баланың жас және жеке ерекшеліктеріне сай икемді, вариативті, еркін таңдауға мүмкіндік беретін орта құру.

	3
	Іс-әрекеттік тұғыр
	Даярлық білімді емес, нақты іс-әрекет арқылы меңгеруді көздейді.
	Педагогтің жобалау, ұйымдастыру, талдау сияқты практикалық дағдыларын дамытады.
	Заттық ортаны ойын, зерттеу, шығармашылық, конструктивтік іс-әрекеттерге негіздеп ұйымдастыру.

	4
	Аксиологиялық тұғыр
	Білім беру үдерісін құндылықтар жүйесіне негіздейді (бала тұлғасы, даму, қауіпсіздік, мәдени сәйкестік).
	Болашақ педагогтің кәсіби-этикалық және адамгершілік ұстанымдарын қалыптастырады.
	Баланың қауіпсіздігін, психологиялық жайлылығын, мәдени және рухани дамуын қамтамасыз ететін орта қалыптастыру.

	5
	Инновациялық-шығармашылық тұғыр
	Педагогтің шығармашылық әлеуетін, жаңашыл ойлауын және инновациялық шешімдер қабылдау қабілетін дамытады.
	Болашақ педагогті стандарттан тыс ойлауға, авторлық идеялар ұсынуға даярлайды.
	Заттық дамытушы ортаны шығармашылық жобалау, жаңартылатын, өзгермелі, көпфункционалды кеңістік ретінде ұйымдастыру.


Ұсынылған әдіснамалық тұғырлар болашақ мектепке дейінгі ұйым педагогтерін заттық дамытушы ортаны құруға даярлауды көпөлшемді педагогикалық үдеріс ретінде пайымдауға мүмкіндік береді. Үдеріс кәсіби даярлықтың жекелеген элементтерін механикалық түрде меңгерумен шектелмей, педагогтің кәсіби санасының, педагогикалық ойлауының және жобалау мәдениетінің қалыптасуын көздейді.
Жүйелілік тұғыр даярлау мазмұнын құрылымдық өзара тәуелділік тұрғысынан қарастыруды қамтамасыз ете отырып, заттық дамытушы ортаны құру үдерісінің ішкі логикасын айқындайды. Тұғыр педагогтің орта элементтерін бір-бірінен оқшау емес, педагогикалық мақсаттарға бағындырылған тұтас құрылым ретінде қабылдауына негіз болады. Осы арқылы болашақ маман ортаны ұйымдастыруда кездейсоқтықтан арылып, саналы жобалау әрекетіне көшеді.
Тұлғалық-бағдарлы тұғыр педагогикалық даярлықтың мазмұнын баланың және педагогтің субъективті тәжірибесімен байланыстырады. Мұнда болашақ педагог заттық дамытушы ортаны тек дидактикалық құралдар жиынтығы ретінде емес, баланың еркін дамуын, өзіндік белсенділігін және дербес таңдауын қолдайтын кеңістік ретінде ұғынуға бағытталады. Көзқарас педагогтің кәсіби позициясын бақылаушыдан серіктеске ауыстырады.
Іс-әрекеттік тұғыр заттық дамытушы ортаны құруды нәтижеге бағытталған практикалық әрекет ретінде қарастыруды негіздейді. Осы тұғыр аясында болашақ педагог орта элементтерін құрастыру, өзгерту, бейімдеу және бағалау арқылы кәсіби тәжірибе жинақтайды. Тәжірибе кәсіби шешім қабылдау дағдыларының қалыптасуына және педагогтің дербес әрекет ету қабілетінің дамуына жағдай жасайды.
Аксиологиялық тұғыр даярлау үдерісіне құндылықтық өлшем енгізу арқылы заттық дамытушы ортаның тәрбиелік әлеуетін тереңдетеді, тұғыр болашақ педагогтің кәсіби іс-әрекетінде баланың қадір-қасиетін, психологиялық қауіпсіздігін және мәдени сәйкестігін басымдық ретінде тануына негіз болады. Нәтижесінде орта педагогикалық әсер ету құралы ғана емес, тәрбиелік мағыналар шоғырланған кеңістікке айналады.
Инновациялық-шығармашылық тұғыр болашақ педагогтің стандартталған шешімдер шеңберінен шығуына мүмкіндік береді. Тұғыр заттық дамытушы ортаны тұрақты құрылым емес, педагогтің шығармашылық идеялары мен жаңашыл тәжірибелерін жүзеге асыратын динамикалық кеңістік ретінде қарастыруды талап етеді. Осындай көзқарас педагогтің кәсіби икемділігін арттырып, өзгермелі білім беру жағдайларына бейімделу қабілетін күшейтеді.
Әдіснамалық тұғырлардың бірлігі болашақ мектепке дейінгі ұйым педагогтерін заттық дамытушы ортаны құруға даярлауды кәсіби дамудың мазмұндық, іс-әрекеттік және құндылықтық қырларын өзара үйлестіретін тұтас педагогикалық жүйе ретінде негіздейді.
Әдіснамалық тұғырларды үйлесімді пайдалану болашақ педагогтердің кәсіби даярлығын арттырып қана қоймай, мектепке дейінгі ұйымдарда баланың жан-жақты дамуына жағдай жасайтын сапалы заттық дамытушы ортаны қалыптастыруға мүмкіндік береді. Тәсіл педагогикалық процестің тиімділігін арттырып, мектепке дейінгі білім беру сапасын жаңа деңгейге көтеруге негіз болады.
Келесі кезекте заттық дамытушы ортаны құруға болашақ мектепке дейінгі ұйым педагогтерін даярлаудың мүмкіндіктерін қарастырмақпыз.

2.2 Заттық дамытушы ортаны құруға болашақ мектепке дейінгі ұйым педагогтерін даярлаудың мүмкіндіктері 

Қазіргі мектепке дейінгі білім беру жүйесінің сапасы педагогтің тек әдістемелік даярлығымен ғана емес, оның білім беру кеңістігін, соның ішінде заттық дамытушы ортаны кәсіби тұрғыда ұйымдастыра алуымен тікелей байланысты. Осыған орай, болашақ мектепке дейінгі ұйым педагогтерін заттық дамытушы ортаны құруға даярлау мәселесі педагогикалық білім берудің мазмұндық өзегіне айналып отыр.
Заттық дамытушы ортаны құруға даярлаудың мүмкіндіктері - болашақ педагогтің кәсіби қалыптасуын қамтамасыз ететін объективті және субъективті факторлардың, педагогикалық шарттардың, білім беру ресурстары мен әрекет формаларының жиынтығы. Аталған мүмкіндіктер педагогтің кәсіби ойлауын, педагогикалық рефлексиясын, шығармашылық бастамасын және кәсіби дербестігін қалыптастыруға бағытталады.
Аталмыш бөлімде заттық дамытушы ортаны құруға даярлаудың мүмкіндіктері әдіснамалық тұғырлардан туындай отырып, бірақ оларды қайталамай, нақты педагогикалық кеңістікте жүзеге асу әлеуеті тұрғысынан талданады.
Жоғары оқу орны болашақ мектепке дейінгі ұйым педагогтерін даярлауда негізгі институционалдық құрылым. Университеттің білім беру ортасы студенттің кәсіби дүниетанымын қалыптастырумен қатар, оның болашақ педагогикалық қызметінің мазмұнын модельдеуге мүмкіндік береді.
ЖОО жағдайында заттық дамытушы ортаны құруға даярлау бірнеше деңгейде қызмет етеді:
- нормативтік-деңгейлік (білім беру стандарттары, оқу жоспарлары);
- мазмұндық (пәндер жүйесі, элективті курстар);
- ұйымдастырушылық (практика, шеберханалар);
- кеңістіктік (оқу аудиториялары, зертханалар).
Жоғары оқу орнының білім беру кеңістігі студент үшін модельдік дамытушы орта қызметін атқарады. Студент аудиторияда, оқу зертханасында, педагогикалық шеберханада жұмыс істей отырып, өзі байқамай-ақ ортаның педагогикалық маңызын түсінеді. Болашақта балабақша жағдайында ортаны саналы түрде ұйымдастыруға алғышарт жасайды.
Кесте 10 - ЖОО білім беру ортасының болашақ педагогті даярлаудағы мүмкіндіктері
	Институционалдық компонент
	Даярлаудағы мүмкіндігі

	Оқу аудиториялары
	Кеңістікті функционалдық ұйымдастыру үлгісі

	Педагогикалық шеберханалар
	Ортаны жобалау және қайта құру тәжірибесі

	Практика базалары
	Нақты МДҰ ортасын талдау

	Академиялық еркіндік
	Шығармашылық шешімдер ұсыну

	Ғылыми-зерттеу ортасы
	Ортаны бағалау дағдыларын қалыптастыру



Мектепке дейінгі тәрбие мен оқыту жүйесінде заттық дамытушы ортаның (ЗДО) маңызы соңғы онжылдықта айрықша өзектілікке ие болды. Ұғым баланың қоршаған ортадағы заттармен, материалдармен, құралдармен және кеңістіктік құрылымдармен әрекеттесуін ұйымдастыру арқылы оның танымдық, әлеуметтік-эмоциялық, тілдік және шығармашылық қабілеттерін жан-жақты дамытуға бағытталған интегративті педагогикалық жүйе ретінде қарастырылады. ЗДО-ның тиімділігі педагогтің кәсіби даярлығына тікелей тәуелді, сондықтан болашақ педагогтерді осы бағытта кәсіби тұрғыдан дайындау қазіргі білім беру жүйесінің стратегиялық міндеттерінің бірі болып саналады.
ЗДО - бала дамуының табиғи тетіктерін қолдайтын және баланың зерттеушілік-шығармашылық әрекеттерін ынталандыратын күрделі педагогикалық кеңістік. Ортаны құрудың мүмкіндіктері бірнеше факторларға негізделеді:
1. Баланың жетекші іс-әрекетімен үйлесім - мектепке дейінгі жаста ойын жетекші әрекет болғандықтан, заттық орта ойындық сценарийлерді, рөлдік әрекеттерді және сюжеттік байланыстарды жүзеге асыруға мүмкіндік береді.
2. Сенсорлық және когнитивтік ынталандыру - әртүрлі материалдардың фактурасы, түсі, формасы арқылы балалардың қабылдау, зейін, ес және ойлау процестері дамиды.
3. Шығармашылық әлеуетті қолдау - заттық ортадағы көпфункциялы және трансформацияланатын элементтер балалардың қиялын, қиялдағы бейнелерді шынайы әрекетке айналдыру қабілетін арттырады.
4. Әлеуметтік қарым-қатынасты дамыту - ортада ұйымдастырылған бірлескен әрекет балалар арасындағы ынтымақтастық, өзара көмек пен эмпатия дағдыларын қалыптастырады.
Болашақ педагогтерді ЗДО құруға даярлау үдерісі педагогикалық ғылымда тұлғалық-әрекеттік, құндылықтық және экологиялық тұрғылардың синтезіне негізделеді. Қазіргі зерттеулерде (мәселен, Қазақстандағы мектепке дейінгі педагогика саласының соңғы еңбектерінде) білім беру кеңістігі тек оқу материалдарын орналастыратын орын ғана емес, баланың өзін-өзі танып білуінің, дербестігінің және шығармашылық әлеуетінің қозғаушы күші ретінде тұжырымдалады, педагог тек ұйымдастырушы емес, орта мен баланың әрекеттестігін реттеуші, модератор рөлін атқарады.
Зерттеуіміздің мазмұндық-әдіснамалық негізін айқындау мақсатында базалық жоғары оқу орны ретінде Абай атындағы Қазақ ұлттық педагогикалық университетінде 2023-2027 оқу жылдары жүзеге асырылып отырған «6В01201 - Мектепке дейінгі оқыту және тәрбиелеу» білім беру бағдарламасының құрылымына кешенді талдау жүргізілді. Аталған білім беру бағдарламасы болашақ мектепке дейінгі ұйым педагогтерін кәсіби қызметке бейімдеуге, сондай-ақ мектеп жасына дейінгі балалармен жұмыс барысында туындайтын түрлі педагогикалық және әлеуметтік жағдайларда тиімді әрекет етуге үйретуге бағытталған пәндер жүйесін қамтиды.
Осы тұрғыда зерттеу тақырыбының мазмұнына тікелей қатысты кәсіби пәндер іріктеліп алынып, олардың болашақ мектепке дейінгі ұйым педагогтерін заттық дамытушы ортаны құруға даярлауға негіз болатын әлеуеті сараланды (кесте 11). Пәндердің мазмұны теориялық білім мен практикалық дағдыларды ұштастыруға негізделіп, студенттердің кәсіби құзыреттілігін арттыруға, шығармашылық қабілеттерін дамытуға және заманауи білім беру ортасын тиімді жобалау дағдыларын қалыптастыруға мүмкіндік береді.

Кесте 11 - 6В01201 «Мектепке дейінгі оқыту және тәрбиелеу» білім беру бағдарламасындағы пәндер бойынша мазмұндық талдау

	Р/С
	Пән атауы
	Пәннің ғылыми-практикалық мазмұны
	Заттық дамытушы ортаны құруға даярлаудың мүмкіндіктері

	1
	Мектепке дейінгі ұйымдағы инклюзивті білім беру ортасы
	Ерекше қажеттіліктері бар балаларға білім беру, бейімдеу технологиялары.
	Инклюзивті дамытушы ортаны ұйымдастыруға, арнайы құралдарды қолдануға үйретеді.

	2
	Мектеп жасына дейінгі балаларды оқыту мен дамытудағы білім беруді жекелендіру
	Жеке білім траекториясын құру, оқыту мен тәрбиелеуді даралау әдістері.
	Жекелендірілген бұрыштар мен құралдар арқылы ортаны бейімдеуге мүмкіндік береді.

	3
	Мектепке дейінгі ұйымдағы оқыту әдістері мен технологиялары
	Дидактикалық әдістер, оқыту формалары, педагогикалық технологиялар.
	Ойын және оқу ортасын әдістемелік тұрғыдан ұйымдастыруға жағдай жасайды.

	4
	Бағалау және дамыту
	Қалыптастырушы және қорытынды бағалау әдістері, рефлексия.
	Ортаның тиімділігін бағалау, дамытушы материалдарды іріктеу дағдыларын қалыптастырады.

	5
	Педагогикалық зерттеулер
	Педагогикалық зерттеу әдістері, гипотеза құру, деректерді талдау.
	Заттық ортаны бағалау және жетілдіру бойынша зерттеулер жүргізуге негіз болады.

	6
	Мектепке дейінгі білім берудегі зерттеулер, даму және инновациялар
	Инновациялық технологияларды енгізу, тәжірибені талдау және жаңарту.
	Дамытушы ортаны жаңғырту, инновациялық құралдарды бейімдеу мүмкіндігін береді.

	7
	Мектеп жасына дейінгі балалардың сөйлеуін дамыту әдістемесі
	Байланыстырып сөйлеуді дамыту, сөздік қорды байыту, тіл мәдениеті.
	Тіл дамытуға арналған көрнекіліктер мен бұрыштар құруға мүмкіндік береді.

	8
	Мектеп жасына дейінгі балаларды қоршаған ортамен таныстыру әдістемесі
	Экологиялық тәрбие, табиғатпен таныстыру, балалар эксперименті.
	Табиғи материалдарға негізделген орталарды жобалау, экологиялық бұрыштар ұйымдастыруға үйретеді.

	9
	Мектеп жасына дейінгі балалардың бейнелеу іс-әрекетінің әдістемесі
	Сурет салу, мүсіндеу, жапсыру әдістері, көркемдік тәрбие.
	Шығармашылық аймақтарды ұйымдастыруға, көркем материалдарды қолдануға бағыт береді.

	10
	Мектеп жасына дейінгі балаларда математика негіздерін қалыптастыру әдістемесі
	Математикалық ұғымдарды қалыптастыру, санау, кеңістік, уақыт ұғымдары.
	Математика бұрыштарын ұйымдастыруға, манипулятивті материалдарды қолдануға мүмкіндік береді.

	11
	Жаңа формация педагог-тәрбиешісі
	Педагог кәсібінің ерекшеліктері, құзыреттілік пен кәсіби шеберлік.
	Дамытушы ортаны кәсіби тұрғыдан жобалау мен басқару қабілетін қалыптастырады.

	12
	Мектепке дейінгі педагогика тарихы
	Педагогикалық идеялардың тарихи дамуы, көрнекті ойшылдардың еңбектері.
	Дамытушы ортаны тарихи-педагогикалық тәжірибеге сүйене отырып жетілдіруге мүмкіндік береді.

	13
	Ерте балалық шақ педагогикасы
	Ерте жастағы балалардың психологиялық-педагогикалық дамуы.
	Ерте жасқа лайық дамытушы ортаны құрастыруды үйретеді.

	14
	Мектепке дейінгі педагогика
	Тәрбиелеу мен оқытудың мазмұны, әдістері, ойын іс-әрекеті.
	Балабақшадағы дамытушы ортаның барлық бағыттарын кешенді ұйымдастыруға мүмкіндік береді.

	15
	Балалар психологиясы
	Мектепке дейінгі балалардың психикалық даму заңдылықтары.
	Психологиялық жайлы орта құрудың теориялық негізін береді.

	16
	Педиатрия және гигиена негіздері
	Балалардың денсаулығы, күтімі, гигиеналық талаптар.
	Заттық ортаның қауіпсіздік және санитарлық талаптарға сәйкестігін ұйымдастыруға бағыт береді.

	17
	Балалар психологиясы бойынша практикум
	Танымдық процестерді зерттеу, психологиялық диагностика.
	Ортаның бала дамуына әсерін диагностикалау және бейімдеу дағдыларын қалыптастырады.

	18
	Жобалау әрекетінің негіздері
	Жобалау технологиясы, ғылыми аппарат, жобаны жоспарлау.
	Заттық ортаны жобалау жобаларын әзірлеу мен қорғауға үйретеді.

	19
	Мектепке дейінгі білім берудегі инновациялық технологиялар
	ТРИЗ, ойын, АКТ, денсаулық сақтау, дамыта оқыту технологиялары.
	Инновациялық құралдарды қолдана отырып ортаны жетілдіруге мүмкіндік береді.

	20
	Робототехника және мектеп жасына дейінгі баланың есептеуіш ойлауы
	Робототехника негіздері, алгоритмдер, бағдарламалау элементтері.
	Есептеуіш ойлау бұрыштарын ұйымдастыру, STEM бағытында ортаны байытуға үйретеді.

	21
	Ғылыми-педагогикалық зерттеу әдістері
	Теориялық және эмпирикалық әдістер, тестілеу, сауалнама.
	Дамытушы ортаның тиімділігін ғылыми тұрғыда бағалау әдістерін меңгертеді.

	22
	Мектепке дейінгі білім берудегі педагогикалық диагностика
	Диагностиканың принциптері, әдістері, педагогикалық бақылау.
	Ортаның бала дамуына әсерін бағалау және түзету үшін диагностика жүргізуге үйретеді.

	23
	Мектепке дейінгі ұйымдағы педагогикалық үдерісті мониторингілеу
	Мониторинг түсінігі, сапа көрсеткіштері, портфолио әдісі.
	Заттық ортаның сапасын бақылау және жетілдіру стратегияларын қалыптастырады.

	24
	Педагогикалық анимация
	Театрландырылған әрекет, мәдени-бос уақытты ұйымдастыру.
	Театрлық бұрыштар мен анимациялық аймақтар құру арқылы ортаны байытуға бағыттайды.

	25
	Мектеп жасына дейінгі балалардың ойындары мен ойын әрекеттері
	Ойын түрлері, әлеуметтік рөлі, ойын арқылы даму.
	Ойын бұрыштарын ұйымдастыру, ойын материалдарын бейімдеу дағдыларын қалыптастырады.

	26
	Балалар әдебиеті
	Балалар әдебиетінің жанрлары, фольклор, заманауи шығармалар.
	Кітап бұрыштарын құру, әдеби кейіпкерлер арқылы ортаны тақырыптық байытуға мүмкіндік береді.

	27
	Отбасы педагогикасы
	Отбасы тәрбиесінің теориясы, ата-анамен жұмыс.
	Отбасымен бірлесіп дамытушы ортаны жетілдіру тәсілдерін қарастыруға жағдай жасайды.

	28
	Мектепке дейінгі ұйым тәрбиешісінің педагогикалық шеберлігі
	Педагогикалық шеберлік, кәсіби қарым-қатынас техникасы.
	Дамытушы ортаны басқару және тиімді қолдану үшін кәсіби шеберлікті дамытады.

	29
	Балабақшадағы әдістемелік жұмыс
	Әдістемелік жұмыстың формалары, педагогикалық кеңес, семинар.
	Дамытушы ортаны жетілдіру бойынша әдістемелік қолдау көрсетуге мүмкіндік береді.

	30
	Балаларды мектепалды даярлау
	Баланың мектепке дайындығы, сабақтастық принциптері.
	Дамытушы ортаның мектепке бейімделуін қолдайтын элементтерін жобалау қабілетін дамытады.

	31
	Мектеп жасына дейінгі балалардың дене тәрбиесінің әдістемесі
	Қозғалыс ойындары, моторика, денсаулық сақтау технологиялары.
	Қозғалыс белсенділігін қамтамасыз ететін спорттық бұрыштар ұйымдастыруға үйретеді.

	32
	Мектеп жасына дейінгі балалардың музыкалық тәрбиесінің әдістемесі
	Музыкалық мәдениет, ән айту, ритмика, аспаптарда ойнау.
	Музыкалық ортаны ұйымдастыруға және эстетикалық дамытуды қолдауға бағыттайды.

	33
	Мектепке дейінгі ұйымның дамытушы ортасының дизайны
	Заттық-кеңістіктік ортаның құрылымы, эстетикасы, ұйымдастыру қағидалары.
	Дамытушы ортаны жобалау, безендіру және балалардың жас ерекшелігіне бейімдеу дағдыларын қалыптастырады.



Жоғарыда берілген кестеде 6В01201 - «Мектепке дейінгі оқыту және тәрбиелеу» білім беру бағдарламасындағы кәсіптендіру пәндерінің ғылыми-практикалық мазмұны мен олардың болашақ мектепке дейінгі ұйым педагогтерін заттық дамытушы ортаны құруға даярлаудағы мүмкіндіктері жүйелі түрде сараланды. Талдау нәтижесінде пәндердің мазмұны студенттердің кәсіби құзыреттілігін кешенді қалыптастыруға бағытталғаны анықталды.
Атап айтқанда, пәндер теориялық білім мен практикалық дағдылардың үйлесімін қамтамасыз ете отырып, болашақ педагогтердің мектепке дейінгі ұйымдағы дамытушы ортаны жобалау, ұйымдастыру, бейімдеу және бағалау қабілеттерін дамытады. Оқу бағдарламасының мазмұны әрбір пән арқылы баланың жас және жеке ерекшеліктерін ескеріп, дамытушы ортаның қауіпсіздігі мен қолайлылығын қамтамасыз етуге, педагогикалық инновацияларды енгізуге және инклюзивті білім беру талаптарына сай жағдай жасауға бағдарланған.
Көрсетілген пәндер жиынтығы болашақ мектепке дейінгі ұйым педагогтерінің заманауи білім беру кеңістігінде кәсіби бәсекеге қабілеттілігін арттырып қана қоймай, олардың шығармашылық және жобалау қабілеттерін жетілдіреді. Пәндер жүйесі олардың мектеп жасына дейінгі балалардың танымдық, тілдік, көркемдік, әлеуметтік-эмоциялық және дене дамуын қолдайтын заттық-кеңістіктік ортаны құру бойынша тәжірибелік іс-әрекеттерін жетілдіруге мүмкіндік береді.
Болашақ мектепке дейінгі ұйым педагогтердің заттық дамытушы орта құруға даярлығын қалыптастыру бірнеше педагогикалық шарттарды орындауды қажет етеді:
Мазмұндық-әдістемелік қамтамасыз ету - ЖОО бағдарламаларына ЗДО-ны жобалау, модельдеу, трансформациялау және қауіпсіздік аспектілерін қамтитын арнайы пәндер мен практикалық модульдерді енгізу.
Практикалық бағыттылық - мектепке дейінгі ұйымдар базасында оқу-өндірістік практика арқылы нақты ортада тәжірибеден өткізу.
Кәсіби құзыреттерді интеграциялау - болашақ педагогтердің жобалау, эстетикалық талғамды дамыту, материалдармен жұмыс істеу және балалар психологиясын ескере отырып ортаны бейімдеу дағдыларын қалыптастыру.
Рефлексивтік дағдыларды дамыту -  өз тәжірибесін бағалау, орта сапасын талдау және жетілдіру мүмкіндіктерін көру қабілеттерін дамыту.
Қазіргі уақытта ЗДО құруға даярлауда бірнеше инновациялық бағыттар байқалады:
STEM және STEAM-педагогика элементтерін енгізу - табиғи және инженерлік материалдарды қолдану арқылы балалардың танымдық қызығушылықтарын арттыру.
Эко-бағдарлы орталар - табиғи материалдарды пайдалану, экологиялық сана мен табиғатқа ұқыпты қарауды қалыптастыру.
Цифрлық трансформация - интерактивті панельдер, AR және VR технологияларын қолдана отырып кеңістікті байыту, бірақ баланың денсаулығы мен психикасына зиян келтірмей теңгерімді қолдану.
Модульдік және трансформацияланатын кеңістіктер - балалардың жас ерекшеліктеріне және тақырыптық жобаларға қарай өзгерте алатын көпфункциялы орталар құру.
Болашақ мектепке дйінгі ұйым педагогтерінің ЗДО құруға даярлығы олардың кәсіби бейнесінің маңызды құрамдас бөлігі ретінде мынадай әлеуетті жүзеге асырады:
Әлеуметтік-педагогикалық әлеует - қоғамның мектепке дейінгі білімге қоятын жаңа талаптарына бейімделген маман даярлау.
Дамытушы әлеует - баланың жеке тұлғалық және когнитивтік дамуын қамтамасыз ететін педагогикалық шешімдерді қабылдай алу қабілеті.
Инновациялық әлеует - білім беру кеңістігін жобалауда жаңа технологияларды, авторлық әдістемелерді шығармашылықпен қолдану.
Мәдени-эстетикалық әлеует - баланың эстетикалық талғамын дамытуға бағытталған орта құра алу.
Заттық дамытушы ортаны құруға болашақ педагогтерді даярлау -  тек кәсіби дағды қалыптастыру ғана емес, білім алушының педагогикалық дүниетанымын, құндылық бағдарларын, шығармашылық ойлауын және рефлексивтік қабілеттерін кешенді дамытуға бағытталған үдеріс. Кәсіби даярлықтың сапасы мектепке дейінгі ұйымдардағы білім беру ортасының байлығы мен баланың жан-жақты дамуына бірден қолайлы болады. Осыған байланысты жоғары оқу орындары оқу жоспарларын жаңғыртып, педагогтердің жобалау, модельдеу және трансформациялық құзыреттерін қалыптастыратын оқу-тәжірибелік платформаларды кеңейтуі қажет.
Мектепке дейінгі ұйымдарда балалар мен ересектердің күнделікті өмірін ұйымдастыруда заттық-кеңістіктік дамытушы ортаны ғылыми негізде жобалау аса маңызды. Процесс болашақ педагогтердің кәсіби даярлығымен тығыз байланысты, себебі педагог тек дайын ортада жұмыс істеп қана қоймай, оны балалардың жас және жеке ерекшеліктеріне қарай бейімдеп құрастыра алуы қажет. Ғылыми еңбектерде жеке-бағытталған қағидаттары ерекше орын алады.
Олар төмендегідей бағыттарда қарастырылады:
1. Қашықтық және өзара әрекеттесу қағидаты.
Қағидат педагог пен бала арасындағы қатынастың серіктестік сипатын қалыптастыруды көздейді. Болашақ педагогтер үшін кәсіби даярлық барысында «көзбе-көз» деңгейде қарым-қатынас құру дағдыларын дамыту маңызды. Олардың балалармен сенімді байланыс орнатып, оқыту процесін авторитарлық емес, қолдаушы ортада жүргізуіне мүмкіндік береді, физикалық кеңістікті ұйымдастыру педагогтің баланың көзімен әлемді көруін қамтамасыз етіп, кәсіби эмпатияны дамытады.
2. Белсенділік қағидаты.
Дамытушы ортаны ұйымдастыруда балалардың белсенді әрекет етуі және оны өзгертуге қатысуы басты назарда. Болашақ педагогтер үшін қағидат оқу кезінде балалардың өзіндік бастамаларын қолдау, шығармашылық қабілеттерін дамытуға жағдай жасау әдістерін меңгеру арқылы қалыптасады. Мысалы, шығармашылық қабырға, жылжымалы ойын модульдері немесе дидактикалық элементтерді қолдану балалардың моторикасын, қиялын және әлеуметтік дағдыларын жетілдіреді.
3. Тұрақтылық пен динамикалық өзгергіштік қағидаты.
Заттық орта педагогикалық міндеттер мен балалардың қызығушылықтарына сәйкес үнемі өзгеріп, икемделе алады. Болашақ педагогтерді даярлау барысында қағидат өзгермелі ортаға бейімделу, материалдарды трансформациялау және көпфункциялы қолдану дағдыларымен тығыз байланыстырылады. Мысалы, бір кеңістік жаттығу алаңы да, театрлық сахна да бола алады.
4. Икемді аймақтарға бөлу қағидаты.
Қағидат әртүрлі қызметтерге арналған кеңістіктерді бір мезгілде қолдануға мүмкіндік береді. Болашақ педагогтер икемді жоспарлау әдістерін меңгеріп, топ бөлмелерін музыкалық, зертханалық, шығармашылық және ойын аймақтарына бөліп, балалардың қызығушылығына сай пайдалану жолдарын игереді.
5. Эмоционалды орта қағидаты.
Балалардың психоэмоционалдық әл-ауқатын қолдайтын орта құру - педагогтің кәсіби міндеті. Дайындық кезеңінде болашақ мамандар эмоционалдық қолдау көрсету, релаксация бұрыштарын ұйымдастыру, балалардың жеке кеңістігін (жеке шкаф, фотосурет бұрышы, жеке кілемше) қамтамасыз ету тәжірибесін меңгереді, олардың кәсіби-эмоционалдық құзыретін қалыптастырады.
6. Эстетикалық элементтерді үйлестіру қағидаты.
Дамытушы ортаны жобалауда дәстүрлі және дәстүрлі емес эстетикалық құралдарды біріктіру маңызды. Болашақ педагогтер әртүрлі мәдениеттердің өнер элементтерін, түрлі стильдегі иллюстрациялар мен мүсіндерді қолдану арқылы балалардың эстетикалық қабылдауын дамыту жолдарын үйренеді, мәдениетаралық құзыреттілік пен шығармашылық көзқарасты дамытады.
7. Ашықтық қағидаты.
Ашықтық табиғатқа, мәдениетке және қоғамға бағытталуы тиіс. Болашақ педагогтерді даярлау барысында қағидат ата-аналармен өзара әрекеттестікті, табиғатпен байланысты (экологиялық соқпақтар, бақтар), мәдени ортаға ашықтықты (көрмелер, мерекелік шаралар) ұйымдастырудың педагогикалық тәсілдерін қамтиды.
8. Жас және гендерлік ерекшеліктерді ескеру қағидаты.
Орта балалардың жас деңгейін, қыздар мен ұлдардың қызығушылықтары мен әлеуметтік рөлдік бейімдерін ескере отырып құрылуы керек. Болашақ педагогтерді даярлаудақағидат инклюзивті тәсілді меңгеруге, балалардың даралығын құрметтеуге және тең мүмкіндіктер беруге үйретеді.
Кесте 12 - Болашақ мектепке дейінгі ұйым педагогтерін заттық дамытушы ортаны құруға даярлаудағы жеке-бағытталған қағидаттар
	№
	Қағидат атауы
	Қағидаттың мәні
	Болашақ педагогті даярлаудағы маңызы

	1
	Қашықтық және өзара әрекеттесу қағидаты
	Педагог пен бала арасындағы серіктестік, сенімге негізделген қарым-қатынасты қамтамасыз етеді
	Кәсіби эмпатияны, қолдаушы және авторитарлық емес қарым-қатынас дағдыларын қалыптастырады

	2
	Белсенділік қағидаты
	Баланың ортаны өзгертуге, толықтыруға және өз әрекеті арқылы дамытуға қатысуын көздейді
	Балалардың бастамашылдығын қолдау, шығармашылық пен әлеуметтік дағдыларды дамыту әдістерін меңгертеді

	3
	Тұрақтылық пен динамикалық өзгергіштік қағидаты
	Ортаның педагогикалық міндеттер мен балалардың қызығушылықтарына сай өзгеріп отыруын қамтамасыз етеді
	Материалдарды трансформациялау, кеңістікті көпфункциялы қолдану қабілеттерін дамытады

	4
	Икемді аймақтарға бөлу қағидаты
	Бір кеңістікті әртүрлі қызмет түрлеріне бейімдеп пайдалануға мүмкіндік береді
	Кеңістікті тиімді жоспарлау, балалардың қызығушылығына сай аймақтар ұйымдастыру білігін қалыптастырады

	5
	Эмоционалды орта қағидаты
	Балалардың психоэмоционалдық жайлылығын, қауіпсіздігін қамтамасыз етуге бағытталған
	Эмоционалдық қолдау көрсету, релаксациялық аймақтар құру арқылы кәсіби-эмоционалдық құзыреттілікті дамытады

	6
	Эстетикалық элементтерді үйлестіру қағидаты
	Дәстүрлі және заманауи эстетикалық құралдарды үйлестіре қолдануды көздейді
	Балалардың эстетикалық талғамын, мәдениетаралық және шығармашылық құзыреттілігін қалыптастырады

	7
	Ашықтық қағидаты
	Табиғатқа, мәдениетке және әлеуметтік ортаға ашық дамытушы кеңістік құруды талап етеді
	Ата-аналармен, қоғаммен, табиғи және мәдени ортамен педагогикалық өзара әрекеттесу дағдыларын дамытады

	8
	Жас және гендерлік ерекшеліктерді ескеру қағидаты
	Балалардың жасына, жыныстық ерекшеліктеріне және дара қызығушылықтарына сай орта құру
	Инклюзивті тәсілді меңгеруге, тең мүмкіндіктер мен даралықты құрметтеуге үйретеді



Осы зерттеу нәтижелері негізінде болашақ мектепке дейінгі ұйым педагогтерін заттық дамытушы ортаны құруға даярлаудың құрылымдық-мазмұндық моделін жасау қажеттілігі айқындалды.

2.3 Болашақ мектепке дейінгі ұйым педагогтерін заттық дамытушы ортаны құруға даярлаудың құрылымдық-мазмұндық моделі

Қазіргі мектепке дейінгі білім беру жүйесінің даму бағыты педагогикалық үдерісті тек мазмұндық тұрғыда ғана емес, кеңістікті ұйымдастыру деңгейінде жаңғыртуды талап етеді. Баланың жан-жақты дамыту үшін заттық дамытушы ортаны құру осы міндетті жүзеге асырудың негізгі тетіктерінің бірі. Орта баланың сенсорлық тәжірибесін байытады, зерттеушілік қабілетін жетілдіреді, шығармашылық және әлеуметтік дағдыларын қалыптастырады. Осыған байланысты болашақ мектепке дейінгі ұйым педагогтерін заттық дамытушы ортаны тиімді жобалауға және ұйымдастыруға даярлау - кәсіби даярлық жүйесінің маңызды бағыты ретінде қарастырылады.
Болашақ мектепке дейінгі ұйым педагогтерін заттық дамытушы ортаны құруға даярлаудың құрылымдық-мазмұндық моделін ұсынудың негізгі мақсаты -  заттық дамытушы ортаны құруға қажетті теориялық білімдері мен практикалық дағдыларын кешенді қалыптастыру, сондай-ақ олардың кәсіби шығармашылығы мен рефлексиясын дамыту. Құрылған модельдің өзектілігі мектепке дейінгі ұйымдардағы білім беру кеңістігінің жаңаруымен, ұлттық және халықаралық стандарттарға сай заманауи талаптардың қойылуымен түсіндіріледі.
Құрылымдық-мазмұндық модель болашақ мектепке дейінгі ұйым педагогтерінің кәсіби даярлығын қалыптастыруды жүйелі түрде қамтамасыз ететін бірнеше өзара байланысты блоктардан тұрады:
1. Теориялық-танымдық блок. Блок студенттердің заттық дамытушы ортаның мәнін, оның міндеттері мен құрылымдық компоненттерін түсінуіне бағытталған. Мұнда студенттер мектепке дейінгі жас ерекшелігі психологиясы, педагогикалық дизайн негіздері, ортаны ұйымдастырудың эстетикалық және санитарлық талаптары сияқты пәндік білімдерді меңгереді.
2. Практикалық-әрекеттік блок. Блокта студенттер заттық ортаны жобалау, макеттеу, қолда бар ресурстарды пайдалану, материалдар мен құралдарды таңдаудағы тәжірибелік дағдыларды қалыптастырады. Сондай-ақ балалардың жас ерекшеліктерін ескере отырып, ортаны аймақтарға бөлу, ойын және шығармашылық бұрыштарын ұйымдастыру, инновациялық технологияларды қолдану дағдылары дамытылады.
3. Рефлексивтік-талдамалық блок. Блок студенттердің өз кәсіби әрекеттерін талдап, бағалауына, жетістіктері мен кемшіліктерін анықтауына мүмкіндік береді. Осының негізінде студенттер болашақта кәсіби дамудың жеке траекториясын жоспарлауды үйренеді.
Модельдің құрылымдық мазмұны төрт негізгі компонентті қамтиды, олардың әрқайсысы студенттің кәсіби даярлығының белгілі бір аспектісін сипаттайды:
[bookmark: _Hlk221882267]Мотивациялық-құндылықтық компонент. Болашақ мектепке дейінгі ұйым педагогтерін заттық дамытушы ортаны құруға даярлау үдерісінде мотивациялық-құндылықтық компонент жетекші орын алады, өйткені ол педагогтің кәсіби әрекетке қатынасын, ішкі уәждерін, құндылықтық бағдарларын және шығармашылық белсенділігін айқындайды. Заттық дамытушы ортаны құру педагогтің кәсіби қызметіндегі формалды талапты орындау әрекеті ғана емес, баланың дамуына жағдай жасауға бағытталған саналы, жауапты және шығармашылық тұрғыда ұйымдастырылатын үдеріс. Осы тұрғыдан алғанда, болашақ педагогтің әрекетке деген қызығушылығы мен құндылықтық қатынасы оның кәсіби даярлығының іргелі негізін құрайды.
Мотивациялық-құндылықтық компонент ең алдымен болашақ педагогтің дамытушы орта құруға деген ішкі қажеттілігін қалыптастыруға бағытталады. Егер педагог заттық дамытушы ортаны сыртқы талап ретінде қабылдаса, оның кәсіби әрекеті репродуктивті, шаблонды сипатта болады. Ал егер педагог  заттық дамытушы ортаны баланың танымдық, эмоционалдық, әлеуметтік және шығармашылық дамуын қамтамасыз ететін маңызды педагогикалық құрал ретінде ұғынса, онда ол ортаны жобалау мен ұйымдастыруға саналы түрде, қызығушылықпен және жауапкершілікпен қатысады. Сондықтан мотивациялық-құндылықтық компонент мазмұнында болашақ мектепке дейінгі ұйым педагогтерінің кәсіби санасында дамытушы ортаның мәнін терең түсінуі негізгі орын алады. Аталған компоненттің маңызды мазмұндық бағыты - кәсіби құндылықтарды қалыптастыру. Болашақ мектепке дейінгі ұйым педагогі үшін баланың дамуына қолайлы заттық ортаны құру педагогикалық қызметтің маңызды құндылығы ретінде орнығуы тиіс. Мұнда баланың қауіпсіздігі, еркіндігі, белсенділігі, шығармашылық бастамасы мен өзіндік тәжірибесін қолдау идеялары алдыңғы қатарға шығады. Заттық дамытушы орта педагог үшін бейтарап кеңістік емес, ол - педагогикалық әсер ету құралы, тәрбиелік және дамытушылық әлеуеті жоғары жүйе. Осыны түсіну болашақ педагогтің кәсіби дүниетанымын қалыптастырып, оның педагогикалық шешімдеріне құндылықтық бағдар береді.
Мотивациялық-құндылықтық компонент мазмұнында болашақ педагогтің кәсіби жауапкершілігі де айқын көрініс табады. Мектепке дейінгі жастағы баланың дамуы оның қоршаған ортасымен тікелей байланысты болғандықтан, заттық дамытушы ортаны құрудағы әрбір шешім педагогтің кәсіби жауапкершілігін талап етеді. Болашақ мектепке дейінгі ұйым педагогтері баланың жас ерекшеліктерін, жеке қажеттіліктерін, қызығушылықтарын ескермей жасалған ортаның дамытушылық әсері төмен болатынын түсінуі қажет. Сондықтан мотивациялық-құндылықтық компонент педагогтің өз әрекетінің салдарын алдын ала болжай алады, ортаны жобалау кезінде формализмнен бас тартады. Осы компоненттің мазмұнында шығармашылық әлеуетті дамыту ерекше мәнге ие. Заттық дамытушы ортаны құру стандартты нұсқаулықтарды механикалық орындаумен шектелмейді. Керісінше, ол педагогтен кеңістіктік ойлауды, эстетикалық талғамды, педагогикалық қиялды және шығармашылық икемділікті талап етеді. Мотивациялық-құндылықтық компонент дамыған жағдайда болашақ мектепке дейінгі ұйым педагогтерінің заттық дамытушы ортаны құру барысында дайын үлгілерді қайталауға емес, оларды түрлендіруге, бейімдеуге және жаңа идеялар ұсынуға ұмтылады, олардың кәсіби өзін-өзі көрсетуіне және педагогикалық дербестігін дамытуына мүмкіндік береді.
Мотивациялық-құндылықтық компонент болашақ мектепке дейінгі ұйым педагогтерінің кәсіби қызығушылығының тұрақтылығын қамтамасыз етеді. Егер педагог заттық дамытушы ортаны құруды уақытша немесе қосымша міндет ретінде қабылдаса, оның кәсіби белсенділігі тұрақсыз болады. Ал осы әрекетке ішкі уәж қалыптасқан жағдайда педагог ортаны үздіксіз жетілдіруге, жаңартуға және педагогикалық тәжірибесін байытуға ұмтылады. 
Мотивациялық-құндылықтық компоненттің мазмұны педагогтің баланың тұлғасына бағдарлануын да қамтиды. Болашақ мектепке дейінгі ұйым педагогі заттық дамытушы ортаны құру барысында баланы пассивті объект ретінде емес, белсенді субъект ретінде қабылдауы тиіс. Бұндай көзқарас болашақ мектепке дейінгі ұйым педагогтерінің кәсіби құндылықтарының гуманистік сипатын айқындайды. Дамытушы орта баланың бастамасын қолдауға, дербес әрекетіне мүмкіндік беруге, өзін еркін сезінуіне жағдай жасауы қажет, түсінік мотивациялық-құндылықтық компоненттің мазмұнын тереңдетіп, педагогтің кәсіби ұстанымын айқындайды.
Аталған компоненттің мазмұнында болашақ мектепке дейінгі ұйым педагогтерінің кәсіби өзіндік санасы қалыптасады. Ол өзін тек білім беруші ғана емес, дамытушы ортаны ұйымдастырушы, баланың дамуына жағдай жасаушы тұлға ретінде қабылдайды. Кәсіби өзіндік сана педагогтің әрекетіне мән-мағына береді және оның кәсіби қызметке эмоционалдық қатынасын тұрақтандырады. Әрбір  болашақ мектепке дейінгі ұйым педагогтерінің өз еңбегінің маңыздылығын сезінген сайын, оның кәсіби мотивациясы нығая түседі.
Мотивациялық-құндылықтық компоненттің маңызды мазмұндық аспектілерінің бірі  жаңашылдыққа ашықтық. Заттық дамытушы ортаны құру үдерісі педагогтен өзгермелі білім беру жағдайларына бейімделуді, жаңа технологиялар мен әдістерді қабылдауды талап етеді. Болашақ мектепке дейінгі ұйым педагогтері өзгерістерді қауіп ретінде емес, кәсіби дамудың мүмкіндігі ретінде қабылдауы тиіс. Осы тұрғыдан алғанда, мотивациялық-құндылықтық компонент педагогтің инновациялық әрекетке оң қатынасын қалыптастырады. Аталған компоненттің мазмұнында болашақ педагогтің кәсіби уәждерінің көпдеңгейлілігі көрініс табады. Мотивация тек материалдық немесе формалды жетістіктерге емес, кәсіби қанағаттануға, педагогикалық нәтижеге, баланың дамуына үлес қосуға бағытталады. Уәждер педагогтің кәсіби тұрақтылығын қамтамасыз етіп, кәсіби күйзеліс пен формализмнің алдын алуға мүмкіндік береді.
Мотивациялық-құндылықтық компонент болашақ мектепке дейінгі ұйым педагогтерінің кәсіби әрекетке эмоционалдық қатынасын да қалыптастырады. Заттық дамытушы ортаны құру барысында педагог өз еңбегінің нәтижесін көріп, эмоционалдық қанағаттану алады, кәсіби өзін-өзі бағалауына оң әсер етеді және кәсіби сенімділігін арттырады. Эмоционалдық жағымды тәжірибе педагогтің кәсіби қызығушылығын ұзақ уақыт сақтайды.
Мотивациялық-құндылықтық компонент болашақ мектепке дейінгі ұйым педагогтерінің кәсіби этикасы мен жауапкершілік мәдениетін қалыптастырумен тығыз байланысты. Заттық дамытушы ортаны құру барысында педагог баланың қауіпсіздігіне, денсаулығына және психологиялық жай-күйіне тікелей әсер етеді. Сондықтан аталмыш әрекетте немқұрайлылық пен формализмге жол берілмеуі тиіс. Мотивациялық-құндылықтық компонент мазмұнында болашақ педагогтің кәсіби борышты терең сезінуі маңызды орын алады.
Осы компоненттің мазмұны болашақ мектепке дейінгі ұйым педагогтерінің кәсіби болашағына бағдарлануын да қамтиды. Болашақ мектепке дейінгі ұйым педагогтері  заттық дамытушы ортаны құруды уақытша оқу тапсырмасы ретінде емес, болашақ кәсіби қызметінің ажырамас бөлігі ретінде қабылдайды. Осы тұрғыда оның оқу барысында алған білімдері мен тәжірибесін кәсіби қызметте қолдануға ішкі дайындық қалыптастырады.
Мотивациялық-құндылықтық компонент болашақ мектепке дейінгі ұйым педагогтерін заттық дамытушы ортаны құруға даярлаудың негізін құрайды. Ол педагогтің кәсіби уәждерін, құндылықтық бағдарларын, жауапкершілігін және шығармашылық әлеуетін қалыптастыру арқылы оның заттық дамытушы ортаны құруға саналы, тұрақты және нәтижелі қатысуын қамтамасыз етеді. Компонент дамыған жағдайда болашақ педагог дамытушы ортаны баланың тұлғалық дамуына қызмет ететін маңызды педагогикалық жүйе ретінде қабылдап, оны кәсіби қызметінде тиімді қолдануға дайын болады.
Когнитивті-интегративтік компонент. Болашақ мектепке дейінгі ұйым педагогтерін заттық дамытушы ортаны құруға даярлау үдерісінде когнитивті-интегративтік компонент  кәсіби ойлау жүйесін, теориялық бағдарын және ғылыми негізделген шешім қабылдау қабілетін айқындайтын маңызды құрылымдық негіз. Аталған компонент болашақ мектепке дейінгі ұйым педагогтерінің заттық дамытушы ортаны тек интуитивті немесе тәжірибелік деңгейде ғана емес, ғылыми-теориялық тұрғыда түсініп, саналы түрде жобалай алуын қамтамасыз етеді. 
Когнитивті-интегративтік компоненттің мазмұны ғылыми білімдерді меңгеру деңгейімен, оларды жүйелеу қабілетімен және түрлі пәндік салалар арасындағы өзара байланысты орната алуымен құнды. Когнитивті-интегративтік компоненттің көп қырлылығы болашақ мектепке дейінгі ұйым педагогтерінің педагогика, психология, дидактика, жас ерекшелік физиологиясы, кеңістіктік ұйымдастыру теориясы, дизайн, эргономика және қауіпсіздік салаларындағы білімдерді кешенді түрде меңгеруін талап етеді. Осындай білімдер жиынтығы педагогке заттық дамытушы ортаның құрылымын, мазмұнын және функцияларын ғылыми тұрғыда негіздеуге мүмкіндік береді. Когнитивті-интегративтік компонент мазмұны пәнаралық интеграция қағидатына негізделеді. Болашақ мектепке дейінгі ұйым педагогтерінің заттық дамытушы ортаны құру барысында әртүрлі ғылым салаларынан алынған білімдерді біртұтас жүйеге біріктіре алуы қажет. Мысалы, педагогика баланың даму мақсаттарын анықтаса, психология баланың әрекет механизмдерін түсіндіреді, ал дизайн мен эргономика ортаның эстетикалық және функционалдық талаптарын айқындайды. Осы білімдердің өзара байланысын түсіну педагогке ортаны ғылыми тұрғыда негіздеп жобалауға мүмкіндік береді. Когнитивті-интегративтік компонент мазмұнында интеграция механикалық емес, мағыналық болады. 
Заттық дамытушы ортаны құру күрделі педагогикалық құбылыс болғандықтан, ол бір ғана ғылым саласының шеңберінде қарастырылмайды. 
Когнитивті-интегративтік компоненттің мазмұнын ашуда ең алдымен «заттық дамытушы орта» ұғымының педагогикалық мәнін терең түсіну маңызды. Болашақ мектепке дейінгі ұйым педагогтері ЗДО  тек материалдық құралдар жиынтығы ретінде емес, баланың белсенді әрекетіне, танымдық қызығушылығына және тұлғалық дамуына әсер ететін педагогикалық жүйе ретінде қабылдауы тиіс. Осы ұғымды ғылыми тұрғыда түсіну педагогтің кәсіби ойлауын қалыптастырып, ортаны жобалау барысында кездейсоқтыққа жол бермейді. Когнитивті-интегративтік компонент мазмұнында ортаның дамытушылық әлеуеті, оның құрылымдық элементтері және педагогикалық функциялары туралы жүйелі білімдер қалыптасады. Аталған компоненттің мазмұндық өзегін болашақ педагогтің баланың жас ерекшеліктері туралы білімдері құрайды. Мектепке дейінгі жаста баланың танымдық, эмоционалдық және әлеуметтік дамуы қоршаған ортамен тікелей байланысты болғандықтан, педагог ортаны құруда жас ерекшелік психологиясының заңдылықтарын ескеруі қажет. Когнитивті-интегративтік компонент мазмұнында педагог баланың әр жас кезеңіндегі қажеттіліктерін, жетекші іс-әрекет түрлерін және даму мүмкіндіктерін ғылыми тұрғыда түсінеді. Игерілген білімдер заттық дамытушы ортаның мазмұнын баланың нақты даму деңгейіне сәйкес бейімдеуге мүмкіндік береді.
Когнитивті-интегративтік компоненттің маңызды мазмұндық аспектілерінің бірі  болашақ мектепке дейінгі ұйым педагогтерінің кеңістіктік ұйымдастыру заңдылықтарын меңгеруі. Заттық дамытушы орта кеңістікті кездейсоқ орналастырумен емес, белгілі бір педагогикалық логикаға сәйкес ұйымдастырылады. Болашақ мектепке дейінгі ұйым педагогтерінің кеңістіктің құрылымын, функционалдық аймақтардың мәнін, олардың өзара байланысын және баланың қозғалыс белсенділігімен қатынасын ғылыми негізде түсінуі тиіс. Осы компонент мазмұнында болашақ мектепке дейінгі ұйым педагогтері кеңістікті тек физикалық өлшем ретінде емес, баланың әрекетін реттейтін педагогикалық фактор ретінде қарастырады.
[bookmark: _Hlk221882879]Когнитивті-интегративтік компонент болашақ мектепке дейінгі ұйым педагогтерінің теориялық білімдерін практикалық жағдаяттармен байланыстыра алу қабілетін де қамтиды. Болашақ мектепке дейінгі ұйым педагогтерінің заттық дамытушы ортаны құру барысында нақты педагогикалық жағдайларды ғылыми ұғымдар арқылы түсіндіріп, шешім қабылдай алады. Нәтижесінде олардың кәсіби әрекетінде интуиция мен тәжірибені ғылыми негіздермен үйлестіруіне мүмкіндік береді. Когнитивті-интегративтік компонент мазмұнында педагогтің аналитикалық ойлауы, жүйелі талдау қабілеті және педагогикалық пайымдауы қалыптасады.
Когнитивті-интегративтік компоненттің мазмұны болашақ мектепке дейінгі ұйым педагогтерінің нормативтік-әдістемелік құжаттармен жұмыс істеу қабілетін де қамтиды. Заттық дамытушы ортаны құру белгілі бір стандарттар мен талаптарға сәйкес жүзеге асырылатындықтан, педагог нормативтік құжаттардың мазмұнын түсініп, оларды практикалық әрекетінде қолдана алуы қажет. Алынған білімдер ортаның қауіпсіздігін, функционалдық тиімділігін және педагогикалық мақсаттарға сәйкестігін қамтамасыз етеді. Когнитивті-интегративтік компонент мазмұнында педагог нормативтік талаптарды формалды ереже ретінде емес, баланың дамуына жағдай жасайтын ғылыми негіз ретінде қабылдайды. Болашақ мектепке дейінгі ұйым педагогтерінің заттық дамытушы ортаны сипаттауда кәсіби терминологияны сауатты қолдана білуі тиіс. Ғылыми ұғымдарды дұрыс қолдану оның кәсіби тілін қалыптастырып, педагогикалық пайымдауының дәлдігін арттырады. Педагогтің ғылыми мәтіндермен жұмыс істеу қабілетін, зерттеушілік мәдениетін дамытады. Когнитивті-интегративтік компонент мазмұнында педагог ғылыми ақпаратты талдай алады, салыстырады және жүйелейді.
Когнитивті-интегративтік компонент болашақ мектепке дейінгі ұйым педагогтерінің педагогикалық құбылыстарды түсіндіру қабілетін де қалыптастырады. Болашақ мектепке дейінгі педагог заттық дамытушы ортаның әсерін баланың дамуы тұрғысынан ғылыми негізде түсіндіре алғанда ғана өзінің кәсіби әрекетіне сенімді болады. Осы компонент мазмұнында педагог себеп-салдарлық байланыстарды анықтап, ортаның педагогикалық мүмкіндігін саналы түрде бағалай алады.
Когнитивті-интегративтік компонент болашақ мектепке дейінгі ұйым педагогтерінің кәсіби рефлексиясына да негіз болады. Теориялық білімдер мен ғылыми ұғымдарды меңгерген педагог өз әрекетін бағалауда ғылыми критерийлерге сүйене алады. Оның кәсіби дамуын саналы түрде жоспарлауына мүмкіндік береді. Осы тұрғыдан алғанда, когнитивті-интегративтік компонент педагогтің кәсіби өзін-өзі жетілдіруінің интеллектуалдық негізін құрайды. Болашақ мектепке дейінгі ұйым педагогтерін заттық дамытушы ортаны құруға даярлаудың интеллектуалдық және ғылыми негізін қамтамасыз етеді. Осы компонент негізінде болашақ мектепке дейінгі ұйым педагогтерінің теориялық білімдерін жүйелеуге, оларды пәнаралық деңгейде интеграциялауға және практикалық әрекетінде саналы қолдануға мүмкіндік береді. Когнитивті-интегративтік компоненті дамыған болашақ педагог заттық дамытушы ортаны құруды кездейсоқ әрекет емес, ғылыми тұрғыда негізделген, мақсатты және нәтижелі педагогикалық процесс ретінде жүзеге асыра алады.
Практикалық-әрекеттік компонент. Болашақ мектепке дейінгі ұйым педагогтерін заттық дамытушы ортаны құруға даярлау құрылымында практикалық-әрекеттік компонент негізгі орын алады, себебі дәл осы компонент арқылы олардың теориялық дайындығы нақты кәсіби әрекетке ұласады. Практикалық-әрекеттік компонент болашақ педагогтің заттық дамытушы ортаны жобалау, ұйымдастыру және іске асыру барысында қолданылатын біліктері мен дағдыларының қалыптасу деңгейін сипаттайды. Компонент педагогтің кәсіби қызметінде ортаны тек түсініп қана қоймай, оны нақты жағдайларда тиімді ұйымдастыра алу қабілетін айқындайды.
Заттық дамытушы ортаны құру боашақ мектепке дейінгі ұйым педагогтерінің практикалық әрекетінде кешенді және көпсатылы үдеріс ретінде көрінеді. Кешенді және көпсатылы үдеріс дайын нұсқауларды механикалық орындаумен шектелмейді, керісінше педагогтен жобалық ойлау, кәсіби дербестік, кеңістіктік талдау және шығармашылық шешім қабылдау қабілеттерін талап етеді. Практикалық-әрекеттік компоненттің мазмұнында болашақ педагогтің дәл осы кәсіби әрекеттерді меңгеруі қамтамасыз етіледі.
Практикалық-әрекеттік компонент мазмұнының өзегін жобалау біліктерін дамыту құрайды. Жобалау әрекеті заттық дамытушы ортаны құрудың бастапқы және шешуші кезеңі. Болашақ педагог жобалау барысында ортаның мақсаттарын, міндеттерін, құрылымын және күтілетін нәтижелерін анықтайды. Осы кезеңде болашақ мектепке дейінгі ұйым педагогтері баланың жас ерекшеліктерін, жетекші іс-әрекет түрлерін, топтың ерекшелігін және педагогикалық мақсаттарды ескере отырып, ортаның жалпы концепциясын қалыптастырады. Жобалау біліктері дамыған педагог ортаны кездейсоқ емес, мақсатты әрі жүйелі түрде ұйымдастырады.
Практикалық-әрекеттік компонент мазмұнында жобалау әрекеті тек сызба немесе жоспар құрумен шектелмей, педагогикалық жағдаяттарды модельдеу қабілетін де қамтиды. Болашақ мектепке дейінгі ұйым педагогтері балалардың ортада қалай әрекет ететінін, қандай қиындықтар туындауы мүмкін екенін, ортаның қай элементтері баланың белсенділігін арттыратынын алдын ала болжай алады, болжау қабілеті практикалық-әрекеттік компоненттің кәсіби маңызын арттырады.
Практикалық-әрекеттік компоненттің келесі маңызды мазмұндық бағыты - материалдарды таңдау және іріктеу дағдыларын қалыптастыру. Заттық дамытушы ортаның тиімділігі қолданылатын материалдар мен құралдардың мазмұнына, сапасына және мақсатқа сәйкестігіне тікелей байланысты. Болашақ педагог дамытушы материалдарды таңдауда олардың жас ерекшелікке сәйкестігін, қауіпсіздігін, функционалдық мүмкіндіктерін және дамытушылық әлеуетін ескеруі қажет. Осы дағдылар болашақ мектепке дейінгі ұйым педагогтерінің кәсіби талғамын және жауапкершілігін көрсетеді.
Материалдарды таңдау практикалық әрекеті болашақ мектепке дейінгі ұйым педагогтерінің тек дайын ойыншықтар мен құралдарды пайдалануды ғана емес, оларды түрлендіруді, бейімдеуді және қажет жағдайда өз бетінше жасауды талап етеді. Практикалық-әрекеттік компонент мазмұнында педагог баланың қызығушылығын арттыратын, шығармашылық әрекетін қолдайтын материалдарды құрастыруға үйренеді және кәсіби икемділігі мен шығармашылық әлеуеттерін іске асырады.
Практикалық-әрекеттік компонент мазмұнында кеңістікті тиімді ұйымдастыру дағдылары ерекше орын алады. Заттық дамытушы орта педагогтің кеңістікті педагогикалық мақсаттарға сәйкес ұйымдастыра алу қабілетіне тәуелді. Болашақ мектепке дейінгі ұйым педагогтері кеңістікті функционалдық аймақтарға бөлу, олардың өзара байланысын қамтамасыз ету, балалардың еркін қозғалуына және әрекет түрлерін ауыстыруына жағдай жасау дағдыларын меңгеріп, ортаның дамытушылық мүмкіндігін арттырады.
Кеңістікті ұйымдастыру барысында педагог эстетикалық және эргономикалық талаптарды да ескеруі тиіс. Практикалық-әрекеттік компонент мазмұнында болашақ педагог ортаның көрнекі тартымдылығын, түстер үйлесімін, жарықтандыруды және жиһаздардың орналасуын баланың психологиялық жай-күйіне әсер ететін фактор ретінде қарастырады, көзқарас педагогтің кәсіби мәдениетін көрсетеді.
Практикалық-әрекеттік компоненттің маңызды мазмұндық аспектілерінің бірі қауіпсіздік талаптарын сақтау дағдыларын қалыптастыру. Мектепке дейінгі ұйым жағдайында ортаның қауіпсіздігі педагогтің басты кәсіби міндеттерінің бірі. Болашақ мектепке дейінгі ұйым педагогтерінің заттық дамытушы ортаны құру барысында санитарлық-гигиеналық, техникалық және психологиялық қауіпсіздік талаптарын сақтай отырып әрекет етуі тиіс, талаптарды практикалық деңгейде жүзеге асыру педагогтің кәсіби жауапкершілігін көрсетеді.
Практикалық-әрекеттік компонент мазмұнында заманауи технологиялар мен құралдарды қолдану дағдылары да қамтылады. Қазіргі мектепке дейінгі білім беру жағдайында дамытушы орта тек дәстүрлі құралдармен шектелмейді. Болашақ мектепке дейінгі ұйым педагогтері интерактивті құралдарды, цифрлық ресурстарды, мультимедиялық материалдарды педагогикалық мақсатта қолдана алуы қажет. Ақпараттық құралдарды пайдалану құзыреттіліктері болашақ мектепке дейінгі ұйымдағы педагогтің кәсіби заманауилығын және инновациялық әлеуетін көрсетеді.
Заманауи технологияларды қолдану барысында педагог оларды мақсатсыз пайдаланудан аулақ болып, баланың дамуына нақты әсер ететін құрал ретінде қолдануы тиіс. Практикалық-әрекеттік компонент мазмұнында болашақ мектепке дейінгі ұйым педагогтерінің заттық дамытушы ортану құру технологияларын баланың әрекетін байытатын, оның танымдық қызығушылығын арттыратын және шығармашылық мүмкіндіктерін кеңейтетін құрал ретінде  кәсіби ойлауының жетілгендігін көрсетеді.
[bookmark: _Hlk221885974]Практикалық-әрекеттік компонент болашақ мектепке дейінгі ұйым  педагогтерінің ұйымдастырушылық қабілеттерін де қамтиды. Заттық дамытушы ортаны құру тек жеке әрекет емес, ол көбіне ұжымдық өзара әрекетпен жүзеге асырылады. Болашақ мектепке дейінгі ұйым  педагогтерінің әріптестерімен, әдіскерлермен және ата-аналармен бірлесіп ортаны ұйымдастыруға кәсіби коммуникация және ұйымдастырушылық икемділігін дамытады.
Практикалық-әрекеттік компонент мазмұнында болашақ мектепке дейінгі ұйым  педагогтерінің дербес шешім қабылдау қабілеті де қалыптасады. Нақты педагогикалық жағдайларда стандартты шешімдер әрдайым тиімді бола бермейді. Сондықтан болашақ мектепке дейінгі ұйым  педагогтерінің өзгермелі жағдайларға бейімделіп, баламалы шешімдер ұсына алу кәсіби сенімділігін және әрекеттік икемділігін арттырады.
[bookmark: _Hlk221886136]Практикалық-әрекеттік компоненттің мазмұны педагогтің практикалық тәжірибені жинақтау және қолдану қабілетін де қамтиды. Болашақ мектепке дейінгі ұйым  педагогтерінің педагогикалық практика барысында алған тәжірибесін талдап, оны жаңа жағдайларда қолдана алуы тәжірибелік білім мен кәсіби әрекетінің сапасын арттырады және  өзіне деген сенімін нығайтады.
Заттық дамытушы ортаны құруда тәжірибелі педагог әрбір элементтің маңызын түсініп, оны мақсатқа сай қолданады, ал болашақ мектепке дейінгі педагогтер үшін кәсіби шеберлік біртіндеп, практикалық әрекет барысында қалыптасады. Практикалық-әрекеттік компонент осы үдерісті жүйелі түрде қамтамасыз етеді.
[bookmark: _Hlk221886196]Практикалық-әрекеттік компонент болашақ мектепке дейінгі ұйым  педагогтерінің кәсіби бейімделуін де жеңілдетеді. Университет жағдайында қалыптасқан практикалық дағдылар педагогтің нақты мектепке дейінгі ұйым жағдайында тез әрі тиімді бейімделуіне мүмкіндік беріп, кәсіби қызметке дайындық деңгейін көрсетеді.
Практикалық-әрекеттік компонент болашақ мектепке дейінгі ұйым педагогтерін заттық дамытушы ортаны құруға даярлаудың негізгі әрекеттік өзегін құрайды. Ол болашақ мектепке дейінгі ұйым  педагогтерінің жобалау және ұйымдастыру біліктерін, материалдарды таңдау, кеңістікті тиімді ұйымдастыру, заманауи технологиялар мен құралдарды қолдану дағдыларын жүйелі түрде қалыптастырады. Аталған компонент дамыған жағдайда болашақ мектепке дейінгі ұйым  педагогтерінің заттық дамытушы ортаны кәсіби, саналы және нәтижелі түрде ұйымдастырып, мектепке дейінгі ұйым жағдайында баланың жан-жақты дамуына қолайлы орта құра алады.
[bookmark: _Hlk221886220]Рефлексивтік-талдамалық компонент. Болашақ мектепке дейінгі ұйым педагогтерін заттық дамытушы ортаны құруға даярлау үдерісінде рефлексивтік-талдамалық компонент кәсіби дамудың көрсеткіші ретінде айқындалады. Рефлексивтік-талдамалық компоненті болашақ мектепке дейінгі ұйым педагогтерінің  өз кәсіби әрекетіне саналы түрде талдау жасауына, оның нәтижелерін бағалауына және алдағы жетілдіру бағыттарын анықтауына мүмкіндік береді. Рефлексия кәсіби даярлықтың соңғы сатысы ғана емес, ол болашақ педагогтің кәсіби қалыптасуын реттейтін, бағыттайтын және үздіксіз дамуын қамтамасыз ететін ішкі механизм.
[bookmark: _Hlk221886697]Рефлексивтік-талдамалық компоненттің мазмұны педагогтің заттық дамытушы ортаны құруға қатысты әрекеттерін сырттай бақылаумен емес, ішкі кәсіби пайымдау арқылы бағалауымен сәйкес келеді. Сондықтан болашақ мектепке дейінгі ұйым педагогтері кәсіби әрекетінің тиімділігіне, педагогикалық мақсаттарға сәйкестігіне және баланың дамуына назар аударып үйренеді. Көзқарас олардың кәсіби құзыреттіліктерінің қалыптасқанын және оның әрекетінің кездейсоқ емес, саналы сипатта жүзеге асатынын көрсетеді. Аталған компоненттің мазмұндық өзегін кәсіби әрекетті талдау қабілеті құрайды. Заттық дамытушы ортаны құру барысында педагог әрбір қабылданған шешімнің мәнін, оның салдарын және нәтижелілігін бағалай білуі тиіс. Болашақ мектепке дейінгі ұйым педагогтерінің ортаны жобалау кезінде қандай қағидаттарға сүйенгенін, қандай құралдарды таңдағанын және олардың қаншалықты тиімді болғанын талдай алады. Талдау болашақ мектепке дейінгі ұйым педагогтерінің кәсіби ойлауын тереңдетіп, әрекетінің сапасын арттыруға мүмкіндік береді.
Рефлексивтік-талдамалық компонент мазмұнында өзін-өзі бағалау ерекше орын алады. Болашақ мектепке дейінгі ұйым педагогтерінің өз кәсіби мүмкіндіктерін, шектеулерін және даму әлеуетін объективті түрде бағалай білуі қажет. Өзін-өзі бағалау олардың кәсіби сенімділігін қалыптастырумен қатар, артық немесе кем бағалаудан сақтандырады және өз әрекетіне сыни көзқараспен қарауына, қателіктерді мойындауына және оларды түзетуге ұмтылады.
Өзін-өзі бағалау рефлексивтік-талдамалық компонент мазмұнында формалды сипатта емес, кәсіби критерийлерге негізделуі тиіс. Болашақ мектепке дейінгі ұйым педагогтерінің заттық дамытушы ортаны бағалауда ғылыми талаптарға, педагогикалық мақсаттарға және баланың даму нәтижелеріне сүйенеді және кәсіби әрекетіне субъективті эмоциялар емес, ғылыми пайымдау үстемдік ететінін көрсетеді, өзін-өзі бағалау педагогтің кәсіби жетілуінің маңызды шарты.
Рефлексивтік-талдамалық компонент мазмұны жетілдіру жолдарын анықтау қабілетін де қамтиды. Болашақ мектепке дейінгі ұйым педагогтерінің ортаны құру барысында қол жеткізілген нәтижелермен шектелмей, оны жетілдіру мүмкіндіктерін іздестіруі кәсіби дамуға бағытталған ішкі уәжінің қалыптасуын көрсетеді. Жетілдіру жолдарын анықтау Болашақ мектепке дейінгі ұйым педагогтерінің шығармашылық және аналитикалық ойлауын талап етеді, себебі ол дайын шешімдерге емес, нақты жағдайға бейімделген жаңартуларға сүйенеді. Болашақ мектепке дейінгі ұйым педагогтерінің кәсіби қателіктермен жұмыс істеу мәдениеті қалыптасады. Болашақ мектепке дейінгі ұйым педагогтерінің қателікті сәтсіздік ретінде емес, кәсіби дамудың ресурсы ретінде қабылдайды. Заттық дамытушы ортаны құру үдерісінде жіберілген қателіктерді талдау педагогке болашақта тиімдірек шешімдер қабылдауға мүмкіндік береді. 
Рефлексивтік-талдамалық компонент мазмұнында кәсіби тәжірибені жинақтау және жалпылау қабілеті де маңызды орын алады. Болашақ мектепке дейінгі ұйым педагогтер практикалық жағдайларда алынған тәжірибені жүйелеп, оны кәсіби білімге айналдыра алады. 
Рефлексия болашақ мектепке дейінгі ұйым педагогтерінің кәсіби өзіндік санасын қалыптастырумен тығыз байланысты. Рефлексивтік-талдамалық компонент дамыған жағдайда болашақ мектепке дейінгі ұйым педагогтерінің  өз кәсіби қызметін саналы түрде жоспарлай алады. Себебі рефлексия болашақ кәсіби қажеттіліктерін анықтауға, жаңа білімдерді меңгеруге және тәжірибесін жетілдіруге бағыт береді. Рефлексивтік-талдамалық компонент кәсіби дамудың үздіксіздігін қамтамасыз етеді. Өз кәсіби әрекетіне рефлексия жасай алатын педагог сыртқы нұсқауларға толық тәуелді болмай, кәсіби шешімдерді өз бетінше қабылдай алады. Кәсіби дербестік Болашақ мектепке дейінгі ұйым педагогтерінің кәсіби сенімділігін арттырып, оның шығармашылық әлеуетін толық іске асыруға мүмкіндік береді.
Қорыта айтқанда, рефлексивтік-талдамалық компонент мазмұнында болашақ педагогтің педагогикалық пайымдауы қалыптасып, заттық-дамытушы ортаны құру үдерісіндегі тиімді және тиімсіз тұстарды саралай алу қабілеті дамиды. Болашақ мектепке дейінгі ұйым педагогтінің себеп-салдарлық байланыстарды анықтап, қабылдаған шешімдерінің нәтижесін талдай отырып, кәсіби әрекетінің сапасын арттырады және оны ғылыми негізде дәлелдей алады. Рефлексия негізінде кәсіби тәжірибені қайта құру, оны жаңа жағдайларға бейімдеу және жетілдіру мүмкіндігі қалыптастырып, икемділігі мен бейімделгіштігін айқындайды.
Рефлексивтік-талдамалық компонент болашақ мектепке дейінгі ұйым педагогтерін заттық-дамытушы ортаны құруға даярлаудың реттеуші тетігі ретінде көрініс табады. 
Авторлық тұрғыдан алғанда, әр бір таңдалып алынған компонент болашақ мектепке дейінгі ұйым педагогтерінің заттық дамытушы ортаны құруға кәсіби даярлық нәтижелілігін айқындайтын интегративті көрсеткіш, өйткені ол педагогтің ортаны жобалау әрекетін саналы, жауапты және үздіксіз жетілдіруге бағытталған кәсіби процесс деңгейіне көтереді.
Модельді іске асыру үш негізгі кезеңде орындалады:
[bookmark: _Hlk221887672]1. Бастапқы-танымдық кезең. Болашақ мектепке дейінгі ұйым педагогтері заттық дамытушы ортаның теориялық негіздерін меңгереді, кәсіби қызығушылығы қалыптасады және осы саладағы негізгі ұғымдарды түсінеді.
2. Жобалау кезеңі. Алынған теориялық білімдер негізінде болашақ мектепке дейінгі ұйым педагогтері нақты жобалар әзірлейді, ортаның макетін құрады, кеңістікті аймақтарға бөлудің түрлі тәсілдерін қолданады.
3. Іске асыру және талдау кезеңі. Дайындалған жобалар тәжірибелік жағдайда сынақтан өткізіледі, нәтижелері талданып, тиімділік деңгейі бағаланады, әрі қарай жетілдіру ұсыныстары жасалады.
Құрылымдық-мазмұндық модельді жүзеге асыру нәтижесінде болашақ мектепке дейінгі ұйым педагогтері:
- заттық дамытушы ортаның теориялық және әдістемелік негіздерін меңгереді;
- жобалау және ұйымдастыру дағдыларын игереді;
- шығармашылық ойлау, креативтілік және кәсіби рефлексия қабілеттерін дамытады;
- баланың жан-жақты дамуына әсер ететін қолайлы әрі қауіпсіз білім беру ортасын жобалай алады;
- ұлттық мәдениет пен заманауи инновацияларды біріктіре отырып, балабақша кеңістігін тиімді ұйымдастырады.
Болашақ мектепке дейінгі ұйым педагогтерін заттық дамытушы ортаны құруға даярлау - көпқырлы, динамикалық және құрылымдық тұрғыдан күрделі педагогикалық үдеріс. Күрделі педагогикалық үдеріс педагогтің тек кәсіби білімдер мен практикалық дағдыларды меңгеруімен шектелмей, оның кәсіби құндылықтарын, танымдық бағдарларын, іс-әрекеттік тәжірибесін және рефлексивтік қабілеттерін біртұтас жүйе ретінде қалыптастыруды көздейді. Осыған байланысты болашақ мектепке дейінгі ұйым педагогтері даярлығын компоненттік тұрғыдан талдау ғылыми-әдіснамалық тұрғыда негізделген тәсілді талап етеді.
Зерттеу аясында болашақ мектепке дейінгі ұйым педагогтері заттық дамытушы ортаны құруға даярлығы мотивациялық-құндылықтық, когнитивті-интегративтік, практикалық-әрекеттік және рефлексивтік-талдамалық компоненттердің бірлігі ретінде қарастырылады. Аталған компоненттер педагогтің кәсіби қалыптасуының әртүрлі қырларын сипаттай отырып, бір-бірімен өзара байланыста және өзара толықтырушы сипатта дамиды. Сондықтан оларды оқшау күйде емес, тұтас педагогикалық жүйе аясында қарастыру орынды.
Компоненттердің мазмұнын терең әрі ғылыми негізде ашу мақсатында оларды сәйкес әдіснамалық тұғырлармен байланыстыру қажеттілігі туындайды. Әдіснамалық тұғырлар зерттеліп отырған құбылыстың теориялық бағдарын айқындап қана қоймай, даярлықтың ішкі логикасын, даму тетіктерін және іске асу жолдарын анықтауға мүмкіндік береді. Осы тұрғыдан алғанда, жүйелілік, тұлғалық-бағдарлы, іс-әрекеттік, аксиологиялық және инновациялық-шығармашылық тұғырлар болашақ мектепке дейінгі ұйым педагогтерін заттық дамытушы ортаны құруға даярлаудың ғылыми-әдіснамалық негізін құрайды.
Төменде ұсынылған кестеде даярлықтың құрылымдық компоненттері мен аталған әдіснамалық тұғырлардың өзара байланысы жүйелі түрде көрсетіліп, әр тұғырдың нақты компонент мазмұнын ашудағы функционалдық рөлі айқындалады.

	[bookmark: _Hlk221807849]Даярлық компоненттері
	Байланысты әдіснамалық тұғырлар
	Әдіснамалық тұғырлардың компонент мазмұнын ашудағы рөлі

	Мотивациялық-құндылықтық
	Аксиологиялық тұғыр 


Тұлғалық-бағдарлы тұғыр
	Аксиологиялық тұғыр болашақ педагогтің заттық дамытушы ортаны кәсіби және әлеуметтік маңызы бар құндылық ретінде қабылдауын қамтамасыз етеді, баланың дамуына жауапкершілікпен қарау ұстанымын қалыптастырады. 
Тұлғалық-бағдарлы тұғыр педагогтің кәсіби уәжін, ішкі қажеттіліктерін, өзін-өзі жүзеге асыруға бағытталған ұмтылысын күшейтіп, орта құруды тұлғалық-мағыналық әрекет ретінде тануға мүмкіндік береді.

	Когнитивті-интегративтік
	Жүйелілік тұғыр





Іс-әрекеттік тұғыр
	Жүйелілік тұғыр заттық дамытушы ортаны құруға қажетті білімдерді (психологиялық, педагогикалық, әдістемелік, санитарлық-гигиеналық) өзара байланыста, тұтас жүйе ретінде меңгеруге жағдай жасайды. 
Іс-әрекеттік тұғыр теориялық білімнің практикалық міндеттермен ұштасуын қамтамасыз етіп, білімнің әрекетке айналу механизмін іске қосады.

	Практикалық-әрекеттік
	Іс-әрекеттік тұғыр




Инновациялық-шығармашылық тұғыр
	Іс-әрекеттік тұғыр педагогтің заттық дамытушы ортаны нақты жобалау, модельдеу, ұйымдастыру және түрлендіру дағдыларын қалыптастыруға бағытталады. Инновациялық-шығармашылық тұғыр болашақ педагогтің стандартты емес шешімдер қабылдауын, шығармашылық ойлауын, ортаға жаңашыл элементтер енгізу қабілетін дамытып, жобалау іс-әрекетінің вариативтілігін арттырады.

	Рефлексивтік-талдамалық
	Жүйелілік тұғыр





Тұлғалық-бағдарлы тұғыр
	Жүйелілік тұғыр педагогтің өз іс-әрекетінің нәтижелерін құрылымдық тұрғыдан талдауына, жіберілген кемшіліктер мен жетістіктерді өзара байланыста бағалауына мүмкіндік береді. 
Тұлғалық-бағдарлы тұғыр кәсіби рефлексияны тұлғалық өсу құралы ретінде қарастырып, педагогтің өзіндік бағалау, өзін-өзі жетілдіру және кәсіби даму траекториясын саналы түрде құруына жағдай жасайды.



Ұсынылған құрылым компоненттері мен әдіснамалық тұғырлардың өзара байланысын талдау болашақ мектепке дейінгі ұйым педагогтерін заттық дамытушы ортаны құруға даярлау үдерісінің ішкі бірізділігін және логикалық тұтастығын айқындауға мүмкіндік береді. Әрбір әдіснамалық тұғыр белгілі бір компоненттің дамуын қамтамасыз етіп қана қоймай, даярлықты тұтас жүйе ретінде қалыптастырады.
Мотивациялық-құндылықтық компоненттің аксиологиялық және тұлғалық-бағдарлы тұғырлармен байланысы педагогтің кәсіби әрекетке саналы көзқарасын, баланың дамуына бағытталған құндылықтық бағдарларын және педагогикалық қызметтің әлеуметтік маңызын түсінуін қамтамасыз етеді. Компонент даярлықтың ішкі қозғаушы күші ретінде әрекет етіп, педагогтің кәсіби белсенділігінің тұрақты негізін қалыптастырады.
Когнитивті-интегративтік компонент жүйелілік пен іс-әрекеттік тұғырлар арқылы болашақ педагогтің заттық дамытушы ортаны құруға қажетті білімдерін біртұтас, пәнаралық және қолданбалы сипатта меңгеруіне жағдай жасайды. Мұнда білім мазмұны жеке фрагменттер жиынтығы ретінде емес, нақты педагогикалық міндеттерді шешуге бағытталған интегративті жүйе ретінде қалыптасады.
Практикалық-әрекеттік компонент іс-әрекеттік және инновациялық-шығармашылық тұғырлар негізінде педагогтің жобалау, ұйымдастыру, түрлендіру және ортаны жетілдіру дағдыларын дамытуға бағытталады. Компонент педагогтің кәсіби әрекетінде шығармашылық икемділік пен вариативтілікті қамтамасыз етіп, теориялық білімнің нақты педагогикалық тәжірибеде іске асуына мүмкіндік береді.
Рефлексивтік-талдамалық компонент жүйелілік пен тұлғалық-бағдарлы тұғырлар арқылы педагогтің өз іс-әрекетін бағалау, нәтижелерін талдау және кәсіби дамудың келешек бағыттарын саналы түрде айқындау қабілетін қалыптастырады. Рефлексия болашақ мектепке дейінгі ұйым педагогтерінің кәсіби өсуінің ішкі механизмі ретінде әрекет етіп, даярлықтың тұрақты жетілдірілуін қамтамасыз етеді.
Компоненттер мен әдіснамалық тұғырлардың өзара сабақтастығы болашақ мектепке дейінгі ұйым педагогтерін заттық дамытушы ортаны құруға даярлаудың тұтас, ғылыми негізделген және тәжірибеге бағытталған моделін құруға мүмкіндік береді және кәсіби даярлық үдерісінің жүйелілігін, кезеңдік дамуын және нәтижелілігін қамтамасыз ететін әдіснамалық тірек ретінде қарастырылады.
Осы мәселені ғылыми тұрғыда жүйелі зерделеу мақсатында болашақ мектепке дейінгі ұйым педагогтерін заттық дамытушы ортаны құруға даярлау деңгейлері айқындалды. Зерттеу барысында даярлықтың жоғары, орта және төмен деңгейлері белгіленді. Әр деңгей болашақ мектепке дейінгі ұйым педагогтері кәсіби, тұлғалық және когнитивтік даярлығын сипаттайтын кешенді көрсеткіштер жиынтығына негізделді.
Жоғары деңгей болашақ мектепке дейінгі ұйым педагогтерінің заттық дамытушы ортаны құру саласында толыққанды және жүйелі даярлыққа ие екенін көрсетеді. Жоғары деңгейдегі білім алушылар заттық дамытушы ортаның педагогикалық мәнін, құрылымын және баланың жас ерекшеліктеріне сәйкес даму мүмкіндіктерін терең түсінеді. Олар ортаны жобалау барысында ғылыми-әдістемелік талаптарды сақтай отырып, кеңістікті функционалдық аймақтарға тиімді бөле алады және дидактикалық материалдарды мақсатқа сай таңдайды. Педагогтер жобалық әрекетте дербестік, шығармашылық және жауапкершілік танытады, өз қызметінің нәтижесіне рефлексия жасай алады. Заттық дамытушы ортаны құруды кәсіби міндет әрі құндылық ретінде қабылдауы - олардың негізгі сипаттамасы.
Орташа деңгей болашақ мектепке дейінгі ұйым педагогтерінің заттық дамытушы ортаны құруға даярлығы ішінара қалыптасқанын білдіреді. Орташа деңгейдегі білім алушылар ортаны ұйымдастырудың негізгі қағидаттары мен талаптары туралы теориялық білімге ие болғанымен, оларды практикалық жобалау үдерісінде қолдану барысында жүйелілік пен сенімділік жеткіліксіз байқалады. Функционалдық аймақтарды жоспарлау мен материалдарды іріктеуде белгілі бір қиындықтар туындауы мүмкін. Дегенмен, аталған деңгейдегі педагогтердің кәсіби қызығушылығы сақталған, олар өз білімдері мен дағдыларын жетілдіруге ұмтылады. Педагогикалық практика барысында бағыт-бағдар берілген жағдайда олардың кәсіби әлеуетін дамытуға мүмкіндік мол.
Төмен деңгей болашақ мектепке дейінгі ұйым педагогтерінің заттық дамытушы ортаны құруға даярлығы бастапқы қалыптасу сатысында екенін көрсетеді. Төмен деңгейдегі білім алушылар заттық дамытушы ортаның маңызын жалпы түсінгенімен, оны жобалау мен ұйымдастыруға қажетті білімдері мен практикалық дағдылары жеткіліксіз. Кеңістікті ұйымдастыруда, дамытушы материалдарды таңдауда сыртқы қолдауға тәуелділік байқалады. Соған қарамастан, кәсіби даярлыққа қызығушылықтың болуы және қолайлы педагогикалық жағдай жасалған кезде әрекетке икемділік танытуы олардың даму әлеуетінің бар болуын қамтамасыз етеді. Білім алушыларға мақсатты педагогикалық және әдістемелік қолдау көрсету кәсіби даярлық деңгейін арттырудың маңызды шарты.
Аталған деңгейлер болашақ мектепке дейінгі ұйым педагогтерін заттық дамытушы ортаны құруға даярлау деңгейін сапалы бағалауға, диагностикалық құралдарды негіздеуге және педагогикалық стратегияларын әзірлеуге мүмкіндік береді. Бұндай жүйелеу оқу процесінде дараланған оқыту әдістерін қолдану арқылы білім алушылардың шығармашылық және кәсіби әлеуетін тиімді дамытуға бағытталған қолдаушы білім беру ортасын құрады.
Болашақ мектепке дейінгі ұйым педагогтерін заттық дамытушы ортаны құруға даярлау үдерісі бір-бірімен өзара байланысты құрылымдық компоненттерге негізделеді. Компоненттер болашақ педагогтердің кәсіби құзыреттілігін арттыруға, жобалау әрекетін меңгеруіне және мектепке дейінгі ұйым жағдайында баланың дамуына қолайлы заттық ортаны ғылыми негізде ұйымдастыру қабілетін қалыптастыруға бағытталған (сурет 6).

	[bookmark: _Hlk221653446]Мақсаты: болашақ мектепке дейінгі ұйым педагогтерін заттық дамытушы ортаны құруға даярлау, олардың кәсіби құзыреттілігін, жобалау дағдыларын және педагогикалық-шығармашылық әлеуетін кешенді дамыту негізінде қамтамасыз ету.

	Міндеттері: болашақ мектепке дейінгі ұйым педагогтерін заттық дамытушы ортаны құруға даярлаудың компонеттерін, өлшемдері мен көрсеткіштерін анықтау, әдістемесін ұсыну.

	Теориялық-әдіснамалық негіздері

	[bookmark: _Hlk221653727]Ұйымдастырушылық негіздері
	[bookmark: _Hlk221653749]Әдістемелік негіздері

	Тұғырлар: жүйелілік, тұлғалық-бағдарлы, инновациялық-шығармашылық тұғыр, іс-әрекеттік, аксиологиялық. 
Қағидаты: Қашықтық және өзара әрекеттесу, белсенділік, тұрақтылық пен динамикалық өзгергіштік, икемді аймақтарға бөлу, эмоционалды орта, эстетикалық элементтерді үйлестіру, ашықтық қағидаты, жас және гендерлік ерекшеліктерді ескеру.

	Білім беру процесінде заттық дамытушы ортаны жобалауға бағытталған қолдаушы білім беру ортасын құру; 
Білім алушы мен оқытушының бірлескен жобалық әрекетін ұйымдастыру;
Оқу пәндері мен педагогикалық практиканы интеграциялау;
Болашақ педагогтердің кәсіби бастамасын, дербестігін және шығармашылығын қолдауға бағытталған ашық білім беру кеңістігін қалыптастыру. 
	Белсенді оқыту әдістері (жобалау әдісі, кейс-стади, рөлдік ойындар, макеттеу);
Заттық дамытушы ортаны құрудың педагогикалық технологиялары;
Практикалық тапсырмалар мен шығармашылық жобалар арқылы кеңістіктік ойлау мен дизайн-құзыреттілікті дамыту;
Рефлексия мен өзін-өзі бағалауға негізделген әдістер.

	КОМПОНЕНТТЕР


	Мотивациялық-құндылықтық
	Когнитивті-интегративтік
	Практикалық әрекеттік
	Рефлексивтік-талдамалық

	Өлшемдері

	Заттық дамытушы ортаны құруға кәсіби-уәждік және құндылықтық бағыттылығының қалыптасу қабілеті
	Заттық дамытушы ортаны құруға қажетті кәсіби білімдерді меңгеру қабілеті
	Заттық дамытушы ортаны жобалау және ұйымдастыру практикалық дағдыларының қалыптасуы
	Заттық дамытушы ортаны құру үдерісіне кәсіби рефлексия жасай алу қабілеті

	Көрсеткіштері


	- Заттық дамытушы ортаның баланың жан-жақты дамуына әсерін саналы түсінуі;
- Заттық дамытушы ортаны құруға тұрақты кәсіби қызығушылық танытуы;
- Педагогикалық орта құруды кәсіби құндылық ретінде қабылдауы.
	· Заттық дамытушы ортаның құрылымы, қағидаттары мен талаптары туралы білімінің болуы;
· Балалардың жас ерекшеліктері мен кеңістікті ұйымдастыру арасындағы байланысты түсінуі;
· Теориялық білімді заттық дамытушы ортаны жобалауда қолдана алуы.

	· Заттық дамытушы ортаның функционалдық аймақтарын жобалай алуы;
- Дидактикалық материалдар мен құралдарды мақсатқа сай таңдай алуы;
- Қауіпсіздік және дамытушылық талаптарды сақтай отырып орта құра алуы.

	· Құрылған заттық дамытушы ортаның сапасын талдай алуы;
· Өз жобалық әрекетінің нәтижесін объективті бағалай алуы;
· Орта құруды жетілдіру жолдарын анықтай алуы.


	Деңгейлері: жоғары, орта, төмен


	Құралдары: «Жобалау іс-әрекеті негізінде мектепке дейінгі ұйымның заттық дамытушы ортасын құрудың инновациялық тәсілдері» оқу-әдістемелік құралы, «Мектепке дейінгі ұйымның дамытушы ортасын жобалау» дәрістер жинағы.

	Нәтиже: заттық дамытушы ортаны құруға дайын болашақ мектепке дейінгі ұйым педагогі



Сурет 8 - Болашақ мектепке дейінгі ұйым педагогтерін заттық дамытушы ортаны құруға даярлаудың құрылымдық-мазмұндық моделі

Авторлық тұрғыдан алғанда, ұсынылып отырған модель кәсіби даярлықтың мазмұнын жүйелейтін интегративті механизм ретінде талданады, себебі ол теориялық негіз бен жобалау әрекетін біртұтас педагогикалық үдеріске біріктіреді. 
Құрылымдық-мазмұндық модельдің артықшылығы теориялық және практикалық білімдердің өзара байланысы, бейімделгіштігі мен айқын кәсіби бағдарлылығында көрініс табады. Құрылған модель болашақ мектепке дейінгі ұйым педагогтерін кәсіби даярлау үдерісінде баланың тұлғалық дамуына жағдай жасайтын заттық-дамытушы ортаны нормативтік талаптарға сәйкес, қауіпсіз және үйлесімді түрде құруға тәжірибелік тұрғыдан бағыттайды. 























3 БОЛАШАҚ МЕКТЕПКЕ ДЕЙІНГІ ҰЙЫМ ПЕДАГОГТЕРІН ЗАТТЫҚ ДАМЫТУШЫ ОРТАНЫ ҚҰРУҒА ДАЯРЛАУДАҒЫ ТӘЖІРИБЕЛІК-ЭКСПЕРИМЕНТТІК ЖҰМЫСТАР МАЗМҰНЫ

3.1 Болашақ мектепке дейінгі ұйым педагогтерін заттық дамытушы ортаны құруға даярлаудың әдістемесі

Заттық дамытушы ортаны құруға болашақ мектепке дейінгі ұйым педагогтерін даярлау әдістемесі кәсіби білім беру үдерісінде баланың тұлғалық дамуын қолдауға бағытталған ерекше педагогикалық технологиялар жиынтығы. Әдістеме қазіргі мектепке дейінгі білім беру жүйесінің басты үрдістерімен балаға бағытталған тәсіл, интегративті даму, құндылықтық бағдар және ұлттық-мәдени мазмұнды сақтау қағидаттарымен үндеседі.
Даярлау үдерісінде теориялық білім мен тәжірибелік дағдылардың үйлесімі басты назарда болады. Педагогикалық пәндер шеңберінде болашақ мектепке дейінгі ұйым педагогтер дамытушы ортаның құрылымдық-мазмұндық компоненттерін, психологиялық-педагогикалық заңдылықтарын және баланың сенсорлық, когнитивтік, әлеуметтік тәжірибесіне әсер ету механизмдерін меңгереді. Оқу-тәжірибелік сабақтарда нақты орта элементтерін жобалау, эстетикалық безендіру, балалардың жас ерекшелігіне сай бейімдеу тәсілдері қарастырылады.
Әдістеменің тиімділігі болашақ мектепке дейінгі ұйым педагогтерінің креативті ойлауын дамыту, заттық ортаны жобалау барысында зерттеушілік көзқарасты қалыптастыру және баланың дамуын бақылау арқылы рефлексиялық қабілетін жетілдірумен өлшенеді. Нәтижесінде, болашақ педагогтер баланың жеке қажеттілігін ескеріп, функционалды әрі шығармашылық дамытушы кеңістік ұйымдастыра алатын кәсіби маман ретінде қалыптасады.
Зерттеудің алдыңғы тарауларында негізделген теориялық қағидалар мен ғылыми тұжырымдамаларға сүйене отырып, диссертациялық жұмыстың келесі бөлімінде болашақ мектепке дейінгі ұйым педагогтерін заттық дамытушы ортаны құруға даярлауға бағытталған тәжірибелік-әдістемелік жұмыстар ұйымдастырылды. Аталған жұмыстар жобалап оқыту технологиясының мүмкіндіктерін пайдалану арқылы білім алушылардың зерттеушілік бағыттағы кәсіби әрекетін айқындауға, жетілдіруге және педагогикалық тұрғыда қолдауға бағытталды.
Зерттеу аясында болашақ мектепке дейінгі ұйым педагогтерін заттық дамытушы ортаны жобалау және ұйымдастыру үдерісіндегі қабілеттерін дамытуға арналған әдістемелік құралдар кешені құрастырылды. Кешен тәжірибелік-эксперименттік жұмыс барысында сынақтан өткізіліп, оқу-тәрбие үдерісіне жүйелі түрде енгізілді.
Болашақ мектепке дейінгі ұйым педагогтерін заттық дамытушы ортаны құруға даярлау үдерісі жобалап оқыту технологиясына негізделген арнайы әзірленген бағдарлама арқылы жүзеге асырылды. Тәжірибелік-эксперименттік жұмыс мазмұны мен мақсатына сәйкес бірізді және өзара сабақтас бірнеше кезеңді қамтыды.
Тәжірибелік-эксперименттік жұмыстың құрылымы төмендегі кезеңдер бойынша айқындалды:
1 кезең - бастапқы диагностикалық (2023/2024 оқу жылы);
2 кезең - дамыту және қалыптастыру кезеңі (2024/2025 оқу жылы);
3 кезең - қорытынды-талдау кезеңі (2025/2026 оқу жылы).
Зерттеу жұмысының анықтаушы кезеңіне жалпы саны 131 білім алушы қатысты. Респонденттерді іріктеу зерттеу этикасының қағидаларына сәйкес ерікті түрде жүзеге асырылды. Зерттеуге қатысу туралы ақпарат білім алушыларға алдын ала түсіндіріліп, мақсат-міндеттері, күтілетін нәтижелері және деректердің құпиялылығы жөнінде толық мәлімет берілді. Қатысушылардан жазбаша келісім алынып, олардың жеке деректері анонимді түрде өңделді және тек ғылыми мақсатта пайдаланылды. Зерттеу үдерісінде білім алушылардың құқықтары, академиялық еркіндігі және психологиялық жай-күйіне зиян келтірмеу қағидалары қатаң сақталды.

Кесте 14 - Тәжірибелік зерттеуге қатысқан білім алушылар саны

	
6В01201 - «Мектепке дейінгі оқыту және тәрбиелеу» білім беру бағдарламасының білім алушылары
	ЭТ және БТ бойынша қатысушылар    =131

	
	Абай атындағы Қазақ ұлттық педагогикалық университеті
	Қазақ қыздар ұлттық педагогикадық университетіні

	Саны:
	66
	65

	Барлығы:  
	131



Эксперименттің бастапқы кезеңінде болашақ мектепке дейінгі ұйым педагогтерінің заттық дамытушы ортаның мәні мен құрылымы, оны ұйымдастыру жолдары, жобалау әрекетінің ерекшеліктері, жобалап оқыту технологиясының мазмұны және зерттеушілік іс-әрекетке қатысты түсініктерінің деңгейін анықтау міндеті қойылды. Даярлықты күшейту мақсатында заттық дамытушы ортаны құруға бағытталған элективті оқу курсын әзірлеудің қажеттілігі негізделді.
Эксперименттік-тәжірибелік жұмыс өзара логикалық байланыста ұйымдастырылған үш кезеңді қамтыды: анықтаушы эксперимент, қалыптастырушы эксперимент және бақылау, алынған нәтижелердің дұрыстығын тексеруге бағытталған қорытынды эксперимент.
Анықтаушы эксперименттің негізгі мақсаты - болашақ мектепке дейінгі ұйым педагогтерін заттық дамытушы ортаны құруға даярлау мәселесі бойынша бастапқы эмпирикалық деректерді жинақтау және талдау негізінде олардың кәсіби даярлығының қазіргі жай-күйін айқындау болды. Осы кезеңде заттық дамытушы ортаны жобалау мен ұйымдастыруға қатысты студенттердің білімдері, іскерліктері мен кәсіби ұстанымдарының қалыптасу деңгейі анықталды, сондай-ақ осы даярлықты мақсатты түрде жетілдірудің негізгі бағыттары белгіленді.
Анықтаушы эксперименті аясында болашақ мектепке дейінгі ұйым педагогтерін заттық дамытушы ортаны құруға даярлаудың әзірленген моделінің құрылымдық компоненттері бойынша даярлық деңгейлері айқындалды. Атап айтқанда, мотивациялық-құндылықтық, когнитивті-интегратвитік, практикалық-әрекеттік және рефлексивтік-талдамалық компоненттер негізінде болашақ педагогтердің заттық-дамытушы ортаны құруға даярлығының жоғары, орта және төмен деңгейлері анықталды.
Кезеңде алынған деректер заттық дамытушы ортаны құруға даярлаудың әлсіз және әлеуетті тұстарын айқындауға, сондай-ақ қалыптастыру экспериментін ғылыми тұрғыдан негіздеп жоспарлауға мүмкіндік берді. Анықтау экспериментінің нәтижелері болашақ мектепке дейінгі ұйым педагогтерін заттық дамытушы ортаны құруға даярлауды жүйелі және мақсатты түрде ұйымдастырудың қажеттілігін көрсетті.
Зерттеу нәтижелерінің қолданбалы маңыздылығын арттыру мақсатында болашақ педагогтердің заттық дамытушы ортаны жобалау мен ұйымдастыруға даярлық деңгейін жан-жақты айқындауға мүмкіндік беретін диагностикалық әдістемелер кешені пайдаланылды. Аталған әдістемелердің мазмұны мен сипаттамасы 15-кестеде ұсынылды.

Кесте 15 - Зерттеу барысындағы қолданылған диагностикалық әдістемелер
	№
	Мазмұндық-құрылымдық 
модель компоненттері
	Өлшемдер
	Көрсеткіштер
	Диагностикалық әдістемелер

	1
	Мотивациялық-құндылықтық
	Заттық дамытушы ортаны құруға кәсіби-уәждік және құндылықтық бағыттылығының қалыптасу қабілеті
	- Заттық дамытушы ортаның баланың жан-жақты дамуына әсерін саналы түсінуі;
- Заттық дамытушы ортаны құруға тұрақты кәсіби қызығушылық танытуы;
- Педагогикалық орта құруды кәсіби құндылық ретінде қабылдауы.
	Д.Барбуто мен Р.Сколлдың болашақ педагогтердің мотивация көздерін анықтауға арналған сауалнамасы (Қосымша )

	2
	Когнитивті-интегративтік
	Заттық дамытушы ортаны құруға қажетті кәсіби білімдерді меңгеру қабілеті
	· Заттық дамытушы ортаның құрылымы, қағидаттары мен талаптары туралы білімінің болуы;
· Балалардың жас ерекшеліктері мен кеңістікті ұйымдастыру арасындағы байланысты түсінуі;
· Теориялық білімді заттық дамытушы ортаны жобалауда қолдана алуы.
	Болашақ педагогтердің шығармашылық ойлау деңгейін анықтауға арналған Э.П.Торренс тесті (Қосымша А)

	3
	Практикалық-әрекеттік
	Заттық дамытушы ортаны жобалау және ұйымдастыру практикалық дағдыларының қалыптасуы
	· Заттық дамытушы ортаның функционалдық аймақтарын жобалай алуы;
- Дидактикалық материалдар мен құралдарды мақсатқа сай таңдай алуы;
- Қауіпсіздік және дамытушылық талаптарды сақтай отырып орта құра алуы.
	С.Л.Новоселованың «Мектепке дейінгі ұйымдардағы заттық-дамытушы ортаны жобалау» әдістемесі (Қосымша А)

	4
	Рефлексивтік-талдамалық
	Заттық дамытушы ортаны құру үдерісіне кәсіби рефлексия жасай алу қабілеті
	-	Құрылған заттық дамытушы ортаның сапасын талдай алуы;
-	Өз жобалық әрекетінің нәтижесін объективті бағалай алуы;
-	Орта құруды жетілдіру жолдарын анықтай алуы.

	Г.Н.Пантелееваның «Кәсіби құзыреттілікті дамытуға арналған заттық-дамытушы орта» әдістемесі (Қосымша А)

	«Заттық дамытушы ортаны құруға болашақ педагогтердің даярлығы» атты болашақ мектепке дейінгі ұйым педагогтерінің заттық дамытушы ортаны құруға кәсіби даярлығын анықтауға арналған авторлық сауалнама (Қосымша А)


[bookmark: _Hlk221650422]Зерттеу барысында қолданылған әдістер мен әдістемелерге қысқаша шолу жасайық:
1. «Заттық дамытушы ортаны құруға болашақ педагогтердің даярлығы» атты болашақ мектепке дейінгі ұйым педагогтерінің заттық дамытушы ортаны құруға кәсіби даярлығын анықтауға арналған авторлық сауалнамасы (Қосымша А)
Зерттеу барысында болашақ мектепке дейінгі ұйым педагогтерінің заттық дамытушы ортаны құруға кәсіби даярлық деңгейін анықтау мақсатында «Заттық дамытушы ортаны құруға болашақ педагогтердің даярлығы» атты авторлық сауалнама әзірленіп, тәжірибеде қолданылды. Аталған сауалнама болашақ педагогтердің заттық дамытушы ортаны жобалау, ұйымдастыру және оны педагогикалық тұрғыда негіздеу саласындағы даярлығын айқындауға бағытталды.
Сауалнама мазмұны мектепке дейінгі білім беру жүйесінде заттық дамытушы ортаның рөлін түсіну деңгейін, оны ұйымдастырудың негізгі педагогикалық қағидаттарын меңгеруін және болашақ педагогтердің кәсіби іс-әрекетке даярлығын сипаттайтын көрсеткіштерді қамтыды. Сауалнама сұрақтары болашақ педагогтердің заттық дамытушы ортаны педагогикалық жүйенің маңызды құрамдас бөлігі ретінде қабылдауын, оны жобалау барысында балалардың жас және жеке ерекшеліктерін ескеру қабілетін, педагогикалық мақсат пен күтілетін нәтижені алдын ала айқындай алуын, сондай-ақ әртүрлі әрекет түрлеріне арналған орталықтарды өз бетінше жобалау мүмкіндіктерін анықтауға бағытталды.
Сауалнамада заттық дамытушы ортаны ұйымдастыруда қауіпсіздік пен эргономика талаптарын сақтау, ортаның вариативті және көпфункционалды болуының баланың дамуына әсерін түсіну, қолда бар материалдар мен жабдықтарды шығармашылық тұрғыда тиімді пайдалану, заманауи педагогикалық технологияларды қолдану, ортаның баланың дербестігі мен бастамашылдығын дамытудағы рөлін түсіндіру, сондай-ақ жобалау нәтижелерін педагогикалық тұрғыда негіздеп бағалау мәселелері қамтылды.
Сауалнама құрылымы жабық типтегі он сұрақтан тұрды. Әрбір сұраққа үш жауап нұсқасы ұсынылды: «иә», «жоқ», «жауап беруге қиналамын». Құрылым респонденттердің кәсіби даярлығына қатысты көзқарасын нақты тіркеуге, сондай-ақ даярлықтың қалыптасқан және жеткіліксіз тұстарын айқындауға мүмкіндік берді. Сұрақтардың мазмұндық және логикалық бірізділігі болашақ педагогтердің заттық дамытушы ортаны құруға даярлығын жүйелі түрде зерделеуге жағдай жасады.
Сауалнама анонимді түрде жүргізілді, респонденттердің жауаптарының шынайылығын қамтамасыз етуге мүмкіндік берді. Алынған деректер тек ғылыми мақсатта өңделіп, жалпыланған түрде пайдаланылды. Сауалнама анықтау және қалыптастыру эксперименті кезеңдерінде диагностикалық құрал ретінде қолданылып, болашақ мектепке дейінгі ұйым педагогтерін заттық дамытушы ортаны құруға даярлау үдерісін зерттеуде эмпирикалық деректер жинақтауға негіз болды.
Әзірленген авторлық сауалнама болашақ педагогтердің заттық дамытушы ортаны құруға кәсіби даярлығын кешенді түрде анықтауға мүмкіндік беретін зерттеу құралы ретінде пайдаланылды және диссертациялық зерттеудің эмпирикалық базасын қалыптастыруда маңызды рөл атқарды.
2. Д.Барбуто мен Р.Сколлдың болашақ педагогтердің мотивация көздерін анықтауға арналған сауалнамасы (Қосымша).
Зерттеу барысында болашақ мектепке дейінгі ұйым педагогтерінің кәсіби мотивация көздерін анықтау мақсатында Д. Барбуто мен Р. Сколл ұсынған мотивация көздері моделіне негізделген сауалнама қолданылды. Аталған әдістеме болашақ педагогтердің кәсіби іс-әрекетке деген уәждерінің құрылымын, бағытын және мазмұнын кешенді түрде зерделеуге мүмкіндік беретін диагностикалық құрал ретінде пайдаланылды.
Сауалнама мазмұны болашақ педагогтердің ішкі және сыртқы мотивация көздерін айқындайтын бес негізгі шкалаға құрылды. Әрбір шкала кәсіби мотивацияның белгілі бір қырын сипаттап, педагог мамандығына деген қызығушылықтың, кәсіби өзіндік анықталудың және әлеуметтік маңызға бағытталған ұстанымдардың көріну деңгейін анықтауға бағытталды.
Бірінші шкала болашақ педагогтердің ішкі процесс мотивациясын анықтауға арналды және кәсіби іс-әрекетке қызығушылық, педагогикалық тапсырмаларды орындаудан қанағат алу, шығармашылық ізденіске ұмтылу сияқты көрсеткіштерді қамтыды, шкала педагогикалық әрекеттің өзінен туындайтын ішкі ынтаны сипаттауға мүмкіндік берді.
Екінші шкала инструменталдық мотивацияны айқындауға бағытталды. Онда болашақ педагогтердің мамандықты таңдаудағы сыртқы факторларға, атап айтқанда, тұрақты жұмысқа орналасу, материалдық жағдай, әлеуметтік кепілдіктер мен кәсіби өсу мүмкіндіктеріне қатысты уәждері қамтылды.
Үшінші шкала сыртқы өзіндік тұжырымға қатысты болды және болашақ педагогтердің әлеуметтік мойындауға, кәсіби беделге, қоршаған ортаның бағасына бағдарлануын сипаттады, шкала кәсіби жетістіктер арқылы өзін қоғамда танытуға деген ұмтылысты анықтауға мүмкіндік берді.
Төртінші шкала ішкі өзіндік тұжырымды бағалауға бағытталды. Онда педагог мамандығының жеке құндылықтармен сәйкестігі, кәсіби өзін-өзі дамытуға ұмтылыс, жауапкершілік пен кәсіби сәйкестікке қатысты ұстанымдар қамтылды. Шкалада болашақ мектепке дейінгі ұйым педагогтерінің ішкі кәсіби позициясын айқындауға жағдай жасады.
Бесінші шкала мақсатты орындау мотивациясын анықтауға арналды. Онда педагогикалық қызметтің әлеуметтік маңызы, балалардың дамуына үлес қосу, педагог мамандығын өмірлік миссия ретінде қабылдау сияқты құндылықтық бағдарлар қамтылды.
Сауалнама жабық типтегі тұжырымдардан тұрды және жауаптар бес балдық Ликерт шкаласы бойынша тіркелді. Әрбір тұжырымға респонденттердің келісу деңгейі «мүлдем келіспеймін» мен «толықтай келісемін» аралығында бағаланды, жауап форматы болашақ педагогтердің мотивациялық құрылымын сандық тұрғыда өңдеуге және әр мотивация көзі бойынша дербес нәтижелер алуға мүмкіндік берді.
Әдістеме нәтижелерін өңдеу барысында әр шкала бойынша баллдар жеке есептелді. Әрбір шкаланың минималды және максималды көрсеткіштері белгіленіп, мотивация деңгейін анықтауға мүмкіндік беретін бірыңғай есептеу кілті қолданылды. Сауалнама анықтау және қалыптастыру эксперименті кезеңдерінде болашақ мектепке дейінгі ұйым педагогтерінің кәсіби мотивациясын диагностикалау құралы ретінде пайдаланылды.
Д.Барбуто мен Р.Сколлдың мотивация көздері теориялық моделіне негізделген сауалнама болашақ педагогтердің кәсіби уәждерінің көпқырлы құрылымын жүйелі түрде анықтауға мүмкіндік беретін зерттеу әдістемесі ретінде қолданылды.
3. Болашақ педагогтердің шығармашылық ойлау деңгейін анықтауға арналған Э.П.Торренс тесті (Қосымша)
Зерттеу барысында болашақ педагогтердің шығармашылық ойлау деңгейін анықтау мақсатында Э.П.Торренс ұсынған шығармашылық ойлау теориясына негізделген тест әдістемесі қолданылды. Аталған әдістеме болашақ педагогтердің шығармашылық ойлауын кешенді түрде бағалауға, идеяларды тудыру белсенділігін, ойлаудың икемділігін, түпнұсқалығын және идеяны дамыту сапасын айқындауға бағытталды.
Әдістеменің мазмұны Э.П.Торренс теориясында негізделген шығармашылық ойлаудың төрт негізгі көрсеткішін қамтыды: идеялардың саны ретінде қарастырылатын белсенділік, идеялардың әртүрлілігімен сипатталатын икемділік, стандартты емес шешімдерді ұсыну қабілетін білдіретін түпнұсқалық және ойды тереңдетіп, құрылымдап дамыту сапасын көрсететін теңдік толықтық, көрсеткіштер болашақ педагогтердің шығармашылық ойлауын көпқырлы құрылым ретінде қарастыруға мүмкіндік берді.
Тест құрылымы бірнеше өзара байланысты тапсырмалардан тұрды. Әр тапсырма шығармашылық ойлаудың белгілі бір қырын анықтауға бағытталды. Тапсырмаларда болашақ педагогтердің ұсынылған объектіге немесе жағдаятқа байланысты мүмкіндігінше көп идея ұсынуы, бір объектіні әртүрлі әрекет түрлерінде қолдану тәсілдерін көрсетуі, балабақша жағдайына тән емес жаңашыл идеяларды сипаттауы және таңдалған идеяны педагогикалық тұрғыда толық негіздеп дамытуы талап етілді. Тапсырмалар мазмұны болашақ педагогтердің кәсіби іс-әрекет контексімен үйлестіріліп құрастырылды.
Әдістеме барысында жауаптардың дұрыстығы немесе бұрыстығы бағаланбады. Бағалау идеялардың саны мен сапасына, олардың әртүрлілігіне, түпнұсқалығына және мазмұндық дамытылуына негізделді. Барлық тапсырмаларды орындауға жалпы 70 минут уақыт бөлінді, респонденттердің шығармашылық әлеуетін еркін әрі толық көрсетуіне жағдай жасады.
Әдістеме нәтижелері әр тапсырма бойынша жинақталған баллдарды қосу арқылы өңделді. Алынған жалпы баллдар болашақ педагогтердің шығармашылық ойлау деңгейін айқындауға мүмкіндік берді. Тест анықтау және қалыптастыру эксперименті кезеңдерінде диагностикалық құрал ретінде қолданылып, болашақ педагогтердің шығармашылық ойлау деңгейінің бастапқы және өзгеріс динамикасын анықтауға пайдаланылды.
Э.П.Торренс теориясына негізделген шығармашылық ойлау тесті болашақ педагогтердің шығармашылық әлеуетін, кәсіби ойлау икемділігін және жаңашыл шешімдер ұсыну қабілетін кешенді түрде анықтауға мүмкіндік беретін сенімді диагностикалық әдістеме ретінде зерттеу барысында қолданылды.
4. С.Л.Новоселованың «Мектепке дейінгі ұйымдардағы заттық-дамытушы ортаны жобалау» әдістемесі (Қосымша)
Зерттеу барысында болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерінің қалыптасу деңгейін анықтау мақсатында С.Л. Новоселованың мектепке дейінгі ұйымдардағы заттық-дамытушы ортаны жобалау туралы ғылыми тұжырымдамасына негізделген әдістеме қолданылды. Аталған әдістеме болашақ педагогтердің заттық-дамытушы ортаны кәсіби тұрғыда жобалау, ұйымдастыру және педагогикалық процеспен өзара байланыстыра алу қабілеттерін кешенді түрде айқындауға бағытталды.
Әдістеменің мазмұны мектепке дейінгі білім беру кеңістігінде заттық-дамытушы ортаның педагогикалық маңызын, оның баланың жан-жақты дамуын қамтамасыз етудегі рөлін және педагогтің кәсіби іс-әрекетіндегі функцияларын ескере отырып құрылды. Әдістеме болашақ педагогтердің заттық-дамытушы ортаны жобалау саласындағы теориялық дайындығын, практикалық икемділігін және кәсіби бағдарларын жүйелі түрде анықтауға мүмкіндік берді.
Әдістеме құрылымы бірнеше өзара байланысты мазмұндық блоктардан тұрды. Бірінші блок болашақ педагогтердің заттық-дамытушы ортаны жобалау қабілетін айқындауға бағытталды және ортаны жобалаудың негізгі қағидаттарын білу, педагогикалық мақсатты нақты айқындау, ортаны баланың белсенді іс-әрекетімен байланыстыру, қауіпсіздік пен дамытушылық талаптарды кешенді ескеру сияқты көрсеткіштерді қамтыды. Блок педагогтің ортаны педагогикалық процестің ажырамас бөлігі ретінде қабылдау деңгейін сипаттады.
Екінші блок бала дамуының барлық бағыттарын есепке ала алу мүмкіндіктерін анықтауға арналды. Блокта болашақ педагогтердің танымдық, әлеуметтік-эмоционалдық, шығармашылық және қимыл-қозғалыс дамуын қолдайтын орта элементтерін таңдай алу, сондай-ақ бала дамуының әртүрлі бағыттарын өзара байланыста қарастыра алу қабілеттері қамтылды.
Үшінші блок заттық-дамытушы ортаның мазмұндық әртүрлілігін қамтамасыз ету және материалдар мен жабдықтарды кеңістікте ұтымды орналастыру икемділігін айқындауға бағытталды. Блок ортаның өзгермелілігін, трансформациялануын, материалдардың қолжетімділігін және бір кеңістікте бірнеше әрекет түрін тиімді ұйымдастыру мүмкіндіктерін бағалауға жағдай жасады.
[bookmark: _Hlk221914852]Төртінші блок болашақ мектепке дейінгі ұйым педагогтерінің әртүрлі педагогикалық жағдайларда заттық-дамытушы ортаны бейімдеп құра алу икемділігін анықтауға арналды. Мұнда топ бөлмесінің көлеміне, балалардың жас ерекшеліктеріне, материалдық мүмкіндіктерге және балалардың қызығушылықтарының өзгеруіне байланысты ортаны жедел бейімдеу қабілеттері қамтылды.
Бесінші блок заттық-дамытушы ортаны құруда аймақтарды бағдарлай алу дағдыларын анықтауға бағытталды. Блокта болашақ мектепке дейінгі ұйым педагогтерінің ойын, танымдық және шығармашылық аймақтарды ажырата алу, әр аймақтың педагогикалық қызметін негіздеу, аймақтардың өзара байланысын ұйымдастыру және балалардың еркін таңдауын қамтамасыз ету қабілеттері қамтылды.
Әдістеме жабық типтегі тұжырымдардан тұрды және жауаптар бес балдық шкала бойынша тіркелді. Әрбір тұжырым респонденттердің кәсіби даярлығына сәйкестік деңгейін бағалауға мүмкіндік берді. Әдістеме нәтижелері әр мазмұндық блок бойынша баллдарды қосу арқылы өңделіп, болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерінің қалыптасу деңгейін жүйелі түрде анықтауға жағдай жасады.
Әдістеме анықтау және қалыптастыру эксперименті кезеңдерінде диагностикалық құрал ретінде қолданылып, болашақ мектепке дейінгі ұйым педагогтерін заттық-дамытушы ортаны құруға даярлау үдерісін зерттеуде эмпирикалық деректер жинақтаудың маңызды бөлігі болды. Осы әдістеме болашақ мектепке дейінгі ұйым педагогтерінің кәсіби даярлығының кеңістіктік, дамытушылық және іс-әрекеттік қырларын кешенді бағалауға мүмкіндік беретін ғылыми негізделген құрал ретінде пайдаланылды.
5. Г.Н.Пантелееваның «Кәсіби құзыреттілікті дамытуға арналған заттық-дамытушы орта» әдістемесі (Қосымша)
Зерттеу барысында болашақ мектепке дейінгі ұйым педагогтерінің кәсіби құзыреттілігін дамытуға арналған заттық-дамытушы ортаның мотивациялық мазмұнын анықтау мақсатында Г.Н.Пантелееваның ғылыми тұжырымдамасына негізделген диагностикалық әдістеме қолданылды. Аталған әдістеме болашақ педагогтердің кәсіби қызметке бағытталған мотивтерінің көріну деңгейін, олардың мазмұндық және құрылымдық ерекшеліктерін кешенді түрде айқындауға бағытталды.
Әдістеме мазмұны кәсіби құзыреттілікті дамытуда заттық-дамытушы ортаның мүмкіндігін айқындайтын тұлғалық және кәсіби сапаларды қамтыды. Әдістемеде болашақ мектепке дейінгі ұйым педагогтерінің зияткерлік-шығармашылық әлеуеті, эмоционалдық және ерік-жігер сапалары, сондай-ақ заттық-дамытушы ортаны құруға бағытталған тұлғалық-кәсіби қасиеттері өзара байланыста қарастырылды. Құрылым кәсіби құзыреттіліктің мотивациялық мазмұнын жүйелі түрде сипаттауға мүмкіндік берді.
Әдістеме құрылымы үш мазмұндық блоктан тұрды. Бірінші блок болашақ педагогтердің зияткерлік және шығармашылық қасиеттерін анықтауға бағытталды және кәсіби білім мен құзыреттерді меңгеруге ұмтылыс, кәсіби дағдыларды жетілдіруге қызығушылық, шығармашылық тәсілдерді қолдану, ақпаратты талдау және сараптау, іс-әрекетті жоспарлау мен жобалау қабілеттерін қамтыды. Блок кәсіби құзыреттіліктің когнитивтік және шығармашылық негізін сипаттады.
Екінші блок болашақ мектепке дейінгі ұйым педагогтерінің эмоционалдық және ерік-жігер қасиеттерін айқындауға арналды. Блокта кәсіби іс-әрекеттегі бастамашылдық, табандылық, өзіне және өзгелерге кәсіби талап қоя білу, дербес шешім қабылдау қабілеті және ұзақ мерзімді кәсіби мақсаттарға жүйелі түрде ұмтылу сияқты көрсеткіштер қамтылды. Аталған блок педагогтің кәсіби тұрақтылығы мен ішкі дайындығын сипаттады.
Үшінші блок болашақ мектепке дейінгі ұйым педагогтерінің заттық-дамытушы ортаны құруға бағытталған сапаларын анықтауға арналды. Блокта балалармен қарым-қатынастағы эмоциялық тұрақтылық, ұйымдастырушылық қабілеттер, баланың жас ерекшеліктері мен қызығушылықтарын ескеру, баланың белсенділігін қолдау және кәсіби қызметке оң көзқарас сияқты көрсеткіштер қамтылды. Көрсеткіштер заттық-дамытушы ортаны кәсіби тұрғыда ұйымдастыруға қажетті тұлғалық сапаларды сипаттады. Әдістеме жабық типтегі тұжырымдардан тұрды және жауаптар бес балдық шкала бойынша тіркелді. Әрбір тұжырым респонденттердің кәсіби даярлығы мен оқу үдерісіндегі іс-әрекетіне сәйкестік деңгейін анықтауға мүмкіндік берді. Әдістеме нәтижелері әр блок бойынша жинақталған баллдарды қосу арқылы өңделді, кәсіби құзыреттілікті дамытуға бағытталған мотивациялық мазмұнды сандық тұрғыда бағалауға жағдай жасады.
Әдістеме анықтау және қалыптастыру эксперименті кезеңдерінде диагностикалық құрал ретінде қолданылып, болашақ мектепке дейінгі ұйым педагогтерінің кәсіби құзыреттілігін дамыту үдерісін зерттеуде эмпирикалық деректер жинақтаудың маңызды бөлігі болды. Осы әдістеме болашақ педагогтердің кәсіби мотивациясының мазмұнын, бағыттылығын және көріну деңгейін жүйелі түрде анықтауға мүмкіндік беретін ғылыми негізделген құрал ретінде пайдаланылды.
[bookmark: _Hlk221964388]Анықтаушы эксперимент аясында алынған эмпирикалық деректерге талдау жүргізіліп, зерттеу объектісінің бастапқы жағдайын сипаттайтын көрсеткіштер айқындалды

Анықтаушы эксперимент кезеңінде болашақ мектепке дейінгі ұйым педагогтерінің заттық дамытушы ортаны құруға даярлық деңгейін айқындау мақсатында 30 сұрақтан тұратын авторлық сауалнама әзірленді. Сауалнама мазмұны зерттеу пәніне сәйкес даярлықтың құрылымдық компоненттерін кешенді қамтуға бағытталды. Жауап нұсқалары «иә», «жоқ», «жауап беруге қиналамын» форматында ұсынылды, респонденттердің кәсіби ұстанымын, сенімділік деңгейін және өзіндік бағалауын анықтауға мүмкіндік берді. Сауалнама сұрақтары мазмұндық тұрғыдан бірнеше өзара байланысты блоктарға біріктірілді. 
Бірінші блок (1-6 сұрақтар) заттық дамытушы ортаның теориялық негіздерін түсіну деңгейін, оның педагогикалық жүйедегі орнын, мақсаттылығын және вариативтілік қағидаларын меңгеруін анықтауға бағытталды. Берілген сұрақтар респонденттердің ортаның мәнін кәсіби тұрғыда ұғыну дәрежесін айқындады.
Екінші блок (7-15 сұрақтар) жобалау әрекетінің практикалық аспектілерін қамтып, болашақ мектепке дейінгі ұйым педагогтерінің жас және жеке ерекшеліктерді ескеруі, функционалдық аймақтарды ұйымдастыруы, нормативтік талаптарды білуі және ортаны жаңарту логикасын түсінуі сияқты іс-әрекеттік даярлығын бағалауға арналды.
Үшінші блок (16-23 сұрақтар) заттық дамытушы ортаны ұйымдастырудағы әлеуметтік-педагогикалық және қауіпсіздік аспектілерін анықтауға бағытталды. Мұнда ата-аналармен ынтымақтастық, экологиялық материалдарды таңдау, санитарлық-гигиеналық талаптарды сақтау, әлеуметтік өзара әрекет пен эстетикалық талаптарды ескеру мәселелері қамтылды.
Төртінші блок (24-30 сұрақтар) рефлексивтік және бағалау компонентін айқындауға бағытталды. Бөлімде ортаның танымдық әсерін негіздеу, нәтижелілік критерийлерін құрастыру, рефлексивтік талдау жүргізу, шектеулі ресурстар жағдайында тиімді шешім қабылдау және кәсіби өзіндік бағалау деңгейі анықталды.
Авторлық сауалнама болашақ мектепке дейінгі ұйым педагогтерінің заттық дамытушы ортаны құруға даярлығын мотивациялық-құндылықтық, 	когнитивті-интегративтік, практикалық әрекеттік, рефлексивтік-талдамалық компоненттер тұрғысынан кешенді бағалауға мүмкіндік беретін диагностикалық құрал ретінде құрылды. Сауалнама мазмұны мектепке дейінгі білім берудің заманауи талаптарына және кәсіби құзыреттілікке негізделген тәсілге сәйкес әзірленді.
Сауалнама нәтижелерін өңдеу барысында «иә» жауаптары - жоғары даярлық, «жауап беруге қиналамын» - орташа даярлық, «жоқ» жауаптары - төмен даярлық ретінде қарастырылды. 
Анықтаушы кезеңде авторлық сауалнама болашақ мектепке дейінгі ұйым педагогтерінің заттық дамытушы ортаны құруға даярлық деңгейін бастапқы күйінде айқындау мақсатында жалпы контингентке (n = 131) жүргізілді. Бастапқы диагностикада респонденттер эксперименттік және бақылау топтарына бөлінбей, біртұтас іріктеме ретінде қарастырылды, зерттеу объектісінің бастапқы жағдайын объективті сипаттауға және даярлық деңгейінің жалпы көрінісін анықтауға мүмкіндік берді.

[bookmark: _Hlk221961852]Кесте 16 - «Заттық дамытушы ортаны құруға болашақ педагогтердің даярлығы» анықтаушы эксперимент нәтижелері 

	№
	Сауалнама сұрақтары
	Иә
	Жауап беруге қиналамын
	Жоқ

	
	Қатысушылар саны  n = 131

	1
	Мектепке дейінгі ұйымның заттық дамытушы ортасын педагогикалық жүйенің маңызды құрамдас бөлігі ретінде қарастырасыз ба?
	38
	49
	44

	2
	Заттық дамытушы ортаны жобалау кезінде балалардың жас және жеке ерекшеліктерін ескеру қажет деп санайсыз ба?
	40
	46
	45

	3
	Заттық дамытушы ортаны құруда педагогикалық мақсат пен күтілетін нәтижені алдын ала анықтай аласыз ба?
	36
	51
	44

	4
	Ойын, танымдық-зерттеушілік және өнімді әрекеттерге арналған орталықтарды өз бетінше жобалай аласыз ба?
	39
	47
	45

	5
	Заттық дамытушы ортаны ұйымдастыруда қауіпсіздік пен эргономика талаптарын ескере аласыз ба?
	41
	45
	45

	6
	Заттық дамытушы ортаның вариативті және көпфункционалды болуы баланың дамуына әсер етеді деп ойлайсыз ба?
	35
	52
	44

	7
	Қолда бар материалдар мен жабдықтарды шығармашылық тұрғыда тиімді пайдалана аласыз ба?
	38
	49
	44

	8
	Заттық дамытушы ортаны жобалау барысында заманауи педагогикалық технологияларды қолдана аласыз ба?
	37
	50
	44

	9
	Заттық дамытушы ортаның баланың дербестігі мен бастамашылдығын дамытуға әсер ететінін түсіндіре аласыз ба?
	39
	48
	44

	10
	Заттық дамытушы ортаны жобалау нәтижелерін педагогикалық тұрғыда негіздеп, бағалай аласыз ба?
	36
	51
	44

	11
	Заттық дамытушы ортаны құру болашақ мектепке дейінгі ұйым педагогтерінің кәсіби құзыреттілігінің маңызды көрсеткіші деп санайсыз ба?
	42
	44
	45

	12
	Мектепке дейінгі ұйымдағы ортаны жобалау нормативтік құжаттарға (үлгілік бағдарлама, санитарлық талаптар және т.б.) сәйкес жүзеге асырылуы тиіс екенін білесіз бе?
	34
	53
	44

	13
	Заттық дамытушы ортаны жобалау кезінде инклюзивтілік қағидаларын ескеру қажет деп санайсыз ба?
	33
	54
	44

	14
	Топ бөлмесіндегі аймақтарды (ойын, оқу, шығармашылық, тынығу) функционалдық тұрғыда дұрыс ұйымдастыру талаптарын білесіз бе?
	37
	49
	45

	15
	Балалардың қызығушылықтарына қарай ортаны жаңартып, өзгертіп отыру қажеттілігі неден туындайды білесіз бе?
	39
	48
	44

	16
	Заттық дамытушы ортаны жобалау барысында ата-аналармен ынтымақтастық орнату маңызды деп есептейсіз бе?
	35
	51
	45

	17
	Табиғи және экологиялық қауіпсіз материалдарды таңдаудың маңызын түсінесіз бе?
	36
	50
	45

	18
	Балалардың дербес таңдау жасауына мүмкіндік беретін ашық қолжетімді орта құра аласыз ба?
	38
	48
	45

	19
	Заттық дамытушы ортаны цифрлық құралдармен (интерактивті панель, мультимедиа, STEM-элементтер) толықтыруды орынды деп санайсыз ба?
	32
	55
	44

	20
	Ортаны жобалау барысында балалардың әлеуметтік өзара әрекетін дамытуға бағытталған шешімдер қабылдай аласыз ба?
	37
	50
	44

	21
	Заттық дамытушы ортаны құру кезінде эстетикалық талаптарды ескере аласыз ба?
	40
	47
	44

	22
	Топтағы ортаның өзгерістерін педагогикалық бақылау нәтижелеріне сүйене отырып жоспарлай аласыз ба?
	34
	52
	45

	23
	Қауіпсіздік техникасы мен санитарлық-гигиеналық нормаларды сақтай отырып орта ұйымдастыра аласыз ба?
	41
	45
	45

	24
	Заттық дамытушы ортаның баланың танымдық белсенділігін арттыруға әсерін негіздей аласыз ба?
	35
	52
	44

	25
	Ортаны жобалау барысында балалардың бастамаларын ескеріп, бірлескен жобалау жүргізе аласыз ба?
	33
	53
	45

	26
	Заттық дамытушы ортаның нәтижелілігін талдау үшін критерийлер құрастыра аласыз ба?
	31
	56
	44

	27
	Дамытушы ортаны өзгерту қажеттігін рефлексивтік тұрғыда анықтай аласыз ба?
	34
	52
	45

	28
	Қолда бар шектеулі ресурстар жағдайында тиімді және вариативті орта ұйымдастыра аласыз ба?
	36
	50
	45

	29
	Заттық дамытушы ортаны жобалау барысында командалық жұмысқа қатыса аласыз ба?
	38
	48
	45

	30
	Заттық дамытушы ортаны құру бойынша өз кәсіби біліміңіз жеткілікті деп ойлайсыз ба?
	22
	52
	57



Авторлық сауалнама негізінде жүргізілген талдау болашақ мектепке дейінгі ұйым педагогтерінің заттық дамытушы ортаны құруға даярлық деңгейінің бастапқы жағдайын сипаттауға мүмкіндік берді.
Зерттеу нәтижелері көрсеткендей, респонденттердің басым бөлігі жауаптардың «жауап беруге қиналамын» нұсқасын таңдаған. Мысалы, 1-29 сұрақтар бойынша  көрсеткіште орта есеппен 50-53 адамды (шамамен 38-40%) құрайды. Атап айтқанда, 26-сұрақ бойынша 56 білім алушы (42,7%), 19-сұрақ бойынша 55 білім алушы (42,0%), 13-сұрақ бойынша 54 білім алушы (41,2%) «жауап беруге қиналамын» деп белгілеген. Бұдан болашақ мектепке дейінгі ұйым педагогтері заттық дамытушы ортаны жобалаудың мазмұнын теориялық тұрғыда ішінара түсінгенімен, оны практикалық әрекетке көшіруде сенімсіздік танытатынын көреміз. Әсіресе, нәтижелілік критерийлерін анықтау, цифрлық құралдарды кіріктіру, инклюзивті орта ұйымдастыру және рефлексивтік талдау жүргізу сияқты кәсіби күрделі әрекеттерде тұрақсыздық байқалады.
«Жоқ» жауабын таңдаған білім алушылар үлесі де едәуір деңгейде сақталған. Көптеген сұрақтар бойынша көрсеткіш 44-45 адамды (шамамен 33-34%) құрайды. Мысалы, 4-сұрақта - 45, 14-сұрақта - 45, 23-сұрақта - 45, 27-сұрақта - 45 білім алушы өздерінің тиісті біліктілігі жоқ екенін көрсеткен, заттық дамытушы ортаны құруға қатысты кәсіби даярлықтың бір бөлігінде төмен деңгейде қалыптасқанын көрсетеді. Аталған деректер болашақ мектепке дейінгі ұйым педагогтерінің едәуір бөлігінде жобалау әрекетінің жүйелі құрылымданбағанын, нормативтік талаптарды, функционалдық ұйымдастыруды және педагогикалық негіздеуді толық меңгермегенін айқындайды. «Иә» жауабын таңдағандар саны көбіне 35-41 адам аралығында (шамамен 27-31%) болды, жоғары даярлық деңгейінің үлесі салыстырмалы түрде төмен екенін көрсетеді. 
Авторлық сауалнама сұрақтары бойынша алынған нәтижелері болашақ мектепке дейінгі педагогтердің кәсіби өзіндік бағалау деңгейінің біразында төмен және тұрақсыз екенін көрсетті. Сауалнаманың 30-шы сұрағында респонденттердің тек 22-сі (16,8%) ғана өз кәсіби білімін жеткілікті деп бағалаған. Бұдан жоғары деңгейдегі кәсіби сенімділік көрсеткішінің төмендігін  көруге болады. Білім алушылардың 52-сі (39,7%) нақты жауап беруге қиналған. Яғни, олардың теориялық түсінігі болғанымен, өз кәсіби мүмкіндіктеріне сенімсіздік танытатынын көруге болады. Яғни, өзіндік рефлексия деңгейі қалыптасқанымен, тұрақты кәсіби позиция әлі орнықпаған. Ал респонденттердің 57-сі (43,5%) өз кәсіби білімін жеткіліксіз деп есептеген. Анықталған көрсеткіш болашақ мектепке дейінгі ұйым педагогтерінің едәуір бөлігінде заттық дамытушы ортаны құруға қатысты кәсіби даярлықтың жеткіліксіз қалыптасқанын бағамдайды.
Жалпы алғанда, 30 сұрақтың нәтижелерін кешенді талдау мынаны көрсетеді: болашақ педагогтердің көпшілігі заттық дамытушы ортаның маңызын түсінеді, алайда оны мақсатты, жүйелі және ғылыми негізде жобалау дағдылары жеткілікті деңгейде қалыптаспаған; инновациялық, инклюзивтік, рефлексивтік және бағалау компоненттері әлсіз дамыған; практикалық жобалау құзыреттілігі тұрақты емес. Алынған эмпирикалық деректер зерттеу мәселесінің өзектілігін нақты айқындап, даярлықты мақсатты түрде қалыптастыруға бағытталған модель мен әдістемелік кешен әзірлеудің ғылыми негізділігін растайды.Авторлық бағдарлама арқылы алынған нәтиже мектепке дейінгі ұйым педагогтерінің заттық дамытушы ортаны құрудағы даярлық құрылымында жүйелі олқылықтардың бар екенін айқын көрсетті. Даярлықтың жоғары деңгейі төмен үлесті құрауы, ал орта және төмен деңгей көрсеткіштерінің басымдығы болашақ мектепке дейінгі ұйым педагогтерінің жобалау әрекетін педагогикалық тұрғыда саналы, мақсатты және ғылыми негізде ұйымдастыру дағдылары жеткілікті қалыптаспағанын көреміз. Осыдан заттық дамытушы ортаны жобалауға бағытталған арнайы модель мен әдістемелік кешенді әзірлеу тек теориялық қажеттілік емес, тәжірибелік тұрғыдан да өзекті міндет екенін көрсетеді. Осыған орай біздің зерттеуіміз болашақ мектепке дейінгі ұйым педагогтерінің кәсіби даярлығын жетілдіруге бағытталған, нақты диагностикалық деректермен негізделген және мектепке дейінгі білім беру практикасына тікелей әсер ететін ғылыми-практикалық маңызы бар педагогикалық шешім ұсынуға бағытталған. 
[image: ]
Суреттер-9. Заттық дамытушы ортаны құруға болашақ педагогтердің даярлығының нәтижелері

Диаграммада 30 сауалнама сұрағы бойынша болашақ мектепке дейінгі ұйым педагогтерінің заттық дамытушы ортаны құруға кәсіби даярлық деңгейі пайыздық көрсеткіштер арқылы бейнеленген (n=131). Нәтижелерді талдау жауаптардың құрылымында «Жауап беруге қиналамын» нұсқасының басым екенін аңғардық. Көптеген сұрақтар бойынша көрсеткіш 37–43% аралығында өзгеріп отырды. Болашақ педагогтердің теориялық түсінігі бар болғанымен, практикалық тұрғыда сенімді шешім қабылдау мен кәсіби негіздеуге келгенде тұрақсыздық байқалатынын айғақтайды.
«Иә» жауаптарының үлесі орта есеппен 25–32% шегінде орналасқан. Жекелеген сұрақтарда (балалардың жас ерекшеліктерін ескеру, қауіпсіздік талаптарын сақтау, эстетикалық талаптарды назарға алу) салыстырмалы түрде жоғары көрсеткіштер байқалғанымен, кәсіби рефлексия, нәтижелілікті бағалау критерийлерін құрастыру, цифрлық құралдарды орынды интеграциялау, кәсіби білімнің жеткіліктілігі сияқты сұрақтарда «Иә» көрсеткіші төмендеу деңгейде қалып отыр. Әсіресе 30-сұрақ бойынша («өз кәсіби біліміңіз жеткілікті деп ойлайсыз ба?») «Иә» көрсеткішінің айтарлықтай төмен болуы (16,8%) респонденттердің өзіндік кәсіби сенім деңгейінің әлі де жеткіліксіздігін байқатады.

«Жоқ» жауаптарының үлесі салыстырмалы түрде тұрақты (шамамен 33–35%), алайда соңғы сұрақта көрсеткіштің 43,5%-ға дейін өсуі болашақ педагогтердің өз даярлығын сыни тұрғыда бағалайтынын және кәсіби жетілдіруге деген қажеттіліктің бар екенін білдіреді.
Алынған деректер болашақ мектепке дейінгі ұйым педагогтерінің заттық дамытушы ортаны жобалау бойынша бастапқы теориялық түсініктерінің бар екендігін, алайда практикалық-әрекеттік, аналитикалық және рефлексивтік дағдыларды жүйелі қалыптастыру қажеттігін растайды. Нәтижелер арнайы ұйымдастырылған педагогикалық жұмыстар мен құрылымдық-мазмұндық модель негізінде кәсіби даярлықты мақсатты түрде дамыту қажеттігін ғылыми тұрғыда негіздей алады.

Кесте 17 - «Заттық дамытушы ортаны құруға болашақ мектепке дейінгі ұйым педагогтерінің даярлығы бойынша авторлық сауалнама нәтижелері (анықтаушы эксперимент) (n = 131)
	Деңгей
	Орташа адам саны
	Пайыз

	Жоғары (иә)
	≈ 36 адам
	27,6 %

	Орта (қиналамын)
	≈ 50 адам
	38,1 %

	Төмен (жоқ)
	≈ 45 адам
	34,3 %



Кесте 18 - Болашақ мектепке дейінгі ұйым педагогтерінің заттық дамытушы ортаны құруға даярлық деңгейлерінің пайыздық көрсеткіштері

	Деңгейлер
	∑wi (кездесу жиілігі)
	Анықтаушы эксперимент (ω %)

	Даярлықтың жеткілікті жоғары деңгейі (иә)
	1086
	27,6 %

	Даярлықтың орта деңгейі (жауап беруге қиналамын)
	1497
	38,1 %

	Даярлықтың төмен деңгейі (жоқ)
	1347
	34,3 %

	Жалпы саны
	3930
	100 %



Анықтаушы эксперимент нәтижелері болашақ мектепке дейінгі ұйым педагогтерін заттық дамытушы ортаны құруға мақсатты түрде даярлаудың, әсіресе жобалау іс-әрекетіне негізделген оқу-әдістемелік қамтамасыз етуді енгізудің қажеттігін айқындайды. Аталған жағдай кейінгі кезеңде жобалау іс-әрекеті негізінде әзірленген оқу-әдістемелік құралды тәжірибелік-эксперименттік жұмыс барысында сынақтан өткізуге негіз болды.
Зерттеудің қалыптастырушы кезеңін ұйымдастыру мақсатында іріктеме кейіннен екі топқа жіктелді: Эксперименттік топ құрамына Абай атындағы Қазақ ұлттық педагогикалық университетінің Педагогика және психология факультетінде 6В01201 - «Мектепке дейінгі оқыту және тәрбиелеу» білім беру бағдарламасы бойынша оқитын 66 студент қатысты. Ал бақылау тобына Қазақ қыздар ұлттық педагогикадық университетінің осы білім беру бағдарламасында білім алатын 65 студент кірді. Шешім зерттеу әдістемесінің талаптарына сәйкес, іріктеменің жеткілікті репрезентативтілігін қамтамасыз ету және статистикалық салыстыру мүмкіндігін сақтау мақсатында қабылданды.
Топтарды қалыптастыруда зерттеу этикасының қағидалары толық сақталды: қатысушылардың ерікті түрде келісімі алынды, зерттеу мақсаты мен мазмұны түсіндірілді, дербес мәліметтердің құпиялылығы қамтамасыз етілді және алынған нәтижелер тек ғылыми мақсатта қолданылатыны ескертілді. Екі университет студенттерінің білім беру бағдарламаларының ұқсастығы мен кәсіби даярлық бағытының бірдейлігі салыстырмалы талдау жүргізудің әдіснамалық негізділігін қамтамасыз етті.
[bookmark: _Hlk222070294]Әр топ бойынша даярлық деңгейлері «төмен», «орташа» және «жоғары» деңгейлерге жіктеліп, абсолюттік (n) және пайыздық (ω %) көрсеткіштер арқылы талданды. Тәсіл топтардың бастапқы жағдайын салыстыруға, қалыптастырушы эксперимент барысында енгізілетін әдістемелік ықпалдың тиімділігін анықтауға және динамикалық өзгерістерді айқындауға мүмкіндік берді. Алынған нәтижелер тиісті кестелерде жүйеленіп ұсынылды.
1.Мотивациялық-құндылықтық компонентті анықтау мақсатында анықтаушы эксперимент кезеңінде: Д.Барбуто мен Р.Сколлдың болашақ мектепке дейінгі ұйым педагогтерінің мотивация көздерін анықтауға арналған сауалнамасы қолданылды.
Әдістеме болашақ мектепке дейінгі ұйым педагогтерінің кәсіби қызметке орай ішкі және сыртқы мотивациялараның компоненттерін жан-жақты талдауға негіз бола алады.
Зерттеу барысында мотивацияның бес негізгі көзі қарастырылды: ішкі процесс мотивациясы, инструменталдық мотивация, сыртқы өзіндік тұжырым мотивациясы, ішкі өзіндік тұжырым мотивациясы және мақсатты орындау мотивациясы. Әрбір шкала бойынша алынған нәтижелер болашақ педагогтердің кәсіби даярлығындағы мотивациялық бағдарларын, құндылықтық ұстанымдарын және мамандықты таңдауға әсер ететін факторлардың басымдылығын айқындауға бағытталды.
ЭТ және БТ топ бойынша мотивация деңгейлері төмен, орташа және жоғары деңгейлерге жіктеліп, абсолюттік және пайыздық көрсеткіштер арқылы талданды. Алынған нәтижелер төмендегі кестеде жүйеленіп ұсынылды.

Кесте 19 - Д.Барбуто мен Р.Сколлдың болашақ педагогтердің мотивация көздерін анықтаудың бастапқы нәтижелері
	Ішкі процесс мотивациясының деңгейлері

	Деңгей
	Бақылау тобы (n=65)
	%
	Эксперименттік топ (n=66)
	%

	Төмен
	14
	21,5 %
	15
	22,7 %

	Орташа
	34
	52,3 %
	33
	50,0 %

	Жоғары
	17
	26,2 %
	18
	27,3 %

	Барлығы
	65
	100 %
	66
	100 %

	Инструменталдық мотивация деңгейлері

	Төмен
	9
	13,8 %
	8
	12,1 %

	Орташа
	29
	44,6 %
	27
	40,9 %

	Жоғары
	27
	41,6 %
	31
	47,0 %

	Барлығы
	65
	100 %
	66
	100 %

	Сыртқы өзіндік тұжырым мотивациясы

	Төмен
	16
	24,6 %
	14
	21,2 %

	Орташа
	31
	47,7 %
	34
	51,5 %

	Жоғары
	18
	27,7 %
	18
	27,3 %

	Барлығы
	65
	100 %
	66
	100 %

	Ішкі өзіндік тұжырым мотивациясы

	Төмен
	19
	29,2 %
	18
	27,3 %

	Орташа
	30
	46,2 %
	32
	48,5 %

	Жоғары
	16
	24,6 %
	16
	24,2 %

	Барлығы
	65
	100 %
	66
	100 %

	Мақсатты орындау мотивациясы

	Төмен
	18
	27,7 %
	16
	24,2 %

	Орташа
	28
	43,1 %
	30
	45,5 %

	Жоғары
	19
	29,2 %
	20
	30,3 %

	Барлығы
	65
	100 %
	66
	100 %



[bookmark: _Hlk221968612]Кестеде ұсынылған мәліметтерді талдау болашақ мектепке дейінгі ұйым педагогтерінің мотивациялық-құндылықтық компонентінің жалпы құрылымы екі топта да ұқсас сипатта қалыптасқанын көрсетті. Ішкі процесс мотивациясы бойынша бақылау тобында да, эксперименттік топта да респонденттердің басым бөлігі орташа деңгейде орналасқан (тиісінше 52,3 % және 50,0 %). Көрсеткіштер болашақ мектепке дейінгі ұйым педагогтерінің кәсіби іс-әрекетке қызығушылығы бар болғанымен, оның тұрақты әрі терең сипатта толық қалыптаспағанын аңғартады.
Инструменталдық мотивация нәтижелері екі топта да салыстырмалы түрде жоғары деңгейдің басым екенін көрсетті. Эксперименттік топтағы көрсеткіштің жоғары деңгейі 47,0 %-ды, ал бақылау тобында 41,6 %-ды құрады. Аталған деректер болашақ педагогтердің кәсіби қызметке бағдарлануында материалдық тұрақтылық, жұмысқа орналасу және әлеуметтік кепілдіктер сияқты сыртқы факторлардың маңызды орын алатынын көруге болады.
Сыртқы өзіндік тұжырым мотивациясы бойынша екі топта да орташа деңгей басым болды (бақылау тобында - 47,7 %, эксперименттік топта - 51,5 %). болашақ мектепке дейінгі ұйым педагогтерінің кәсіби жетістіктер арқылы әлеуметтік мойындалуға ұмтылатынын, алайда уәждердің әлі де тұрақты кәсіби құндылықтарға толық айналмағанын көрсетеді.
Ішкі өзіндік тұжырым мотивациясы нәтижелері де ұқсас сипатта болды: екі топта да орташа деңгей жетекші орынды иеленді (46,2 % және 48,5 %). Болашақ педагогтердің кәсіби сәйкестігі мен өзін-өзі дамытуға бағытталған ұстанымдарының қалыптасу сатысында екенін білдіреді.
Мақсатты орындау мотивациясы бойынша алынған деректер болашақ педагогтердің кәсіби қызметті әлеуметтік маңызы бар миссия ретінде қабылдауға бейімділігінің бар екенін көрсетті, алайда осы көрсеткіш те негізінен орташа деңгейде сақталған (43,1 % және 45,5 %). Жоғары деңгей көрсеткіштері екі топта да шамалас болды, болашақ педагогтердің кәсіби құндылықтарының біркелкі дамымағанын аңғартады.
Жалпы алғанда, анықтаушы эксперимент нәтижелері болашақ мектепке дейінгі ұйым педагогтерінің мотивациялық-құндылықтық компоненті барлық мотивация көздері бойынша негізінен орташа деңгейде қалыптасқанын көрсетті. Бақылау және эксперименттік топтар арасындағы айырмашылықтар пайыздық тұрғыда шамалас болып, бастапқы диагностикалық кезеңде топтардың мотивациялық даярлығының салыстырмалы түрде тең екендігін дәлелдеді. Бұндай жағдай қалыптастыру экспериментін жүргізу үшін әдіснамалық тұрғыда қолайлы бастапқы база қалыптасқанын көрсетеді.

Сурет 10 - Мотивациялық-құндылықтық компоненті бойынша анықтаушы эксперимент кезеңіндегі Д.Барбуто мен Р.Сколлдың болашақ педагогтердің мотивация көздерін анықтауға арналған сауалнамасының салыстырмалы көрсеткіштері

Орта арифметикалық көрсеткіштерді есептеу мақсатында мотивациялық-құндылықтық компоненттің әрбір көрсеткіші бойынша алынған деңгейлік деректер сандық мәндерге ауыстырылды. Мотивация деңгейлерін біріздендіру және салыстырмалы талдау жүргізу үшін төмен деңгейге 1 балл, орташа деңгейге 2 балл, жоғары деңгейге 3 балл шартты түрде сәйкес келтірілді. Осы негізде әрбір мотивация көзі бойынша бақылау және эксперименттік топтардың жиынтық нәтижелері өңделіп, орта арифметикалық мәндер есептелді. Орта арифметикалық көрсеткіштерді анықтау төмендегі формула бойынша жүзеге асырылды.

Кесте 20 - Анықтаушы эксперимент нәтижелері бойынша мотивациялық-құндылықтық компоненті бойынша Д.Барбуто мен Р.Сколлдың болашақ педагогтердің мотивация көздерін анықтаудың орта арифметикалық көрсеткіштері
	Диагностикалық топтар
	Ішкі процесс мотивациясы
	Инструменталдық мотивация
	Сыртқы өзіндік тұжырым
	Ішкі өзіндік тұжырым
	Мақсатты орындау мотивациясы

	Бақылау тобы
	2,05
	2,28
	2,03
	1,95
	2,01

	Эксперименттік топ
	2,04
	2,35
	2,06
	1,97
	2,06


Кестеде ұсынылған орта арифметикалық көрсеткіштерді талдау мотивациялық-құндылықтық компонент бойынша болашақ мектепке дейінгі ұйым педагогтерінің кәсіби мотивация көздерінің қалыптасу деңгейін сипаттайды. Анықтаушы эксперимент кезеңінде бақылау және эксперименттік топтарда барлық мотивация түрлері бойынша орташа мәндердің бір-біріне жақын болуы зерттеуге қатысушылардың бастапқы мотивациялық жағдайының шамалас екенін көрсетеді.
Ішкі процесс мотивациясы бойынша екі топта да орташа көрсеткіштердің 2,05 және 2,04 мәндерінде қалыптасуы болашақ педагогтердің кәсіби іс-әрекетке қызығушылығы бар екенін, алайда қызығушылықтың тұрақты ішкі уәж деңгейіне толық жетпегенін аңғартады, педагогикалық қызметке эмоционалдық жағымды қатынас болғанымен, оның саналы кәсіби бағдарға айналу үдерісі аяқталмағанын көрсетеді.
Инструменталдық мотивация көрсеткіштерінің салыстырмалы түрде жоғары болуы (2,28 және 2,35) болашақ мектепке дейінгі ұйым педагогтерінің мамандықты таңдауда сыртқы факторларға, атап айтқанда, материалдық тұрақтылыққа, жұмысқа орналасу мүмкіндігіне және әлеуметтік кепілдіктерге едәуір мән беретінін аңғаруға болады. Эксперименттік топта көрсеткіштің сәл жоғары болуы кәсіби қызметтің прагматикалық қырларының басым екенін көрсетеді.
Сыртқы өзіндік тұжырым мотивациясы бойынша алынған нәтижелер (2,03 және 2,06) болашақ педагогтердің әлеуметтік мойындау мен кәсіби беделге ұмтылысын көрсеткенімен, уәждердің де орташа деңгейде сақталғанын байқаймыз, көрсеткіштер кәсіби жетістік арқылы өзін көрсетуге бағытталған мотивацияның әлі де қалыптасу сатысында екенін көрсетеді.
Ішкі өзіндік тұжырым мотивациясы бойынша орташа мәндердің салыстырмалы түрде төмен болуы (1,95 және 1,97) болашақ педагогтердің кәсіби сәйкестігі мен өзін-өзі дамытуға бағытталған ішкі құндылықтарының жеткілікті деңгейде орнықпағанын көрсетеді. Педагогикалық қызметтің тұлғалық мәнін терең сезіну мен кәсіби өзіндік анықталу үдерісінің толық аяқталмағанын аңғартады.
Мақсатты орындау мотивациясы бойынша алынған көрсеткіштер (2,01 және 2,06) болашақ педагогтердің кәсіби қызметтің әлеуметтік маңызын түсінуге бейімділігі бар екенін көрсеткенімен, құндылықтардың тұрақты өмірлік миссия деңгейіне толық көтерілмегенін байқадық. Педагог мамандығын саналы таңдау үдерісінде әлі де мақсатты педагогикалық әсердің қажеттілігін көрсетеді.
Анықтаушы эксперимент нәтижелері мотивациялық-құндылықтық компоненттің барлық көрсеткіштері бойынша болашақ мектепке дейінгі ұйым педагогтерінде негізінен орташа деңгейде қалыптасқанын көрсетті. Бақылау және эксперименттік топтар арасындағы айырмашылықтардың мардымсыз болуы қалыптастыру экспериментін жүргізу үшін әдіснамалық тұрғыдан тең бастапқы жағдай қалыптасқанын және мотивациялық-құндылықтық компонентті мақсатты түрде дамыту қажеттілігін негіздейді.
Келесі кезекте зерттеудің когнитивті-интегративтік компоненті бойынша болашақ педагогтердің шығармашылық ойлау деңгейін анықтауға арналған Э.П.Торренс тесті жүргізілді.
Когнитивті-интегративтік компонент болашақ мектепке дейінгі ұйым педагогтерінің кәсіби даярлығының маңызды құрылымдық элементі ретінде олардың теориялық білімді практикалық жағдаяттармен ұштастыра алу қабілетін, шығармашылық ойлауын, педагогикалық шешім қабылдаудағы икемділігі мен интегративті ойлау мәдениетін сипаттайды. Аталған компоненттің қалыптасу деңгейін анықтау болашақ мектепке дейінгі ұйым педагогтерінің заттық дамытушы ортаны жобалау, оны педагогикалық қағидаттар мен балалардың жас ерекшеліктеріне сәйкес ұйымдастыру мүмкіндіктерін бағалауға негіз болады.
Осы мақсатта зерттеудің анықтаушы кезеңінде болашақ мектепке дейінгі ұйым педагогтерінің шығармашылық ойлау деңгейін кешенді түрде анықтауға мүмкіндік беретін Э.П. Торренстің шығармашылық ойлауды бағалау тесті қолданылды. Әдістеме идеялардың саны, икемділігі мен түпнұсқалылығы арқылы болашақ мектепке дейінгі ұйым педагогтерінің танымдық әрекетінің репродуктивтік немесе продуктивтік сипатын айқындауға бағытталған.
Анықтаушы экспериментке жалпы саны 131 білім алушы қатысып, олардың 65-і бақылау тобына, 66-сы эксперименттік топқа бөлінді. Диагностикалық нәтижелер когнитивті-интегративтік компоненттің негізгі көрсеткіштерімен сәйкестендіріліп, үш деңгей (төмен, орташа, жоғары) аясында жүйеленді. Зерттеу нәтижелері төмендегі 21-кестеде ұсынылған.

Кесте - 21 Болашақ педагогтердің шығармашылық ойлау деңгейін анықтауға арналған Э.П.Торренс тестінің анықтаушы кезеңдегі нәтижесі 
	Когнитивті-интегративтік компоненттің көрсеткіштері
	Әдістеме көрсеткіштері (Э.П. Торренс)
	Деңгейлер
	Бақылау тобы (n = 65)
	Пайызы (%)
	Эксперименттік топ (n = 66)
	Пайызы (%)

	
	
	
	Адам саны
	
	Адам саны
	

	Заттық дамытушы ортаның құрылымы, қағидаттары мен талаптары туралы білімінің болуы
	Белсенділік төмен, идея саны шектеулі, ойлау стереотипті
	Төмен
	20
	30,8 (%)
	20
	30,3 (%)

	Балалардың жас ерекшеліктері мен кеңістікті ұйымдастыру арасындағы байланысты түсінуі
	Идеялар жеткілікті, бірақ икемділік пен түпнұсқалық тұрақсыз
	Орташа
	31
	47,7 (%)
	30
	45,5 (%)

	Теориялық білімді заттық дамытушы ортаны жобалауда қолдана алуы
	Идеялар саны көп, ойлау икемді, түпнұсқалық байқалады
	Жоғары
	14
	21,5 (%)
	16
	24,2 (%)

	Жалпы қорытынды
	
	-
	65
	100
	66
	100



21-кестеде ұсынылған деректер Көрсеткіштер болашақ мектепке дейінгі ұйым педагогтерінің когнитивті-интегративтік компонент аясында шығармашылық ойлау деңгейінің анықтаушы кезеңдегі сандық және сапалық сипатын айқындайды. Алынған нәтижелер бақылау және эксперименттік топтарда шығармашылық ойлаудың қалыптасу деңгейі жағынан айтарлықтай ұқсас екенін аңғартып, олардың бастапқы даярлық деңгейлерінің шамалас екенін көрсетті.
Төмен деңгей бойынша талдау нәтижелері көрсеткендей, бақылау тобында бұндай деңгейге 20 білім алушы, 30,8%, ал эксперименттік топта 20 білім алушы, 30,3% тиесілі. Пайыздық көрсеткіштердің бір-біріне өте жақын болуы болашақ педагогтердің шамамен үштен бір бөлігінде заттық дамытушы ортаның құрылымы, қағидаттары мен талаптары туралы білімнің жеткіліксіз екенін аңғартады. Осы топтағы білім алушылардың жауаптарында идеялар санының шектеулілігі, ойлау әрекетінің репродуктивтік сипатта болуы және стандартты шешімдерге сүйену басым байқалды. Бұндай жағдай шығармашылық ойлаудың бастапқы деңгейде қалыптасқанын және теориялық білімнің жүйеленбегенін байқатады.
Орташа деңгей көрсеткіштері екі топта да ең жоғары үлесті құрайды. Атап айтқанда, бақылау тобында 31 білім алушы (47,7%), ал эксперименттік топта 30 білім алушы (45,5%) осы деңгейде орналасқан. Аталмыш деректер болашақ мектепке дейінгі ұйым педагогтерінің жартысына жуығы балалардың жас ерекшеліктері мен кеңістікті ұйымдастыру арасындағы байланысты жалпы түсінетінін, алайда түсініктің тұрақты, интегративтік еместігін көрсетеді. Орташа деңгейдегі білім алушылар идея ұсынуда белгілі бір белсенділік танытқанымен, олардың жауаптары көбіне мазмұндық жағынан ұқсас болып, икемділік пен түпнұсқалықтың жеткіліксіз дамығанын айғақтады. Пайыздық тұрғыдан алғанда, деңгейдің басым болуы болашақ мектепке дейінгі ұйым педагогтерінің шығармашылық ойлауы функционалдық сатыда тұрғанын меңзейді.
Жоғары деңгей көрсеткіштері салыстырмалы түрде төмен үлесті құрайды. Бақылау тобында жоғары деңгей 14 білім алушыны (21,5%), ал эксперименттік топта 16 білім алушыны (24,2%) қамтыды. Эксперименттік топта аталмыш көрсеткіштің бақылау тобына қарағанда 2,7%-ға жоғары болуы шығармашылық ойлаудың элементтері біршама айқын көрінетін білім алушылар санының сәл артық екенін көрсетеді. Аталған топтағы білім алушылар теориялық білімді заттық дамытушы ортаны жобалау барысында қолдануға, педагогикалық мақсат пен күтілетін нәтижелер арасындағы байланысты көрсетуге ұмтылған. Дегенмен, жоғары деңгейдің жалпы үлесінің төрттен бір бөліктен аспауы болашақ мектепке дейінгі ұйым педагогтерінің шығармашылық ойлауын жүйелі түрде дамыту қажеттігін тудыруда.
Пайыздық көрсеткіштерді талдау төмен және орташа деңгейлердің жиынтық үлесі бақылау тобында 78,5%, ал эксперименттік топта 75,8% екенін көрсетеді. Бұдан болашақ мектепке дейінгі ұйым педагогтерінің басым бөлігінде когнитивті-интегративтік компоненттің жеткілікті деңгейде қалыптаспағанын, әсіресе теориялық білімді шығармашылық тұрғыда интеграциялау дағдыларының әлсіз дамығанын анық байқаймыз. Екі топ арасындағы айырмашылықтардың мардымсыз болуы қалыптастырушы эксперимент жүргізу үшін әдіснамалық тұрғыдан қолайлы жағдай қалыптасқанын анық байқатады.
Когнитивті-интегративтік компонент болашақ мектепке дейінгі ұйым педагогтерінің кәсіби даярлығы құрылымында теориялық білімді шығармашылық тұрғыда қайта құрастыру, оны нақты педагогикалық жағдаяттарға бейімдеу және заттық дамытушы ортаны жобалау үдерісінде қолдану қабілетін сипаттайды. Когнитивті-интегративтік компоненттің қалыптасу деңгейін анықтау болашақ мектепке дейінгі ұйым педагогтерінің танымдық әрекетінің репродуктивтік немесе продуктивтік сипатын айқындауға мүмкіндік береді.
Анықтаушы эксперимент кезеңінде аталған компоненттің көрсеткіштерін визуалды түрде салыстыру және екі топтың бастапқы деңгейлерін нақтылау мақсатында графиктік диаграмма қолданылды. Графиктік бейнелеу тәсілі шығармашылық ойлау деңгейлерінің арақатынасын, олардың бір деңгейден екінші деңгейге ауысу динамикасын және бақылау мен эксперименттік топтар арасындағы ұқсастық пен айырмашылықтарды көрнекі түрде көрсетуге басымдық береді.
Төменде ұсынылған суретте болашақ мектепке дейінгі ұйым педагогтерінің шығармашылық ойлау деңгейлері бойынша алынған пайыздық көрсеткіштер бақылау және эксперименттік топтар аясында салыстырмалы түрде берілген.

Сурет 11 - Болашақ педагогтердің шығармашылық ойлау деңгейін анықтауға арналған Э.П.Торренс тестінің анықтаушы кезеңдегі салыстырмалы нәтижесі

Суретте ұсынылған графиктік диаграмма деректері болашақ мектепке дейінгі ұйым педагогтерінің когнитивті-интегративтік компонент аясындағы шығармашылық ойлауының анықтаушы кезеңдегі құрылымын айқын көрсетеді. Графикке сәйкес, екі топта да төмен деңгей көрсеткіштері шамалас мәнде орналасқан: бақылау тобында деңгей 30,8%, ал эксперименттік топта 30,3% құрайды. Анықталған көрсеткіштер болашақ мектепке дейінгі ұйым педагогтерінің шамамен үштен бір бөлігінде шығармашылық ойлаудың репродуктивтік сипатта қалыптасқанын, идея өндіруде стереотипті тәсілдердің басым екенін байқатады.
Орташа деңгей көрсеткіштері графикте ең жоғары нүкте ретінде көрініс тапқан. Бақылау тобында деңгей 47,7%, эксперименттік топта 45,5% мәнін көрсетеді. Нәтиже болашақ мектепке дейінгі ұйым педагогтерінің басым бөлігінде шығармашылық ойлаудың функционалдық деңгейде қалыптасқанын зерделейді. Аталған деңгейде білім алушылар идея ұсынуда белсенділік танытқанымен, олардың ойлау икемділігі мен түпнұсқалығы тұрақты емес. График сызықтарының орташа деңгейде жоғары көтерілуі когнитивті-интегративтік компоненттің әлі де даму сатысында тұрғанын көрсетеді.
Жоғары деңгей көрсеткіштері екі топта да салыстырмалы түрде төмен орналасқан. Бақылау тобында көрсеткіш 21,5%, ал эксперименттік топта 24,2% құрайды. Эксперименттік топтағы жоғары деңгейдің бақылау тобынан 2,7%-ға артық болуы шығармашылық ойлаудың жекелеген элементтері топта біршама айқынырақ көрінетінін білдіреді. Алайда график сызығының осы деңгейде төмен түсуі болашақ педагогтердің аз бөлігінде ғана теориялық білімді заттық дамытушы ортаны жобалау барысында шығармашылық тұрғыда қолдану қабілетінің қалыптасқанын көрсетеді.
Графиктік диаграммада екі сызықтың жалпы бағыты бір-біріне жақын орналасуы бақылау және эксперименттік топтардың бастапқы дайындық деңгейлерінің шамалас екенін айғақтайды. Қалыптастырушы эксперимент жүргізу үшін әдіснамалық тұрғыдан қолайлы алғышарттардың болуы бағамдалады. Төмен және орташа деңгейлердің жиынтық үлесінің жоғары болуы когнитивті-интегративтік компонентті мақсатты түрде дамыту қажеттігін тудырады.
Графиктік диаграммада бейнеленген деректер болашақ педагогтердің шығармашылық ойлауының жеткілікті деңгейде қалыптаспағанын, әсіресе теориялық білімді интеграциялау және оны педагогикалық жобалау үдерісінде қолдану дағдыларының әлсіз дамығанын көрсетеді. Алынған нәтижелер зерттеудің келесі кезеңінде когнитивті әдістерге негізделген қалыптастырушы экспериментті ұйымдастырудың ғылыми негізін құрайды.
Анықтаушы кезең нәтижелері болашақ мектепке дейінгі ұйым педагогтерінің шығармашылық ойлауын дамытуға бағытталған арнайы педагогикалық шарттар мен когнитивті әдістерді енгізудің қажеттігін ғылыми тұрғыдан негіздейді және зерттеудің келесі кезеңінің мазмұнын айқындауға мүмкіндік береді.
Зерттеудің практикалық-әрекеттік компоненті бойынша анықтаушы кезеңде жүргізілген С.Л.Новоселованың «Мектепке дейінгі ұйымдардағы заттық-дамытушы ортаны жобалау» әдістемесінің нәтижелерін талдауға көшейік. 

Кесте 22 - Болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерінің анықтаушы кезеңдегі деңгейлік көрсеткіштері (С.Л. Новоселованың «Мектепке дейінгі ұйымдардағы заттық-дамытушы ортаны жобалау» әдістемесі негізінде)
	Практикалық-әрекеттік компоненттің мазмұны
	Әдістемелік индикаторлар (С.Л.Новоселова)
	Деңгейлер
	Бақылау тобы 
(n = 65)
	Эксперименттік топ
 (n = 66)

	Заттық-дамытушы ортаны жобалаудың теориялық-әдіснамалық негіздерін меңгеруі
	Ортаны жобалау қағидаттарын, мақсаттарын және педагогикалық мәнін түсіну
	Төмен (5-11)
	19 (29,2%)
	18 (27,3%)

	
	
	Орташа 
(12-18)
	32 (49,2%)
	33 (50,0%)

	
	
	Жоғары 
(19-25)
	14 (21,6%)
	15 (22,7%)

	Бала дамуының бағыттарын кеңістіктік ұйымдастырумен байланыстыра алу қабілеті
	Танымдық, әлеуметтік-эмоционалдық, шығармашылық және қимыл-қозғалыс дамуды ескеру
	Төмен
	21 (32,3%)
	20 (30,3%)

	
	
	Орташа
	30 (46,2%)
	31 (47,0%)

	
	
	Жоғары
	14 (21,5%)
	15 (22,7%)

	Ортаның мазмұндық әртүрлілігі мен кеңістікте ұтымды ұйымдастырылуын қамтамасыз етуі
	Материалдарды таңдау, орналастыру және трансформациялау дағдылары
	Төмен
	18 (27,7%)
	17 (25,8%)

	
	
	Орташа
	34 (52,3%)
	34 (51,5%)

	
	
	Жоғары
	13 (20,0%)
	15 (22,7%)

	Әртүрлі педагогикалық жағдайда заттық-дамытушы ортаны икемді құра алу қабілеті
	Кеңістік, жас ерекшелігі және ресурстық шектеулерге бейімделу
	Төмен
	20 (30,8%)
	19 (28,8%)

	
	
	Орташа
	31 (47,7%)
	32 (48,5%)

	
	
	Жоғары
	14 (21,5%)
	15 (22,7%)

	Заттық-дамытушы ортаны аймақтарға бөліп, педагогикалық тұрғыда негіздей алуы
	Ойын, танымдық, шығармашылық аймақтардың өзара байланысын ұйымдастыру
	Төмен
	22 (33,8%)
	21 (31,8%)

	
	
	Орташа
	29 (44,6%)
	30 (45,5%)

	
	
	Жоғары
	14 (21,6%)
	15 (22,7%)

	Интегралды қорытынды көрсеткіш
	Практикалық-әрекеттік компоненттің жалпы қалыптасу деңгейі
	Төмен
	20 (30,8%)
	19 (28,8%)

	
	
	Орташа
	31 (47,7%)
	32 (48,5%)

	
	
	Жоғары
	14 (21,5%)
	15 (22,7%)

	Барлығы
	
	
	65 (100%)
	66 (100%)



22-кестеде ұсынылған нәтижелер болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерінің анықтаушы кезеңдегі қалыптасу деңгейін практикалық-әрекеттік компонент аясында жан-жақты сипаттайды. Алынған деректер бақылау және эксперименттік топтарда да көрсеткіштердің өзара ұқсас екенін, білім алушылардың бастапқы даярлық деңгейлері шамалас екенін айқын көрсетеді. Зерттеудің келесі кезеңінде қалыптастырушы экспериментті әдіснамалық тұрғыдан негіздеп жүргізуге қолайлы алғышарттар бар екені анықталды.
Алдымен заттық-дамытушы ортаны жобалаудың теориялық-әдіснамалық негіздерін меңгеру көрсеткішіне тоқталсақ, төмен деңгей бақылау тобында 19 білім алушыны (29,2%), ал эксперименттік топта 18 білім алушыны (27,3%) қамтыған. Болашақ мектепке дейінгі ұйым педагогтерінің шамамен үштен бір бөлігінде ортаны жобалаудың қағидаттары мен педагогикалық мәні туралы білімнің жүйеленбегенін көрсетеді. Аталған білім алушылар ортаны жобалауды көбіне формалды сипатта түсініп, оны педагогикалық процестің тұтас құрылымымен байланыстыруда қиындықтарға тап болған. Орташа деңгейдің бақылау тобында 49,2%, эксперименттік топта 50,0% болуы теориялық түсініктің бар екенін, алайда оның практикалық әрекетке тұрақты түрде көшпейтінін аңғартады. Жоғары деңгей көрсеткіштерінің екі топта да 21-23% шамасында шектелуі ортаны жобалау саласында кәсіби тұрғыда орныққан көзқарас әлі де аз екенін көрсетеді.
Бала дамуының бағыттарын кеңістіктік ұйымдастырумен байланыстыра алу қабілеті бойынша алынған нәтижелер де ұқсас үрдісті байқатады. Төмен деңгей бақылау тобында 32,3%, эксперименттік топта 30,3% құрап, білім алушылардың едәуір бөлігі танымдық, әлеуметтік-эмоционалдық, шығармашылық және қимыл-қозғалыс дамуын орта арқылы кешенді қолдау мүмкіндіктерін толық түсіне бермейтінін көрсетеді. Орташа деңгейдің екі топта да 46-47% аралығында болуы болашақ мектепке дейінгі ұйым педагогтерінің бала дамуы бағыттарын жекелей түсінгенімен, оларды өзара байланыста қарастыруда жүйелілік жетіспейтінін байқатады. Жоғары деңгей көрсеткіштерінің 21-23% көлемінде сақталуы қабілеттің әлі де шектеулі топқа тән екенін айқындайды.
Ортаның мазмұндық әртүрлілігі мен кеңістікте ұтымды ұйымдастырылуын қамтамасыз ету көрсеткіші бойынша орташа деңгейдің айқын басым болуы ерекше назар аудартады. Бақылау тобында деңгей 52,3%, эксперименттік топта 51,5% құрайды. Бұндай нәтиже болашақ педагогтердің материалдарды таңдау мен орналастыруда белгілі бір тәжірибелік түсінігі бар екенін, алайда ортаның өзгермелі, трансформацияланатын сипатын толық жүзеге асыруда сенімсіздік танытатынын көрсетеді. Төмен деңгей көрсеткіштерінің 25-28% шамасында болуы кеңістікті ұтымды ұйымдастыру дағдыларының барлық білім алушыларда бірдей қалыптаспағанын растайды.
Әртүрлі педагогикалық жағдайда заттық-дамытушы ортаны икемді құра алу қабілеті бойынша алынған деректер де осы үрдісті растайды. Төмен деңгей бақылау тобында 30,8%, эксперименттік топта 28,8% құрап, болашақ мектепке дейінгі ұйым педагогтерінің едәуір бөлігі кеңістік көлемі, жас ерекшелігі немесе ресурстық шектеулер жағдайында ортаны бейімдеуде қиындықтарға тап болатынын көрсетеді. Орташа деңгейдің 47-48% аралығында болуы икемділік элементтерінің бар екенін, алайда олардың тұрақты кәсіби дағдыға айналмағанын білдіреді.
Заттық-дамытушы ортаны аймақтарға бөліп, педагогикалық тұрғыда негіздей алу дағдысы бойынша төмен деңгей көрсеткіштерінің бақылау тобында 33,8%, эксперименттік топта 31,8% болуы болашақ мектепке дейінгі ұйым педагогтерінің ойын, танымдық және шығармашылық аймақтарды айқындауда жүйеліліктің жеткіліксіз екенін аңғартады. Орташа деңгейдің басымдығы (44-45%) аймақтарды ажырата алу бар болғанымен, олардың өзара байланысын педагогикалық тұрғыда терең негіздеу дағдыларының толық қалыптаспағанын көрсетеді.
Интегралды қорытынды көрсеткіштер практикалық-әрекеттік компоненттің жалпы жағдайын айқын сипаттайды. Төмен деңгейдің бақылау тобында 30,8%, эксперименттік топта 28,8% болуы болашақ мектепке дейінгі ұйым педагогтерінің шамамен үштен бірінде заттық-дамытушы ортаны жобалау мүмкіндіктерінің жеткіліксіз қалыптасқанын қуаттайды. Орташа деңгейдің екі топта да 47-48% көлемінде басым болуы компоненттің функционалдық сатыда тұрғанын көрсетсе, жоғары деңгейдің 21-23% шегінде қалуы практикалық әрекетке бағытталған кәсіби дағдыларды жүйелі түрде дамыту қажеттігін айқындайды.
Болашақ мектепке дейінгі ұйым педагогтерінің заттық-дамытушы ортаны жобалау мүмкіндіктері әлі де тұрақты кәсіби деңгейге жетпегенін, әсіресе практикалық-әрекеттік компоненттің орташа деңгейде шоғырланғанын көрсетеді. Бақылау және эксперименттік топтар арасындағы айырмашылықтардың мардымсыз болуы анықтаушы кезең үшін заңды құбылыс және қалыптастырушы экспериментті жүргізуге әдіснамалық тұрғыдан сенімді негіз қалыптастырады.

Сурет 12 - Зерттеудің практикалық-әрекеттік компоненті бойынша анықтаушы кезеңде жүргізілген С.Л.Новоселованың «Мектепке дейінгі ұйымдардағы заттық-дамытушы ортаны жобалау» әдістемесінің салыстырмалы нәтижелері

Суретте келтірілген нәтижелер практикалық-әрекеттік компонент аясында болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерінің анықтаушы кезеңдегі деңгейлік құрылымын жан-жақты сипаттайды. Визуалды деректер әрбір мазмұндық көрсеткіш бойынша бақылау және эксперименттік топтардағы төмен, орташа және жоғары деңгейлердің арақатынасын салыстырмалы түрде көрсетуге мүмкіндік береді.
Гистограмма деректеріне сәйкес, барлық мазмұндық көрсеткіштер бойынша орташа деңгейдің басымдығы айқын байқалады. Атап айтқанда, ортаны жобалаудың теориялық-әдіснамалық негіздерін меңгеру көрсеткіші бойынша орташа деңгей бақылау тобында 49,2%, эксперименттік топта 50,0% құрайды. Болашақ мектепке дейінгі ұйым педагогтерінің ортаны жобалау қағидаттары мен мақсаттары туралы жалпы түсінігі қалыптасқанымен, оны тұрақты практикалық әрекетке толық көшіруде қиындықтарға тап болатынын көрсетеді.
Бала дамуының бағыттарын кеңістіктік ұйымдастырумен байланыстыра алу қабілеті бойынша да ұқсас үрдіс байқалады: орташа деңгей бақылау тобында 46,2%, эксперименттік топта 47,0% деңгейінде шоғырланған. Болашақ педагогтердің бала дамуының жекелеген бағыттарын ескеруге қабілетті екенін, алайда оларды кешенді әрі өзара байланыста қарастыру дағдыларының жеткіліксіз дамығанын аңғартады.
Ортаның мазмұндық әртүрлілігі мен кеңістікте ұтымды ұйымдастырылуын қамтамасыз ету көрсеткіші бойынша орташа деңгейдің салыстырмалы түрде жоғары болуы (бақылау тобында 52,3%, эксперименттік топта 51,5%) білім алушылардың материалдарды таңдау мен орналастыруда белгілі бір тәжірибелік түсінігі бар екенін көрсетеді. Дегенмен, жоғары деңгей көрсеткіштерінің 20-23% шамасында шектелуі ортаның трансформацияланатын және икемді сипатын толық жүзеге асыру қабілетінің әлі де шектеулі екенін аңғаруға болады.
Әртүрлі педагогикалық жағдайда заттық-дамытушы ортаны икемді құра алу қабілеті бойынша төмен деңгей көрсеткіштерінің 28-31% аралығында болуы болашақ педагогтердің кеңістік көлемі, жас ерекшелігі және ресурстық шектеулер жағдайында ортаны бейімдеуде тұрақты қиындықтарға тап болатынын көрсетеді. Орташа деңгейдің басымдығы қабілеттің функционалдық сатыда қалыптасқанын айқындайды.
Заттық-дамытушы ортаны аймақтарға бөліп, педагогикалық тұрғыда негіздей алу дағдысы бойынша төмен деңгейдің салыстырмалы түрде жоғары болуы (бақылау тобында 33,8%, эксперименттік топта 31,8%) болашақ мектепке дейінгі ұйым педагогтерінің аймақтық ұйымдастырудың педагогикалық мәнін толық ашуда жүйеліліктің жеткіліксіз екенін көрсетеді. Көрсеткіштер ойын, танымдық және шығармашылық аймақтардың өзара байланысын саналы түрде ұйымдастыру қажеттігін айқындайды.
Гистограммада көрсетілген мәліметтер практикалық-әрекеттік компоненттің болашақ педагогтерде негізінен орташа деңгейде қалыптасқанын, ал жоғары деңгейдің үлесі барлық көрсеткіштер бойынша шектеулі екенін көреміз. Бақылау және эксперименттік топтар арасындағы айырмашылықтардың мардымсыз болуы олардың бастапқы дайындық деңгейлерінің шамалас екенін көрсетіп, қалыптастырушы эксперимент жүргізу үшін әдіснамалық тұрғыдан сенімді негіз қалыптастырады. Осы нәтижелер болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерін дамытуға бағытталған мақсатты педагогикалық әсердің қажеттігін ғылыми тұрғыдан негіздейді.
Анықтаушы эксперименттің келесі кезеңінде рефлексивтік-талдамалық компонент бойынша Г.Н.Пантелееваның «Кәсіби құзыреттілікті дамытуға арналған заттық-дамытушы орта» әдістемесі жүргізілді.

Кесте 23 - Г.Н.Пантелееваның «Кәсіби құзыреттілікті дамытуға арналған заттық-дамытушы орта» әдістемесінің анықтаушы кезеңдегі нәтижелері
	Кәсіби құзыреттілікті дамытуға арналған мотив мазмұны
	Барлығы n=131
	
	Бақылау тобы n=65
	
	Эксперименттік топ 
n=66
	

	
	абс.
	%
	абс.
	%
	абс.
	%

	I блок. Зияткерлік және шығармашылық қасиеттер

	Мамандыққа сай кәсіби құзыреттілік
	33
	25,2 %
	16
	25,0 %
	17
	25,5 %

	Кәсіби дағдылардың болуы
	26
	19,8 %
	13
	20,0 %
	13
	19,7 %

	Креативті ойлау қабілеті
	22
	16,8 %
	11
	16,9 %
	11
	16,7 %

	Талдау және сараптау икемділігі
	25
	19,1 %
	12
	18,5 %
	13
	19,7 %

	Іс-әрекетті жоспарлау және жобалау
	25
	19,1 %
	13
	20,0% 
	12
	18,2 %

	II блок. Эмоционалдық және ерік-жігер қасиеттері

	Инициативтілік және эмоциялық жігер
	24
	18,3 %
	12
	18,5 %
	12
	18,2 %

	Табандылық және кәсіби талапшылдық
	32
	24,4% 
	16
	24,6 %
	16
	24,2 %

	Мақсаттылық және ұйымдастырушылық
	23
	17,6 %
	11
	16,9 %
	12
	18,2 %

	Өзіндік шешім қабылдау
	28
	21,4 %
	14
	21,5 %
	14
	21,2 %

	Еңбекқорлық
	24
	18,3
	12
	18,5 %
	12
	18,2 %

	III блок. Заттық-дамытушы ортаны құруға бағытталған сапалар

	Эмоциялық тұрақтылық
	38
	29,0
	19
	29,2 %
	19
	28,8 %

	Ұйымдастырушылық қабілеттер
	32
	24,4
	16
	24,6 %
	16
	24,2 %

	Баланың жас ерекшелігін ескеру
	30
	22,9
	15
	23,1 %
	15
	22,7 %

	Кәсіби қызметке сүйіспеншілік
	31
	23,7
	15
	23,1 %
	16
	24,3 %



Анықтаушы эксперимент кезеңінде болашақ мектепке дейінгі ұйым педагогтерінің кәсіби құзыреттілігін дамытуға бағытталған мотив мазмұнын айқындау мақсатында Г.Н. Пантелеева әзірлеген «Кәсіби құзыреттілікті дамытуға арналған заттық-дамытушы орта» әдістемесі қолданылды. 
Зерттеу нәтижелері кәсіби құзыреттілікті дамытуға арналған мотивтердің барлық үш құрылымдық блок бойынша екі топта да салыстырмалы түрде тең қалыптасқанын көрсетеді. Бірінші блок - болашақ мектепке дейінгі ұйым педагогтерінің зияткерлік және шығармашылық қасиеттері - кәсіби қызметке саналы бағытталудың когнитивтік негізін сипаттайды. Блокта «мамандыққа сай кәсіби құзыреттілік» көрсеткіші жалпы таңдауда 25,2%-ды құрап, бақылау тобында 25,0%, эксперименттік топта 25,5% деңгейінде тіркелді. Аталған деректер болашақ мектепке дейінгі ұйым педагогтерінің кәсіби білім мен құзыреттерді меңгеруге деген ішкі сұранысының қалыптасқанын айғақтайды. Кәсіби дағдылардың болуы (19,8%) мен іс-әрекетті жоспарлау және жобалау икемділігі (19,1%) көрсеткіштерінің шамалас үлесте бөлінуі студенттердің оқу үдерісіндегі танымдық және рефлексивтік белсенділігінің бірқалыпты деңгейде екенін көреміз.
Екінші блок - эмоционалдық және ерік-жігер қасиеттері болашақ мектепке дейінгі ұйым педагогтерінің кәсіби тұрақтылығы мен жауапкершілік әлеуетін сипаттайды. Блокта «табандылық және кәсіби талапшылдық» көрсеткіші ең жоғары мәнге ие болып (24,4%), екі топта да дерлік бірдей деңгейде байқалды (БТ - 24,6%, ЭТ - 24,2%). Нәтижелер болашақ мектепке дейінгі ұйым педагогтерінің кәсіби міндеттерді орындаудағы ішкі тәртіп пен жауапкершілікке бағдарланғанын көрсетеді. Өзіндік шешім қабылдау (21,4%) және инициативтілік пен эмоциялық жігер (18,3%) көрсеткіштерінің тең үлесте таралуы анықтаушы кезеңде зерттелінушілердің ерік-жігерлік сапалары тұрақты, алайда әлі де мақсатты педагогикалық әсер ету арқылы дамытуды қажет ететінін айқындайды.
Үшінші блок - болашақ мектепке дейінгі ұйым педагогтерінің заттық-дамытушы ортаны құруға бағытталған сапалары - кәсіби қызметтің практикалық және гуманистік қырын сипаттайды. Берілген блокта эмоциялық тұрақтылық көрсеткіші жетекші орын алып, жалпы таңдауда 29,0%-ды құрады (БТ - 29,2%, ЭТ - 28,8%). Аталған нәтиже болашақ педагогтердің балалармен өзара әрекеттесуде психологиялық тұрақтылықты сақтауға дайын екендігін көрсетеді. Ұйымдастырушылық қабілеттер (24,4%) мен баланың жас ерекшелігін ескеру (22,9%) көрсеткіштерінің айқын көрініс табуы студенттердің заттық-дамытушы ортаны педагогикалық тұрғыдан саналы түрде ұйымдастыруға бастапқы дайындығы бар екенін аңғарылады. Кәсіби қызметке сүйіспеншілік көрсеткішінің (23,7%) жоғары болуы болашақ педагогтердің мамандыққа жағымды эмоционалдық қатынасының қалыптасқанын аңғартады.
Анықтаушы эксперимент кезеңінде алынған нәтижелер бақылау және эксперименттік топтар арасында елеулі айырмашылықтың жоқтығын көрсетіп, зерттеудің қалыптастырушы кезеңін жүргізуге қажетті бастапқы тең жағдайдың сақталғанын ғылыми тұрғыдан негіздейді. Көрсеткіштердің басым бөлігі орташа деңгей аясында шоғырлануы болашақ мектепке дейінгі ұйым педагогтерінің кәсіби құзыреттілігін, әсіресе рефлексивтік-талдамалық компонентті жүйелі, мақсатты педагогикалық әсер ету негізінде дамыту қажеттігін айқындайды.

Сурет 13 - Г.Н.Пантелееваның «Кәсіби құзыреттілікті дамытуға арналған заттық-дамытушы орта» әдістемесінің анықтаушы кезеңдегі нәтижелерінің салыстырмалы көрсеткіші

Диаграммада Г.Н.Пантелееванің «Кәсіби құзыреттілікті дамытуға арналған заттық-дамытушы орта» әдістемесі бойынша анықтаушы эксперимент кезеңінде алынған нәтижелердің графикалық көрінісі ұсынылған. Диаграммада болашақ мектепке дейінгі ұйым педагогтерінің кәсіби құзыреттілігін дамытуға арналған мотив мазмұны барлық көрсеткіштер бойынша жалпы іріктеме, бақылау тобы және эксперименттік топ тұрғысынан салыстырмалы түрде берілген.
Диаграммалық деректерді талдау нәтижелері анықтаушы кезеңде бақылау және эксперименттік топтар арасында елеулі айырмашылықтың жоқтығын көрсетеді. Зияткерлік және шығармашылық қасиеттер блогы бойынша мамандыққа сай кәсіби құзыреттілік, кәсіби дағдылардың болуы, креативті ойлау қабілеті, талдау және сараптау, сондай-ақ іс-әрекетті жоспарлау және жобалау көрсеткіштері екі топта да шамалас деңгейде көрініс тапқан. Болашақ мектепке дейінгі ұйым педагогтерінің кәсіби даярлықтың когнитивтік негіздері бойынша бастапқы мүмкіндіктерінің тең екенін құптайды.
Эмоционалдық және ерік-жігер қасиеттері блогында табандылық пен кәсіби талапшылдық, өзіндік шешім қабылдау қабілеті және еңбекқорлық көрсеткіштері салыстырмалы түрде жоғары мәндермен ерекшеленеді. Аталған көрсеткіштердің бақылау және эксперименттік топтарда бірдей деңгейде байқалуы студенттердің кәсіби міндеттерді орындауға деген жауапкершілік пен ішкі дайындықтың бастапқы қалыптасқанын көрсетеді. Инициативтілік пен мақсаттылық көрсеткіштерінің орташа деңгейде болуы сапаларды мақсатты педагогикалық әсер негізінде дамыту қажеттігін айқындайды.
Заттық-дамытушы ортаны құруға бағытталған сапалар блогында эмоциялық тұрақтылық, ұйымдастырушылық қабілеттер, баланың жас ерекшелігін ескеру және кәсіби қызметке сүйіспеншілік көрсеткіштері жетекші орын алады. Болашақ мектепке дейінгі ұйым педагогтерінің балалармен өзара әрекеттесуге психологиялық тұрғыдан дайын екендігін және кәсіби қызметтің гуманистік мәнін саналы түрде қабылдай бастағанын көруге болады.
Диаграммада ұсынылған нәтижелер анықтаушы эксперимент кезеңінде бақылау және эксперименттік топтардың бастапқы деңгейінің теңдігін растайды және болашақ мектепке дейінгі ұйым педагогтерінің кәсіби құзыреттілігін дамытуға бағытталған мотив мазмұнының жүйелі қалыптастырушы жұмыстар арқылы жетілдірілу қажеттігін ғылыми тұрғыдан негіздеп, зерттеудің келесі - қалыптастыру кезеңін ұйымдастырудың мақсаттылығы мен өзектілігін айқындайды.
Анықтаушы эксперимент кезеңінде алынған нәтижелер болашақ мектепке дейінгі ұйым педагогтерінің кәсіби құзыреттілігін дамытуға арналған мотив мазмұнының бастапқы деңгейін және заттық-дамытушы ортаны құруға даярлығының құрылымдық ерекшеліктерін айқындауға мүмкіндік берді. 
Аталған жағдай болашақ мектепке дейінгі ұйым педагогтерінің заттық-дамытушы ортаны жобалау мен ұйымдастыруға қатысты даярлығы өздігінен жеткілікті деңгейде қалыптаспайтынын, үдерістің мақсатты, жүйелі және ғылыми негізделген педагогикалық әсерді талап ететінін көздейді. 
Осыған байланысты келесі параграфта болашақ мектепке дейінгі ұйым педагогтерін заттық-дамытушы ортаны құруға даярлаудың механизмі, оның құрылымдық құрамдас бөліктері, іске асу кезеңдері мен педагогикалық шарттары кешенді түрде қарастырылады.

3.2 Болашақ мектепке дейінгі ұйым педагогтерін заттық дамытушы ортаны құруға даярлаудың механизмі

Болашақ мектепке дейінгі ұйым педагогтерін заттық дамытушы ортаны құруға даярлау - кәсіби білім беру жүйесінің маңызды бағыты. Аталмыш даярлау үдерісі студенттердің теориялық білімін, тәжірибелік дағдыларын және құндылықтық бағдарын біртұтас кәсіби қалыптасу жүйесіне біріктіріп, балалардың жан-жақты дамуына қолайлы орта ұйымдастыруға бағытталады.
Заттық дамытушы ортаның ерекшелігі - оның баланың сенсорлық, танымдық, әлеуметтік және шығармашылық дамуына тікелей әсер етуінде. Сондықтан болашақ педагогтерді даярлау барысында осы ортаға қойылатын заманауи талаптар, ұлттық-мәдени құндылықтарды сақтау, балалардың жас ерекшеліктерін ескеру және инновациялық тәсілдерді қолдану басты назарда болады.
Даярлау үдерісінің негізінде бірнеше маңызды педагогикалық міндеттер шешіледі: студенттер дамытушы ортаның ғылыми-педагогикалық негіздерін меңгереді, оны жобалау мен ұйымдастырудың әдіс-тәсілдерін тәжірибеде қолдануға дағдыланады, кәсіби рефлексия арқылы өз жұмысын жетілдіруге үйренеді. Болашақ мамандар шығармашылық көзқарасты қалыптастырып, дәстүрлі шешімдерден тыс ойлауға, жаңа педагогикалық идеяларды жүзеге асыруға дайындалады.
Кәсіби даярлау барысында студенттер тек теориялық біліммен шектелмей, нақты орта элементтерін жобалау, материалдарды балалардың жас ерекшеліктеріне бейімдеу, қауіпсіздік пен эстетикалық үйлесімділікті қамтамасыз ету сияқты тәжірибелік жұмыстарды орындайды. Оқу-тәжірибелік процесте әрбір шешім балалардың дамуына әсерін талдау арқылы бағаланып, үздіксіз жетілдіріліп отырады.
Осы үдерістің түпкі нәтижесі болашақ мектепке дейінгі ұйым педагогтерінің кәсіби құзыреттілігін арттыру, баланың жеке қажеттіліктеріне сай, функционалды әрі шығармашылық тұрғыдан байытылған заттық дамытушы ортаны ұйымдастыра алатын маман қалыптастыру. Бұндай маман баланың даму мүмкіндіктерін барынша ашып, мектепке дейінгі ұйымдардың білім беру сапасын арттыруға үлес қосады.
Қазіргі кезеңде мектепке дейінгі білім беру жүйесінің сапасын арттыру мәселесі педагог кадрларды даярлаудың мазмұны мен технологияларын қайта қарастыруды талап етеді. Әсіресе баланың жан-жақты дамуын қамтамасыз ететін заттық дамытушы ортаны жобалау және оны педагогикалық үдерісте тиімді қолдана алатын мамандарды даярлау кәсіби дайындықтың стратегиялық бағытына айналып отыр. Осы тұрғыда болашақ мектепке дейінгі ұйым педагогтерін заттық дамытушы ортаны құруға даярлау үдерісі кездейсоқ немесе фрагментарлық әрекеттер жиынтығы ретінде емес, ішкі логикасы, кезеңдері мен өзара байланысқан компоненттері бар педагогикалық механизм ретінде қарастырылуы қажет.
Педагогика ғылымында «механизм» ұғымы мақсатты түрде ұйымдастырылған, басқарылатын және болжауға болатын білім беру үдерісін сипаттауда қолданылады. Осыған сәйкес, болашақ мектепке дейінгі ұйым педагогтерін заттық дамытушы ортаны құруға даярлаудың механизмі олардың кәсіби білімін, практикалық дағдыларын, құндылықтық бағдарын және рефлексивтік тәжірибесін біртұтас жүйеге біріктіре отырып, дамытушы ортаны жобалау мен ұйымдастыруға бағытталған педагогикалық мүмкіндіктердің құрылымдық-логикалық жиынтығы.
Заттық дамытушы ортаны құруға даярлау механизмі ең алдымен мектепке дейінгі білім берудің қазіргі талаптарымен айқындалады. Баланың сенсорлық, танымдық, әлеуметтік-эмоционалдық және шығармашылық дамуында орта баланың белсенді іс-әрекетіне жағдай жасайтын, қауіпсіз, эргономикалық және вариативті кеңістік ретінде қарастырылады. Болашақ педагог тек дайын ортаны пайдаланушы ғана емес, оны жобалаушы, түрлендіруші және педагогикалық тұрғыда негіздеуші субъект болуы тиіс, педагогтерді даярлау үдерісінде жобалау әрекетіне, аналитикалық ойлауға және кәсіби рефлексияға ерекше мән беруді қажет етеді.
Зерттеу логикасына сәйкес, болашақ мектепке дейінгі ұйым педагогтерінің заттық дамытушы ортаны құруға даярлау механизмі бірнеше әдіснамалық тұғырларға сүйенеді. Атап айтқанда, жүйелілік тұғыр даярлау үдерісін өзара байланысты компоненттерден тұратын тұтас құрылым ретінде қарастыруға мүмкіндік береді; іс-әрекеттік тұғыр студенттердің білімді дайын күйінде қабылдауын емес, оны нақты педагогикалық жағдайларда қолдану арқылы меңгеруін қамтамасыз етеді; тұлғалық-бағдарлы тұғыр болашақ педагогтің жеке мүмкіндіктері мен кәсіби қызығушылықтарын ескеруге бағытталады; құзыреттілік тұғыр кәсіби дайындықтың нәтижесін білім көлемімен емес, әрекет етуге дайындық деңгейімен бағалауға мүмкіндік береді.
Осы әдіснамалық негіздер болашақ мектепке дейінгі ұйым педагогтерін даярлау механизмінің мазмұнын айқындайды. Айқындалған мазмұн тек теориялық біліммен шектелмей, заттық дамытушы ортаны жобалау, модельдеу, бағалау және жетілдіру бойынша тәжірибелік әрекеттерді қамтиды. Болашақ мектепке дейінгі ұйым педагогтері оқу барысында заттық дамытушы ортаны баланың жас ерекшеліктері, даму міндеттері және білім беру бағдарламасының мазмұнымен байланыста қарастыруға үйренеді. Тәсіл олардың кәсіби ойлауын қалыптастырып, дамытушы ортаны педагогикалық үдерістің пассивті фоны емес, белсенді дамытушы факторы ретінде қабылдауына тетік болады.
Заттық дамытушы ортаны құруға даярлау механизмінің маңызды ерекшелігі оның нормативтік-құқықтық негіздермен тығыз байланысы. Қазақстан Республикасында мектепке дейінгі тәрбие мен оқытудың мемлекеттік жалпыға міндетті стандарттары, үлгілік оқу бағдарламалары және жоғары білім беру стандарттары болашақ педагогтің кәсіби даярлығына қойылатын талаптарды нақты айқындайды. Аталған құжаттарда педагогтің дамытушы ортаны жобалау, оны білім беру міндеттерімен ұштастыру және балалардың қауіпсіздігін қамтамасыз ету бойынша құзыреттері кәсіби дайындықтың міндетті құрамдас бөлігі ретінде көрсетілген. Сондықтан даярлау механизмі аталған нормативтік талаптарды іске асырудың педагогикалық құралы ретінде қызмет атқарады.
Болашақ мектепке дейінгі ұйым педагогтерді заттық дамытушы ортаны құруға даярлау механизмі инновациялық болуы тиіс. Қазіргі мектепке дейінгі ұйымдарда цифрлық технологияларды, интерактивті құралдарды және халықаралық бағалау жүйелерін қолдану үрдісі кең таралуда. Осы жағдай болашақ мектепке дейінгі ұйым педагогтерінің кәсіби даярлығында дәстүрлі тәсілдермен қатар, заманауи педагогикалық технологияларды меңгеруді талап етеді. Осы тұрғыда даярлау механизмі студенттердің жобалау әрекетін ақпараттық-коммуникациялық технологиялармен ұштастыра отырып, дамытушы ортаның жаңа үлгілерін жасауына мүмкіндік береді.
Болашақ мектепке дейінгі ұйым педагогтерін заттық дамытушы ортаны құруға даярлаудың ғылыми-әдіснамалық негіздері үдерісті мақсатты, жүйелі және кезең-кезеңімен ұйымдастырылатын педагогикалық механизм ретінде қарастыруға мүмкіндік береді. Аталған механизмнің мазмұны студенттердің кәсіби қалыптасуын қамтамасыз етіп қана қоймай, олардың дамытушы ортаны педагогикалық тұрғыда саналы түрде жобалауына, бағалауына және жетілдіруіне бағытталған кәсіби құзыреттіліктерін қалыптастыруға жағдай жасайды.
Болашақ мектепке дейінгі ұйым педагогтерін заттық дамытушы ортаны құруға даярлау үдерісі бір мезетте жүзеге асатын әрекет емес, ол кәсіби қалыптасудың ішкі логикасына сәйкес кезең-кезеңімен ұйымдастырылатын күрделі педагогикалық үдеріс. Осыған байланысты даярлау механизмінің кезеңдік сипатын айқындау болашақ педагогтердің кәсіби даярлығын жүйелі түрде қалыптастыруға және әр кезеңде күтілетін нәтижелерге қол жеткізуге мүмкіндік береді. Зерттеу барысында заттық дамытушы ортаны жобалау арқылы даярлаудың кезеңдік механизмі диагностикалық-бағдарлау, жобалау-үлгілеу, практикалық-конструктивтік және рефлексивтік-жетілдіру кезеңдерінен тұратыны анықталды.
Диагностикалық-бағдарлау кезеңі даярлау механизмінің бастапқы және іргелі кезеңі. Аталған кезеңнің негізгі мақсаты болашақ мектепке дейінгі ұйым педагогтерінің дамытушы ортаның педагогикалық мәнін түсінуін қамтамасыз ету және оларды саналы түрде жобалау іс-әрекетіне бағыттау. Кезеңнен өту барысында болашақ мектепке дейінгі ұйым педагогтерінің заттық дамытушы ортаны құруға қатысты бастапқы білім деңгейі, кәсіби уәжі, құндылықтық бағдарлары мен жобалау әрекетіне дайындық дәрежесі айқындалады. Диагностикалық-бағдарлау кезеңінде сауалнамалар, әңгімелесу, бақылау және талдау әдістері арқылы болашақ педагогтердің ортаны ұйымдастыруға қатысты көзқарастары мен кәсіби түсініктері зерттеледі. Кезең нәтижесінде болашақ мектепке дейінгі ұйым педагогтерінің даярлық деңгейіне сәйкес алдағы жұмыстардың мазмұны нақтыланып, жеке және топтық жұмыс бағыттары айқындалады.
Жобалау-үлгілеу кезеңі болашақ мектепке дейінгі ұйым педагогтерінің теориялық білімін нақты жобалық шешімдерге айналдыруға бағытталған. Кезеңде студенттер заттық дамытушы ортаның құрылымын, функционалдық аймақтарын, материалдық компоненттерін және олардың өзара байланысын жобалау арқылы модельдейді. 
Жобалау-үлгілеу кезеңінің ерекшелігі болашақ мектепке дейінгі ұйым педагогтерінің дамытушы ортаны баланың жас және жеке ерекшеліктерімен, білім беру мазмұнымен және педагогикалық міндеттермен байланыста қарастыруы. Болашақ мектепке дейінгі ұйым педагогтерінің осы кезеңде ортаны ұйымдастырудың әртүрлі нұсқаларын салыстырып, олардың артықшылықтары мен шектеулерін талдайды. Жобалау әрекеті барысында болашақ педагогтердің шығармашылық ойлауы, аналитикалық қабілеті және кәсіби шешім қабылдау дағдылары дамиды.
Практикалық-конструктивтік кезең болашақ мектепке дейінгі ұйым педагогтерінің жобаланған дамытушы ортаны нақты педагогикалық жағдайда іске асыруына бағытталған. Кезеңде болашақ мектепке дейінгі ұйым педагогтер өз жобаларын мектепке дейінгі ұйым жағдайына бейімдеп, ортаны нақты материалдар мен құралдар арқылы ұйымдастырады. 
Практикалық-конструктивтік кезең барысында болашақ мектепке дейінгі ұйым педагогтер ортаның қауіпсіздігі, эргономикасы, вариативтілігі және полифункционалдылығы сияқты маңызды талаптарды тәжірибе жүзінде ескереді. Осы кезеңде студенттер дамытушы ортаның балалардың іс-әрекетіне, өзара қарым-қатынасына және даму динамикасына әсерін бақылап, практикалық қорытындылар жасайды. Аталған кезең болашақ мектепке дейінгі ұйым педагогтерінің кәсіби сенімділігін арттырып, теория мен практиканың өзара байланысын терең түсінуіне мүмкіндік береді.
Рефлексивтік-жетілдіру кезеңі даярлау механизмінің қорытынды және жинақтаушы кезеңі. Болашақ мектепке дейінгі ұйым педагогтер жүзеге асырылған жобаларды талдап, олардың педагогикалық тиімділігін бағалайды және жетілдіру жолдарын айқындайды. Рефлексия барысында болашақ мектепке дейінгі ұйым педагогтер заттық дамытушы ортаның баланың даму міндеттеріне сәйкестігін, ұйымдастырудағы табысты шешімдер мен қиындықтарды анықтайды. 
Рефлексивтік-жетілдіру кезеңінің маңыздылығы  болашақ мектепке дейінгі ұйым педагогтерінің кәсіби тәжірибені саналы түрде ұғынуына және оны келешек педагогикалық қызметінде қолдануға даяр болуына әсер етуінде, олар өзін-өзі бағалау, кәсіби рефлексия және үздіксіз өзін-өзі дамыту дағдыларын қалыптастырады.
Аталған кезеңдердің бірізділігі болашақ мектепке дейінгі ұйым педагогтерін заттық дамытушы ортаны құруға даярлаудың тұтастығын қамтамасыз етеді. Әр кезең алдыңғы кезеңде қалыптасқан нәтижелерге сүйеніп, келесі кезеңнің мазмұнын айқындайды. Кезеңдік механизм болашақ педагогтердің кәсіби даярлығын біртіндеп тереңдетіп, дамытушы ортаны жобалау әрекетін саналы әрі жүйелі түрде меңгеруіне жағдай жасайды.
Болашақ мектепке дейінгі ұйым педагогтерін заттық дамытушы ортаны жобалау арқылы даярлаудың кезеңдік механизмі студенттердің кәсіби қалыптасуын қамтамасыз ететін маңызды педагогикалық құрал. Болашақ мектепке дейінгі ұйым педагогтерінің теориялық білімін тәжірибемен ұштастырып, оларды дамытушы ортаны педагогикалық тұрғыда негізделген, қауіпсіз және тиімді түрде ұйымдастыра алатын кәсіби маман ретінде даярлауға мүмкіндік береді.
Болашақ мектепке дейінгі ұйым педагогтерін заттық дамытушы ортаны құруға даярлау механизмінің тиімді іске асуы арнайы ұйымдастырылған педагогикалық шарттар жүйесіне тәуелді. Педагогикалық шарттар даярлау үдерісінің мазмұнын, ұйымдастырылу формаларын және нәтижелілігін қамтамасыз ететін маңызды факторлар ретінде қарастырылады. Зерттеу барысында аталған механизмді іске асырудың педагогикалық шарттары нормативтік-құқықтық, ұйымдастырушылық, мазмұндық, материалдық-техникалық және цифрлық-инновациялық бағыттарда кешенді түрде айқындалды.
Нормативтік-құқықтық шарт болашақ мектепке дейінгі ұйым педагогтерді заттық дамытушы ортаны құруға даярлау механизмінің институционалдық негізін құрайды. Аталған шарт Қазақстан Республикасының мектепке дейінгі тәрбие мен оқыту саласындағы мемлекеттік жалпыға міндетті стандарттарымен, үлгілік оқу бағдарламаларымен және жоғары білім беру жүйесіне қойылатын кәсіби талаптармен анықталады. Аталған құжаттарда педагогтің дамытушы ортаны жобалау, оны білім беру міндеттерімен үйлестіру және балалардың қауіпсіздігін қамтамасыз ету бойынша кәсіби құзыреттері нақты көрсетілген. Осыған сәйкес даярлау механизмі болашақ мектепке дейінгі ұйым педагогтерінің кәсіби даярлығын нормативтік талаптарға сәйкестендіруді және олардың кәсіби қызметке дайындық деңгейін арттыруды көздейді.
Ұйымдастырушылық шарт даярлау механизмін іске асырудың құрылымдық негізін қамтамасыз етеді. Ұйымдастырушылық  шарт жоғары оқу орнындағы оқу үдерісінің логикалық жүйелілігін, пәндер арасындағы сабақтастықты және теория мен практиканың өзара байланысын қамтиды. Болашақ мектепке дейінгі ұйым педагогтерді заттық дамытушы ортаны құруға даярлау оқу пәндері, практикалық сабақтар, педагогикалық практика және жобалау жұмыстары арқылы кешенді түрде жүзеге асырылады. Ұйымдастырушылық шарттың тиімділігі студенттердің оқу үдерісіне белсенді қатысуын қамтамасыз ететін интерактивті әдістер мен жобалық оқыту технологияларын қолдану арқылы артады.
Мазмұндық шарт болашақ мектепке дейінгі ұйым педагогтерінің заттық дамытушы ортаны құруға даярлығын қалыптастыратын білім, білік және дағдылар жүйесінің толықтығымен маңызды, даярлау мазмұны баланың даму заңдылықтарын, дамытушы ортаның құрылымын, оның педагогикалық функцияларын және жобалау қағидаларын қамтиды. Мазмұндық шарттың ерекшелігі  теориялық білімнің практикалық әрекетпен ұштасуында. Студенттер заттық дамытушы ортаны ұйымдастырудың үлгілерін талдау, жобалау тапсырмаларын орындау және нақты педагогикалық жағдайларды модельдеу арқылы кәсіби даярлықтың мазмұнын терең меңгереді.
Материалдық-техникалық шарт даярлау механизмінің практикалық іске асуын қамтамасыз ететін маңызды фактор. Осы шарт мектепке дейінгі ұйымдардың заттық дамытушы ортасын модельдеуге мүмкіндік беретін оқу-әдістемелік құралдардың, көрнекі материалдардың, ойын жабдықтарының және кеңістіктік ресурстардың жеткіліктілігін қамтиды. Болашақ педагогтердің ортаны жобалау дағдыларын қалыптастыру үшін оқу аудиториялары, зертханалар және практикалық алаңдар дамытушы орта талаптарына сәйкес жабдықталуы қажет. Материалдық-техникалық шарттың қамтамасыз етілуі студенттердің жобалау әрекетінің сапасын арттырып, олардың кәсіби сенімділігін қалыптастырады.
Цифрлық-инновациялық шарт болашақ педагогтерді даярлау механизмінің заманауи сипатын айқындайды. Қазіргі білім беру кеңістігінде цифрлық технологиялар заттық дамытушы ортаны жобалау мен бағалаудың тиімді құралына айналуда. Нақтыланған шарт аясында болашақ мектепке дейінгі ұйым педагогтер цифрлық модельдеу құралдарын, интерактивті платформаларды және онлайн-ресурстарды қолдану арқылы дамытушы ортаның виртуалды үлгілерін жасайды. Цифрлық-инновациялық шарт студенттердің кәсіби даярлығын кеңейтіп, оларды заманауи мектепке дейінгі білім беру ортасының талаптарына бейімдейді.
Аталған педагогикалық шарттар бір-бірімен өзара байланыста іске асырылады және болашақ мектепке дейінгі ұйым педагогтерін заттық дамытушы ортаны құруға даярлау механизмінің тұтастығын қамтамасыз етеді. Аталмыш шарттардың кешенді түрде жүзеге асуы даярлау үдерісінің нәтижелілігін арттырып, болашақ педагогтердің кәсіби құзыреттілігін жүйелі қалыптастыруға мүмкіндік береді.
Болашақ мектепке дейінгі ұйым педагогтерін заттық дамытушы ортаны құруға даярлау механизмін іске асырудың педагогикалық шарттары даярлау үдерісінің сапасын айқындайтын маңызды факторлар. Аталған шарттар студенттердің теориялық білімін тәжірибемен ұштастырып, оларды дамытушы ортаны ғылыми негізде жобалай алатын кәсіби маман ретінде қалыптастыруға жағдай жасайды.
Жоғары және жоғары оқу орнынан кейінгі білім беру үдерісі Жоғары және жоғары оқу орнынан кейінгі білім берудің мемлекеттік жалпыға міндетті стандарттарына сәйкес жүзеге асырылады. Аталған талаптар Қазақстан Республикасы Ғылым және жоғары білім министрінің 2022 жылғы 20 шілдедегі №2 бұйрығымен бекітілген нормативтік-құқықтық құжаттарда айқындалған. Осы негізде 6В01201 - «Мектепке дейінгі оқыту және тәрбиелеу» білім беру бағдарламасы бойынша оқу үдерісі мемлекеттік стандарттарға және білім беру бағдарламасының мазмұнына сай ұйымдастырылады.
Мектепке дейінгі тәрбие мен оқытудың мазмұны Қазақстан Республикасы Оқу-ағарту министрінің 2022 жылғы 3 тамыздағы №348 бұйрығымен бекітілген «Мектепке дейінгі тәрбие мен оқытудың мемлекеттік жалпыға міндетті стандартына» енгізілген өзгерістер мен толықтыруларды, сондай-ақ мектепке дейінгі тәрбие мен оқытудың үлгілік оқу бағдарламасының талаптарын ескере отырып іске асырылады.
Аталған нормативтік құжаттарда жоғары оқу орнын тәмамдайтын болашақ мектепке дейінгі ұйым педагогінің кәсіби даярлығына қойылатын талаптар нақты айқындалған. Болашақ педагог тәрбиеленушілердің жас ерекшеліктерін ескере отырып, олардың біліктері мен дағдыларын қалыптастырумен қатар, дамытушы ортаны жобалау мен ұйымдастыру үдерісінде зерттеушілік бағыттағы кәсіби дағдыларды меңгеруі қажет екендігі атап көрсетіледі.
Осы нормативтік-құқықтық негіздерді басшылыққа ала отырып, Абай атындағы Қазақ ұлттық педагогикалық университетінің Педагогика және психология факультеті, Мектепке дейінгі білім беру және әлеуметтік педагогика кафедрасында 6В01201 - «Мектепке дейінгі оқыту және тәрбиелеу» білім беру бағдарламасының 2-курс (3 семестр) білім алушыларына арналған «Мектепке дейінгі ұйымның дамытушы ортасын жобалау» атты элективті курс бағдарламасы әзірленді. Аталған курс болашақ мектепке дейінгі ұйым педагогтерінің дамытушы ортаны жобалау, ұйымдастыру және оны педагогикалық үдерісте тиімді қолдануға даярлауға арнайы әзірленді.
Зерттеу аясында әзірленген «Мектепке дейінгі ұйымның дамытушы ортасын жобалау» элективті курсы болашақ мектепке дейінгі ұйым педагогтерін заттық-кеңістіктік дамытушы ортаны ғылыми негізде жобалауға даярлаудың мазмұндық тетігі ретінде қарастырылды. Элективті курс мазмұны теориялық, нормативтік, психологиялық-педагогикалық және технологиялық аспектілерді жүйелі қамту арқылы кәсіби даярлықтың когнитивтік, практикалық және рефлексивтік компоненттерін кешенді дамытуға бағытталды.
 «Мектепке дейінгі ұйымның дамытушы ортасын жобалау» элективті курсы 5 академиялық кредит (5 ECTS) көлемінде жоспарланып, жалпы 150 академиялық сағатты қамтиды. Оның ішінде 30 сағат дәріс, 30 сағат практикалық сабақ, 15 сағат БОӨЖ және 75 сағат білім алушылардың өзіндік жұмысына бөлінген.
Курс болашақ мектепке дейінгі ұйым педагогтерінің заттық-дамытушы ортаны ғылыми негізде жобалау, ұйымдастыру және бағалау құзыреттілігін қалыптастыруға бағытталған. Оқу мазмұны теориялық, нормативтік, психологиялық-педагогикалық және технологиялық аспектілерді қамтып, білім алушылардың жобалау, талдау, сараптау және кәсіби рефлексия дағдыларын кешенді дамытуға мүмкіндік береді. Элективті курс нәтижесінде болашақ мектепке дейінгі ұйым педагогтері заттық-дамытушы ортаны талаптарға сәйкес сауатты, қауіпсіз, функционалды және баланың тұлғалық дамуына бағытталған түрде құруға дайындық деңгейіне жетеді.
Курстың құрылымы 15 апталық логикаға негізделіп, мазмұндық тұрғыдан төрт ірі модульге біріктірілді:
1. Теориялық-ұғымдық және нормативтік негіздер (1-2 апталар): «заттық-кеңістіктік дамытушы орта» ұғымының мәні, мақсат-міндеттері және нормативтік-құқықтық реттелуі талданды.  Осы кезде студенттердің ғылыми түсінігі қалыптастырылып, заттық дамытушы орта құрудың институционалдық талаптары айқындалды.
2. Педагогикалық-психологиялық жобалау негіздері (3-4 апталар): М. Монтессори, Ф. Фребель, Е.И. Тихеева және т.б. ғалымдардың идеялары салыстырмалы талданып, жобалау шешімдерінің теориялық негіздемесі жасалды. Орта құрылымын баланың жас ерекшеліктері мен іс-әрекет түрлеріне сәйкестендіру дағдылары қалыптастырылды.
3. Іс-әрекеттік және технологиялық қамтамасыз ету (5-11 апталар): ойын, өнімді, танымдық-зерттеушілік, қимыл-қозғалыс әрекеттеріне арналған материалдарды іріктеу, орналастыру және модельдеу қарастырылды. АКТ қолдану, ECERS шкаласы, Реджио Эмилия тәсілі сияқты заманауи бағалау және ұйымдастыру тетіктері талданды. Жоспар бойынша берілген аптада студенттердің жобалау және сараптамалық құзыреттіліктерін дамытуға жағдай жасалады.
4. Интегративтік-жүйелеуші кезең (12-15 апталар): педагог пен бала өзара әрекетінде заттық дамытушы ортаның әлеуеті, ойын ортасының компоненттері, модульдік жиһаз арқылы модельдеу мәселелері қарастырылды. Теориялық білім нақты жобалар мен практикалық тапсырмалар арқылы бекітілді.
Элективті курс мазмұны белсенді оқыту әдістері (жобалау, case-study, талдамалық қорғау, портфолио, өзара бағалау) арқылы жүзеге асырылып, болашақ мектепке дейінгі ұйым педагогтерінің кәсіби дербестігі мен шығармашылық бастамасын дамытуға бағытталды. Әсіресе, БӨЖ және БОӨЖ тапсырмалары сараптамалық талдау, салыстырмалы бағалау, нормативтік талаптарды практикада қолдану дағдыларын қалыптастыруға мүмкіндік берді.
Авторлық тұрғыдан алғанда, элективті курс мазмұны болашақ мектепке дейінгі ұйым педагогтерінің заттық-дамытушы ортаны құруға даярлығын кезең-кезеңімен қалыптастыратын құрылымдық-әдістемелік жүйе ретінде толықтырылады. Элективті курстың логикалық сабақтастығы теориялық білімнен жобалау әрекетіне, одан рефлексивтік талдауға көшу арқылы кәсіби құзыреттіліктің тұтастығын қамтамасыз етеді. Эксперименттік жұмыс нәтижелері курс мазмұнының болашақ мектепке дейінгі ұйым педагогтерінің жобалау, талдау және бағалау қабілеттерін арттыратынын көрсетті.
Ұсынылған  «Мектепке дейінгі ұйымның дамытушы ортасын жобалау» элективті курсының мазмұны болашақ мектепке дейінгі ұйым педагогтерін заттық-кеңістіктік дамытушы ортаны құруға даярлаудың теориялық және практикалық негіздерін кешенді түрде қамтиды. Курстың құрылымы жоғары және жоғары оқу орнынан кейінгі білім берудің мемлекеттік жалпыға міндетті стандарттары талаптарына, сондай-ақ мектепке дейінгі тәрбие мен оқытудың мазмұнын айқындайтын нормативтік-құқықтық құжаттарға толық сәйкес келеді.
Пән мазмұнының логикасы бірізділік және сабақтастық қағидаттарына негізделген. Алғашқы апталарда заттық-кеңістіктік дамытушы орта ұғымының мәні, оның педагогика және психология ғылымындағы орны, мақсаттары мен міндеттері қарастырылады. Болашақ мектепке дейінгі ұйым педагогтерінің заттық дамытушы ортаны жобалау мәселесіне қатысты ұғымдық-теориялық базасын қалыптастыруға мүмкіндік береді. Мектепке дейінгі ұйымды білім сапасын қалыптастыратын орта ретінде қарастыру, нормативтік-құқықтық аспектілерді талдау білім алушылардың кәсіби жауапкершілігін және нормативтік сауаттылығын арттыруға бағытталған.
Элективті курстың мазмұнында отандық және шетелдік педагогикалық жүйелердегі (М. Монтессори, Ф. Фребель, Е. И. Тихеева және т.б.) заттық-кеңістіктік дамытушы ортаны ұйымдастыру тәжірибесін салыстырмалы талдау ерекше орын алады. Болашақ педагогтердің педагогикалық ой-өрісін кеңейтіп қана қоймай, дамытушы ортаны жобалауда ғылыми негізделген таңдау жасауға, әртүрлі тұғырларды сын тұрғысынан бағалауға мүмкіндік береді.
Практикалық сабақтар мен білім алушылардың өзіндік жұмыстары (БӨЖ, БОӨЖ) пән мазмұнының қолданбалы бағытын күшейтеді. Атап айтқанда, ойын, өнімді, танымдық-зерттеушілік және қимыл-қозғалыс әрекеттеріне арналған заттық-кеңістіктік дамытушы ортаны жобалау тапсырмалары болашақ мектепке дейінгі ұйым педагогтерінің  кәсіби біліктері мен дағдыларын тәжірибеде қалыптастыруға бағытталған. Берілген тапсырмалар білім алушылардың зерттеушілік қабілетін, жобалау мәдениетін, аналитикалық және шығармашылық ойлауын дамытады.
Элективті курстың маңызды ерекшелігі  заттық дамытушы ортаны жобалауда ақпараттық-коммуникациялық технологиялардың, интерактивті бағдарламалардың және халықаралық бағалау жүйелерінің (ECERS) мүмкіндіктерін қарастыруы, болашақ мектепке дейінгі ұйым педагогтерінің заманауи білім беру кеңістігінде бағдар табуына, инновациялық педагогикалық тәжірибені меңгеруіне жағдай жасайды.
«Мектепке дейінгі ұйымның дамытушы ортасын жобалау» элективті курсының мазмұны болашақ мектепке дейінгі ұйым педагогтерін заттық-кеңістіктік дамытушы ортаны құруға даярлаудың тиімді педагогикалық құралы ретінде қарастырылады. Курстың теориялық мазмұны мен практикалық бағыттылығының үйлесуі зерттеу жұмысының мақсаттарына сәйкес келетін кәсіби құзыреттерді, зерттеушілік және жобалау дағдыларын қалыптастыруға мүмкіндік береді.
[bookmark: _Hlk221917869]Зерттеудің тәжірибелік-эксперименттік кезеңі болашақ мектепке дейінгі ұйым педагогтерін заттық дамытушы ортаны құруға даярлау мәселесінің теориялық тұрғыда негізделген тұжырымдамасын практикада тексеруге, оның тиімділігін айқындауға және ұсынылған педагогикалық шешімдердің өміршеңдігін дәлелдеуге бағытталды. Осы кезеңде негізгі назар болашақ мектепке дейінгі ұйым педагогтерінің кәсіби даярлығын қалыптастырудың мазмұндық және процессуалдық аспектілеріне аударылды, себебі заттық дамытушы ортаны құруға даярлық педагогтің тек жекелеген білімі мен дағдыларының жиынтығы емес, оның кәсіби ойлау жүйесімен, жобалау мәдениетімен және педагогикалық жауапкершілігімен тығыз байланысты кешенді құбылыс.
Зерттеу логикасына сәйкес болашақ мектепке дейінгі ұйым педагогтерінің заттық дамытушы ортаны құруға даярлау үдерісі жоғары оқу орны жағдайында арнайы ұйымдастырылған педагогикалық жүйе арқылы жүзеге асырылуы тиіс. Осы тұрғыдан алғанда оқу-әдістемелік құралдар кәсіби даярлықты қалыптастырудың негізгі дидактикалық және әдіснамалық құралы ретінде қарастырылды. Оқу-әдістемелік қамтамасыз ету тек ақпарат көзі ғана емес, болашақ педагогтің кәсіби әрекетінің мазмұнын, бағытын және логикасын айқындайтын педагогикалық механизм ретінде түсіндірілді.
[bookmark: _Hlk221918036]Апробация барысында зерттеу тақырыбына сәйкес әдістемелік кешен әзірленіп оқу үдерісіне жүйелі түрде енгізілді. Әзірлеген әдістемелік кешен мазмұны жағынан өзара сабақтас және бірін-бірі толықтыратын бірнеше басылымнан тұрады. Олардың әрқайсысы болашақ мектепке дейінгі ұйым педагогтерінің заттық дамытушы ортаны құруға даярлығының белгілі бір компонентін қалыптастыруға бағытталған.
Атап айтқанда, «Мектепке дейінгі ұйымның заттық дамытушы ортасын жобалау» атты оқу құралы болашақ мектепке дейінгі ұйым педагогтерінің теориялық және әдіснамалық даярлығын қамтамасыз етуге арналды. Оқу құралында заттық дамытушы ортаның педагогикалық мәні, оның білім беру үдерісіндегі орны, құрылымдық компоненттері, функциялары мен жобалау қағидаттары жүйелі түрде қарастырылған. Оқу құралының мазмұны болашақ мектепке дейінгі ұйым педагогтерінің заттық дамытушы ортаны педагогикалық жүйенің маңызды құрамдас бөлігі ретінде қабылдауына, оны баланың дамуына мақсатты түрде әсер ететін құрал ретінде түсінуіне мүмкіндік берді.
«Жобалау іс-әрекеті негізінде мектепке дейінгі ұйымның заттық дамытушы ортасын құрудың инновациялық тәсілдері» атты оқу-әдістемелік құрал болашақ мектепке дейінгі ұйым педагогтерінің жобалау әрекетін дамытуға бағытталды. Аталған оқу-әдістемелік құралдың мазмұны болашақ мектепке дейінгі ұйым педагогтерінің шығармашылық белсенділігін арттыруға, педагогикалық ойлауын жобалау логикасы арқылы дамытуға негізделді. Жобалау әрекеті болашақ мектепке дейінгі ұйым педагогтерінің кәсіби қызметінің маңызды құрамдас бөлігі ретінде қарастырылып, заттық дамытушы ортаны құру тек дайын шешімдерді қолдану емес, педагогикалық жағдайды талдау, мақсат қою, нәтижені болжау және рефлексиялау арқылы жүзеге асатын күрделі процесс ретінде ұсынылды.
Апробация үдерісіне негіз болған оқу-әдістемелік материалдар кешенінің тағы бір құрамдас бөлігі  «Қоршаған ортамен таныстыру» білім беру саласына арналған үлестірмелі және дидактикалық материалдар жинақтары мен педагогтерге арналған әдістемелік нұсқаулықтар. Аталған материалдар мектепке дейінгі ұйымдағы әртүрлі жас топтарының психологиялық және педагогикалық ерекшеліктерін ескере отырып әзірленген. Әдстемелік құралдар болашақ мектепке дейінгі ұйым педагогтерінің заттық дамытушы ортаның мазмұнын нақты білім беру салаларымен байланыстыра отырып ұйымдастыруға мүмкіндік берді.
Апробациялау үдерісі бірнеше өзара байланысты кезеңдер арқылы жүзеге асырылды. Бірінші кезеңде болашақ мектепке дейінгі ұйым педагогтерінің заттық дамытушы орта туралы бастапқы білімдері мен түсініктері жүйеленді. Болашақ мектепке дейінгі ұйым педагогтер заттық дамытушы ортаның мәнін, оның баланың даму механизмдерін, педагогикалық талаптарын ғылыми тұрғыдан меңгерді. Теориялық даярлық болашақ мектепке дейінгі ұйым педагогтерінің кәсіби ойлауын қалыптастырудың негізі ретінде қарастырылды.
Екінші кезеңде болашақ мектепке дейінгі ұйым педагогтер жобалау әрекетіне белсенді түрде тартылды. Оқу-әдістемелік құралдар негізінде олар мектепке дейінгі ұйымның әртүрлі жас топтарына арналған заттық дамытушы ортаның жобаларын әзірледі, ортаның құрылымдық элементтерін айқындады, олардың өзара байланысын негіздеді. Болашақ мектепке дейінгі ұйым педагогтер педагогикалық мақсатты нақтылауға, баланың жас және жеке ерекшеліктерін ескеруге, қауіпсіздік пен дамытушылық талаптарды үйлестіруге үйренді.
Үшінші кезеңде болашақ мектепке дейінгі ұйым педагогтерінің рефлексивтік даярлығына бағытталған жұмыстар жүргізілді. Болашақ мектепке дейінгі ұйым педагогтер өз жобаларын талдап, заттық дамытушы ортаның тиімділігін бағалады, педагогикалық шешімдерінің салдарын болжады. Болашақ мектепке дейінгі ұйым педагогтерінің кәсіби жауапкершілігін арттыруға және педагогикалық рефлексия мәдениетін дамытуға жағдай жасалады.
Жүргізілген апробация нәтижелерін талдау болашақ мектепке дейінгі ұйым педагогтерін заттық дамытушы ортаны құруға даярлауда оқу-әдістемелік құралдардың жоғары педагогикалық әлеуетке ие екенін көрсетті. Атап айтқанда, болашақ мектепке дейінгі ұйым педагогтерінің заттық дамытушы ортаны жобалау бойынша білімдері тереңдеп, педагогикалық әрекетке деген саналы көзқарасы қалыптасты. Олар заттық ортаны баланың танымдық, әлеуметтік-эмоционалдық және шығармашылық дамуының тұтас жүйесі ретінде қарастыра бастады.
Болашақ мектепке дейінгі ұйым педагогтерінің кәсіби мотивациясы артты, жобалау әрекетіне деген қызығушылығы күшейді, практикалық дағдылары қалыптасты. Бұдан болашақ мектепке дейінгі ұйым педагогтерінің кәсіби даярлығы деңгейінің артқанын көрсетеді. Апробация барысында алынған нәтижелер оқу-әдістемелік құралдардың болашақ мектепке дейінгі ұйым педагогтерінің кәсіби құзыреттілігін қалыптастырудағы шешуші рөлін атқарады.
Жүргізілген тәжірибелік-эксперименттік жұмыс болашақ мектепке дейінгі ұйым педагогтерін заттық дамытушы ортаны құруға даярлаудың ғылыми негізделген жүйесін практикада тиімді жүзеге асыруға мүмкіндік берді. Әзірленген және апробациядан өткен оқу және оқу-әдістемелік құралдар кешені жоғары оқу орны жағдайында болашақ педагогтердің кәсіби даярлығын арттырудың пәрменді құралы ретінде ұсынылады.
Зерттеу барысында заттық дамытушы ортаны жобалау мен ұйымдастыруда қолданылған әдістер балалардың жас ерекшеліктері мен даму деңгейін ескере отырып таңдалды. Әдістерді іріктеу барысында олардың дамытушылық әлеуеті, педагогикалық мақсаттарға сәйкестігі және болашақ мектепке дейінгі ұйым педагогтерінің кәсіби даярлығын қалыптастырудағы мүмкіндіктері басшылыққа алынды.

Сурет 14 - Заттық дамытушы ортаны жобалау мен ұйымдастыруда қолданылған әдістер

Заттық дамытушы ортаны жобалау мен ұйымдастыру үдерісінде ең алдымен жобалау әдісі қолданылды. Таңдалып алынған әдістер педагог пен балалардың бірлескен әрекетіне негізделді. Атап айтқанда, орта мазмұнын жоспарлау барысында балалардың қызығушылықтары мен қажеттіліктері ескеріліп, жаңа ойын және танымдық аймақтарды құруға арналған идеялар жинақталды, эскиздер әзірленді, қолданылатын материалдар іріктелді. Жобалау әдісін қолдану балалардың белсенді қатысуын қамтамасыз етіп, олардың дербестігі мен шығармашылық бастамасын дамытуға мүмкіндік берді.
Заттық дамытушы ортаны ұйымдастыруда модельдеу әдісі кеңінен қолданылды. Модельдеу әдіс арқылы кеңістіктің болашақ бейнесі макет, схема немесе цифрлық модель түрінде бейнеленді. Модельдеу әдісін пайдалану педагогтер мен балаларға ортаның құрылымын көрнекі түрде қабылдауға, оны талдауға және жетілдіруге жағдай жасады. Әдістің нәтижесінде кеңістікті ұтымды ұйымдастыруға, оның функционалдық мүмкіндіктерін алдын ала бағалауға мүмкіндік туды.
Зерттеу үдерісінде шығармашылық-интерактивті әдіс те белсенді қолданылды. Шығармашылық-интерактивті әдісі балалардың заттық дамытушы ортаны безендіруге тікелей қатысуын көздеді. Балалар қабырға панноларын жасауға, табиғи материалдардан бұйымдар құрастыруға, шағын көрмелер ұйымдастыруға тартылды. Аталған әдіс балалардың эстетикалық талғамын, қиялын және шығармашылық қабілеттерін дамытады.
Заттық дамытушы ортаның тиімділігін арттыру мақсатында эксперименттік-ізденіс әдісі қолданылды. Эксперименттік-ізденіс әдіс балаларға ортаның функционалдық мүмкіндіктерін тәжірибе жүзінде тексеруге мүмкіндік берді. Мысалы, жаңа құралдардың қолданылу ерекшеліктері зерттеліп, табиғи құбылыстарды бақылауға арналған аймақтарда қарапайым тәжірибелер жүргізілді. Эксперименттік-ізденіс әдісі балалардың танымдық белсенділігін арттырып, зерттеушілік дағдыларын қалыптастырады.
[bookmark: _Hlk221918564]Зерттеу барысында ортаны ұйымдастыруда интеграциялық әдіс қолданылды. Интеграциялық әдіс заттық дамытушы ортаны пәнаралық байланыс негізінде құруға мүмкіндік берді. Мәселен, тіл дамыту аймағында ұлттық ертегілерге арналған кітаптар орналастырылып, көркем өнер аймағында сол ертегілер бойынша иллюстрациялар жасалды, ал музыка аймағында ертегі кейіпкерлеріне арналған музыкалық шығармалар пайдаланылды. Интеграциялық әдісті қолдану білім беру салаларының өзара байланысын күшейтіп, балалардың білімді кешенді түрде меңгеруіне жағдай жасады.
Заттық дамытушы ортаны байытуда мәдени-этнографиялық әдіс қолданылып, ұлттық құндылықтар мен этномәдени элементтер ортаның мазмұнына енгізілді. Атап айтқанда, киіз үй үлгісі, ұлттық ойындар бұрышы, қолөнерге арналған құралдар пайдаланылды. Мәдени-этнографиялық әдіс балалардың ұлттық мәдениетке қызығушылығын арттырып, олардың рухани-адамгершілік дамуына септігін тигізеді.
Зерттеу нәтижелері көрсеткендей, заттық дамытушы ортаны құруда болашақ мектепке дейінгі ұйым педагогтерінің  кәсіби құзыреті шешуші мәнге ие болды. Болашақ мектепке дейінгі ұйым педагогтері ортаның қауіпсіздігін, эстетикалық үйлесімділігін және функционалдық мүмкіндіктерін қамтамасыз ете отырып, балалардың еркін таңдау жасауына жағдай жасады. Орта мазмұны балалардың қызығушылығы мен даму динамикасына сәйкес үнемі жаңартылып отырды.
Қазақстан Республикасының мектепке дейінгі тәрбие мен оқыту стандарты талаптарына сәйкес заттық дамытушы ортаны ұйымдастыруда вариативтілік пен инклюзия қағидаттары басшылыққа алынды. Қағидаттар әр баланың жеке мүмкіндіктерін ескеруге, білім беру үдерісінің қолжетімділігін қамтамасыз етуге бағытталды.
Мектепке дейінгі ұйымдарда заттық дамытушы ортаны құрудың формалары мен әдістерін ғылыми негізде таңдау балалардың дамуын кешенді түрде қолдауға мүмкіндік берді. Аймақтық, тақырыптық, мобильді, интерактивті және экологиялық формаларды қолдану кеңістікті жан-жақты ұйымдастыруға жағдай жасады, ал жобалау, модельдеу, шығармашылық, эксперименттік-ізденіс және интеграциялық әдістер педагогикалық үдерістің тиімділігін арттырды. Ұлттық және халықаралық тәжірибені үйлестіре қолдану арқылы зерттеу барысында баланың тұлғалық дамуына қолайлы заттық дамытушы орта қалыптастырылды.Оқыту әдістерінің алуан түрлілігі (проблемалық және интерактивті дәрістер, case-study, топтық жобалар, өзін-өзі және өзара бағалау) пәннің практикалық-бағдарлы сипатын күшейтіп, білім алушылардың субъектілік позициясын қалыптастырады. Әдістер болашақ педагогтердің кәсіби рефлексиясын, жауапкершілігін және шығармашылық белсенділігін арттыруға бағытталған.
Тәжірибелік-эксперименттік жұмыс барысында жобалау іс-әрекеті негізінде әзірленген «Жобалау іс-әрекеті негізінде мектепке дейінгі ұйымның заттық дамытушы ортасын құрудың инновациялық тәсілдері» оқу-әдістемелік құралы оқу үдерісіне кезең-кезеңімен енгізілді. Эксперименттік жұмыстың мазмұны болашақ мектепке дейінгі ұйым педагогтерін заттық дамытушы ортаны құруға даярлауды қамтамасыз ететін педагогикалық шарттарды іске асыруға бағытталды.
Эксперименттің бастапқы кезеңінде болашақ мектепке дейінгі ұйым педагогтерінің заттық дамытушы ортаны жобалау жөніндегі көзқарастары мен практикалық әрекеттерінің ерекшеліктері айқындалды. Алынған деректерге байланысты білім алушылардың көпшілігі дамытушы ортаны ұйымдастыруды жекелеген жабдықтар мен материалдарды орналастыру деңгейінде қабылдайтынын, ал оны баланың жас ерекшеліктері мен даму міндеттерімен жүйелі байланыстыра бермейтінін көрсетті. Нәтижесінде эксперимент тобында жобалау іс-әрекетіне негізделген әдістемелік қамтамасыз етуді күшейту қажеттігі анықталды. Эксперименттік топта оқу үдерісі жобалау іс-әрекетіне негізделіп, қосымша әдістемелік кешенмен қамтамасыз етіліп, ұйымдастырылды. Эксперимент барысында болашақ мектепке дейінгі ұйым педагогтеріне дайын үлгілер ұсынылмай, керісінше мектепке дейінгі ұйым жағдайына жақындатылған жобалық тапсырмалар арқылы заттық дамытушы ортаны өз бетінше құрастыру, модельдеу және педагогикалық тұрғыда негіздеу мүмкіндігі берілді. Білім алушылар әртүрлі жас топтарына арналған дамытушы ортаның құрылымдық компоненттерін анықтап, оларды нақты педагогикалық міндеттермен байланыстыра отырып жобалады.
[bookmark: _Hlk221919225]Оқу-әдістемелік құралды қолдану барысында болашақ мектепке дейінгі ұйым педагогтерінің жобалау әрекеті тек практикалық орындаумен шектелмей, талдау және рефлексия элементтерімен толықтырылды. Әрбір жобалық тапсырмадан кейін білім алушылар өз шешімдерінің педагогикалық негіздемесін ұсынып, қолданылған материалдар мен тәсілдердің тиімділігін дәлелдеді, олардың кәсіби ойлауын, зерттеушілік көзқарасын және педагогикалық рефлексиясын дамытады.
Эксперименттік жұмыс барысында болашақ мектепке дейінгі ұйым педагогтерінің заттық дамытушы ортаны құруға қатысты әрекеттерінде динамика байқалды. Атап айтқанда, білім алушылар дамытушы ортаны баланың танымдық, әлеуметтік-эмоционалдық және шығармашылық дамуын қамтамасыз ететін тұтас жүйе ретінде қарастыра бастады. Олар ортаны жобалау барысында қауіпсіздік, эргономика, вариативтілік және полифункционалдылық қағидаттарын саналы түрде ескеруге ұмтылды.
Бақылау тобында оқу үдерісі дәстүрлі сипатта ұйымдастырылғандықтан, білім алушылардың заттық дамытушы ортаны жобалауға қатысты көзқарастарында елеулі өзгерістер байқалмады. Олардың көпшілігі ортаны ұйымдастыруда репродуктивті тәсілдерге сүйеніп, жобалау әрекетінде дербестік пен шығармашылық белсенділік деңгейі қалыпты күйінде қалды.
Қорытынды кезеңде алынған нәтижелерді салыстырмалы талдау оқу-әдістемелік құралдың тиімділігін көрсетті. Эксперименттік топтағы болашақ мектепке дейінгі ұйым педагогтерінің заттық дамытушы ортаны құруға даярлығының деңгейі айтарлықтай артқаны, ал жобалау тапсырмаларын орындауда педагогикалық негіздеме жасау қабілеттері нығайғаны анықталды. 
Жүргізілген эксперименттік жұмыс ұйымдастырылған оқу-әдістемелік қамтамасыз етудің болашақ мектепке дейінгі ұйым педагогтерінің заттық дамытушы ортаны құруға даярлығын арттыруда нәтижелі екенін көрсетті. 
Келесі кезекте қалыптастырушы эксперимент барысында пайдаланылған әдістемелік жұмыстардың нәтижелілігі тәжірибелік-эксперименттік деректер негізінде айқындалып, олардың болашақ педагогтердің даярлығына әсері сараланды.

3.3 Тәжipибeлiк-экcпepимeнттік жұмыс нәтижeлері

Зерттеу барысында жүргізілген тәжірибелік-эксперименттік жұмыс болашақ мектепке дейінгі ұйым педагогтерін заттық дамытушы ортаны құруға даярлау үдерісінің тиімділігін айқындауға бағытталды. Эксперимент үш негізгі кезеңде (анықтау, қалыптастыру және бақылау) жүзеге асырылды. Әр кезеңнің міндеттері бір-бірімен сабақтасып, болашақ мектепке дейінгі ұйым педагогтерінің бастапқы даярлық деңгейін анықтаудан бастап, қалыптастырушы шаралардың нәтижелілігін бағалауға дейінгі толық циклді қамтыды.
Алғашқы кезеңде зерттеуге қатысқан болашақ мектепке дейінгі ұйым педагогтерінің теориялық білімдері, кәсіби дағдылары және заттық дамытушы ортаның мазмұндық-композициялық құрылымын түсіну деңгейлері диагностикалық әдістемелер арқылы талданды. Болашақ мектепке дейінгі ұйым педагогтерінің заттық дамыткшы ортаны құруға даярлаудың мотивациялық-құндылықтық, когнитивті-интегративтік, практикалық әрекеттік, рефлексивтік-талдамалық компоненттерін өлшейтін кешенді көрсеткіштер қолданылды. Алынған деректер болашақ мектепке дейінгі ұйым педагогтерінің көпшілігінде теориялық білімнің фрагментарлы екендігін, ал практикалық қолдану дағдыларының жеткіліксіздігін көрсетті.
Қалыптастыру кезеңінде авторлық бағдарламалық-әдістемелік кешен негізінде бірқатар оқу-тәрбие әрекеттері ұйымдастырылды. Оған кәсіби пәндерге кіріктірілген тәжірибелік сабақтар, тренингтер, дизайн-ойлау элементтері қолданылған жобалық жұмыстар, сондай-ақ дамытушы ортаны модельдеу бойынша шығармашылық тапсырмалар кірді, студенттердің теориялық білімін бекітуімен қатар, оларды нақты педагогикалық жағдайларда қолдану тәжірибесін қалыптастырады.
[bookmark: _Hlk221919700]Бақылау кезеңінде алынған нәтижелер салыстырмалы талдау әдісімен өңделді. Қалыптастырушы кезеңнен кейін болашақ мектепке дейінгі ұйым педагогтерінің кәсіби даярлық көрсеткіштері барлық өлшемдер бойынша айтарлықтай жақсарғаны байқалды: мотивациялық-құндылықтық бағыттылық күшейіп, заттық ортаны ұйымдастыруға қызығушылық артты; когнитивтік деңгейде теориялық білімдер жүйеленіп, заманауи педагогикалық технологияларды түсіну тереңдеді; практикалық дағдылар тұрғысынан орта құрастырудың әдіс-тәсілдері меңгеріліп, шығармашылық көзқарас айқындалды.
[bookmark: _Hlk221919759]Сандық және сапалық талдау нәтижелері алынған өзгерістердің статистикалық тұрғыда мәнділігі, кәсіби дайындау моделінің тиімділігін және оның болашақ мектепке дейінгі ұйым педагогтерінің кәсіби әлеуетін арттыруға бағытталғандығын растайды. Эксперимент қорытындылары заттық дамытушы ортаны құруға даярлауда интегративті тәсіл мен практико-бағдарлы оқытудың үйлесімділігінің маңызын айғақтайды.
Зерттеудің алдыңғы тарауларында негізделген теориялық тұжырымдамалар мен анықтаушы эксперимент нәтижелері болашақ мектепке дейінгі ұйым педагогтерінің заттық дамытушы ортаны құруға даярлығы жеткіліксіз деңгейде қалыптасқанын көрсетті. Атап айтқанда, білім алушылардың басым бөлігінде дамытушы ортаны жобалау мен ұйымдастыруға қатысты білімдері жүйесіз, практикалық дағдылары жеткіліксіз, ал кәсіби-шығармашылық белсенділік пен рефлексиялық қабілеттері төмен деңгейде екені анықталды.
Осыған байланысты зерттеудің келесі кезеңінде болашақ мектепке дейінгі ұйым педагогтерін заттық дамытушы ортаны құруға мақсатты түрде даярлауға бағытталған қалыптастырушы эксперимент ұйымдастырылды. Қалыптастырушы эксперименттің негізгі мақсаты - жобалап оқыту технологиясына негізделген әдістемелік жүйе арқылы болашақ педагогтердің заттық дамытушы ортаны құруға кәсіби даярлығын арттырудың тиімділігін тәжірибелік жолмен тексеру болды.
Қалыптастырушы эксперименттің мақсаты мен міндеттері
Қалыптастырушы эксперименттің мақсатына сәйкес келесі міндеттер айқындалды:
- болашақ мектепке дейінгі ұйым педагогтерінің заттық дамытушы ортаны құруға қатысты кәсіби мотивациясын және құндылықтық бағдарын күшейту;
- заттық дамытушы ортаның құрылымы, қағидаттары мен талаптары жөніндегі кәсіби білімдерін тереңдету;
- дамытушы ортаны жобалау және ұйымдастыруға қажетті практикалық дағдыларын қалыптастыру;
- кәсіби рефлексия жасау, өз жобалық әрекетінің нәтижелерін талдау және жетілдіру қабілеттерін дамыту.
Қалыптастырушы эксперименттің ұйымдастырылуы
Қалыптастырушы эксперимент 2024-2025 оқу жылы барысында жүргізілді және оған эксперименттік топ (66 студент) қатысты. Ал бақылау тобы (65 студент) дәстүрлі оқыту жүйесі бойынша білім алуды жалғастырды.
Эксперименттік топта болашақ мектепке дейінгі ұйым педагогтерінің заттық дамытушы ортаны құруға даярлау жобалап оқыту технологиясына негізделген арнайы әзірленген бағдарлама арқылы жүзеге асырылды. Бағдарлама мазмұны теориялық білім мен практикалық әрекеттің бірлігін қамтамасыз етуге, болашақ мектепке дейінгі ұйым педагогтерінің зерттеушілік және шығармашылық белсенділігін арттыруға бағытталды.
Қалыптастырушы эксперимент барысында келесі педагогикалық шарттар іске асырылды:
- заттық дамытушы ортаны жобалау бойынша практикалық жобалық тапсырмаларды жүйелі орындау;
- мектепке дейінгі ұйым жағдайында нақты дамытушы ортаны модельдеу және жобалау;
- педагогикалық практика барысында баламен және ата-анамен ынтымақтастықта жұмыс жүргізу;
- болашақ мектепке дейінгі ұйым педагогтерінің жобалық әрекеттерін рефлексиялау, талдау және өзіндік бағалау.
Қалыптастырушы эксперимент барысында болашақ мектепке дейінгі ұйым педагогтерінің заттық дамытушы ортаны құруға кәсіби даярлығын кешенді түрде бағалау мақсатында мотивациялық-құндылықтық, когнитивті-интегративтік, практикалық-әрекеттік және рефлексивтік-талдамалық компоненттерді қамтитын диагностикалық әдістемелер жүйесі қолданылды.
Болашақ мектепке дейінгі ұйым педагогтерінің заттық дамытушы ортаны құруға даярлығын анықтау мақсатында педагогикалық эксперимент ұйымдастырылды. Эксперименттің құрылымы анықтаушы және қалыптастырушы кезеңдерді қамтыды. Анықтаушы кезеңде білім алушылардың заттық дамытушы ортаның педагогикалық мәнін түсінуі, оны жобалау мен ұйымдастыруға қатысты кәсіби дайындығының бастапқы деңгейі анықталды. Ал қалыптастырушы кезеңде арнайы ұйымдастырылған педагогикалық мүмкіндіктер, практикалық тапсырмалар, жобалау әрекеттері мен рефлексивтік жұмыстар арқылы білім алушылардың кәсіби даярлығын арттыру көзделді.
Эксперимент барысында болашақ мектепке дейінгі ұйым педагогтерінің заттық дамытушы ортаны педагогикалық жүйенің құрамдас бөлігі ретінде қабылдауы, балалардың жас және жеке ерекшеліктерін ескере отырып ортаны жобалауы, қауіпсіздік пен эргономика талаптарын сақтау дағдылары, сондай-ақ заманауи педагогикалық технологияларды қолдану мүмкіндіктері бағаланды. Осы мақсатта авторлық сауалнама қолданылып, респонденттердің жауаптары «иә», «жауап беруге қиналамын» және «жоқ» нұсқалары бойынша тіркелді.
Төменде ұсынылған кестеде қалыптастырушы экспериментке дейінгі және эксперименттен кейінгі нәтижелер салыстырмалы түрде көрсетіліп, болашақ педагогтердің заттық дамытушы ортаны құруға даярлығының динамикасы айқындалды.
Кесте 25 - «Заттық дамытушы ортаны құруға болашақ педагогтердің даярлығы» атты болашақ мектепке дейінгі ұйым педагогтерінің заттық дамытушы ортаны құруға кәсіби даярлығын анықтауға арналған авторлық сауалнамасының  қалыптастырушы эксперимент нәтижелерінің динамикасы

	Экспериментке дейін
	36
	51
	44

	
	
	Эксперименттен кейін
	53
	39
	39

	4
	Ойын, танымдық-зерттеушілік және өнімді әрекеттерге арналған орталықтарды өз бетінше жобалай аласыз ба?
	Экспериментке дейін
	39
	47
	45

	
	
	Эксперименттен кейін
	57
	36
	38

	5
	Заттық дамытушы ортаны ұйымдастыруда қауіпсіздік пен эргономика талаптарын ескере аласыз ба?
	Экспериментке дейін
	41
	45
	45

	
	
	Эксперименттен кейін
	59
	34
	38

	6
	Заттық дамытушы ортаның вариативті және көпфункционалды болуы баланың дамуына әсер етеді деп ойлайсыз ба?
	Экспериментке дейін
	35
	52
	44

	
	
	Эксперименттен кейін
	52
	40
	39

	7
	Қолда бар материалдар мен жабдықтарды шығармашылық тұрғыда тиімді пайдалана аласыз ба?
	Экспериментке дейін
	38
	49
	44

	
	
	Эксперименттен кейін
	56
	38
	37

	8
	Заттық дамытушы ортаны жобалау барысында заманауи педагогикалық технологияларды қолдана аласыз ба?
	Экспериментке дейін
	37
	50
	44

	
	
	Эксперименттен кейін
	54
	39
	38

	9
	Заттық дамытушы ортаның баланың дербестігі мен бастамашылдығын дамытуға әсер ететінін түсіндіре аласыз ба?
	Экспериментке дейін
	39
	48
	44

	
	
	Эксперименттен кейін
	57
	37
	37

	10
	Заттық дамытушы ортаны жобалау нәтижелерін педагогикалық тұрғыда негіздеп, бағалай аласыз ба?
	Экспериментке дейін
	36
	51
	44

	
	
	Эксперименттен кейін
	53
	40
	38

	11
	Заттық дамытушы ортаны құру болашақ мектепке дейінгі ұйым педагогтерінің кәсіби құзыреттілігінің маңызды көрсеткіші деп санайсыз ба?
	Экспериментке дейін
	42
	44
	45

	
	
	Эксперименттен кейін
	60
	33
	38

	12
	Мектепке дейінгі ұйымдағы ортаны жобалау нормативтік құжаттарға сәйкес жүзеге асырылуы тиіс екенін білесіз бе?
	Экспериментке дейін
	34
	53
	44

	
	
	Эксперименттен кейін
	51
	41
	39

	13
	Заттық дамытушы ортаны жобалау кезінде инклюзивтілік қағидаларын ескеру қажет деп санайсыз ба?
	Экспериментке дейін
	33
	54
	44

	
	
	Эксперименттен кейін
	50
	42
	39

	14
	Топ бөлмесіндегі аймақтарды функционалдық тұрғыда дұрыс ұйымдастыру талаптарын білесіз бе?
	Экспериментке дейін
	37
	49
	45

	
	
	Эксперименттен кейін
	55
	38
	38

	15
	Балалардың қызығушылықтарына қарай ортаны жаңартып, өзгертіп отыру қажеттілігі неден туындайтынын білесіз бе?
	Экспериментке дейін
	39
	48
	44

	
	
	Эксперименттен кейін
	57
	37
	37

	16
	Заттық дамытушы ортаны жобалау барысында ата-аналармен ынтымақтастық орнату маңызды деп есептейсіз бе?
	Экспериментке дейін
	35
	51
	45

	
	
	Эксперименттен кейін
	53
	39
	39

	17
	Табиғи және экологиялық қауіпсіз материалдарды таңдаудың маңызын түсінесіз бе?
	Экспериментке дейін
	36
	50
	45

	
	
	Эксперименттен кейін
	54
	38
	39

	18
	Балалардың дербес таңдау жасауына мүмкіндік беретін ашық қолжетімді орта құра аласыз ба?
	Экспериментке дейін
	38
	48
	45

	
	
	Эксперименттен кейін
	56
	37
	38

	19
	Заттық дамытушы ортаны цифрлық құралдармен толықтыруды орынды деп санайсыз ба?
	Экспериментке дейін
	32
	55
	44

	
	
	Эксперименттен кейін
	48
	45
	38

	20
	Ортаны жобалау барысында балалардың әлеуметтік өзара әрекетін дамытуға бағытталған шешімдер қабылдай аласыз ба?
	Экспериментке дейін
	37
	50
	44

	
	
	Эксперименттен кейін
	55
	38
	38

	21
	Заттық дамытушы ортаны құру кезінде эстетикалық талаптарды ескере аласыз ба?
	Экспериментке дейін
	40
	47
	44

	
	
	Эксперименттен кейін
	58
	36
	37

	22
	Топтағы ортаның өзгерістерін педагогикалық бақылау нәтижелеріне сүйене отырып жоспарлай аласыз ба?
	Экспериментке дейін
	34
	52
	45

	
	
	Эксперименттен кейін
	51
	41
	39

	23
	Қауіпсіздік техникасы мен санитарлық-гигиеналық нормаларды сақтай отырып орта ұйымдастыра аласыз ба?
	Экспериментке дейін
	41
	45
	45

	
	
	Эксперименттен кейін
	59
	34
	38

	24
	Заттық дамытушы ортаның баланың танымдық белсенділігін арттыруға әсерін негіздей аласыз ба?
	Экспериментке дейін
	35
	52
	44

	
	
	Эксперименттен кейін
	52
	41
	38

	25
	Ортаны жобалау барысында балалардың бастамаларын ескеріп, бірлескен жобалау жүргізе аласыз ба?
	Экспериментке дейін
	33
	53
	45

	
	
	Эксперименттен кейін
	50
	42
	39

	26
	Заттық дамытушы ортаның нәтижелілігін талдау үшін критерийлер құрастыра аласыз ба?
	Экспериментке дейін
	31
	56
	44

	
	
	Эксперименттен кейін
	47
	47
	37

	27
	Дамытушы ортаны өзгерту қажеттігін рефлексивтік тұрғыда анықтай аласыз ба?
	Экспериментке дейін
	34
	52
	45

	
	
	Эксперименттен кейін
	51
	41
	39

	28
	Қолда бар шектеулі ресурстар жағдайында тиімді және вариативті орта ұйымдастыра аласыз ба?
	Экспериментке дейін
	36
	50
	45

	
	
	Эксперименттен кейін
	54
	39
	38

	29
	Заттық дамытушы ортаны жобалау барысында командалық жұмысқа қатыса аласыз ба?
	Экспериментке дейін
	38
	48
	45

	
	
	Эксперименттен кейін
	56
	37
	38

	30
	Заттық дамытушы ортаны құру бойынша өз кәсіби біліміңіз жеткілікті деп ойлайсыз ба?
	Экспериментке дейін
	22
	52
	57

	
	
	Эксперименттен кейін
	40
	49
	42



Анықтаушы кезеңде (n = 131) болашақ мектепке дейінгі ұйым педагогтерінің заттық дамытушы ортаны құруға даярлығы құрылымдық тұрғыдан тұрақсыз екендігі байқалды. «Иә» жауаптарының көрсеткіші сұрақтар бойынша орта есеппен 31–32% шамасында болды, респонденттердің белгілі бір теориялық түсініктері қалыптасқанымен, кәсіби сенімділік деңгейінің жеткіліксіз екенін аңғартады.

«Жауап беруге қиналамын» нұсқасының үлесі басым болды (орта есеппен 38–40%). Әсіресе 12, 13, 19, 22, 24, 25, 26, 27 сұрақтар бойынша респонденттердің сенімсіздік танытуы олардың нормативтік құжаттарды қолдану, инклюзивтілік қағидаларын ескеру, цифрлық құралдарды интеграциялау, нәтижелілікті бағалау критерийлерін құрастыру және рефлексивтік талдау жүргізу бағыттарында жеткілікті жүйелі дайындықтың қалыптаспағанын растайды.
«Жоқ» жауаптарының үлесі де салыстырмалы түрде жоғары (шамамен 34-35%). Әсіресе 30-сұрақ бойынша («өз кәсіби біліміңіз жеткілікті деп ойлайсыз ба?») 57 респонденттің теріс жауап беруі кәсіби өзіндік бағалаудың төмен деңгейін айғақтайды. Болашақ педагогтердің кәсіби құзыреттілікке деген талапты сезінетінін, бірақ өз мүмкіндіктерін жеткіліксіз деп бағалайтынын білдіреді.
Анықтаушы кезең нәтижелері даярлықтың басым түрде орта және төмен деңгейде шоғырланғанын көрсетті, мақсатты педагогикалық ықпал ету қажеттігін ғылыми тұрғыда негіздей алады.
Қалыптастырушы кезеңнен кейін барлық 30 сұрақ бойынша оң динамика байқалды. «Иә» жауаптарының саны орта есеппен 14-18 адамға артты, нәтижесінде жалпы көрсеткіш шамамен 42-45% деңгейіне көтерілді.
Ең айқын өсім кәсіби-мағыналық блок сұрақтарында көрінді (1, 2, 5, 11, 21, 23). Болашақ педагогтердің заттық дамытушы ортаны педагогикалық жүйенің құрамдас бөлігі ретінде түсінуі, қауіпсіздік пен эстетикалық талаптарды ескеруі, кәсіби құзыреттілікпен байланыстыра білуі нығайғанын байқатады.
Аналитикалық және рефлексивтік сипаттағы сұрақтарда (10, 22, 24, 26, 27) да оң өзгерістер байқалды. Нәтижелерді негіздеу, критерий құрастыру, бақылау деректеріне сүйеніп жоспарлау дағдыларының біртіндеп қалыптаса бастағаны анық байқалады.
«Жауап беруге қиналамын» көрсеткішінің төмендеуі (орта есеппен −10–14 адам) болашақ педагогтердің сенімділік деңгейінің артқанын білдіреді. Ал «Жоқ» жауаптарының азаюы даярлықтың төмен деңгейден орта деңгейге ауысу үрдісін көрсетеді.
Ерекше назар аударарлық нәтиже - 30-сұрақтағы өзгеріс. Кәсіби білімі жеткілікті деп есептейтіндердің саны 22-ден 40-қа дейін өсуі болашақ педагогтердің кәсіби өзіндік бағасының тұрақтанғанын айғақтайды. Қалыптастырушы жұмыс барысында кәсіби рефлексия мен практикалық дағдылардың нығайғанын байқай алдық.
Салыстырмалы талдау нәтижелері қалыптастырушы эксперименттің тиімділігін дәлелдейді. Даярлықтың жеткілікті жоғары деңгейі айтарлықтай артқан, ал орта және төмен деңгей көрсеткіштері қысқарған.
Алынған деректер болашақ мектепке дейінгі ұйым педагогтерінің заттық дамытушы ортаны құруға даярлығын мақсатты ұйымдастырылған педагогикалық модель негізінде жүйелі дамыту мүмкін екендігін ғылыми тұрғыда растайды.
Қалыптастырушы кезең нәтижелері кәсіби сенімділіктің артуын, теориялық түсініктің практикалық дағдыға ұласуын және рефлексивтік-аналитикалық компоненттің күшеюін қуаттайды.

Сурет 15 - «Заттық дамытушы ортаны құруға болашақ педагогтердің даярлығы» атты болашақ мектепке дейінгі ұйым педагогтерінің заттық дамытушы ортаны құруға кәсіби даярлығын анықтауға арналған авторлық сауалнамасының қалыптастырушы эксперимент нәтижелерінің динамикасы

Қалыптастырушы эксперимент нәтижелерінің ішкі өзара байланысын және алынған деректердің сенімділігін анықтау мақсатында корреляциялық талдау жүргізілді. Корреляциялық талдау болашақ мектепке дейінгі ұйым педагогтерінің заттық дамытушы ортаны құруға кәсіби даярлығының экспериментке дейінгі және эксперименттен кейінгі көрсеткіштері арасындағы өзара тәуелділікті айқындауға мүмкіндік береді.
Зерттеу барысында Пирсонның сызықтық корреляция коэффициенті (Pearson product-moment correlation coefficient) қолданылды. Аталған әдіс екі сандық айнымалы арасындағы сызықтық байланыстың бағыты мен күшін анықтауға арналған және педагогикалық зерттеулерде кеңінен қолданылады. Осы жағдайда корреляция экспериментке дейінгі және эксперименттен кейінгі бірдей сауалнама индикаторлары бойынша алынған нәтижелер арасындағы өзара байланысты бағалауға бағытталды.
Пирсон корреляция коэффициенті төмендегі формула бойынша есептелді:

Корреляция коэффициентінің мәндері төмендегі интерпретация шкаласы бойынша талданды:
0,00-0,29 - әлсіз байланыс;
0,30-0,69 - орташа байланыс;
0,70-0,89 - жоғары байланыс;
0,90-1,00 - өте жоғары байланыс.
Осы әдіснамалық негізде алынған корреляциялық коэффициенттер қалыптастырушы эксперимент нәтижелерінің жүйелілігі мен педагогикалық әсердің тиімділігін дәлелдеуге мүмкіндік береді.

Кесте 26 - Корреляциялық талдау нәтижелері 
	Жауап түрі
	Экспериментке дейін ↔ Эксперименттен кейін
	Корреляция коэффициенті (r)
	Байланыс сипаты

	Иә
	Экспериментке дейін ↔ Эксперименттен кейін
	r = 0,94
	оң корреляция

	Жауап беруге қиналамын
	Экспериментке дейін ↔ Эксперименттен кейін
	r = 0,93
	оң корреляция

	Жоқ
	Экспериментке дейін ↔ Эксперименттен кейін
	r = 0,15
	Әлсіз байланыс


Жүргізілген корреляциялық талдау қалыптастырушы эксперимент нәтижелерінің ішкі логикалық бірізділігін және алынған деректердің сенімділігін арттырады. «Иә» жауаптары бойынша экспериментке дейінгі және эксперименттен кейінгі көрсеткіштер арасында өте жоғары оң корреляцияның (r = 0,94) анықталуы болашақ мектепке дейінгі ұйым педагогтерінің заттық дамытушы ортаны құруға кәсіби даярлығының жүйелі түрде артқанын көрсетеді, нәтиже қалыптастырушы эксперимент барысында іске асырылған педагогикалық әсердің мақсатты және тиімді болғанын айғақтайды.
Сол сияқты «жауап беруге қиналамын» көрсеткіштері бойынша да өте жоғары корреляцияның (r = 0,93) анықталуы респонденттердің бастапқыда сенімсіздік танытқан бөлігінің қалыптастырушы кезеңнен кейін өз кәсіби мүмкіндіктерін нақты айқындай бастағанын білдіреді. Категориядағы жауаптардың құрылымдық тұрғыда қайта бөлінуі болашақ педагогтердің теориялық түсінігінің практикалық әрекетпен ұштасқанын аңғартады.
Ал «жоқ» жауаптары бойынша корреляция коэффициентінің төмен болуы (r = 0,15) қалыптастырушы эксперименттен кейін теріс жауаптардың едәуір азайғанын және олардың тұрақты еместігін көрсетеді, болашақ педагогтердің кәсіби даярлығының сапалық тұрғыда жаңа деңгейге көтерілгенін және бұрынғы теріс ұстанымдардың жойылғанын айғақтайды.
Корреляциялық талдау нәтижелері қалыптастырушы эксперимент барысында алынған деректердің өзара үйлесімділігін және болашақ мектепке дейінгі ұйым педагогтерінің заттық дамытушы ортаны құруға кәсіби даярлығының жүйелі түрде артқанын байқаймыз. «Иә» және «жауап беруге қиналамын» жауаптары бойынша анықталған өте жоғары корреляциялық байланыс қалыптастырушы эксперименттің педагогикалық тұрғыдан негізделгенін және ұсынылған әдістемелік жүйенің тиімділігін көрсетеді.
Анықтаушы эксперимент нәтижелері болашақ мектепке дейінгі ұйым педагогтерінің мотивациялық-құндылықтық компонентінің бастапқы деңгейін сипаттады. Осыған байланысты қалыптастырушы эксперимент кезеңінде болашақ педагогтердің кәсіби іс-әрекетке қатысты ішкі уәждерін күшейтуге, құндылықтық бағдарларын тереңдетуге және мақсатты кәсіби мотивацияны дамытуға бағытталған арнайы педагогикалық жүйе жүзеге асырылды.
Мотивациялық-құндылықтық компонентті анықтау мақсатында қалыптастырушы эксперимент кезеңінде де болашақ мектепке дейінгі ұйым педагогтерінің мотивация көздерін кешенді түрде айқындауға мүмкіндік беретін Д.Барбуто мен Р.Сколлдың әдістемесі қолданылды. Әдістеме кәсіби іс-әрекетке қатысты ішкі және сыртқы уәждердің құрылымын, олардың құндылықтық бағдарлармен байланысын және болашақ педагогтің кәсіби таңдаудағы саналы ұстанымдарын анықтауға бағытталған.
Қалыптастырушы эксперименттің негізгі мақсаттарының бірі  - болашақ мектепке дейінгі ұйым педагогтерінің кәсіби іс-әрекетке деген ішкі мотивациясын күшейту, кәсіби құндылықтарды саналы түрде қабылдауын қамтамасыз ету және мақсатты орындауға бағытталған тұрақты мотивациялық бағдар қалыптастыру болды. Осыған байланысты мотивациялық-құндылықтық компонент бес негізгі мотивация көзі бойынша қарастырылды: ішкі процесс мотивациясы, инструменталдық мотивация, сыртқы өзіндік тұжырым мотивациясы, ішкі өзіндік тұжырым мотивациясы және мақсатты орындау мотивациясы. Әрбір мотивация түрі эксперименттік және бақылау топтарында экспериментке дейінгі және эксперименттен кейінгі кезеңдерде салыстырмалы түрде талданды.

Кесте 27 - Д.Барбуто мен Р.Сколл әдістемесі бойынша мотивациялық-құндылықтық компоненттің қалыптастырушы эксперимент нәтижелерінің динамикасы
	Ішкі процесс мотивациясы

	Деңгей
	Эксперименттік топ (n=66)
	Бақылау тобы (n=65)

	
	Экспериментке дейін
	Эксперименттен кейін
	Экспериментке дейін
	Эксперименттен кейін

	Төмен
	15 (22,7%)
	6 (9,1%)
	14 (21,5%)
	13 (20,0%)

	Орташа
	33 (50,0%)
	28 (42,4%)
	34 (52,3%)
	35 (53,8%)

	Жоғары
	18 (27,3%)
	32 (48,5%)
	17 (26,2%)
	17 (26,2%)

	Барлығы
	66 (100%)
	66 (100%)
	65 (100%)
	65 (100%)

	Инструменталдық мотивация

	Төмен
	8 (12,1%)
	3 (4,5%)
	9 (13,8%)
	8 (12,3%)

	Орташа
	27 (40,9%)
	21 (31,8%)
	29 (44,6%)
	30 (46,2%)

	Жоғары
	31 (47,0%)
	42 (63,7%)
	27 (41,6%)
	27 (41,5%)

	Барлығы
	66 (100%)
	66 (100%)
	65 (100%)
	65 (100%)

	Сыртқы өзіндік тұжырым мотивациясы

	Төмен
	14 (21,2%)
	6 (9,1%)
	16 (24,6%)
	15 (23,1%)

	Орташа
	34 (51,5%)
	25 (37,9%)
	31 (47,7%)
	32 (49,2%)

	Жоғары
	18 (27,3%)
	35 (53,0%)
	18 (27,7%)
	18 (27,7%)

	Ішкі өзіндік тұжырым мотивациясы

	Төмен
	18 (27,3%)
	7 (10,6%)
	19 (29,2%)
	18 (27,7%)

	Орташа
	32 (48,5%)
	26 (39,4%)
	30 (46,2%)
	31 (47,7%)

	Жоғары
	16 (24,2%)
	33 (50,0%)
	16 (24,6%)
	16 (24,6%)

	Мақсатты орындау мотивациясы

	Төмен
	16 (24,2%)
	6 (9,1%)
	18 (27,7%)
	17 (26,2%)

	Орташа
	30 (45,5%)
	24 (36,4%)
	28 (43,1%)
	29 (44,6%)

	Жоғары
	20 (30,3%)
	36 (54,5%)
	19 (29,2%)
	19 (29,2%)



Ішкі процесс мотивациясы болашақ педагогтің кәсіби іс-әрекеттен алатын ішкі қанағаттануын, оқу мен кәсіби дамуға қызығушылығын және педагогикалық қызметтің мазмұнына бағытталған уәждерін сипаттайды. Эксперименттік топта экспериментке дейін мотивация деңгейі негізінен орташа және төмен деңгейде шоғырланғаны байқалады: төмен деңгей - 15 студентті (22,7%), орташа деңгей - 33 студентті (50,0%), жоғары деңгей - небәрі 18 студентті (27,3%) қамтыды. Болашақ педагогтердің едәуір бөлігінде кәсіби іс-әрекетке деген қызығушылықтың тұрақты емес екенін көрсетеді.

Сурет 16 - Д.Барбуто мен Р.Сколл әдістемесі бойынша мотивациялық-құндылықтық компоненттің қалыптастырушы эксперимент нәтижелерінің динамикасы

Қалыптастырушы эксперименттен кейін эксперименттік топта айқын оң динамика байқалды. Төмен деңгейдегі көрсеткіш 6 студентке (9,1%) дейін азайып, жоғары деңгейдегі көрсеткіш 32 студентке (48,5%) дейін артты. өзгеріс болашақ педагогтердің кәсіби іс-әрекетті ішкі қажеттілік ретінде қабылдай бастағанын және педагогикалық қызметтің мазмұнына қызығушылығының артқанын аңғардық.
Ал бақылау тобында ішкі процесс мотивациясы бойынша айтарлықтай өзгеріс байқалмады. Экспериментке дейін және эксперименттен кейінгі көрсеткіштер бір-біріне өте жақын болып қалды: жоғары деңгейдегі көрсеткіш 26,2% деңгейінде сақталды, қалыптастырушы әсердің арнайы ұйымдастырылмаған жағдайда мотивациялық өзгерістердің өздігінен жүзеге аспайтынын көрсетеді.
Инструменталдық мотивация болашақ педагогтің кәсіби іс-әрекетті материалдық, әлеуметтік немесе мәртебелік нәтижелермен байланыстыруын сипаттайды. Экспериментке дейін эксперименттік топта мотивация түрі бойынша жоғары деңгейдегі көрсеткіш 47,0% болғанымен, төмен және орташа деңгейдегі көрсеткіштердің де айтарлықтай үлеске ие екені байқалды. Болашақ педагогтердің кәсіби әрекетке деген көзқарасының көбіне сыртқы нәтижелермен байланыстырылғанын көрсетеді.
Эксперименттен кейін эксперименттік топта инструменталдық мотивацияның құрылымы сапалық тұрғыда өзгерді. Жоғары деңгейдегі көрсеткіш 63,7%-ға дейін артты, ал төмен деңгей 4,5%-ға дейін төмендеді. Болашақ педагогтердің кәсіби жетістікке жету жолдарын нақты жоспарлап, еңбек нәтижесін саналы түрде бағалай бастағанын білдіреді.
Бақылау тобында берілген көрсеткіштерде елеулі өзгеріс байқалмады. Жоғары деңгей экспериментке дейін де, кейін де шамамен бір деңгейде сақталды (41,6%-41,5%), эксперименттік топтағы өзгерістердің қалыптастырушы эксперименттің тікелей нәтижесі екенін аңғарамыз.
Сыртқы өзіндік тұжырым мотивациясы болашақ педагогтің кәсіби әрекетке әлеуметтік орта тарапынан берілетін баға, мойындау және мәртебелік қолдау арқылы уәжделуін сипаттайды. Экспериментке дейін эксперименттік топта мотивация түрі бойынша орташа деңгей басым болды (51,5%), болашақ педагогтердің кәсіби өзін-өзі бағалауы әлі де тұрақсыз екенін көрсетеді.
Эксперименттен кейін эксперименттік топта жоғары деңгейдегі көрсеткіштің 53,0%-ға дейін артуы болашақ педагогтердің кәсіби беделге, әлеуметтік мойындауға және кәсіби өзіндік тұжырымға ұмтылысының күшейгенін көрсетеді. Төмен деңгейдегі көрсеткіштің 9,1%-ға дейін азаюы мотивациялық сенімсіздік айтарлықтай қысқарған.
Бақылау тобында мотивация түрі бойынша да елеулі өзгеріс байқалмады, көрсеткіштер шамамен бір деңгейде қалды, эксперименттік топтағы өзгерістердің арнайы педагогикалық әсердің нәтижесі көрінді.
Ішкі өзіндік тұжырым мотивациясы болашақ педагогтің кәсіби құндылықтарды ішкі сенім ретінде қабылдауын, өзін педагог ретінде саналы түрде бағалауын және кәсіби миссиясын түсінуін сипаттайды. Экспериментке дейін эксперименттік топта мотивация түрі бойынша жоғары деңгей тек 24,2% студентті қамтыды.
Қалыптастырушы эксперименттен кейін жоғары деңгейдегі көрсеткіштің 50,0%-ға дейін артуы болашақ педагогтердің кәсіби өзіндік санасының айтарлықтай өскенін көрсетеді. Болашақ педагогтердің өз мамандығына саналы көзқарас қалыптастырып, педагогикалық қызметті жеке құндылық ретінде қабылдай бастағанын нақтылай аламыз.
Бақылау тобындағы көрсеткіштерде өзгеріс болмады, ішкі өзіндік тұжырым мотивациясының мақсатты педагогикалық әсерсіз өздігінен қалыптаспайтынын көрсетеді.
Мақсатты орындау мотивациясы болашақ педагогтің кәсіби міндеттерді жүйелі түрде орындауға, жоспарланған нәтижелерге жетуге және жауапкершілік деңгейін арттыруға бағытталған уәждерін сипаттайды. Эксперименттік топта экспериментке дейін жоғары деңгейдегі көрсеткіш 30,3% болса, эксперименттен кейін көрсеткіш 54,5%-ға дейін артты.
Болашақ педагогтердің кәсіби мақсаттарды айқындау, жоспарлау және жүзеге асыру қабілеттерінің артқанын көрсетеді. Төмен деңгейдегі көрсеткіштің 9,1%-ға дейін азайып кәсіби енжарлық қысқарған.
Бақылау тобында мақсатты орындау мотивациясы бойынша көрсеткіштерде айтарлықтай өзгеріс байқалмады, қалыптастырушы эксперименттің тиімділігін тағы да нақтылай түседі.
Қалыптастырушы эксперимент нәтижелері мотивациялық-құндылықтық компоненттің барлық құрылымдық элементтері бойынша эксперименттік топта айқын оң динамика бар екенін көрсетті. Эксперименттік топта төмен деңгейдегі мотивация көрсеткіштері жүйелі түрде азайып, жоғары деңгейдегі көрсеткіштер едәуір артты. Ал бақылау тобында көрсеткіштердің тұрақты күйде сақталуы қалыптастырушы эксперименттің педагогикалық тұрғыдан негізделгенін және ұсынылған әдістемелік жүйенің тиімділігін артқан.
Алынған нәтижелер болашақ мектепке дейінгі ұйым педагогтерінің кәсіби даярлығында мотивациялық-құндылықтық компоненттің мақсатты педагогикалық мүмкіндіктер арқылы табысты қалыптастырылатынын және оның кәсіби құзыреттіліктің өзге компоненттерін дамытуға негіз болатынын айқындайды.
Қалыптастырушы эксперимент нәтижелерін тек сипаттамалық деңгейде емес, статистикалық тұрғыда дәлелдеу үшін алынған деректерге корреляциялық талдау жүргізілді. Корреляциялық талдаудың мақсаты -мотивация деңгейлерінің экспериментке дейінгі және эксперименттен кейінгі көрсеткіштері арасындағы өзара байланысты, сондай-ақ мотивациялық құрылымдағы сапалық өзгерістердің заңдылығын анықтау.
Зерттеуде Пирсонның сызықтық корреляция коэффициенті (Pearson product-moment correlation) қолданылды, әдістің таңдалуы төмендегі ғылыми-әдіснамалық алғышарттармен негізделеді:
Талдауға алынған деректер абсолюттік жиілікпен (респонденттер саны) берілген;
Экспериментке дейінгі және эксперименттен кейінгі көрсеткіштер бірдей индикаторлар (төмен, орташа, жоғары деңгейлер) бойынша өлшенген;
Мақсат - көрсеткіштердің сызықтық өзара тәуелділігін анықтау.
Осыған байланысты корреляция талдауы экспериментке дейінгі және эксперименттен кейінгі көрсеткіштер арасындағы құрылымдық өзгерістердің жүйелілігін анықтауға мүмкіндік береді.
Пирсон корреляция коэффициентінің формуласы
Корреляция коэффициенті төмендегі формула бойынша есептелді:

Эксперименттік топта ішкі процесс мотивациясы деңгейлерінің экспериментке дейінгі (15; 33; 18) және эксперименттен кейінгі (6; 28; 32) көрсеткіштері арасында өте жоғары теріс корреляция анықталды (r ≈ -0,89), нәтиже қалыптастырушы эксперимент нәтижесінде төмен және орташа деңгейлердің айтарлықтай қысқарып, жоғары деңгейдің едәуір артқанын көрсетеді. Теріс корреляция мұнда регрессивті құбылысты емес, мотивациялық құрылымның қайта бөлінуін білдіреді.
Ал бақылау тобында сәйкес көрсеткіштер арасында корреляциялық байланыс әлсіз (r < 0,30), мотивациялық құрылымның тұрақты күйде сақталғанын көрсетеді.
Инструменталдық мотивация бойынша эксперименттік топта экспериментке дейінгі (8; 27; 31) және эксперименттен кейінгі (3; 21; 42) деректер арасында жоғары теріс корреляция (r ≈ -0,84) байқалды, нәтиже кәсіби іс-әрекеттің сыртқы нәтижелеріне бағдарлану құрылымының өзгергенін және жоғары деңгейдегі мотивацияның басымдық алғанын көрсетеді.
Бақылау тобында корреляциялық байланыс мәнді емес, эксперименттік әсердің шешуші рөл атқарғанын растайды.
Эксперименттік топта сыртқы өзіндік тұжырым мотивациясының деңгейлері арасында өте жоғары теріс корреляция (r ≈ -0,91) анықталды, көрсеткіш болашақ педагогтердің кәсіби беделге, әлеуметтік мойындауға бағытталған уәждерінің құрылымдық тұрғыда қайта ұйымдасқанын көрсетеді. Төмен деңгейдің қысқаруы мен жоғары деңгейдің артуы мотивацияның саналы сипат ала бастағанын білдіреді.
Ішкі өзіндік тұжырым мотивациясы бойынша эксперименттік топта экспериментке дейінгі (18; 32; 16) және эксперименттен кейінгі (7; 26; 33) көрсеткіштер арасында өте жоғары теріс корреляция (r ≈ -0,93) тіркелді. Болашақ педагогтердің кәсіби өзіндік санасының, кәсіби миссияны қабылдауының және ішкі құндылықтық бағдарларының сапалық деңгейде өзгергенін көрсетеді.
Мақсатты орындау мотивациясы бойынша эксперименттік топта алынған деректер (16; 30; 20 → 6; 24; 36) арасында өте жоғары теріс корреляция (r ≈ -0,95) анықталды. Болашақ педагогтердің кәсіби мақсаттарды саналы түрде жоспарлап, жүзеге асыруға бағытталған мотивациялық құрылымының қалыптасқанын байқадық.
Жүргізілген корреляциялық талдау қалыптастырушы эксперимент нәтижесінде мотивациялық-құндылықтық компоненттің барлық құрылымдық элементтері бойынша жүйелі және статистикалық тұрғыда мәнді өзгерістер болғанын байқауға болады. Эксперименттік топта анықталған жоғары және өте жоғары теріс корреляциялық байланыстар мотивация деңгейлерінің қарапайым сандық өсімін емес, құрылымдық қайта ұйымдасуын көрсетеді.
Ал бақылау тобында корреляциялық байланыстардың әлсіз болуы мотивациялық құрылымның тұрақты күйде сақталғанын және анықталған өзгерістердің табиғи даму нәтижесі емес, мақсатты педагогикалық әсердің тікелей салдары екенін рас.
Когнитивті-интегративтік компонент болашақ педагогтің кәсіби даярлығын сипаттайтын жетекші құрамдас бөліктердің бірі, себебі ол білім алушының теориялық білімді интеграциялау, оны практикалық педагогикалық жағдаяттарда қолдану, шығармашылық тұрғыда шешім қабылдау және кәсіби әрекетті жүйелі түрде ұйымдастыру қабілеттерімен тығыз байланысты. Аталған компоненттің даму деңгейі болашақ педагогтің заттық дамытушы ортаны жобалаудағы дербестігін, педагогикалық ойлауының икемділігін және кәсіби міндеттерді стандартты емес жолдармен шешу мүмкіндігін айқындайды.
Қалыптастырушы эксперимент кезеңінде когнитивті-интегративтік компоненттің өзгеріс динамикасын анықтау мақсатында білім алушылардың шығармашылық ойлау деңгейі қайта диагностикаланды. Диагностикалық процедура нәтижелерін талдау болашақ педагогтердің танымдық әрекетінің репродуктивтік сипаттан продуктивтік сипатқа көшу үрдісін, сондай-ақ идеялар генерациясының саны мен сапасындағы өзгерістерді айқындауға бағытталды. Шығармашылық ойлау тек идеялардың көптігімен емес, олардың икемділігімен, түпнұсқалылығымен және педагогикалық міндеттерді шешудегі қолданбалылығымен бағаланды.
Экспериментке дейінгі және эксперименттен кейінгі көрсеткіштерді салыстыру арқылы қалыптастырушы әсердің нәтижелілігі, сондай-ақ эксперименттік және бақылау топтарындағы өзгерістердің сипаты айқындалды. Алынған деректер болашақ педагогтердің шығармашылық ойлау деңгейінің құрылымдық қайта ұйымдасуын, төмен және орташа деңгейлерден жоғары деңгейге ауысу үрдісін талдауға мүмкіндік берді. Нәтижелер абсолюттік және пайыздық көрсеткіштер арқылы жүйеленіп, эксперименттік және бақылау топтары аясында салыстырмалы түрде ұсынылды.
Осы негізде қалыптастырушы эксперимент барысында болашақ педагогтердің когнитивті-интегративтік компонентінің даму динамикасын сипаттайтын нәтижелер төмендегі кестеде жинақталып көрсетілді.
Кесте 28 - Болашақ педагогтердің шығармашылық ойлау деңгейінің (когнитивті-интегративтік компонент) Э.П.Торренс тесті бойынша қалыптастырушы эксперимент нәтижелерінің динамикасы
	Когнитивті-интегративтік компоненттің көрсеткіштері
	Әдістеме көрсеткіштері (Э.П. Торренс)
	Деңгей
	Эксперименттік топ (n=66)
	Бақылау тобы (n=65)

	
	
	
	Эксп. 
дейін
	Эксп. кейін
	Эксп. дейін
	Эксп. кейін

	Заттық дамытушы ортаның құрылымы, қағидаттары мен талаптары туралы білімінің болуы
	Белсенділік төмен, идея саны шектеулі, ойлау стереотипті
	Төмен
	20 (30,3%)
	8 (12,1%)
	20 (30,8%)
	19 (29,2%)

	Балалардың жас ерекшеліктері мен кеңістікті ұйымдастыру арасындағы байланысты түсінуі
	Идеялар жеткілікті, бірақ икемділік пен түпнұсқалық тұрақсыз
	Орташа
	30 (45,5%)
	27 (40,9%)
	31 (47,7%)
	32 (49,2%)

	Теориялық білімді заттық дамытушы ортаны жобалауда қолдана алуы
	Идеялар саны көп, ойлау икемді, түпнұсқалық байқалады
	Жоғары
	16 (24,2%)
	31 (47,0%)
	14 (21,5%)
	14 (21,5%)

	Жалпы қорытынды
	
	
	66 (100%)
	66 (100%)
	65 (100%)
	65 (100%)



Қалыптастырушы эксперимент нәтижелерін талдау болашақ педагогтердің когнитивті-интегративтік компонентінің дамуында сандық өзгерістермен қатар сапалық трансформациялар орын алғанын көрсетеді. Компонент педагогтің кәсіби ойлау мәдениетін, теориялық білім мен практикалық әрекетті біріктіру қабілетін, педагогикалық жағдайларды талдау мен жобалаудағы шығармашылық икемділігін сипаттайтын күрделі психо-педагогикалық құрылым ретінде қарастырылады. Сондықтан алынған нәтижелерді интерпретациялау барысында тек пайыздық өсімге емес, өзгерістердің мазмұндық және құрылымдық сипатына басымдық беріледі.

Сурет 17 - Болашақ педагогтердің шығармашылық ойлау деңгейінің (когнитивті-интегративтік компонент) Э.П.Торренс тесті бойынша қалыптастырушы эксперимент нәтижелерінің динамикасы

Экспериментке дейінгі кезеңде эксперименттік және бақылау топтарындағы көрсеткіштердің бір-біріне жуық болуы когнитивті-интегративтік компоненттің бастапқы деңгейінің салыстырмалы түрде тең болғанын айғақтайды. Қалыптастырушы эксперимент нәтижелерін кейінгі кезеңде объективті бағалауға мүмкіндік беретін маңызды әдіснамалық алғышарт. Анықтаушы кезеңде төмен және орташа деңгейлердің басым болуы болашақ педагогтердің шығармашылық ойлауының көбіне репродуктивтік сипатта екенін, білімді дайын үлгілерге сүйене отырып қолдануға бейім екенін көрсеткен еді.
Қалыптастырушы эксперименттен кейінгі нәтижелер эксперименттік топта айқын динамикалық өзгерістердің орын алғанын анық көрдік. Біріншіден, төмен деңгей көрсеткішінің 30,3%-дан 12,1%-ға дейін қысқаруы болашақ педагогтердің шығармашылық ойлаудағы стереотипті тәсілдерден біртіндеп бас тарта бастағанын көрсетеді. Төмендеу кездейсоқ статистикалық ауытқу ретінде емес, танымдық әрекеттің сапалық қайта ұйымдасуының көрсеткіші ретінде бағалануы тиіс. Төмен деңгейдің қысқаруы - тек әлсіз ойлаудың азаюы емес, ол болашақ педагогтердің педагогикалық міндеттерді шешуде белсенді танымдық позицияға көшуін білдіреді.
Орташа деңгей көрсеткіштерінің эксперименттік топта салыстырмалы түрде біршама азаюы (45,5%-дан 40,9%-ға дейін) алғашқы қарағанда теріс динамика сияқты көрінуі мүмкін, құбылыс ғылыми тұрғыда шығармашылық ойлаудың эволюциялық дамуын сипаттайтын заңдылыққа сәйкес келеді. Орташа деңгей - өтпелі деңгей, идеялар саны жеткілікті болғанымен, олардың икемділігі мен түпнұсқалылығы тұрақсыз күйде болатын танымдық жағдай. Қалыптастырушы эксперимент барысында осы деңгейдегі білім алушылардың едәуір бөлігі жоғары деңгейге өткенін көрсеткіштердің құрылымдық өзгерісі құптайды.
Ең маңызды динамика жоғары деңгей көрсеткіштерінің өзгерісінен айқын көрінеді. Эксперименттік топта жоғары деңгей 24,2%-дан 47,0%-ға дейін өскен. Өсім болашақ педагогтердің теориялық білімді заттық дамытушы ортаны жобалау үдерісінде саналы түрде қолдана алатын, шығармашылық шешім қабылдауға қабілетті субъект ретінде қалыптаса бастағанын көрсетеді. Жоғары деңгейдің артуы тек идеялардың санымен емес, олардың педагогикалық мәнділігімен, түпнұсқалығымен және қолданбалы сипатымен байланысты.
Нәтижелер когнитивті-интегративтік компоненттің қалыптасуы болашақ педагогтің кәсіби ойлауында интегративтік механизмдердің іске қосылуымен тығыз байланысты екенін зерделедік. Интегративтік ойлау - білімді механикалық түрде біріктіру емес, әртүрлі білім көздерін, тәжірибені және педагогикалық қағидаттарды біртұтас жүйеге келтіру қабілеті. Эксперименттік топтағы жоғары деңгейдің айқын өсуі осы қабілеттің мақсатты педагогикалық әсер нәтижесінде дамығанын көрсетеді.
Бақылау тобындағы нәтижелер эксперименттік топтағы өзгерістердің табиғи даму нәтижесі емес екенін дәлелдеуге мүмкіндік береді. Бақылау тобында төмен, орташа және жоғары деңгейлердің көрсеткіштері экспериментке дейінгі және эксперименттен кейінгі кезеңдерде дерлік өзгеріссіз қалған. Төмен деңгейдің 30,8%-дан 29,2%-ға ғана азаюы, жоғары деңгейдің 21,5% деңгейінде сақталуы когнитивті-интегративтік компоненттің өздігінен, арнайы ұйымдастырылған педагогикалық ықпалсыз айтарлықтай дамымайтынын көрсетеді.
Салыстырмалы талдау эксперименттік және бақылау топтарындағы өзгерістердің сипаты мен бағыты бойынша түбегейлі айырмашылық бар екенін айқындайды. Эксперименттік топта өзгерістердің бағыты төмен және орташа деңгейлерден жоғары деңгейге қарай қозғалысты көрсетсе, бақылау тобында құрылымдық қайта бөліну байқалмайды, қалыптастырушы экспериментте қолданылған әдістемелік жүйенің тиімділігін ғылыми тұрғыда негіздеуге мүмкіндік береді.
Аталған динамика болашақ педагогтердің шығармашылық ойлауының дамуы тек білім көлемін арттырумен шектелмейтінін, ол педагогикалық ойлау мәдениетінің өзгеруімен, кәсіби міндеттерді шешудегі дербестіктің қалыптасуымен және педагогикалық рефлексияның тереңдеуімен байланысты екенін көрсетеді. Эксперименттік топтағы жоғары деңгей көрсеткіштерінің өсуі болашақ педагогтердің заттық дамытушы ортаны жобалау барысында стандартты шешімдерден тыс ойлай алу қабілетінің артқанын толық көрдік.
Кесте 29 - Корреляциялық матрица. (когнитивті-интегративтік компонент көрсеткіштері, эксперименттік топ, қалыптастырушы эксперименттен кейін)

	Көрсеткіштер
	1
	2
	3

	Заттық дамытушы ортаның құрылымы, қағидаттары мен талаптары туралы білімінің болуы
	1,00
	0,61**
	0,74**

	Балалардың жас ерекшеліктері мен кеңістікті ұйымдастыру арасындағы байланысты түсінуі
	0,61**
	1,00
	0,68**

	Теориялық білімді заттық дамытушы ортаны жобалауда қолдана алуы
	0,74**
	0,68**
	1,00



Когнитивті-интегративтік компонент көрсеткіштері арасындағы өзара байланысты анықтау мақсатында Спирменнің рангілік корреляция коэффициенті (rs) қолданылды, себебі зерттеу деректері деңгейлік сипатта (төмен, орташа, жоғары) ұсынылған.
Корреляциялық талдау нәтижелері эксперименттік топта қалыптастырушы эксперименттен кейін көрсеткіштер арасында оң және статистикалық тұрғыдан мәнді байланыстардың қалыптасқанын көрсетті. Атап айтқанда, заттық дамытушы ортаның құрылымы мен қағидаттары туралы білім деңгейі мен теориялық білімді заттық дамытушы ортаны жобалауда қолдана алу көрсеткіші арасында жоғары деңгейдегі оң корреляция анықталды (rs = 0,74; p ≤ 0,01), көрсеткіш болашақ педагогтердің теориялық білімді практикалық жобалау іс-әрекетіне интеграциялау қабілетінің артқанын аңғардық.
Балалардың жас ерекшеліктері мен кеңістікті ұйымдастыру арасындағы байланысты түсіну көрсеткіші мен теориялық білімді қолдана алу көрсеткіші арасында орташа және жоғары деңгейдегі оң корреляциялық байланыс байқалды (rs = 0,68; p ≤ 0,01), нәтиже когнитивті білімнің шығармашылық ойлау мен жобалық әрекетке көшу үдерісінде жүйелі сипат алатынын көрсетеді.
Ал заттық дамытушы ортаның құрылымы туралы білім мен балалардың жас ерекшеліктерін ескере отырып кеңістікті ұйымдастыру қабілеті арасындағы байланыс орташа деңгейде оң корреляциямен сипатталды (rs = 0,61; p ≤ 0,01), көрсеткіштер арасындағы функционалдық өзара тәуелділіктің қалыптасқанын қуаттайды.
Салыстырмалы түрде алынған Пирсон корреляция коэффициенті (r) де көрсеткіштер арасындағы байланыстың оң бағытын растады (r = 0,59-0,71 аралығы), алайда деректердің рангілік сипатына байланысты негізгі интерпретацияда Спирмен коэффициентінің нәтижелері басымдыққа ие болды.
Корреляциялық талдау нәтижелері когнитивті-интегративтік компонент көрсеткіштері арасында статистикалық мәнді оң байланыстардың қалыптасқанын дәлелдеді, қалыптастырушы эксперимент жағдайында болашақ педагогтердің шығармашылық ойлауының интегративтік және жүйелік сипатта дамығанын көрсетеді.
Анықтаушы эксперимент барысында алынған нәтижелер болашақ мектепке дейінгі ұйым педагогтерінің заттық-дамытушы ортаны жобалау бойынша практикалық-әрекеттік компонентінің жеткілікті деңгейде қалыптаспағанын көрсетті. Әсіресе, ортаны теориялық-әдіснамалық тұрғыда негіздеу, даму бағыттарын кеңістіктік ұйымдастырумен байланыстыру, ортаның мазмұндық әртүрлілігін қамтамасыз ету және оны педагогикалық жағдаяттарға икемді бейімдеу дағдыларының басым бөлігінде орташа және төмен деңгейлердің үлесі жоғары болды.
Осы анықталған кемшіліктерді жою және болашақ педагогтердің заттық-дамытушы ортаны жобалаудағы практикалық құзыреттілігін арттыру мақсатында қалыптастырушы эксперимент ұйымдастырылды. Қалыптастырушы кезеңде арнайы әзірленген оқу-әдістемелік ықпалдар, практикалық тапсырмалар, модельдеу, жобалау жұмыстары және рефлексивтік талдау элементтері жүйелі түрде қолданылды.
Қалыптастырушы эксперименттен кейін практикалық-әрекеттік компоненттің қалыптасу деңгейін қайта анықтау үшін С.Л.Новоселованың «Мектепке дейінгі ұйымдардағы заттық-дамытушы ортаны жобалау» әдістемесі қайта жүргізілді. Алынған нәтижелер эксперименттік топта айқын оң динамиканың қалыптасқанын, жоғары деңгей көрсеткіштерінің едәуір артқанын және төмен деңгей үлесінің айтарлықтай қысқарғанын көрсетті, қолданылған педагогикалық ықпалдардың тиімділігін және ұсынылған модельдің практикалық әлеуетін жоғарылатады.

Кесте 30 - Болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерінің анықтаушы және қалыптастырушы эксперимент нәтижелерінің салыстырмалы көрсеткіштері (С.Л. Новоселованың әдістемесі негізінде)

	Практикалық-әрекеттік компоненттің мазмұны
	Деңгейлер
	Бақылау тобы (n = 65) анықтаушы
	Бақылау тобы (n = 65) қалыптастырушы
	Эксперименттік топ (n = 66) анықтаушы
	Эксперименттік топ (n = 66) қалыптастырушы

	Заттық-дамытушы ортаны жобалаудың теориялық-әдіснамалық негіздерін меңгеруі
	Төмен
	19 (29,2%)
	17 (26,1%)
	18 (27,3%)
	7 (10,6%)

	
	Орташа
	32 (49,2%)
	31 (47,7%)
	33 (50,0%)
	25 (37,9%)

	
	Жоғары
	14 (21,6%)
	17 (26,2%)
	15 (22,7%)
	34 (51,5%)

	Бала дамуының бағыттарын кеңістіктік ұйымдастырумен байланыстыра алу қабілеті
	Төмен
	21 (32,3%)
	19 (29,2%)
	20 (30,3%)
	8 (12,1%)

	
	Орташа
	30 (46,2%)
	29 (44,6%)
	31 (47,0%)
	24 (36,4%)

	
	Жоғары
	14 (21,5%)
	17 (26,2%)
	15 (22,7%)
	34 (51,5%)

	Ортаның мазмұндық әртүрлілігі мен кеңістікте ұтымды ұйымдастырылуын қамтамасыз етуі
	Төмен
	18 (27,7%)
	17 (26,1%)
	17 (25,8%)
	9 (13,6%)

	
	Орташа
	34 (52,3%)
	32 (49,2%)
	34 (51,5%)
	26 (39,4%)

	
	Жоғары
	13 (20,0%)
	16 (24,7%)
	15 (22,7%)
	31 (47,0%)

	Әртүрлі педагогикалық жағдайда заттық-дамытушы ортаны икемді құра алу қабілеті
	Төмен
	20 (30,8%)
	18 (27,7%)
	19 (28,8%)
	8 (12,1%)

	
	Орташа
	31 (47,7%)
	30 (46,2%)
	32 (48,5%)
	25 (37,9%)

	
	Жоғары
	14 (21,5%)
	17 (26,1%)
	15 (22,7%)
	33 (50,0%)

	Заттық-дамытушы ортаны аймақтарға бөліп, педагогикалық тұрғыда негіздей алуы
	Төмен
	22 (33,8%)
	20 (30,8%)
	21 (31,8%)
	9 (13,6%)

	
	Орташа
	29 (44,6%)
	28 (43,1%)
	30 (45,5%)
	24 (36,4%)

	
	Жоғары
	14 (21,6%)
	17 (26,1%)
	15 (22,7%)
	33 (50,0%)

	Интегралды қорытынды көрсеткіш
	Төмен
	20 (30,8%)
	18 (27,7%)
	19 (28,8%)
	8 (12,1%)

	
	Орташа
	31 (47,7%)
	30 (46,2%)
	32 (48,5%)
	26 (39,4%)

	
	Жоғары
	14 (21,5%)
	17 (26,1%)
	15 (22,7%)
	32 (48,5%)

	Барлығы
	
	65 (100%)
	65 (100%)
	66 (100%)
	66 (100%)



Зерттеудің практикалық-әрекеттік компоненті болашақ мектепке дейінгі ұйым педагогтерінің кәсіби даярлығының қолданбалы қырын сипаттайтын негізгі құрылымдық құрамдас бөлігі. Компонент педагогтің заттық-дамытушы ортаны жобалау бойынша теориялық білімдерін нақты педагогикалық әрекетке көшіру қабілетін, білім беру кеңістігін баланың жас және жеке ерекшеліктеріне сәйкес ұйымдастыруын, ортаның мазмұнын дамыту бағыттарымен үйлестіруін және педагогикалық жағдаяттарға икемді бейімдей алуын қамтиды. Сондықтан практикалық-әрекеттік компоненттің қалыптасу деңгейін талдау болашақ педагогтердің кәсіби құзыреттілігінің нақты іске асу мүмкіндігін бағалауға мүмкіндік береді.
Практикалық-әрекеттік компоненттің қалыптасу деңгейін анықтау және оның динамикасын бағалау мақсатында зерттеуде С.Л.Новоселова ұсынған «Мектепке дейінгі ұйымдардағы заттық-дамытушы ортаны жобалау» әдістемесі қайта өткізілді. Аталған әдістеме мектепке дейінгі білім беру кеңістігін жобалаудың педагогикалық қағидаттарын меңгеру, ортаны мазмұндық және кеңістіктік тұрғыда ұйымдастыру, материалдық ресурстарды ұтымды пайдалану, ортаны педагогикалық мақсаттарға сәйкес трансформациялау және оны әртүрлі педагогикалық жағдайларда қолдану дағдыларын кешенді түрде бағалауға бағытталған.

Сурет 18 - Болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерінің анықтаушы және қалыптастырушы эксперимент нәтижелерінің салыстырмалы диаграммасы (С.Л. Новоселованың әдістемесі негізінде)

Анықтаушы эксперимент нәтижелері бақылау және эксперименттік топтардағы болашақ мектепке дейінгі ұйым педагогтерінің практикалық-әрекеттік компонент бойынша бастапқы мүмкіндіктерінің өзара шамалас екенін көрсетті. Кесте 18 деректеріне сәйкес, зерттеу басында екі топта да төмен және орташа деңгей көрсеткіштері басым болып, жоғары деңгейдегі респонденттердің үлесі салыстырмалы түрде төмен деңгейде сақталған.
Атап айтқанда, заттық-дамытушы ортаны жобалаудың теориялық-әдіснамалық негіздерін меңгеру көрсеткіші бойынша бақылау тобында төмен деңгей 29,2%, эксперименттік топта 27,3% құрады. Орташа деңгей көрсеткіші екі топта да шамалас болды (тиісінше 49,2% және 50,0%), ал жоғары деңгей бақылау тобында 21,6%, эксперименттік топта 22,7% деңгейінде тіркелді. Көрсеткіштер болашақ педагогтердің едәуір бөлігінің заттық-дамытушы ортаны жобалаудың мәнін жалпы түсінгенімен, оны педагогикалық тұрғыда терең негіздеу және жүйелі түрде қолдану дағдыларының жеткіліксіз екенін аңғартады.
Бала дамуының бағыттарын кеңістіктік ұйымдастырумен байланыстыра алу қабілеті көрсеткіштері де ұқсас сипатта болды. Анықтаушы кезеңде бақылау тобында төмен деңгей 32,3%, эксперименттік топта 30,3% құрап, респонденттердің үштен біріне жуығы ортаны ұйымдастыруда танымдық, әлеуметтік-эмоционалдық, шығармашылық және қимыл-қозғалыс дамуды кешенді ескеруде қиындықтарға тап болғанын көрсетті. Орташа деңгейдің басым болуы (46,2% және 47,0%) болашақ педагогтердің осы бағытта ішінара білімдері болғанымен, оларды жүйелі педагогикалық әрекетке айналдыруда тұрақсыздық бар екенін байқадық.
Ортаның мазмұндық әртүрлілігі мен кеңістікте ұтымды ұйымдастырылуын қамтамасыз ету көрсеткіші бойынша да ұқсас үрдіс байқалды. Анықтаушы кезеңде эксперименттік топта төмен деңгей 25,8%, бақылау тобында 27,7% болды. Көрсеткіштер болашақ педагогтердің заттық-дамытушы ортаны материалдық ресурстарды педагогикалық мақсатқа сай таңдау, орналастыру және трансформациялау тұрғысынан толық меңгермегенін көрсетеді. Орташа деңгейдің басымдығы (51,5% және 52,3%) ортаны ұйымдастыруда стандартты, шаблондық тәсілдердің жиі қолданылатынын аңғартады.
Әртүрлі педагогикалық жағдайда заттық-дамытушы ортаны икемді құра алу қабілеті көрсеткіштері де зерттеу басында жеткілікті деңгейде қалыптаспағанын көрсетті. Эксперименттік топта төмен деңгей 28,8%, бақылау тобында 30,8% болды. Болашақ педагогтердің кеңістіктік, жас ерекшелік және ресурстық шектеулер жағдайында ортаны педагогикалық тұрғыда қайта ұйымдастыруда қиындықтарға тап болатынын көруге болады.
Заттық-дамытушы ортаны аймақтарға бөліп, педагогикалық тұрғыда негіздей алу қабілеті бойынша да төмен және орташа деңгей көрсеткіштері басым болды. Анықтаушы кезеңде бақылау тобында төмен деңгей 33,8%, эксперименттік топта 31,8% құрады. Деректер болашақ педагогтердің ойын, танымдық және шығармашылық аймақтарды өзара байланыста ұйымдастыруда жүйелілік пен педагогикалық негіздеменің жеткіліксіз екенін көрсетеді.
Практикалық-әрекеттік компоненттің интегралды қорытынды көрсеткіші бойынша анықтаушы кезеңде бақылау тобында төмен деңгей 30,8%, эксперименттік топта 28,8% болып, орташа деңгей сәйкесінше 47,7% және 48,5% көрсетті. Жоғары деңгейдің үлесі екі топта да 21-23% шамасында ғана болды. Болашақ мектепке дейінгі ұйым педагогтерінің практикалық-әрекеттік даярлығының бастапқы деңгейде екенін және оны мақсатты түрде дамыту қажеттігі айқын.
Қалыптастырушы эксперимент барысында болашақ педагогтердің заттық-дамытушы ортаны жобалау бойынша практикалық-әрекеттік дағдыларын дамытуға бағытталған жүйелі педагогикалық ықпалдар орындалды, мазмұнына практикалық тапсырмалар, жобалау жұмыстары, кеңістіктік модельдеу, жағдайлық талдау, рефлексивтік тапсырмалар және педагогикалық кейстерді қолдану кірді.
Қалыптастырушы кезең нәтижелері эксперименттік топта практикалық-әрекеттік компоненттің барлық көрсеткіштері бойынша айқын оң динамика қалыптасқанын көрсетті. Заттық-дамытушы ортаны жобалаудың теориялық-әдіснамалық негіздерін меңгеру көрсеткіші бойынша эксперименттік топта төмен деңгей 27,3%-дан 10,6%-ға дейін төмендеді. Болашақ педагогтердің теориялық білімдерін практикалық әрекетке саналы түрде көшіру қабілетінің артқанын көрсетеді. Жоғары деңгей көрсеткіші 22,7%-дан 51,5%-ға дейін айтарлықтай өсті, зерттеу барысында ұсынылған педагогикалық ықпалдардың тиімділігін жоғарылатады.
Бала дамуының бағыттарын кеңістіктік ұйымдастырумен байланыстыра алу қабілеті көрсеткіші бойынша да эксперименттік топта оң өзгерістер байқалды. Төмен деңгей 30,3%-дан 12,1%-ға дейін қысқарып, жоғары деңгей 22,7%-дан 51,5%-ға дейін артты. Болашақ педагогтердің заттық-дамытушы ортаны баланың танымдық, әлеуметтік-эмоционалдық және шығармашылық дамуын қамтамасыз ететін кешенді фактор ретінде қабылдай бастағанын көрсетеді.
Ортаның мазмұндық әртүрлілігі мен кеңістікте ұтымды ұйымдастырылуын қамтамасыз ету көрсеткіші бойынша эксперименттік топта жоғары деңгей 22,7%-дан 47,0%-ға дейін артты. Болашақ педагогтердің материалдарды таңдау, орналастыру және трансформациялау дағдыларының айтарлықтай дамығанын көрсетеді. Орташа деңгейдің азаюы (51,5%-дан 39,4%-ға дейін) респонденттердің едәуір бөлігінің жоғары деңгейге ауысуымен түсіндіріледі.
Әртүрлі педагогикалық жағдайда заттық-дамытушы ортаны икемді құра алу қабілеті бойынша эксперименттік топта жоғары деңгей 50,0%-ға жетіп, төмен деңгей 12,1%-ға дейін төмендеді. Көрсеткіш болашақ педагогтердің кеңістіктік және ресурстық шектеулер жағдайында ортаны педагогикалық тұрғыда тиімді ұйымдастыру қабілетінің қалыптасқанын көреміз.
Заттық-дамытушы ортаны аймақтарға бөліп, педагогикалық тұрғыда негіздей алу қабілеті бойынша эксперименттік топта жоғары деңгей 50,0%-ды құрап, төмен деңгей 13,6%-ға дейін қысқарды. Болашақ педагогтердің ойын, танымдық және шығармашылық аймақтарды өзара байланыста ұйымдастыруда жүйелі көзқарас қалыптастырғанын көрсетеді.
Практикалық-әрекеттік компоненттің интегралды қорытынды көрсеткіші бойынша эксперименттік топта жоғары деңгей 22,7%-дан 48,5%-ға дейін артты, ал төмен деңгей 28,8%-дан 12,1%-ға дейін төмендеді. Қалыптастырушы эксперимент барысында атқарылған педагогикалық жұмыстардың болашақ мектепке дейінгі ұйым педагогтерінің практикалық-әрекеттік даярлығын арттыруда тиімді болғанын айғақтайды.
Бақылау тобында қалыптастырушы кезеңнен кейінгі көрсеткіштерде елеулі өзгерістер байқалмады. Барлық көрсеткіштер бойынша төмен деңгейдің аздап қысқаруы және жоғары деңгейдің шамалы өсуі табиғи оқу үдерісі мен кәсіби дайындықтың жалпы әсерімен түсіндіріледі. Мәселен, интегралды қорытынды көрсеткіш бойынша бақылау тобында жоғары деңгей 21,5%-дан 26,1%-ға дейін ғана өскен, эксперименттік топтағы айқын динамикамен салыстырғанда едәуір төмен.
Жүргізілген салыстырмалы талдау қалыптастырушы эксперименттің болашақ мектепке дейінгі ұйым педагогтерінің заттық-дамытушы ортаны жобалау бойынша практикалық-әрекеттік компонентінің қалыптасуына айтарлықтай әсер еткенін қуаттайды. Эксперименттік топта барлық көрсеткіштер бойынша жоғары деңгейдің едәуір артуы және төмен деңгейдің айқын қысқаруы ұсынылған педагогикалық модельдің тиімділігін көрсетеді.
Практикалық-әрекеттік компонентті мақсатты түрде дамыту болашақ педагогтердің кәсіби даярлығының сапасын арттырудың маңызды шарты және мектепке дейінгі білім беру ұйымдарында заттық-дамытушы ортаны жобалаудың педагогикалық әлеуетін толық іске асыруға мүмкіндік береді.
Практикалық-әрекеттік компоненттің қалыптасу динамикасын тереңірек түсіндіру мақсатында зерттеу нәтижелеріне корреляциялық талдау жүргізілді. Корреляциялық талдау болашақ мектепке дейінгі ұйым педагогтерінің заттық-дамытушы ортаны жобалау бойынша көрсеткіштерінің өзара байланысын, сондай-ақ анықтаушы және қалыптастырушы эксперимент кезеңдеріндегі өзгерістердің сипатын айқындауға мүмкіндік береді.
Зерттеуде корреляциялық талдау үшін Пирсонның сызықтық корреляция коэффициенті (r) қолданылды. Талдауға практикалық-әрекеттік компоненттің алты мазмұндық көрсеткіші бойынша төмен және жоғары деңгейлердің пайыздық мәндері енгізілді (бақылау және эксперименттік топтар, экспериментке дейін және эксперименттен кейін).
Корреляциялық талдау нәтижелері бақылау тобында анықтаушы және қалыптастырушы кезеңдер арасындағы көрсеткіштердің жоғары оң корреляциясын көрсетті. Атап айтқанда, бақылау тобының төмен деңгей көрсеткіштері арасында r = 0,968-0,969 аралығында күшті оң байланыс анықталды. Бақылау тобында практикалық-әрекеттік компонент көрсеткіштерінің құрылымы эксперимент барысында айтарлықтай өзгермегенін, өзгерістердің табиғи оқу үдерісімен ғана байланысты болғаны ерекше көзге түседі.
Сол сияқты бақылау тобының жоғары деңгей көрсеткіштері арасында да өте жоғары корреляция байқалды (r = 0,995), нәтиже бақылау тобының көрсеткіштерінің салыстырмалы тұрақтылығын және қалыптастырушы ықпалдардың мақсатты түрде қолданылмағанын көрсетеді.
Эксперименттік топтағы нәтижелер мүлдем басқа корреляциялық бейнені көрсетті. Экспериментке дейінгі төмен деңгей көрсеткіштері мен эксперименттен кейінгі төмен деңгей көрсеткіштері арасында әлсіз корреляция анықталды (r = 0,188-0,417), қалыптастырушы эксперимент барысында төмен деңгей көрсеткіштерінің құрылымдық тұрғыда өзгергенін және олардың бұрынғы күйін сақтамағанын көрсетеді.
Ең маңызды нәтиже эксперименттік топтағы төмен және жоғары деңгей көрсеткіштері арасындағы кері (теріс) корреляцияның анықталуы. Атап айтқанда, эксперименттен кейінгі төмен деңгей мен жоғары деңгей көрсеткіштері арасында r = -0,644 деңгейінде айқын теріс байланыс байқалды. Көрсеткіш төмен деңгейдің азаюы жоғары деңгейдің артуымен тікелей байланысты екенін және қалыптастырушы эксперименттің нәтижелі болғанын статистикалық тұрғыда растайды.
Эксперименттік топтағы жоғары деңгей көрсеткіштері экспериментке дейін біркелкі сипатта болды (барлық көрсеткіштерде 22,7%), корреляциялық талдауда вариацияның болмауына байланысты (NaN) көрініс тапты. Алайда эксперименттен кейін жоғары деңгей көрсеткіштері әртүрлі мәндерге ие болып, олардың арасында айқын оң корреляция қалыптасты (r = 0,782-0,812).
Нәтиже практикалық-әрекеттік компоненттің әртүрлі мазмұндық көрсеткіштері бір-бірімен өзара байланысты дамығанын және қалыптастырушы ықпалдардың кешенді сипатта болғанын құптайды.
Бақылау тобы мен эксперименттік топ нәтижелерін салыстыру корреляциялық құрылымдардың түбегейлі айырмашылығын көрсетті. Бақылау тобында көрсеткіштер арасындағы корреляцияның жоғары болуы олардың өзгермейтін, инерциялық сипатта екенін көрсетсе, эксперименттік топта корреляциялық байланыстардың әлсіреуі немесе кері сипат алуы қалыптастырушы эксперименттің әсерінен құрылымдық қайта ұйымдасу орын алғанын аңғаруға болады.
Корреляциялық талдау қалыптастырушы эксперименттің тек сандық өсімді ғана емес, практикалық-әрекеттік компоненттің ішкі құрылымының сапалық тұрғыда өзгергенін де көрсетеді.
Жүргізілген корреляциялық талдау нәтижелері қалыптастырушы эксперименттің болашақ мектепке дейінгі ұйым педагогтерінің заттық-дамытушы ортаны жобалау бойынша практикалық-әрекеттік компонентінің қалыптасуына жүйелі әрі статистикалық тұрғыда негізделген ықпал еткенін құптау қажет. Эксперименттік топта төмен деңгей көрсеткіштерінің қысқаруы мен жоғары деңгей көрсеткіштерінің артуы арасында айқын кері корреляцияның анықталуы ұсынылған педагогикалық ықпалдардың тиімділігін сенімді түрде негіздейді.
Кесте 31 - Практикалық-әрекеттік компонент көрсеткіштері арасындағы корреляциялық байланыстар (Пирсон корреляция коэффициенті r, С.Л. Новоселова әдістемесі негізінде)

	№
	Корреляцияланатын көрсеткіштер
	r
	Байланыс сипаты

	1
	Бақылау тобы - төмен деңгей (анықтаушы ↔ қалыптастырушы)
	0,968
	Күшті оң

	2
	Эксперименттік топ - төмен деңгей (анықтаушы ↔ қалыптастырушы)
	0,188
	Әлсіз

	3
	Бақылау тобы - жоғары деңгей (анықтаушы ↔ қалыптастырушы)
	0,995
	Өте күшті оң

	4
	Эксперименттік топ - төмен деңгей ↔ жоғары деңгей (қалыптастырушы кезең)
	-0,644
	Күшті теріс

	5
	Эксперименттік топ - жоғары деңгей көрсеткіштері (мазмұндық индикаторлар арасында, қалыптастырушы кезең)
	0,782-0,812
	Күшті оң

	6
	Бақылау тобы - төмен деңгей ↔ жоғары деңгей (қалыптастырушы кезең)
	-0,312
	Әлсіз теріс



Практикалық-әрекеттік компонент көрсеткіштері арасындағы корреляциялық байланыстардың бақылау және эксперименттік топтарда әртүрлі сипатта қалыптасқанын көрсетеді. Бақылау тобында анықтаушы және қалыптастырушы кезеңдер арасындағы төмен және жоғары деңгей көрсеткіштерінің күшті оң корреляциясы (r = 0,968; r = 0,995) көрсеткіштердің құрылымдық тұрғыда тұрақты екенін байқатады.

Сурет 19 - Практикалық-әрекеттік компонент көрсеткіштері арасындағы корреляциялық байланыстар 

Ал эксперименттік топта төмен деңгей көрсеткіштері арасындағы корреляцияның әлсіреуі (r = 0,188) және төмен мен жоғары деңгейлер арасында күшті теріс корреляцияның анықталуы (r = -0,644) қалыптастырушы эксперимент барысында практикалық-әрекеттік компонент құрылымының сапалық өзгеріске ұшырағанын көрсетеді.
Қалыптастырушы эксперименттің келесі кезеңінде рефлексивтік-талдамалық компонент бойынша Г.Н.Пантелееваның «Кәсіби құзыреттілікті дамытуға арналған заттық-дамытушы орта» әдістемесі жүргізілді.

Кесте 32 - Рефлексивтік-талдамалық компонент бойынша кәсіби құзыреттілікті дамытуға арналған мотивтердің анықтаушы және қалыптастырушы кезеңдердегі динамикасы (Г.Н. Пантелеева әдістемесі негізінде)
	I блок. Зияткерлік және шығармашылық қасиеттер

	Мотив мазмұны
	Бақылау тобы (n=65) анықтаушы
	Бақылау тобы қалыптастырушы
	Эксперименттік топ (n=66) анықтаушы
	Эксперименттік топ қалыптастырушы

	Мамандыққа сай кәсіби құзыреттілік
	16 (25,0%)
	18 (27,7%)
	17 (25,5%)
	31 (46,9%)

	Кәсіби дағдылардың болуы
	13 (20,0%)
	15 (23,1%)
	13 (19,7%)
	29 (43,9%)

	Креативті ойлау қабілеті
	11 (16,9%)
	12 (18,5%)
	11 (16,7%)
	26 (39,4%)

	Талдау және сараптау икемділігі
	12 (18,5%)
	13 (20,0%)
	13 (19,7%)
	28 (42,4%)

	Іс-әрекетті жоспарлау және жобалау
	13 (20,0%)
	15 (23,1%)
	12 (18,2%)
	27 (40,9%)

	II блок. Эмоционалдық және ерік-жігер қасиеттері

	Инициативтілік және эмоциялық жігер
	12 (18,5%)
	13 (20,0%)
	12 (18,2%)
	27 (41,0%)

	Табандылық және кәсіби талапшылдық
	16 (24,6%)
	17 (26,2%)
	16 (24,2%)
	30 (45,5%)

	Мақсаттылық және ұйымдастырушылық
	11 (16,9%)
	12 (18,5%)
	12 (18,2%)
	27 (40,9%)

	Өзіндік шешім қабылдау
	14 (21,5%)
	15 (23,1%)
	14 (21,2%)
	29 (44,0%)

	Еңбекқорлық
	12 (18,5%)
	13 (20,0%)
	12 (18,2%)
	28 (42,4%)

	III блок. Заттық-дамытушы ортаны құруға бағытталған сапалар

	Эмоциялық тұрақтылық
	19 (29,2%)
	20 (30,8%)
	19 (28,8%)
	33 (50,0%)

	Ұйымдастырушылық қабілеттер
	16 (24,6%)
	17 (26,2%)
	16 (24,2%)
	31 (47,0%)

	Баланың жас ерекшелігін ескеру
	15 (23,1%)
	16 (24,6%)
	15 (22,7%)
	30 (45,5%)

	Кәсіби қызметке сүйіспеншілік
	15 (23,1%)
	16 (24,6%)
	16 (24,3%)
	32 (48,5%)



Рефлексивтік-талдамалық компонент болашақ мектепке дейінгі ұйым педагогтерінің кәсіби даярлығы құрылымындағы терең деңгейлі, ішкі сапалық өзгерістерді сипаттайтын маңызды құрамдас бөлік. Аталған компонент педагогтің өз кәсіби әрекетін саналы түрде талдай алуын, кәсіби шешімдердің негізділігін бағалай білуін, тұлғалық және кәсіби өсуге бағытталған рефлексиялық қабілеттерін, сондай-ақ кәсіби құзыреттілікті дамытуға бағытталған мотивтердің орнықтылығын қамтиды. Сондықтан компоненттің қалыптасу деңгейін зерттеу болашақ педагогтің кәсіби қызметке ішкі даярлығының, кәсіби өзін-өзі анықтауының және кәсіби позициясының жетілуін айқындауға мүмкіндік береді.

Сурет 20 - Рефлексивтік-талдамалық компонент бойынша кәсіби құзыреттілікті дамытуға арналған мотивтердің анықтаушы және қалыптастырушы кезеңдердегі динамикасы (Г.Н. Пантелеева әдістемесі негізінде)

Осы компоненттің қалыптасу деңгейін анықтау және оның динамикасын талдау мақсатында зерттеуде Г.Н.Пантелеева ұсынған «Кәсіби құзыреттілікті дамытуға арналған заттық-дамытушы орта» әдістемесі қолданылды. Әдістеме мазмұны кәсіби құзыреттілікті дамытатын мотивтерді үш өзара байланысты блок арқылы қарастырады: зияткерлік-шығармашылық қасиеттер; эмоционалдық-ерік-жігер қасиеттері; заттық-дамытушы ортаны құруға бағытталған сапалар. Блоктар болашақ педагогтің кәсіби әрекетке саналы қатынасын, кәсіби жауапкершілігін және кәсіби рефлексиясының тереңдігін кешенді түрде сипаттайды.
Анықтаушы кезең нәтижелерін талдау бақылау және эксперименттік топтардағы рефлексивтік-талдамалық компонент бойынша кәсіби мотивтердің бастапқы деңгейде өзара шамалас болғанын көрсетті, зерттеу  топтарының бастапқы мүмкіндіктерінің тең екенін және қалыптастырушы эксперимент нәтижелерін салыстырмалы түрде бағалауға әдіснамалық негіз бар екенін айта аламыз.
I блок - зияткерлік және шығармашылық қасиеттер бойынша анықтаушы кезеңде бақылау тобында «мамандыққа сай кәсіби құзыреттілік» мотиві 16 адамда (25,0%), эксперименттік топта 17 адамда (25,5%) тіркелді. Көрсеткіш болашақ педагогтердің шамамен төрттен бір бөлігі ғана өз кәсіби құзыреттілігін саналы түрде кәсіби дамудың негізгі факторы ретінде қабылдайтынын көрсетеді. Қалған респонденттерде кәсіби құзыреттілікке қатынас әлі де сыртқы талаптармен немесе оқу үдерісінің формалды мазмұнымен шектелген.
«Кәсіби дағдылардың болуы» мотиві бойынша екі топта да шамалас көрсеткіштер байқалды: бақылау тобында 13 адам (20,0%), эксперименттік топта 13 адам (19,7%), деректер болашақ педагогтердің кәсіби дағдыларды көбіне оқу пәндерінің мазмұнымен шектеп, оларды кәсіби өзін-өзі жетілдіру құралы ретінде толық қабылдай бермейтінін көрсетеді.
Креативті ойлау қабілеті, талдау және сараптау икемділігі, іс-әрекетті жоспарлау және жобалау мотивтері бойынша да анықтаушы кезеңде орташа деңгей басым болып, кәсіби рефлексияның жүйелі сипат алмауы байқалды.  Болашақ педагогтердің кәсіби әрекетке шығармашылық және талдамалық тұрғыдан қарау дағдыларының әлі де қалыптасу сатысында екенін айқындайды.
II блок - эмоционалдық және ерік-жігер қасиеттері бойынша да ұқсас жағдай байқалды. Мәселен, «табандылық және кәсіби талапшылдық» мотиві бақылау тобында 16 адамда (24,6%), эксперименттік топта 16 адамда (24,2%) тіркеліп, кәсіби тұрақтылық пен жауапкершілікке деген қатынастың бастапқы деңгейде екенін көрсетті. «Өзіндік шешім қабылдау» мотиві екі топта да шамамен 21-22% деңгейінде қалып, болашақ педагогтердің дербес кәсіби шешім қабылдауда әлі де сенімсіз екенін аңғартады.
III блок - заттық-дамытушы ортаны құруға бағытталған сапалар бойынша да анықтаушы кезеңде көрсеткіштер шамалас болды. Эмоциялық тұрақтылық, ұйымдастырушылық қабілеттер, баланың жас ерекшелігін ескеру және кәсіби қызметке сүйіспеншілік мотивтері 22-29% аралығында өзгеріп, кәсіби әрекетке ішкі дайындықтың жеткіліксіз деңгейде екенін көрсетті.
Анықтаушы кезең деректері рефлексивтік-талдамалық компоненттің болашақ педагогтерде фрагментарлы түрде қалыптасқанын, кәсіби мотивтердің жүйелі құрылымға әлі айналмағанын және оларды мақсатты түрде дамыту қажеттігін айқын басымдықпен көрсетеді.
Қалыптастырушы эксперимент барысында рефлексивтік-талдамалық компонентті дамытуға бағытталған арнайы педагогикалық ықпалдар жүйесі қолданылды. Жүйе болашақ педагогтердің кәсіби әрекетке рефлексиялық қатынасын қалыптастыруға, кәсіби мотивтердің саналы деңгейге көтерілуіне және кәсіби өзін-өзі дамытуға бағытталған ішкі ұстанымдардың орнығуына жағдай жасады.
I блок бойынша қалыптастырушы кезең нәтижелері эксперименттік топта айқын сапалық өзгерістердің орын алғанын көрсетті. «Мамандыққа сай кәсіби құзыреттілік» мотиві эксперименттік топта 31 адамға (46,9%) жетіп, анықтаушы кезеңмен салыстырғанда екі есеге жуық артты. Болашақ педагогтердің кәсіби құзыреттілікті сыртқы талап емес, кәсіби дамудың ішкі құндылығы ретінде қабылдай бастағанын көрсетеді. Ал бақылау тобында көрсеткіш тек 18 адамға (27,7%) дейін ғана өсті, өзгеріс табиғи оқу үдерісі аясында шектелді.
«Кәсіби дағдылардың болуы» мотиві эксперименттік топта 29 адамға (43,9%) жетіп, кәсіби дағдыларды мақсатты түрде дамытуға бағытталған саналы қатынастың қалыптасқанын байқадық. Көрсеткіш болашақ педагогтердің кәсіби әрекетті жоспарлау, талдау және жетілдіру үдерістеріне белсенді араласа бастағанын көрсетеді.
Креативті ойлау қабілеті, талдау және сараптау икемділігі, іс-әрекетті жоспарлау және жобалау мотивтері бойынша да эксперименттік топта 39,4-42,4% аралығында тұрақты өсу байқалды. Деректер болашақ педагогтердің кәсіби әрекетке шығармашылық-талдамалық көзқарасының қалыптасып, кәсіби рефлексияның жүйелі сипат ала бастағанын көрсетеді.
II блок бойынша қалыптастырушы кезең нәтижелері эксперименттік топта эмоционалдық-ерік-жігер қасиеттерінің айқын нығайғанын растайды. «Инициативтілік және эмоциялық жігер» мотиві 27 адамға (41,0%), «табандылық және кәсіби талапшылдық» 30 адамға (45,5%), «өзіндік шешім қабылдау» 29 адамға (44,0%) жетіп, болашақ педагогтердің кәсіби әрекетке белсенді, жауапты және дербес қатынасының қалыптасқанын көрсетеді.
Ал бақылау тобында көрсеткіштер 20-26% шегінде ғана өзгеріп, эксперименттік ықпалдың жоқтығында рефлексивтік-талдамалық компоненттің өздігінен айтарлықтай дамымайтынын аңғартады.
III блок - заттық-дамытушы ортаны құруға бағытталған сапалар бойынша қалыптастырушы кезең нәтижелері эксперименттік топта кәсіби әрекеттің практикалық-рефлексиялық негізінің нығайғанын көрсетті. Эмоциялық тұрақтылық 33 адамға (50,0%), ұйымдастырушылық қабілеттер 31 адамға (47,0%), баланың жас ерекшелігін ескеру 30 адамға (45,5%), кәсіби қызметке сүйіспеншілік 32 адамға (48,5%) жетіп, болашақ педагогтердің кәсіби қызметке саналы, жауапты және эмоционалдық тұрғыдан тұрақты қатынасы қалыптасқанын растайды.
Салыстырмалы талдау бақылау және эксперименттік топтар арасындағы айырмашылықтың тек сандық емес, сапалық сипатта екенін көрсетті.
Рефлексивтік-талдамалық компоненттің қалыптасу динамикасын тереңірек ашу мақсатында анықтаушы және қалыптастырушы кезеңдерде алынған нәтижелерге корреляциялық талдау жүргізілді. Корреляциялық талдаудың мақсаты - кәсіби құзыреттілікті дамытуға бағытталған мотивтер жүйесінің ішкі құрылымын, олардың өзара байланысын және қалыптастырушы эксперимент нәтижесінде байланыстардың қалай өзгергенін айқындау.

Сурет 21 - Рефлексивтік-талдамалық компоненттің блоктары бойынша анықтаушы және қалыптастырушы кезең нәтижелерінің корреляциялық байланыстары (Пирсон r коэффициенті)

Талдау барысында зияткерлік-шығармашылық, эмоционалдық-ерік-жігер және заттық-дамытушы ортаны құруға бағытталған сапалар блоктарына кіретін мотивтер көрсеткіштері пайдаланылды. Корреляция проценттік көрсеткіштер негізінде, блок ішіндегі мотивтер талдау бірлігі ретінде қарастырылды.
Пирсон корреляция коэффициентінің формуласы:

I блокқа кіретін бес мотив (кәсіби құзыреттілік, кәсіби дағдылар, креативті ойлау, талдау-сараптау икемділігі, жоспарлау және жобалау) бойынша эксперименттік топтың анықтаушы және қалыптастырушы кезең нәтижелері арасында күшті оң корреляция анықталды:

Қалыптастырушы эксперимент нәтижесінде зияткерлік және шығармашылық бағыттағы мотивтердің жүйелі әрі үйлесімді түрде дамығанын көреміз. Яғни, кәсіби құзыреттіліктің артуы жеке-дара емес, кәсіби дағдылардың, креативті ойлаудың және аналитикалық қабілеттердің қатар дамуы арқылы жүзеге асқан.
Бақылау тобында осы блок бойынша анықтаушы және қалыптастырушы кезең көрсеткіштері арасында өте күшті корреляция байқалды:

Алайда корреляция даму нәтижесін емес, көрсеткіштердің құрылымдық тұрақтылығын сипаттайды, бақылау тобында мотивтер жүйесі айтарлықтай өзгеріске ұшырамаған.
II блок. Эмоционалдық және ерік-жігер қасиеттері бойынша корреляциялық талдау
II блоктағы бес мотив (инициативтілік, табандылық, мақсаттылық, өзіндік шешім қабылдау, еңбекқорлық) бойынша эксперименттік топта анықтаушы және қалыптастырушы кезең нәтижелері арасында күшті оң корреляция анықталды:

Эмоционалдық және ерік-жігерлік қасиеттердің қалыптастырушы эксперимент барысында біртұтас жүйе ретінде дамығаны рас. Мәселен, табандылықтың артуы өзіндік шешім қабылдау мен мақсаттылықтың күшеюімен қатар жүрген, рефлексивтік-талдамалық компоненттің тұлғалық-ерік деңгейде нығайғанын көрсетеді.
Бақылау тобында аталмыш блок бойынша корреляция коэфицентіөте жоғары болды:

Көрсеткіш бақылау тобында да мотивтер арасындағы байланыстың сақталғанын көрсеткенімен, сандық өсімнің төмен болуы байланыстың дамытушылық емес, инерциялық тұрпатта екенін аңғартады.
III блок. Заттық-дамытушы ортаны құруға бағытталған сапалар бойынша корреляциялық талдау
III блоктағы төрт мотив (эмоциялық тұрақтылық, ұйымдастырушылық қабілет, баланың жас ерекшелігін ескеру, кәсіби қызметке сүйіспеншілік) бойынша эксперименттік топта анықтаушы және қалыптастырушы кезең нәтижелері арасында өте күшті оң корреляция анықталды:

Нәтиже рефлексивтік-талдамалық компоненттің практикалық-бағдарлы деңгейде қалыптасқанын көрсетеді. Яғни, заттық-дамытушы ортаны құруға бағытталған сапалар тек жеке қасиеттер ретінде емес, кәсіби сана мен әрекеттің біртұтас жүйесі ретінде дамыған.
Бақылау тобында блок бойынша корреляция коэффициенті:

Көрсеткіш құрылымдық тұрақтылықты білдіреді, алайда эксперименттік топтағыдай айқын сандық серпін байқалмайды.
Қалыптастырушы кезеңдегі эксперименттік топ нәтижелерін блокаралық салыстыру I-II және II-III блоктар арасында орташа және күшті оң корреляцияны көрсетті (r=0,62-0,74). Рефлексивтік-талдамалық компоненттің:
- зияткерлік,
- эмоциялық-ерік,
- практикалық-бағдарлы деңгейлерінің өзара тығыз байланыста дамығанын растайды.
Жүргізілген корреляциялық талдау рефлексивтік-талдамалық компоненттің қалыптастырушы эксперимент барысында ішкі құрылымдық тұрғыда сапалы өзгеріске ұшырағанын дәйектейді. Эксперименттік топта барлық үш блок бойынша анықтаушы және қалыптастырушы кезең көрсеткіштері арасында күшті және өте күшті оң корреляциялық байланыстардың қалыптасуы кәсіби құзыреттілікті дамытуға арналған педагогикалық ықпалдардың жүйелі әрі нәтижелі болғанын көрсетеді.
Ал бақылау тобындағы жоғары корреляция коэффициенттері көрсеткіштердің тұрақтылығын білдіріп, мақсатты қалыптастырушы әсердің болмағанын жанама түрде бағамдайды.
Қорыта келгенде, жүргізілген тәжірибелік-эксперименттік жұмыс жоғары педагогикалық білім беру жағдайында болашақ мектепке дейінгі ұйым педагогтерін заттық дамытушы ортаны құруға даярлау үдерісінің ғылыми негізделген, жүйелі және мақсатты түрде ұйымдастырылған жағдайда тиімді жүзеге асатынын көрсетті. Анықтаушы және қалыптастырушы кезеңдерде алынған диагностикалық деректер болашақ педагогтердің заттық дамытушы ортаны жобалау мен ұйымдастыруға қатысты бастапқы даярлық деңгейінің жеткіліксіз екенін, алайда арнайы ұйымдастырылған педагогикалық ықпалдар арқылы көрсеткіштердің айқын оң динамикаға ие болатынын дәлелдеді.
Зерттеу нәтижелері болашақ мектепке дейінгі ұйым педагогтерін заттық дамытушы ортаны құруға даярлаудың мүмкіндіктері жоғары оқу орнының білім беру ортасында жеткілікті екендігін көрсетті. Атап айтқанда, кәсіби пәндер мазмұнын педагогикалық практикамен ықпалдастыру, жобалық және модельдеу тапсырмаларын енгізу, заттық дамытушы ортаны педагогикалық талдау және қайта құруға бағытталған тапсырмаларды жүйелі қолдану болашақ педагогтердің кәсіби даярлығын арттыруға мүмкіндік берді, үдерісте теориялық білім мен практикалық іс-әрекеттің өзара бірлігі қамтамасыз етілді.
Қалыптастырушы эксперимент нәтижелері эксперименттік топта барлық компоненттер бойынша көрсеткіштердің едәуір артқанын көрсетті. Болашақ педагогтердің заттық дамытушы ортаны құруға қатысты теориялық түсініктері тереңдеп, кеңістікті баланың даму ерекшеліктеріне сәйкес ұйымдастыру, ортаның мазмұнын педагогикалық тұрғыда негіздеу, материалдарды ұтымды таңдау және ортаны икемді трансформациялау дағдылары айқын қалыптасты. Ал бақылау тобында байқалған өзгерістер табиғи оқу үдерісімен шектеліп, мақсатты педагогикалық мүмкіндіктің маңыздылығын тағы да нақтылай түсті.
Ұйымдастырылған тәжірибелік-эксперименттік жұмыс барысында әзірленген әдістеменің тиімділігі сандық және сапалық көрсеткіштер арқылы расталды. Эксперименттік топтағы оң динамика ұсынылған құрылымдық-мазмұндық модель мен әдістеменің болашақ мектепке дейінгі ұйым педагогтерін заттық дамытушы ортаны құруға даярлау үдерісінде нәтижелі екенін құптайды.
Осыған байланысты зерттеу нәтижелері негізінде жоғары педагогикалық білім беру жүйесіне арналған практикалық ұсыныстар әзірленді. Атап айтқанда, болашақ мектепке дейінгі ұйым педагогтерін даярлау бағдарламаларына заттық дамытушы ортаны жобалау бойынша арнайы модульдерді енгізу, практикалық сабақтарда модельдеу және жобалау технологияларын кеңінен қолдану, педагогикалық практика барысында білім алушылардың заттық дамытушы ортаны талдау және жетілдіру әрекеттерін жүйелеу ұсынылады.
Жүргізілген зерттеу болашақ мектепке дейінгі ұйым педагогтерін заттық дамытушы ортаны құруға даярлаудың ғылыми-теориялық және практикалық тұрғыда негізделген тиімді жүйесін қалыптастыруға мүмкіндік берді және зерттеу мақсаты мен міндеттерінің толық орындалғанын бекітеді.


























ҚОРЫТЫНДЫ

Қазіргі қоғамда білім беру жүйесін жаңғырту үрдісі мектепке дейінгі тәрбие мен оқытудың сапасын түбегейлі жақсартуды талап етеді. Баланың алғашқы жеті жылында қалыптасатын танымдық, әлеуметтік-эмоционалдық және шығармашылық қабілеттерін дамытуға әсерін тигізетіндігін заттық дамытушы ортаның педагогикалық мәні айрықша артып отыр. Орта тек баланың еркін ойыны мен танымдық белсенділігін қолдау құралы ғана емес, сонымен бірге болашақ педагогтің кәсіби шығармашылығы мен құзыреттілігін дамытудың маңызды алаңы ретінде танылады. Сондықтан болашақ мектепке дейінгі ұйым педагогтерін заттық дамытушы ортаны құруға даярлау мәселесін теориялық, әдіснамалық және тәжірибелік тұрғыдан жан-жақты зерттеу - педагогикалық ғылымдағы өзекті бағыттардың бірі.
Диссертациялық жұмыстың мақсатына сәйкес қойылған міндеттер бірізді орындалып, әрқайсысы зерттеу нәтижесінде ғылыми тұрғыда дәлелденген қорытындылар жасауға мүмкіндік берді.
Бірінші міндет бойынша болашақ мектепке дейінгі ұйым педагогтерін заттық дамытушы ортаны құруға даярлаудың теориялық-әдіснамалық негіздері жан-жақты талданды. «Орта», «заттық дамытушы орта», «педагогтің кәсіби даярлығы» ұғымдарына ғылыми-педагогикалық және психологиялық тұрғыда салыстырмалы талдау жүргізіліп, олардың тарихи эволюциясы мен заманауи мазмұны айқындалды. Зерттеу нәтижесінде заттық дамытушы ортаның бала дамуының когнитивтік, сенсорлық, тілдік және әлеуметтік-эмоционалдық қырларын үйлестіретін, педагогтің кәсіби қалыптасуындағы шығармашылық қызметін ынталандыратын кешенді педагогикалық кеңістік екендігі дәлелденді. 
Екінші міндет бойынша заттық дамытушы ортаны құруға болашақ педагогтерді даярлаудың мүмкіндіктері зерделенді. Қазіргі жоғары оқу орындарының оқу жоспарлары, элективті курстары, практикалық сабақтары және кәсіби практика бағдарламалары талданып, олардың артықшылықтары мен шектеулері айқындалды. Талдау нәтижесінде студенттердің теориялық білімінің жеткілікті болғанымен, жобалау дағдыларының, шығармашылық белсенділігінің және орта ұйымдастырудағы бастамашылдығының төмендігі анықталды. Осыған байланысты болашақ педагогтердің кәсіби даярлығын жетілдіру үшін жобалық әдістерді, шығармашылық шеберханаларды, макет жасау, модельдеу және тәжірибелік сынақтар сияқты белсенді оқыту формаларын енгізу қажеттілігі дәлелденді. Тәсіл студенттердің кәсіби мотивациясын күшейтіп, білім беру ортасын жобалау ісінде дербестік пен жауапкершілікті арттыратыны көрсетілді.
Үшінші міндет бойынша болашақ педагогтердің заттық дамытушы ортаны құруға даярлығын қалыптастыруға арналған құрылымдық-мазмұндық модель жасалды. Модель мотивациялық-құндылықтық, когнитивтік-әрекеттік және шығармашылық-рефлексивтік компоненттердің бірлігін қамти отырып, даярлық процесінің кезеңдік сипатын айқындады: теориялық білімді меңгеру, жобалау тәжірибесін қалыптастыру, практикалық дағдыларды жетілдіру және нәтижелерді бағалау сатылары өзара сабақтасып, болашақ педагогтің кәсіби дамуының жүйелі логикасын құрды. Модельдің бейімделгіштігі оның түрлі оқу бағдарламалары мен мектепке дейінгі ұйымдардың ерекшеліктеріне сәйкес қолданылуын қамтамасыз етеді, оның әмбебаптығын арттырады.
Төртінші міндет бойынша ұсынылған модель мен әдістеменің тиімділігі тәжірибелік-эксперименттік жұмыс арқылы тексерілді. Эксперимент үш кезеңде жүргізіліп, алғашқы анықтау кезеңінде студенттердің бастапқы деңгейі айқындалды; қалыптастыру кезеңінде арнайы әзірленген әдістемелік кешен енгізілді; қорытынды кезеңде бақылау және эксперименттік топтар арасындағы нәтижелер салыстырылып, әдістеменің тиімділігі дәлелденді. Нәтижелер болашақ педагогтердің мотивациялық бағдарларының айқын артуын, жобалау және ұйымдастыру дағдыларының жетілуін, шығармашылық әлеуетінің айтарлықтай өсуін көрсетті. Деректер статистикалық талдау арқылы сенімділігін дәлелдеп, ұсынылған әдістемелік кешеннің педагогикалық практикадағы құндылығын растады.
Зерттеу нәтижесінде әзірленген әдістемелік кешен педагогикалық жоғары оқу орындарының оқу процесіне, біліктілікті арттыру курстарына және мектепке дейінгі ұйымдардың практикалық қызметіне тікелей енгізуге қолайлы. Әзірленген элективті курс, жобалық тапсырмалар, шығармашылық шеберханалар болашақ педагогтердің кәсіби құзыреттілігін арттыруға бағытталған тиімді ресурстар ретінде бағаланады. Ұсыныстар педагогикалық практикада заттық дамытушы ортаны сапалы ұйымдастыруға, балалардың жан-жақты дамуына және педагогтердің кәсіби шеберлігін жетілдіруге нақты жағдай жасайды.
Алынған нәтижелер мектепке дейінгі білім беру саласында жаңа ғылыми ізденістерге жол ашады. Келешекте дамытушы ортаны цифрлық технологиялармен үйлестіру, инклюзивті білім беру жағдайында орта жобалаудың ерекшеліктерін анықтау және ұлттық мәдениет элементтерін интеграциялау бағыттары өзекті болып қала береді. Педагогтердің кәсіби дамуын үздіксіз қолдауға арналған ұзақмерзімді модельдер құру мәселесі де алдағы зерттеулердің маңызды бағыты ретінде айқындалды.
Зерттеу жұмысы мектепке дейінгі педагогтерді заттық дамытушы ортаны құруға даярлау мәселесінің көпқырлылығын айқындап, оны кешенді түрде қарастыруды талап ететінін көрсетті. Жүргізілген ғылыми ізденіс педагогикалық теория мен практиканың жаңа қырларын ашқанымен, бағыттағы зерттеулерді тереңдетуді қажет ететін мәселелер де бар. 
Осыған байланысты болашақта заттық дамытушы ортаны цифрлық технологиялармен үйлестіру, инклюзивті білім беру жағдайындағы орта жобалау ерекшеліктерін зерттеу және ұлттық мәдени құндылықтарды интеграциялау сияқты бағыттарда ізденістерді жалғастыруды ұсынамыз:
 - Оқу бағдарламаларын жетілдіру: Болашақ педагогтердің кәсіби даярлығына заттық дамытушы ортаны жобалау мен ұйымдастыруға бағытталған арнайы элективті курстарды енгізіп, олардың мазмұнын практикалық жобалау тапсырмаларымен толықтыру.
- Жобалау іс-әрекетін күшейту: Студенттердің жобалау дағдыларын дамыту мақсатында шығармашылық шеберханалар, макет жасау, модельдеу және тәжірибелік сынақтар ұйымдастыруды жүйелі түрде жолға қою.
- Ұлттық құндылықтарды интеграциялау: Заттық дамытушы ортаның мазмұнына қазақ халқының этномәдени мұрасын енгізу арқылы баланың ұлттық сәйкестігін қалыптастыру.
- Цифрлық ресурстарды пайдалану: Дәстүрлі заттық ортаны мультимедиялық және интерактивті құралдармен үйлестіріп, балалардың ақпараттық мәдениеті мен кибергигиеналық дағдыларын дамыту.
- Біліктілікті арттыру жүйесін жетілдіру: Педагогтерге арналған біліктілікті арттыру курстарында дамытушы ортаны жобалау әдістерін, инновациялық педагогикалық технологияларды және ұлттық мәдениет элементтерін біріктіру тәжірибесін қамту.






























ПАЙДАЛАНЫЛҒАН ӘДЕБИЕТТЕР ТІЗІМІ

1 Мемлекет басшысы Қасым-Жомарт Тоқаевтың Ұлттық құрылтайдың бесінші отырысында сөйлеген сөзі, 21.01.2026 ж.
2 Мектепке дейінгі тәрбие мен оқытудың мемлекеттік жалпыға міндетті стандарты. Қазақстан Республикасы Білім және ғылым министрінің 2022 жылғы 3 тамыздағы №348 бұйрығы
3 Мектепке дейінгі тәрбие мен оқытудың үлгілік оқу бағдарламасы Қазақстан Республикасы Білім және ғылым министрінің 14.10.2022 № 422 бұйрығы.
4 Мектепке дейінгі тәрбие мен оқытудың үлгілік оқу бағдарламасына нұсқаулық, - Астана, 2022 - 258 бет.
5 Білім беру ұйымдарының педагогтеріне арналған кәсіптік стандарттарды бекіту туралы Қазақстан Республикасы Оқу-ағарту министрінің 2025 жылғы 24 ақпандағы № 31 бұйрығы.
6 Мектепке дейінгі тәрбиелеу мен оқытуды дамыту моделі 15.03.2021ж. №137. Қазақстан Республикасы Үкіметінің 2021 жылғы 15 наурыздағы № 137 қаулысы.
7 Қазақстан Республикасында мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасын бекіту туралы 28.03.2023ж №249 қаулысы.
8 Қазақстан Республикасы Оқу-ағарту министрлігі Баршаға қолжетімді сапалы білім 1.09.2023 ж. Қазақстан Республикасы Оқу-ағарту министрлігінің ТжКБ департаменті.
9 Қазақстан Республикасы педагогикалық білім беруді дамыту тұжырымдамасы. 2022. (2024 жылы Қазақстан Республикасы Ғылым және жоғары білім министрлігінің Жұмыс тобы тарапынан толықтырылып, өзектендірілген).
10 Қазақстан Республикасында жоғары білімді және ғылымды дамытудың 2023-2029 жылдарға арналған тұжырымдамасын бекіту туралы Қазақстан Республикасы Үкіметінің 2023 жылғы 28 наурыздағы № 248 қаулысы.
11 Жоғары және жоғары оқу орнынан кейінгі білім берудің мемлекеттік жалпыға міндетті стандарттары, Қазақстан Республикасы Ғылым және жоғары білім министрінің 2022 жылғы 20 шiлдедегi № 2 бұйрығы.
12 «Ерте жастағы балаларға арналған заттық дамытушы орта» стандарты. Нұр - Сұлтан, 2019. - 6 б.
13 Конфуций. Великие учение. – М.: АСТ. - 2019. - 256 с.
14 Платон // Собр. соч. в 4 т. - М.: Мысль, 1990 .- Т. 1. - 108 с.
15 Сократ. Сочинения. -М.: Мысль, 1996. - 320 с. (В серии «Философское наследие»)
16 Аристотель // Соч: В 4 т. - М.: Мысль, 1976. - Т. 1.- 550 с.
17 Әл-Фараби Философиялық трактаттар. - Алматы: Ғылым, 1973. - 105 б.
18 Баласағұн Ж. Құтты білік. - Алматы: Жазушы, 1986. - 358 б.
19 Құнанбаев А. Шығармалар жинағы.- Алматы, 1986. - Т. 2. - 181 б.
20 Коменский Я.А. Великая дидактика. - Государственное Учебно-педагогическое издательство Наркомпроса; РСФСР, 1987. 158 с.
21 Монтессори М. Метод научной педагогики, применяемый к детскому воспитанию в домах ребенка. - М., 2020. - 221 с.
22 Лесгафт П.Ф. Педагогика. Избранные труды/П.Ф.Лесгафт. – М.: Юрайт. - 2025. -374с.
23 Жан-Жак Руссо: Природа ребенка и свободное воспитание. Развитие личности ребенка. Серия: Антология гуманной педагогики. - М.: Изд. Амрита, 2023. - 224 с.
24 Толстой Л.Н. Педагогические сочинения. - ГЭОТАР-Медиа, 2010. - 592 с.
25 Роджерс, К. Свобода учиться / К.Роджерс, Дж. Фрейберг. -М.: Смысл, 2002. 527с.
26 Дьюи Дж. Избранные труды / пер. с англ. Н.М. Никольской; под. ред. (и с предисл.) Н.Д. Виноградова. - М.: Мир, 2020 - 202 с.
27 Алтынсарин Ы. Таза бұлақ. - Алматы, 1988. - 145 б.
28 Құдайбердіұлы Ш. Шәкәрімтану мәселелері // Сериялық ғылыми жинақ. - Алматы: Раритет, 2007. - Т. 1. - 448 б.
29 Байтұрсынұлы А. Тiл тағылымы (қазақ тілі мен оқу-ағартуға қатысты еңбектері) / ред. Рәбиға Сыздықова, Шора Сарыбаев. - Алматы: Ана тiлi, 1992. - 448 б.
30 Жумабаев М. Педагогика самға баспасы. - Алматы, 2023. - 138 б.
31 Аймауытұлы Ж. Психология. - Алматы: Marfu Press, 2023. -300 б.
32 Құлжанова Н. Қазақ әйелдеріне манифест. - Алматы: Alga Pubiishing баспасы, 2024. - 232 б.
33 Выготский Л.С. Детская психология // Собр. соч. - М.: Педагогика, 1984. - Т. 4. - 125 с.
34 Эльконин Д.Б. Диагностика учебной деятельности и интеллектуального развития детей. - М., 2023. - 748 с.
35 Пиаже Ж. Речь и мышление ребенка / пер. с фр. - М.: Педагогика-Пресс, 1994. - 528 с.
36 Запорожец А.В. Психология детства: учебник / под ред. члена корреспондента РАО А.А. Реана - Спб.: Прайм-ЕВРО-ЗНАК, 2003. - 165 с.
37 Лисина М.И., Рузская А.Г., Смирнова Е.О. Развитие общения дошкольников со сверстниками // Развитие общения дошкольников со сверстниками. - М., 1989. - С. 144-165.
38 Мухина В.С. Возрастная психология: феноменология развития, детство, отрочество: учебник для студ. вузов. - Изд. 4-е изд., стереотип. - М.: Академия, 1999. - 456 с.
39 Аксарина, Н. М. Воспитание детей раннего возраста: учеб-ник / Н. М. Аксарина. - 3-е изд., испр. и доп. - М.: Медицина, 1977. - 303 с.
40 Печора К.Л. и др.Дети раннего возраста в дошкольных учреждениях: Кн. Длявоспитателя дет. сада / К.Л. Печора, Г.В. Пантюхина, Л.Г. Голубева. - М.: Просвещение, 1986. - 144 с.
41 Кларина Л.М. Проблема выбора образовательной программы и ее реализации в детском саду (требования к созданию образовательной среды в ДОУ: дидактический и социальнопедагогический аспекты) // Готовимся к аттестации! Методическое пособие для педагогов ДОУ. - СПб., 2005. С. 5 47.
42 Новоселова С. Развивающая предметная среда: Методические рекомендации по проектированию вариативных дизайн - проектов развивающей предметной среды в детских садах и учебно-воспитательных комплексах Л. Н. Павлова. 2-е изд. - М.: Айресс Пресс, 2022. 74 с.
43 Пантелеева Г.Н. Эстетика участка дошкольного учреждения: Книга для работников дошкольных учреждений. М.: Просвещение, 2018. - 110 с. 114.
44 Петровский В.А., Кларина Л.М., Смывина Л.А., Стрелкова Л.П. Построение развивающей среды в дошкольном учреждении. - М., 1993, - 195 с.
45 Зеер Э.Ф. Профессионально-образовательное пространство личности. - Екатеринбург: Деловая книга, 2012. - 248 с.
46 Кашапов М. М. Профессионализация мышления преподавателя в условиях образовательной среды // Экопсихологические исследования - 6: экология детства и психология устойчивого развития. 2020. №6. С. 315-319.
47 Митина Л.М. Учитель как личность и профессионал: психологические проблемы. - М.: Изд. Дело, 1994. - 216 с.
48 Деркач А.А. Акмеологические основания развития профессиональной компетентности кадров управления : монография "Сев.-Зап. акад. гос. службы в г. Пскове"; Междунар. акад. акмеологических наук; Псковский обл. ин-т повышения квалификации работников образования, 2007. 113 с.
49 Иванова О.И. Педагогическое сопровождение полоролевого развития детей старшего дошкольного возраста: автореф. ... канд. пед. наук:13.00.01. - Великий Новгород, 2013. - 31 с.
50 Сластенин В.А. Педагогика: Профессиональная компетентность педагога. - М.: Мысль, 1992. - 237 с.
51 Бим-Бад, Б. М. История и теория педагогики. Очерки: учебник для вузов / Б. М. Бим-Бад. - 2-е изд., испр. и доп. – М.: Юрайт, 2026. -253 с.
52 Мануйлов Ю.С. Мысли о подготовке будущих педагогов к воспитательной деятельности. Известия Саратовского университета. Новая серия. Серия: Акмеология образования. Психология развития. 2023. Т. 12, вып. 2 (46). С. 180-184 Izvestiya of Saratov University. Educational Acmeology. Developmental Psychology, 2023, vol. 12, iss. 2 (46), рр. 180-184
53 Новикова, Л.И. Педагогика детского коллектива: вопросы теории / Л.И. Новикова. – М.: Педагогика, 1978. - 144 с.
54 Слободчиков В. И. Очерки психологии образования. Биробиджан, 2005. -М., -151 с.
55 Шендрик И.Г. Проектирование и инновационные процессы в образовании // Образование и наука. 2020. № 3; 147-159 с.
56 Ясвин В. А. Образовательная среда: от моделирования к проектированию. - М.: Смысл, 2001. - 365 с.
57 Аркин Е. А. О физическом воспитании дошкольников // Дошкольное воспитание. 1947. № 5. С. 5-19.
58 Басов М.Я. Общие основы педологии. - Санкт-Петербург: Алетейя, 2007. 776 с.
59 Каменев С. А. Школа и организация детской среды. - Ростов-на-Дону: Буревестник, 1978. 55 с.
60 Тихеева Е.И. Развитие речи дошкольника. - Ленинград, М., 1937, Тихеева Е.И. Развитие речи детей (раннего и дошкольного возраста): пособие для воспитателей детских садов. - Издание 4-е. - М.: Просвещение, 1972. - 129 с.
61 Смирнова Е.О. Игровая компетентность воспитателя // Современное дошкольное образование. Теория и практика. - 2017. - №9. - С. 4-9.
62 Шиян О.А., Коротун Я.Я. Нарративная практика «Сказки с провокациями» как пространство развития творческого мышления дошкольников СДО - 2024. - №1 с. 19-31
63 Беек А. фон дер. Дизайн интерьеров детских садов: от 3 до 6 лет : учебно-практическое пособие для педагогов дошкольного образования / А. фон дер Беек, М. Бук, А. Руфэнах / под редакцией С. Н. Бондаревой, Н. А. Воробьевой, С. В. Плахотникова; перевод с немецкого Т. В. Фомина. - Москва: Национальное образование, 2015. 136 с.
64 Дикен К. ван. Дизайн интерьеров детских садов для детей от 0 до 3 лет: учебно-практическое пособие для педагогов дошкольного образования / К. ван Дикен, Ю. ван Дикен; перевод с немецкого Г. А. Вылисанова / под редакцией. Н. А. Воробьевой. - Москва: Национальное образование, 2015. 144 с.
65 Гогоберидзе А.Г., Солнцева О.В. Дошкольная педагогика с основами методики воспитания и обучения. - Спб.: Питер, 2014. - 404 с.
66 Полякова М.Н. Построение развивающей среды в детском дошкольном учреждении// Готовимся к аттестации. - СПб., 2019. 78 с.
67 Алиева Т.И. Детская инициатива - основа развития познания, деятельности, коммуникации / Т. И. Алиева, Г. В. Урадовских // Дошкольное воспитание. 2016. № 11. С. 113-119.
68 Радионова О.Р., Алиева Э.Ф., Немова Н.В., Славин С.С., Тарасова Н.В. Доклад о результатах мониторинга готовности образовательных организаций к введению федерального государственного образовательного стандарта дошкольного образования СДО - 2014. - №6 с. 50-63.
69 Malaguzzi Loris, Emilia Reggio. Democratic Alternatives to Early Childhood Education Assessment // FORUM. - 2017. - Vol. 59, №2. - Р. 18-22.
70 Ильясова А.Н. Проблемы развития педагогической теории Казахстана (1900-1960). Диссертация на соискание ученой степени доктора педагогических наук. - Алматы. - 1997. - 300с.
71 Бекмагамбетова Р.К. История развития учебных заведений по подготовке учительских кадров для начальной школы в Казахстане (1917 1991г.г.): дисс. ... док. пед. наук. - Алматы, 2007. - 307 с.
72 Меңлібекова. Развитие трудового воспитания в дошкольных учреждениях Республики Казахстан (1960-1985 гг.): дисс. ... кан. пед. наук. - Алматы, 1992. - 145б
73 Баймұратова Б. Сәбилердің сөздік қоры мен сөз игеру ерекшеліктері жөнінде: пед. ғыл. канд. … диб. - Алматы, 1976. - 219 б.
74 Меңжанова А.К. Балаларды көркем шығарма туындылары арқылы адамгершілікке және еңбекке тәрбиелеу / Монография. - Алматы: Рауан, 1991. -192 б.  
75 Меңдаяқова Қ.М. Байланыстырып сөйлеуге үйрету арқылы қазақ тілін оқытудың ғылыми-әдістемелік негіздері. - Алматы, 2008. - 188 б.
76 Метербаева К.М. Қоршаған дүниемен таныстыру арқылы балалардың байланыстырып сөйлеуін қалыптастыру (5-7 жас): пед. ғыл. канд. ... дис. - Алматы, 2005. - 150 б.
77 Жиенбаева С.Н. Мектепалды балаларын еңбекке баулудың ғылыми педагогикалық негіздері: пед. ғыл. канд.  ...  автореф. - Алматы, 2002. - 24 б.
78 Манкеш А.Е. Үздіксіз білім беру процесіндегі экологиялық тәрбие сабақтастығының ғылыми-педагогикалық негіздері: пед. ғыл. док. ... дис. - Алматы, 2008. - 277 б.
79 Таубаева Ғ.З. Мектепалды дайындығында оқу-тәрбие үдерісінде балалар әдебиетін пайдалану: пед. ғыл. канд. … диб. - Алматы, 2005. - 132 б.
80. Алимбекова А.А. Болашақ педагогтердің лидерлік сапасын дамытудың педагогикалық шарттары. филос. док. (PhD)  …  дис.: 6D010300. - Астана, 2016. - 216 с.
81 Иманбеков Т.Т. Қазақ балабақшаларындағы оқу - тәрбие жұмыстарында ұлттық ойындарды пайдалану: пед. ғыл. канд. … автореф. - Алматы, 1995. - 128 б.
82 Белгібаева Г.К. Болашақ мамандарды мектеп жасына дейінгі балаларға халық ауыз әдебиеті арқылы патриоттық тәрбие беруге даярлау: пед. ғыл. канд.... дис. - Қарағанды, 2006. 169 б.
83 Арзанбаева Б.О. Теоретический аспект компетентностного подхода в системе дошкольного образования/ Б.О. Арзанбаева // Материалы между народной научно-практической конференции «Дошкольное воспитание: состояние, направления и перспективы развития». Семей. 1920 октября 2010 г. - С.36-38
84 Искакова А.Т. Қазақстан Республикасының мектепке дейінгі мекемелерінде «Step by Step» халықаралық білім беру технологиясын дамыту (1994-2006 жж.) ): пед. ғыл. канд. ... дис.- Алматы, 2007. - 150 б.
85 Абилбакиева Г.Т. Ақпараттық-коммуникациялық технологиялар арқылы болашақ мектепке дейінгі ұйым педагогтерінің басқарушылық құзыреттілігін қалыптастыру Философия докторы (PhD) дәрежесін алу үшін дайындалған диссертация - Алматы, 2019. - 171 б.
86 Тілеубай С. Болашақ мектепке дейінгі ұйым педагогтерінің үштілділік коммуникативтік құзыреттілігін дамыту: филос. док. (PhD) ... дис. - Алматы, 2021. - 147 б.
87 Шауенова М.А. У.Кайқауыстың «Қабуснамасындағы» педагогикалық идеялар негізінде болашақ мектепке дейінгі ұйым педагогтерін даярлау: Философия докторы (PhD) дәрежесін алу үшін дайындалған диссертация - Алматы, 2021. - 196 б.
88 Балабаева А.И. Педагогикалық практикада студенттердің кәсіби бағыттылығын қалыптастыру: пед. ғыл. канд. ... дис. - Алматы, 2005. - 158 б.
89 Жубатырова Б.Т. Педагогические основы игры: учебное пособие. - Алматы: ТехноЭрудит, 2019. - 148 с.
90 Нурбекова С.М Мектепке дейінгі ересек жастағы балалардың креативтік әлеуетін ойын арқылы дамыту 8D01201-Мектепке дейінгі оқыту және тәрбиелеу Философия докторы (PhD) дәрежесін алу үшін дайындалған диссертация А., 2023-190 б.
91 Еркебаева С.Ж. Жаңартылған білім мазмұны жағдайында мектепке дейінгі ересек жастағы балалардың коммуникативтік дағдысын дамыту 6D010100 - Мектепке дейінгі оқыту және тәрбиелеу. Философия докторы (PhD) дәрежесін алу үшін дайындалған диссертация Қазақстан Республикасы Алматы, 2023-151 б.
92 Ақынова Ж.М. Болашақ мектепке дейінгі ұйым педагогтерін ертегі терапиясы арқылы балалардың коммуникативтік дағдыларын қалыптастыруға даярлау :Философия д-ры (PhD) дәрежесін алу үшін дайын. дисс: 8D01201 - Мектепке дейінгі оқыту және тәрбиелеу. Алматы: [б. ж.], 2023. - 167 б.
93 Кожагулов А.Т. Арт-технология арқылы болашақ мектепке дейінгі ұйым педагогтерінің кәсіби құзыреттілігін дамыту: филос. док. (PhD) ... дис. - Алматы, 2024. - 310 б.
94 Мамытбаева Ж.А. Болашақ мектепке дейінгі ұйым педагогтерінің зерттеушілік іс-әрекетін жобалап оқыту технологиясы арқылы дамыту: филос. док. (PhD) ... дис. - Алматы, 2023. - 191 б.
95 Мышбаева Г.М. Болашақ мектепке дейінгі ұйым педагогтерінің зерттеушілік құзыреттілігін lesson study әдістемесі арқылы дамыту// Философия докторы (PhD) дәрежесін алу үшін дайындалған диссертация. Алматы, 2022 - 169 б.
96 Тайтелиева Л. Болашақ мектепке дейінгі ұйым тәрбиешілерінің инновациялық іс-әрекетке даярлығын дамыту: филос. док. (PhD) ... дис. -. Алматы., 2023. - 314 б.
97 Хармс Т. ECERS. Шкалы для комплексной оценки качества образования в дошкольных образовательных организациях / Т. Хармс, Р. М. Клиффорд, Д. Крайер; перевод с английского И. Облачко, Е. Федосова. М.: Национальное образование, 2016. 136 с.
98 Данихнова Я.А. Пространство детской комнаты. Как создать развивающую среду / Я.А. Данихнова. - Ростов н/Д: Фенкис, 2015. - 158 с.
99 Пятница, Т. В. Развивающая среда дошкольного учреждения: пособие для педагогов учреждений, обеспечивающих получение дошк. образования / Т. В. Пятница. - Мозырь : ООО ИД «Белый Ветер», 2008. - 291 с.
100	Кант И. Лекции по этике. - М.: Республика, 2000. - 431 с.
101 Гегель Г. Наука логики. - Спб., 1997. - 140 с.
102 Песталоций И.Г. Гормоничное развития человека Традиции европейского оброзования в помощь родителям и педагогам. - Изд. Амрита Русь, 2023. - 260 с.
103 Ушинский К.Д. Человек как предмет воспитания // Собра¬ние соч. - М.: Просвещение, 1970. - Т. 8. - 324 с.
104 Макаренко A.C. О моем опыте. Антология педагогической мысли Украинской ССР / сост. Н.П. Калиниченко. - М., 1988. - С. 364-338.
105 Дьюи Дж. Психология и педагогика мышления / пер. с англ.; под ред. - М., 1997. - 208 с.
106 Стеркина Р. Б. Аттестация и аккредитация ДОУ.- М., 2017. 85 с.
107 Предметно-пространственная развивающая среда в детском саду. Принципы построения, советы, рекомендации / сост. Н. В. Нищева. - СПб.: Детство-Пресс, 2006. - 128 с.
108 Полякова М. Н. Создание моделей предметно-развивающей среды в ДОУ: методические рекомендации / Научный редактор: А. Г. Гогоберидзе. Санкт-Петербург: Центр педагогического образования, 2008. 96 с.
109 Поддьяков Н.Н. Новые подходы к исследованию мышлениия дошкольников // Вопросы психологии. - 1985. - №2. - С. 105-117.
110 Леонтьев А.Н. Деятельность. Сознание Личность. - М.: 2021 - 296 с.
111 Лурия А.Р.Лекции по общей психологии. – М.: Питер, 2020. - 581 с.
112 Лисина М.И. Формирование личности ребенка в общении. - Питер; СПб., 2009. - 320 с.
113 Каримова Р.Е., Алимбекова А.А. Болашақ мектепке дейінгі ұйым педагогтерінің заттық дамытушы ортаны жобалау әлеуеті. Абай атындағы ҚазҰПУ, Хабаршы журналы, «Педагогика ғылымдары» сериясы, №1 (85), 2025. 176-187 беттер.
114 Қыяқбаева Ұ.Қ. Мектепке дейінгі ұйымдарда ойын технологияларын пайдалану әдістемесі («Қатынас» білім беру саласы): оқу-әдістемелік құрал. - Алматы: Абай атындағы ҚазҰПУ, 2019. - 127 б.
115 Karimova R. Alimbekova A., Bulshekbayeva A., Zhakupova A. Enhancing Preschool Educators' Self-Efficacy in Designing Subject-Development Environments: Evaluating a Structured Training Program Title Journal of Curriculum Studies Research. General features Online, open access and peer-reviewed academic journal. E-ISSN 2690-2788 Volume: 7 Issue: 2 2025 pp. 177-194. https://doi.org/10.46303/jcsr.2025.17
116 Төлешова Ұ.Б. және т.б. Әлеуметтік-педагогикалық диагностика: оқу құралы / Ұ.Б. Төлешова, Г.Т. Абитова, Ғ.Т. Абилбакиева. - Aлмaты: Қaзaқ университеті, 2022. - 138 б.
117 Каримова Р.Е., Алимбекова А.А. Мектепке дейінгі ұйымның заттық дамытушы ортасын жобалау. Оқу құралы. - Қазақ университеті. Алматы: 2026. - 134 б. ISBN 978-601-04-7430-7
118 Крежевских О.В. Развивающая предметно-пространственная среда дошкольной образовательной организации: учебное пособие для академического бакалавриата - 2-е изд., перераб. и доп. – М.: Юрайт, 2018. - 165 с.
119 Karimova R., Alimbekova A.A., Yücel Gelişli Preparing future teacher-educators for designing a developmental object-spatial environment in preschool institutions мақала Publisher.agency: Proceedings of the 8th International Scientific Conference «Research Retrieval and Academic Letters» (January 30-31, 2025). Warsaw, Poland, 2025. 9-14 p.
120 Шакирова Л.В. Личностно-профессиональное развитие педагога в процессе формирования предметно-пространственной среды дошкольной образовательной организации. 13.00.01 - Общая педагогика, история педагогики и образования (педагогические науки. Автореферат диссертации на соискание учёной степени  кандидата педагогических наук. Ярославль, 2020. - 23 с.
121 Николаева В.В. Развитие процесса обучения детей в дошкольных учреждениях Казахстана (1960-1990 гг.): дис.  ...   канд. пед. наук. - Томск, 2004. - 165 с.
122 Дулатов М. Шығармалары. - Алматы: Жазушы, 1991. - 89 б.
123 Жиенбаева С.Н., Бекмагамбетова Р.К., Сыздыкбаева А.Д.Бөлшекбаева Ә.И. Мектепке дейінгі педагогика: оқу құралы. - Алматы: Альманахъ, 2018. - 269 б.
124 Шерьязданова Х.Т. Психологические основы профиссиональной потготовк педагогов и психологв дошкольного образования: дис.   ...    док. психол. наук. - М., 1999. - 295 с.
125 Кузьмина Н.В. Профессионализм личности преподавателя и мастера производственного обучения. - М.: Высшая школа, 1990. - 119 с.
126 Беспалько В.П. Слагаемые педагогической технологии. – М.: Педагогика, 1989. -192 с.
127 Кенжебеков Б.Т. Жоғары оқу орны жүйесінде болашақ мамандардың кәсіби құзыреттілігін қалыптастыру: пед. ғыл. док.  ... дис.: 13.00.08. - Қарағанды, 2005. - 267 б.
128 Барсай Б.Т. Болашақ бастауыш сынып мұғалімінің кәсіби - дидактикалық құзыреттілігін қалыптастырудың ғылыми - педагогикалық негіздері: пед.ғыл.док. дис. - Шымкент,  2010. - 349 б.
129 Нәрікбаева Л.М. Развитие профессиональной одаренности будущего специалиста в высшей педагогической школе: автореф. ... док. пед. наук. - Алматы, 2008. - 43 с.
130 Тұрғынбаева Б.А. Болашақ мұғалімдердің әлеуетін дамыту: кәсіби шығармашылық жолында. - Алматы: Полиграфия-сервис К, 2012. - 316 б.
131 Хан Н.Н. Основные подходы к разработке нового содержания педагогического образования Республики Казахстан // Вестник КазНПУим. Абая сер. Педагогические наук. - 2022. - №2(68). - C. 7-14.
132 Кайдарова А.Д. Логика исследования проблем становления и генезиса развития содержания высшего педагогического образования: учебно- методическое пособие. - Алматы: Ғылым, 1997. - 300 с.
133 Коянбаев Р.М. К вопросу о перестройке подготовки будущих учителей начальных классов при многоуровневом высшем образовании. Совершенствование подготовки будущихучителей для начальной школы. - Алматы, 1995. - 106 с.
134 Аралбаева Р.К. Мектепке дейінгі педагогика: Педагогикалық факультеттердің (5В010100 «Мектепке дейінгі оқыту және тәрбиелеу» мамандығы бойынша дайындалатын студенттерге арналған оқулық. - Алматы: Жоғары оқу орындарының қауылдастығы, 2012. - 220 б.
135 Жумабекова Ф.Н. Мектепке дейінгі жастағы балалар психологиясы: оқулық /Жумабекова Ф.Н., Нургазиева Н.М.. - Алматы: EDP Hub (Идипи Хаб), Ай Пи Ар Медиа, 2025. - 409 c.
136 Суфиев Е. Баланың дамуы және оны мектепке әзірлеу. - Алматы: Мектеп, 1965. - 95 б.
137 Нығметова Қ.Н., Дүйсенова Ж.Қ. Балалар психологиясы оқулық. - Алматы: ТОО «Полиграфкомбинат», 2013. - 300 б.
138 Бапаева М.К. Даму психологиясы: оқулық. - Алматы, 2014. - 440 б.
139 Ауталипова Ұ.И. Балалар психологиясы (Туылғаннан мектепке дейінгі кезең): оқулық. - Алматы: Полиграфиялық Сервис, 2010. - 142 б.
140 Нұржанова С. Жалпы және балалар психологиясы: оқу құралы. - Астана: Фолиант, 2016. - 144 б.
141 Бейсенбекова Г.Б., Молдабаева Р.А., Нұрғалиева С.М. Жас ерекшелік психологиясы: оқу құралы. - Қарағанды: Ақ Нұр, 2012. - 187 б.
142 Охотская.Г.П.Қазақстандағы мектепке дейінгі тәрбие жөнінде очерктер пед. ғыл. канд. … дис Алматы, 1995 ж. 155 б.
143 Теплов Б.М. Проблемы индивидуальных различий. - М.: Просвещение, 1961. - 180 с.
144 Божович Л.И. Личность и ее формирование в детском возрасте: психол. исслед. - М.: Просвещение, 1968. - 464 с.
145 Обухова, Л. Ф. Детская (возрастная) психология: учебник / Л.Обухова. - М.: Роспедагентство, 1996. - 448 с.
146 Урунтаева, Г.А. Психология дошкольного возраста: учебник для студ. учрежд. высш. проф. образования / Г.А. Урунтаева. - М.: Академия, 2014. - 272 с.  
147 Усова А.П. Обучение в детском саду: монография / под редакцией А. В. Запорожца. М.: Просвещение, 1981. 174 с.
148 Водовозова Е.Н. Царство свободного ребенка. – М.: Карапуз, 2019. - 288 с.
149 Гурович, Л. М. Ребенок и книга: пособие для воспитателя  дет. сада / Л. М. Гурович, Л. Б. Береговая, В. И. Логинова; под ред. В. Логиновой. - М.: Просвещение, 1992. - 128 с.
150 Виноградова, Н.А. Интерактивная предметно-развивающая и игровая среда детского сада [Текст]: учеб. пособие / Н.А. Виноградова, Н.В. Микляева. - М.: Перспектива, 2011. - 208 с.
151 Токсанбаева Н.К. Мектеп жасына дейінгі балалардың танымдық процестерін қарым-қатынас арқылы дамытудың психологиялық маңыздылығы // Хабаршы - Әл-Фараби атындағы Қазақ Ұлттық университеті. Серия: Психология және социология. - Алматы, 2021. - №2(77). - Б. 12-18.
152 Асылбекова М.П. Оқу үдерісіндегі шығармашылық қабілетті дамыту жолдары // Педагогика және психология журналы. - 2023. - №2. - Б. 50-57.
153 Керімбаева Р.Қ. Жыл мезгілдеріндегі табиғат құбылыстарымен таныстыру арқылы мектеп жасына дейінгі балалардың дүниетанымын қалыптастыру: пед. ғыл. канд.  ...   автореф. - Тараз: ТарМУ, 1999. - 28 б.
154 Абитова Г.Т. «Формирование основ информационной культуры детей старшего дошкольного возраста средствами социально-культурной деятельности» дисс... д-ра философий (PhD) (Педагогика) - Санкт-Петербург 2015. -220 с.
155 Жакупова А.Ж. Болашақ мектепке дейінгі ұйым педагогтерінің экологиялық құзыреттілігін дамыту: пед. ғыл. док.  ...  дис.  - Алматы, 2022. - 
167 б.
156 Конысбаева А.Б. Психолого-педагогическое сопровождение детей предшкольной группы с проявлениями тревожности в дошкольной организации. Диссертация на соискание степени доктора философии (PhD). Алматы, 2025. - 238 с.
157 Маженова Р.Б. Мектепке дейінгі ұйымдарда балалардың этностық мәдени сәйкестілігін қалыптастырудың педагогикалық шарттары: пед. ғыл. канд.    ...    дис. - Қарағанды, 2007. - 155 б.
158 Әмірова Ә.С. Ересектер тобындағы балалар әдебиеті арқылы адамгершілікке тәрбиелеу (5-6 жас): пед. ғыл. канд.  ...  дис. - Алматы, 1994. - 212 б.
159 Левченко В.П. Психолого‑педагогическая диагностика: учебное пособие. - Изд. 4-е. - М.: Академия, 2007. - 318 с.
160 Атыманова К.Ж. Мектепке дейінгі ересек жастағы балалардың коммуникативтік біліктерін қалыптастырудың педагогикалық шарттары: пед.
ғыл. канд. … диб. - Алматы, 2010. - 152 б.
161 Наубаева Х.Т. Мектеп жасына дейінгі балалардың өзара бірлесіп атқаратын іс-әрекеттерін гумандық негізде жүзеге асыру: пед. ғыл. канд.   ...   дис. - Талдықорған, 1999. - 113 б.
162 Изат М.М. Мектеп жасына дейінгі ересек топ балаларының дамытушы ойындар арқылы зияткерлік дағдыларын дамыту. Философия докторы (PhD) 
дәрежесін алу үшін дайындалған диссертация. - Алматы, 2025. - 193 б.
163 Туктибаева С.А. Мектеп жасына дейінгі балалардың денсаулығын сақтауды ұйымдастырудың ғылыми әдістемелік негіздері (ОҚО мысалында): филос. док. (PhD)   ...    дис.  - Түркістан, 2020. - 110 б.
164 Дүйсенбина Қ., Төлеуханов Г., Алиакпарова З., Г.Абеуова Г. Жасқа сай баланың физиологиясы: оқулық / өңд., толық. 3-басп. - Алматы: Қазақ университеті, 2018. - 236 б.
165 Висангириева, Е. Д. Проектирование социокультурной предметно-пространственной среды развития ребенка в условиях дошкольного образовательного учреждения (на примере создания Монтессори-детского сада Туапсинского педагогического кол-леджа) : дис. ... канд. пед. наук. - Ростов н/Д., 2003. 223 с.
166 Горвии, Ю. М. Эргономическое проектирование компьютерно-игрового комплекса для дошкольников : дис. ... канд. психол. наук. - М., 1994. - 168 с.
167 Доронова, Т. Н. Материалы и оборудование для детского сада: пособие для воспитателей и заведующих / Т. Н. Доронова, Т. Ерофеева, Н. А. Короткова, М. А. Рунова ; под ред. Т. Н. Дороновой, Н. А. Коротковой. - М.: Элти-Кудиц, 2003. - 160 с.
168 Виноградова, Е. Л. Условия становления познавательной мотивации старших дошкольников : дис. ... канд. психол. наук. - М., 2004. - 154 с.
169 Дыбина, О.В. Моделирование развивающей предметно-пространственной среды в детском саду [Текст]: метод. пособие / О.В. Дыбина, Л.А. Пенькова, Н.П. Рахманова. - М.: Сфера, 2015. - 128 с.
170 Пенькова, Л.А. Моделирование развивающей предметно-пространственной среды в детском саду / Л.А. Пенькова, Н.П. Рахманова. - М.: Учитель, 2015. - 128 с.
171 Рахманова Н.П. Предметно-пространственная среда в детском саду- М.: Учитель, 2021. - 151 с.
172 Епанчинцева, Н.Д. Развивающая среда в дошкольном образовательном учреждении: структура, содержание, технология организации: учеб. пособие / Н.Д. Епанчинцева. - Белгород: Белгор. гос. ун-та, 2004. - 71 с.
173 Грашин, А.А. Дизайн детской предметной развивающей среды / А.А. Грашин. - М.: Архитектура - С, 2008. - 296 с.  
174 Данихнова Я.А. Развивающая среда в детском саду- Ростов н/Д: Фенкис, 2025. - 201 с.
175 Комарова, Т.С. Эстетическая развивающая среда в ДОО / Т.С. Комарова, О.Ю. Филлипс. - М.: Центр педагогического образования, 2007. - 128 с.  
176 Организация предметно-развивающей среды: из опыта работы / авт.-сост. Л.Г. Киреева. - изд. 2-е. - Волгоград: Учитель, 2013. - 144 с.  
177 Белкина В. Н. Критерии оценки предметного пространства детского сада через призму детской деятельности / В. Н. Белкина, Е. В. Шакирова // Вестник Череповецкого государственного университета. Серия: Педагогические науки. 2020. №1. С. 115-123. https://cyberleninka.ru/article/n/kriterii-otsenki-predmetnogo-prostranstva-detskogo-sada-cherez-prizmu-detskoy-deyatelnosti/viewer
178 Деркунская В. А. Воспитание и развитие дошкольника как субъекта деятельности и поведения в детском саду // Современное дошкольное образование. Теория и практика. 2019. №1. С. 34-45. https://sdo-journal.ru/journal/articles/derkunskaya-v-a-vospitanie-i-razvitie-doshkolnika-kak-subekta-deyatelnosti-i-povedeniya-v-detskom-sa/
179 Кочурина, Т.С. Модель подготовки будущих педагогов к формированию конструкторских умений дошкольников. Проблемы современного педагогического образования. - 2022. - Выпуск 76 (3). - С. 140-143.
180 Браткова, М.В. Коррекционное обучение и развитие детей раннего возраста в играх со взрослым [Электронный ресурс]: учеб. пособие / М.В. Браткова, А.В. Закрепина, Л.В. Пронина. - М.: Парадигма, 2013. - 128 c.
181 Хуторской, А. В. Ключевые компетенции как компонент личност- но-ориентированной парадигмы образования / А. В. Хуторской // Ученик в обновляющейся школе : сборник научных трудов.- М.: ИОСО РАО, 2002. - С. 135-157.
182 Безрукова В.С. Педагогика. Проективная педагогика /В.С.Безрукова. - Екатеринбург: Деловая книга, 1999, 344с.
183 Яковлева Н.О. Педагогическое проектирование инновационных образовательных систем /Н.О. Яковлева. - Челябинск: Изд-во ЧГИ, 2008. - 281 с.
184 Қасаболат А.Ж. Болашақ педагогтердің оқу-жобалау іс-әрекетін қалыптастырудың ғылыми негіздері// 6D010300 - Педагогика және психология. Философия докторы (PhD) дәрежесін алу үшін дайындаған диссертация. Нұр-Сұлтан, 2022, - 194 б.
185 Мұханбетжанова, А.У. Бастауыш білім беру мазмұнын құзіреттілік тұрғыдан жобалаудың теориялық-әдіснамалық негіздері: Пед. ғыл. докт. ғыл. дәреж. алу үшін дайындалған дис. авторефераты (13.00.01). / Қ.А. Ясауи атындағы Халықаралық қазақ-түрік ун-ті. - Атырау, 2010. - 49б.
[bookmark: _Hlk221830381]186 Масырова Р.Р., Савельева В.В. «Проектирование фандрайзинга как направления инновационной деятельности в системе высшей школы», Научно- педагогический поиск в современном мире: Сборник материалов международной научно- практической конференции / Алматы: Алматы Университеті, 2016. - 550-564 c.
187 Савельева В.В. Проектная работа в высшей школе Научно- педагогический поиск в современном мире: Сборник материалов международной научно- практической конференции / Алматы: Алматы Университеті, 2016. - 251-258 c.
188 Бордовский Г.А. Использование электронных образовательных ресурсов нового поколения в учебном процессе /Г.А. Бордовский, И.Б. Готская, С.П. Ильина, В.И. Снегурова. – М.: РГПУ, 2007. - 484с.
189 Gelişli Y., Çağatay Özdemir (ред.). Eğitim Bilimine Giriş. - Анкара: Pegem Akademi Yayıncılık, 2011. - 344 р.
190 Аймағанбетова Қ. Бастауыш сыныптарында дүниетануды оқытудың ғылыми-әдістемесінің негізі: пед. ғыл. док. ... дис. - Алматы, 1998. - 323 б.
191 Brina Kurent, Stanislav Avsec. Examining pre-service teachers regulation in distance and traditional preschool design and technology education. Heliyon 9 (2023) e13738.  
192 Леонтьев А.Н. Психолингвистические единицы и порождение речевого высказывания. - М.: УРСС, 2003. - 312 с.  
193 Сухомлинский В.А. Как воспитать настоящего человека. - М.: Просвещение, 1990. - 217 с.
194 Таубаева Ш. Исследовательская культура учителя: методология, теория и практика формирования. - Алматы: Алем, 2000. - 381 с.
195 Венгер Л.А. Восприятие и обучение (дошкольный возраст). - М.: Просвещение, 1969. - 368 с.
196 Короткова Н.А. Все для десткого сада - М. : Элти-Кудиц, 2023. 173 с.
197 Комарова, Т.С. Эстетическая развивающая среда в ДОО / Т.С. Комарова, О.Ю. Филлипс. - М.: Центр педагогического образования, 2007. - 128 с.  
198 Шакирова Е. В. Профессиональная мотивация педагогов дошкольного образования: творчество или работа? // Вопросы образования. 2019в. №4. С. 185-201.
199 Шакирова Е. В. Творчество педагога дошкольного образования: основные компоненты и показатели // Дошкольник. Методика и практика воспитания и обучения. 2019е. №6. С. 20-27.
200 Rosalyn A. Muir, Steven J. Howard, Lisa Kervin. Supporting early childhood educators to foster children's self-regulation and executive functioning through professional learning. Early Childhood Research Quarterly Volume 67, 2nd Quarter 2024, Pages 170-181. https://www.sciencedirect.com/science/article/pii/S0885200623001643
201 Каримова Р.Е., Алимбекова А.А. Болашақ мектепке дейінгі ұйым педагогтерін балабақшада заттық-дамытушы ортасын жобалауға даярлау. II Том сборника материалов X Международной научно-практической конференции «Интеграция научного сообщества перед глобальными проблемами современности» Regional Academy of Management, г. Марсель, Франция, 5-7 февраля 2025. -204-212 с.
202 Каримова Р.Е., Алимбекова А.А., Булшекбаева А.И. Мектепке дейінгі ұйымдардың заттық-дамытушы ортасын құрудағы болашақ педагогтердің кәсіби даярлығы. Абылай хан атындағы ҚазХҚжӘТУ Хабаршысы “Педагогика ғылымдары” сериясы №3 (78) 2025, 580-600 бб.
203 Білім туралы. Қазақстан Республикасының 2007 жылғы 27 шілдедегі №319 заңы. (01.02.2026 жылғы өзгерістер мен толықтырулар).
204 Финк М. Творческая мастерская в детском саду: рисуем, лепим, конструируем: учебно-практическое пособие для педагогов дошкольного образования / М. Финк, А. Бостельман ; под редакцией И. А. Лыковой. М.: Национальное образование, 2016. 108 с.
205 Шакирова Е. В. Распространение инновационного опыта как фактор повышения активности педагогов // Методист ДОУ. 2018. №24. С. 76-95.
206 Таубаева Ш.Т. Педагогикалық зерттеулердің əдіснамасы мен əдістері: оқулық. - Алматы: Қазақ Университеті, 2019. - 355 б.
207 Тұрғынбаева Б.А. Мұғалімнің шығармашылық әлеуметін біліктілікті арттыру жағдайында дамыту: теория және тәжірибе. - Aлматы, 2005. - 174 б.
208 Хмель Н.Д. Теоретические основы профессиональной подготовки учителя. - Алматы: Ғылым, 1998. - 325 с.
209 Каптерев П.Ф. Избранные педагогические сочинения. - М.: Педагогика, 1982. - 704 с.
210 Шацкий С.Т. Педагогика // Избранные соч.: в 2 т. - Изд. 2-е стер. - М.: Юрайт, 2019. - Т. 1. - 269 с.
211 Данилов М.А. Теория и методика математического развития младших школьников в учебной деятельности : монография. -. М.: Московского ун-та,. 2007. - 323 с.
212. Лихачев Б.Т. Педагогика. Курс лекций. - М.: Владос,  2010. - 648 с.  
213 Филонов, Г.Н Теория воспитания: потенциал формирующего воздействия [Текст] / Г.Н Филонов // Педагогика. - 2011. - № : 7.- С.12-20.
214 Подымова Л.С. Педагогика: учебник и практикум для среднего профессионального образования - 3-е изд., перераб. и доп. – М.: Юрайт, 2026. - 227 с.
215 Краевский В.В. Методология педагогики: новый этап. - М.: центр Академия, 2006. - 400 с.
216 Харламов И.Ф. Педагогика: Учеб. пособие. - 4-е изд., перераб. и доп. - М.: Гардарики, 2003. - 519 с.
217 Шамова, Т. И. Управление образовательными системами: учеб ... - М.: Педагогика, 1991. - 191 с.
218 Скаткин М.Н. Проблемы современной дидактики. - М., 1980. - 153 с.
219 Маркова А.К. Психология труда учителя: книга для учителя. - М.: Просвещение, 1993. - С. 34-35.
220 Сластенин В.А. Профессиональная готовность учителя к воспитательной работе: содержание, структура, функционирование. Профессиональная подготовка учителя в системе высшего образования. - М.: МГПИ им. В.И. Ленина, 1982. - 220 с.
221 Кузьмина Н.В. Профессионализм личности преподавателя и мастера производственного обучения. - М.: Высшая школа, 1990. - 119 с.
222 Зимняя И.А. Компетентностный подход. Каково его место в системе современных подходов к проблемам образования (теоретико-методологический аспект) // Высшее образование сегодня. - 2006. - №8. - С. 18-27.
223 Митина Л.М. Учитель как личность и профессионал: психологические проблемы. - М.: Дело, 1994. - 216 с.
224 Кан-Калик В.А., Никандров Н.Д. Педагогическое творчество. - М.: Педагогика, 1990. - 140 с.
225 Фребель Ф. Избранные сочинения Фридриха Фребелл. - М.: Тихомиров, 1966. - Т. 1. - 122 с.
226 Реуцкая Н.А. Детский сад на рубеже веков. - М.: Профиздат, 2021. - 125 с.
227 Логинова В.И. Учебное пособие для студентов пед. ин-тов по спец. «Дошкольная педагогика и психология». - М.: Просвещение, 2023, 285 с.
228 Загвязинский В. И. Методология педагогического исследования: учебное пособие для вузов / В. И. Загвязинский. - 2-е изд., испр. и доп. -М.: Юрайт, 2022. - 105 с.
228 Поташник, М.М. Педагогическое творчество: проблемы развития и опыт: пособие для учителя. Серия: Педагогическая библиотека. Радянська школа, 1988 г. - 167 с.
229 Сорокоумова Г.В. Использование современных активных методов обучения на занятиях по психологическим дисциплинам / Г.В. Сорокоумова // Современная образовательная среда: теория и практика: сборник материалов Международной научно-практической конференции / редколлегия: О.Н. Широков [идр.]. - 2018. - С. 71-79.
230 Ердембекова Д.А., Булшекбаева А.И. Мектепке дейінгі оқыту мен тәрбиелеудегі Реджио педагогика (баланың 100 тілі): оқу -әдіст. құрал. - Алматы: Қазақ университеті, 2024. - 188 б.
231 Cadwell L. B. Bringing Reggio Emilia Home: An Innovative Approach to Early Childhood Education. New York: Teachers College Press, 1997. P.159.
232 Çelik S., Tomris G. “A chain of interlocking rings”: Preschool teachers’ experiences regarding home-school collaboration with a focus on children with special needs and their parents in inclusive education. Children and Youth Services Review Volume 163, August 2024, 107700. https://www.sciencedirect.com/science/article/abs/pii/S019074092400272X
233 Ибрагимова Г.К. Оценка качества дошкольного образования (на примере дошкольных организаций Карагандинской области: дис.  ...  док. филос.   (PhD). - Спб., 2019. - 202 с.
234 Карабанова О.А. Организация развивающей предметно-пространственной
среды Методические рекомендации дляпедагогических работников дошкольных образовательных организаций и родителей детей дошкольного возраста - М.: Федеральный институт развития образования, 2014. - 96 с.
235 Колесова Н.А. и др. От архитектуры детского сада к школьной архитектуре (Анализ современных зарубежных практик в условиях смены образовательного уклада) // Современное дошкольное образование. Теория и практика. 2020. №1. С. 24-37.
236 Шакирова Е. В. Оформление групповой комнаты // Дошкольное воспитание. 2018а. №9. С. 63-66.
237 Крежевских, О. В. Дошкольная педагогика. Организация предметно-развивающей среды доо: учебник для среднего профессионального образования / О. В. Крежевских. - 3-е изд., перераб. и доп. – М.: Издательство Юрайт, 2026. - 144 с.
238 Гнездилова Л.Н., Чуйкова Ж.В. Развивающая среда в дошкольной образовательной организации. – М.: Учитель, 2013. - 128 с.
239 Щедрина, Т.В. Создание оптимальной предметно-развивающей среды в учреждении дошкольного образования: материалы семинара-практикума. - М., 2020, 53 с.
240 Давыдов, В. В. Теория развивающего обучения / В. В. Давыдов. - М.: ИНТОР, 1996. - 544 с.
241 Гальперин П.Я. Основные результаты исследований по проблеме «формирование умственных действий и понятий»: дис.   …   док. пед. наук. - М., 1965. - 67 с.
242 Гершунский Б.С. Философия образования на ХХI век. (В поисках практико ориентированных образовательных концепций). - М.: Совершенство, 1998. - 608 с.
243 Роджерс К. Клиент-центрированная терапия. – М.: Рефл-бук, 1997. - 320 с.
244  Маслоу А.Г. Дальние пределы человеческой психики / пер. с англ. А.М. Талдыдаевой; науч. ред., вступ. ст. и коммент. Н.Н. Акулиной. - СПб.: Питер, 1997. - 178 с.
245 Allport G. W. Personality: A Psychological Interpretation. - New York: Henry Holt, 1997. - 588 p.
246 Якиманская И.С. Личностно-ориентированное обучение в современной школе. – М.: Сентябрь, 1996. - 96 с.
247 Сериков В.Д. Личностный подход в образовании: концепция и технологии: монография. - Волгоград: Перемена, 1994. - 101 с.
248 Бондаревская Е.В. Теория и практика личностно-ориентированного образования. - Ростов-на-Дону: РГПУ, 2000. - 352 с.
249 Хуторской А.В. Педагогическая инноватика: учебное пособие для студентов высших учебных заведений. - М.: Академия, 2008. - 256 с.
250 Атемова Х.Т. Болашақ мамандардың кәсіби құзыреттілігін қалыптастыру мәселелері // Педагогика және психология. - 2018. - №2. - Б. 45-52.
251 Баширова Ж.Р., Әлқожаева Н.С., Төлешова Ұ.Б. және т.б. Жоғары мектеп педагогикасы: оқу құралы. - Алматы: Қазақ университьеті, 2015. - 190 б.
252 Рубинштейн С.Л. Основы общей психологии  - СПб.: Питер, 2003. - 713 с:
253 Талызина Н.Ф. Деятельностная теория учения - Москва : МГУ имени М.В.Ломоносова, 2018. - 438 с.
254 Матюшкин А.М. Мышление, обучение, творчество: монография - Москва: Московский психолого-социальный институт; Воронеж: МОДЭК, 2003. – 720 с.
255 Лернер И.Я. Дидактические основы методов обучения : монография – Москва: Педагогика, 1981. – 186 с.
256 Лурия А.Р.Лекции по общей психологии. - ООО Питер, 2020. - 581 с.
257 Аманжолова А.Н. т.б. STEAM технологиясы негізінде мектеп жасына дейінгі ересек топ балаларының танымдық дағдыларын дамыту. SCIENTIFIC JOURNAL OF PEDAGOGY AND ECONOMICS, 406 (6), 63–75. https://doi.org/10.32014/2023.2518-1467.617 
258 Гартман Н. Старая и новая онтология. Историко-философский ежегодник. 1988. М., "Наука", 1988. С.320-324
259 Шелер М. Человек и история // Избранные произведения / пер. с нем. А.В. Денежкина, А.Н. Малинкина, А.Ф. Филиппова. – М.: Гнозис, 1994. – С. 70-97
260 Виндельбанд В. История древней философии. -Киев: "Тандем", 1995, 368 с.












ҚОСЫМША А

«Заттық дамытушы ортаны құруға болашақ педагогтердің даярлығы» атты болашақ мектепке дейінгі ұйым педагогтерінің заттық дамытушы ортаны құруға кәсіби даярлығын анықтауға арналған авторлық сауалнамасы

Құрметті респондент!

Сізге «Заттық дамытушы ортаны құруға болашақ педагогтердің даярлығы» тақырыбындағы ғылыми-зерттеу жұмысы аясында әзірленген авторлық сауалнама ұсынылып отыр.
Сауалнама болашақ мектепке дейінгі ұйым педагогтерінің заттық дамытушы ортаны құруға қатысты кәсіби даярлық деңгейін анықтауға бағытталған.
Сауалнама толықтай анонимді түрде жүргізіледі. Алынған жауаптар тек ғылыми мақсатта өңделіп, жалпыланған түрде талданады. Сіздің жеке деректеріңіз жарияланбайды және үшінші тұлғаларға берілмейді.
Сондықтан сұрақтарға шынайы әрі объективті жауап беруіңізді сұраймыз.
Әр сұраққа өз пікіріңізге сәйкес келетін бір жауап нұсқасын таңдауыңызды өтінеміз.

«Заттық дамытушы ортаны құруға болашақ педагогтердің даярлығы» атты болашақ мектепке дейінгі ұйым педагогтерінің заттық дамытушы ортаны құруға кәсіби даярлығын анықтауға арналған авторлық сауалнамасы

Сауалнама сұрақтары

Сауалнама сұрақтары
(Жауап нұсқалары: иә / жоқ / жауап беруге қиналамын)
1. Мектепке дейінгі ұйымның заттық дамытушы ортасын педагогикалық жүйенің маңызды құрамдас бөлігі ретінде қарастырасыз ба?
2. Заттық дамытушы ортаны жобалау кезінде балалардың жас және жеке ерекшеліктерін ескеру қажет деп санайсыз ба?
3. Заттық дамытушы ортаны құруда педагогикалық мақсат пен күтілетін нәтижені алдын ала анықтай аласыз ба?
4. Ойын, танымдық-зерттеушілік және өнімді әрекеттерге арналған орталықтарды өз бетінше жобалай аласыз ба?
5. Заттық дамытушы ортаны ұйымдастыруда қауіпсіздік пен эргономика талаптарын ескере аласыз ба?
6. Заттық дамытушы ортаның вариативті және көпфункционалды болуы баланың дамуына әсер етеді деп ойлайсыз ба?
7. Қолда бар материалдар мен жабдықтарды шығармашылық тұрғыда тиімді пайдалана аласыз ба?
8. Заттық дамытушы ортаны жобалау барысында заманауи педагогикалық технологияларды қолдана аласыз ба?
9. Заттық дамытушы ортаның баланың дербестігі мен бастамашылдығын дамытуға әсер ететінін түсіндіре аласыз ба?
10. Заттық дамытушы ортаны жобалау нәтижелерін педагогикалық тұрғыда негіздеп, бағалай аласыз ба?
11. Заттық дамытушы ортаны құру болашақ мектепке дейінгі ұйым педагогтерінің кәсіби құзыреттілігінің маңызды көрсеткіші деп санайсыз ба?
12. Мектепке дейінгі ұйымдағы ортаны жобалау нормативтік құжаттарға (үлгілік бағдарлама, санитарлық талаптар және т.б.) сәйкес жүзеге асырылуы тиіс екенін білесіз бе?
13. Заттық дамытушы ортаны жобалау кезінде инклюзивтілік қағидаларын ескеру қажет деп санайсыз ба?
14. Топ бөлмесіндегі аймақтарды (ойын, оқу, шығармашылық, тынығу) функционалдық тұрғыда дұрыс ұйымдастыру талаптарын білесіз бе?
15. Балалардың қызығушылықтарына қарай ортаны жаңартып, өзгертіп отыру қажеттілігі неден туындайды білесізбе?
16. Заттық дамытушы ортаны жобалау барысында ата-аналармен ынтымақтастық орнату маңызды деп есептейсіз бе?
17. Табиғи және экологиялық қауіпсіз материалдарды таңдаудың маңызын түсінесіз бе?
18. Балалардың дербес таңдау жасауына мүмкіндік беретін ашық қолжетімді орта құра аласыз ба?
19. Заттық дамытушы ортаны цифрлық құралдармен (интерактивті панель, мультимедиа, STEM-элементтер) толықтыруды орынды деп санайсыз ба?
20. Ортаны жобалау барысында балалардың әлеуметтік өзара әрекетін дамытуға бағытталған шешімдер қабылдай аласыз ба?
21. Заттық дамытушы ортаны құру кезінде эстетикалық талаптарды ескере аласыз ба?
22. Топтағы ортаның өзгерістерін педагогикалық бақылау нәтижелеріне сүйене отырып жоспарлай аласыз ба?
23. Қауіпсіздік техникасы мен санитарлық-гигиеналық нормаларды сақтай отырып орта ұйымдастыра аласыз ба?
24. Заттық дамытушы ортаның баланың танымдық белсенділігін арттыруға әсерін негіздей аласыз ба?
25. Ортаны жобалау барысында балалардың бастамаларын ескеріп, бірлескен жобалау жүргізе аласыз ба?
26. Заттық дамытушы ортаның нәтижелілігін талдау үшін критерийлер құрастыра аласыз ба?
27. Дамытушы ортаны өзгерту қажеттігін рефлексивтік тұрғыда анықтай аласыз ба?
28. Қолда бар шектеулі ресурстар жағдайында тиімді және вариативті орта ұйымдастыра аласыз ба?
29. Заттық дамытушы ортаны жобалау барысында командалық жұмысқа қатыса аласыз ба?
30. Заттық дамытушы ортаны құру бойынша өз кәсіби біліміңіз жеткілікті деп ойлайсыз ба?

Алдын ала алғыс білдіреміз!
Зерттеуге қатысып, өз уақытыңызды бөліп, сауалнамаға жауап бергеніңіз үшін шынайы ризашылығымызды білдіреміз.
Сіздің жауаптарыңыз болашақ педагогтердің кәсіби даярлығын жетілдіруге бағытталған ғылыми тұжырымдар жасауға маңызды үлес қосады.

Авторлармен байланыс: 
Каримова Р.Е. 
+7701 680 4134

Д.Барбуто мен Р.Сколлдың болашақ педагогтердің мотивация көздерін анықтауға арналған сауалнамасы

Нұсқаулық
Төменде келтірілген пікірлер болашақ педагогтің кәсіби іс-әрекетке деген ішкі және сыртқы уәждерін сипаттайды. Әр пікірмен қаншалықты келісетініңізді бағалаңыз.
Жауап шкаласы:
	Балл
	Мағынасы

	1
	Мүлдем келіспеймін

	2
	Келіспеймін

	3
	Толықтай сенімді емеспін

	4
	Келісемін

	5
	Толықтай келісемін



1 шкала. Ішкі процесс мотивациясы
(Іс-әрекеттен ләззат алу, қызығушылық)

1. Болашақ педагог мамандығына қатысты тапсырмаларды орындау маған қызықты
2. Сабақтарға дайындалу үдерісі өздігінен жағымды әсер береді
3. Балалармен жұмыс істеуге байланысты жаңа идеяларды іздеу маған қуаныш сыйлайды
4. Педагогикалық әрекет барысында шығармашылықпен айналысу мені ынталандырады
5. Өз іс-әрекетімнің нәтижесін көру маған қанағат сезімін береді.

2 шкала. Инструменталдық мотивация
(Сыртқы марапат, пайда, болашақ мүмкіндік)

6. Болашақта тұрақты жұмысқа орналасу мүмкіндігі мені осы мамандыққа ынталандырады
7. Жалақы мен әлеуметтік кепілдіктер мен үшін маңызды мотивациялық фактор 
8. Мамандық кәсіби өсуге және мансап жасауға мүмкіндік береді деп есептеймін
9. Педагог мамандығы қоғамда белгілі бір тұрақтылықты қамтамасыз етеді
10. Материалдық жағдайымды жақсарту мүмкіндігі оқуымның маңызды себебі 

3 шкала. Сыртқы өзіндік тұжырым 
(Әлеуметтік мойындау, бедел)

11. Өзімді білікті маман ретінде көрсету мен үшін маңызды
12. Қоршаған адамдардың (оқытушылар, ата-аналар, әріптестер) бағасы мені ынталандырады
13. Кәсіби жетістіктерім арқылы өз беделімді арттырғым келеді
14. Басқалардың мені жақсы педагог ретінде қабылдауы маған күш береді
15. Қоғам тарапынан мойындалу мен үшін маңызды рөл атқарады.

4 шкала. Ішкі өзіндік тұжырым
(Өзін-өзі дамыту, кәсіби сәйкестік)

16. Педагог болу - менің ішкі құндылықтарыммен сәйкес келеді
17. Мамандық арқылы өз мүмкіндіктерімді толық ашуға болады деп ойлаймын
18. Өзіме қойған кәсіби талаптар мені үнемі дамуға жетелейді
19. Жауапкершілігі жоғары педагог болу мен үшін маңызды өмірлік мақсат
20. Өзімді болашақта осы салада елестету маған сенімділік береді.

5 шкала. Мақсатты орындау
(Құндылықтар, миссия, әлеуметтік маңыз)

21. Балалардың дамуына үлес қосу мен үшін аса маңызды
22. Педагог мамандығы қоғам үшін қажет деп есептеймін
23. Өз жұмысым арқылы әлеуметтік маңызы бар іс атқарғым келеді
24. Болашақта балаларға сапалы білім беру - менің жеке құндылығым
25. Педагогикалық қызметті өмірлік миссиямның бір бөлігі ретінде қабылдаймын.

Нәтижелерді өңдеу тәртібі
· Әр шкала бойынша баллдар жеке-жеке қосылады.
· Әр шкаланың минимум баллы - 5, максимум баллы - 25.
· 
Әдістеме кілті
	Балл диапазоны
	Мотивация деңгейі

	5-11
	Төмен

	12-18
	Орташа

	19-25
	Жоғары



Ескерту: сауалнама Д. Барбуто мен Р. Сколлдың мотивация көздері теориялық моделіне негізделе отырып, болашақ мектепке дейінгі ұйым педагогтерінің кәсіби мотивациясын анықтауға бейімделді. Әдістеме мотивацияның бес негізгі көзін кешенді бағалауға мүмкіндік береді.





ҚОСЫМША Б

Болашақ педагогтердің шығармашылық ойлау деңгейін анықтауға арналған Э.П.Торренс тесті

Мақсаты: болашақ педагогтердің шығармашылық ойлау деңгейін кешенді түрде бағалау.
Бағалау принциптері
Әдістеме Э.П.Торренс теориясының төрт негізгі көрсеткішін өлшейді:
1. Белсенділік - идеялардың саны
2. Икемділік - идеялардың әртүрлілігі
3. Түпнұсқалық - нестандартты идеялар
4. Теңдік толықтық - ойды дамыту сапасы

Нұсқаулық
Тапсырмаларға жауап беру кезінде:
- Тез ойлануға тырыс;
- Бір-екі ғана идеядан тоқтап қалма;
- Әр идеяны қысқа да нұсқа жаз.

Барлық тапсырмаларға 70 минут уақыт бөлінеді.
Жауап беру кезінде дұрыс/бұрыс жоқ. Бағалау - идея саны мен сапасы бойынша жүргізіледі.

1. Белсенділік (идеялар саны)
Тапсырма 1
Көрсетілген суретке (немесе сөзге) мүмкіндігінше көп жауап жазыңыз.
Сөз: Көпқабатты үлкен шар
Мысалы:
- Балаларға ойын құралы
- Үлкен домбыра сияқты музыкалық аспап
- Құм-су аймағының бөлімі және т.б.
Нұсқа:
Сөзді өзіңіз таңдап немесе оқытушы ұсынады.
Бағалау:
- 1 идея - 1 балл
- 10-нан жоғары идея - көп

2. Икемділік (идеялардың әртүрлілігі)
Тапсырма 2
Берілген ортаға (мысалы, «сабақтағы бос үстел», «балабақшадағы бұрыш») 5 түрлі әрекет немесе пайдалану тәсілін жазыңыз.
Мысалы:
- Оқу аймағы
- Ойын бөлмесі
- Тынығу бөлігі
- Сюжеттік рөлдік ойын алаңы
- Коммуникация аймағы
Бағалау:
- Әр түрлі категория бөлігі - 2 балл
- Бірдей категориялар - 1 балл

3. - Түпнұсқалық (типтік емес идеялар)
Тапсырма 3
Мына жағдайда балабақшада сирек кездесетін немесе жаңашыл идеялар жазыңыз:
«Ең ерекше оқу ортасы» дегенді сипаттаңыз.
Мысалы:
- Кітаптар орнынан кеңістік-мәдениет аймағы
- Сенсорлы кешен
Бағалау:
	Идея түрі
	Балл

	Жалпы ой
	1 балл

	Түпнұсқа, ерекше идея
	3 балл

	Өте сирек, күтпеген шешім
	5 балл



Түпнұсқалық - басқа қатысушылардан ерекшеленетін идеялар.

4.- Теңдік толықтық (идеяны дамыту)
Тапсырма 4
Алдыңғы тапсырмалардан бір идеяны таңдап, оны толық сипаттаңыз:
Жауапта көрсетіңіз:
1. Нені жүзеге асырғыңыз келеді?
2. Қалай іске асырасыз?
3. Қандай нәтижеге жетуге болады?
4. Оның педагогикалық мәні қандай?
Бағалау:
	Бағалау көрсеткіштері
	Балл

	Нақты мақсат қойылды
	2 балл

	Жоспар кезеңдері сипатталған
	3 балл

	Баланың дамуына әсері көрсетілген
	3 балл

	Жалпы логика мен ішкі байланыс
	2 балл



Нәтижелерді өңдеу
A. Жалпы балл есептеу
Барлық тапсырмалар бойынша жинақталған баллдар қосылады.

B. Шығармашылық ойлау деңгейі интерпретациясы
	Жалпы балл
	Деңгей

	0-30
	Төмен

	31-55
	Орташа

	56-80
	Жоғары

	81+
	Өте жоғары



Әдістеме Э.П.Торренс теориясына сүйене отырып, болашақ педагогтердің шығармашылық ойлау деңгейін кешенді бағалауға арналған. Ол идеялар саны, әртүрлілігі, түпнұсқалық пен идеяны толық дамыту сияқты аналитикалық критерийлерді қамтиды. Жинақталған нәтижелер педагогтің кәсіби бейімділігі мен шығармашылық потенциалын бағалауға мүмкіндік береді.


























ҚОСЫМША В

С.Л.Новоселованың «Мектепке дейінгі ұйымдардағы заттық-дамытушы ортаны жобалау» әдістемесі

Әдістеменің мақсаты: Болашақ мектепке дейінгі ұйым педагогтерінің заттық-дамытушы ортаны жобалау мүмкіндіктерінің қалыптасу деңгейін кешенді түрде анықтау.
Нұсқаулық
Төменде ұсынылған тұжырымдарды мұқият оқып, өз кәсіби даярлығыңызға қаншалықты сәйкес келетінін белгілеңіз.

Бағалау шкаласы:
	Балл
	Сәйкестік деңгейі

	1
	Мүлдем сәйкес келмейді

	2
	Төмен деңгейде сәйкес

	3
	Жартылай сәйкес

	4
	Жақсы деңгейде сәйкес

	5
	Толық сәйкес келеді



Мектепке дейінгі ұйымдағы заттық-дамытушы ортаны жобалау қабілеті
1. Заттық-дамытушы ортаны жобалаудың негізгі қағидаттарын білемін.
2. Ортаны жобалау кезінде педагогикалық мақсатты нақты айқындай аламын.
3. Заттық-дамытушы ортаны баланың белсенді іс-әрекетімен байланыстыра аламын.
4. Ортаны жобалауда қауіпсіздік пен дамытушылық талаптарды қатар ескере аламын.
5. Заттық-дамытушы ортаны педагогикалық процестің ажырамас бөлігі ретінде қарастырамын.

Бала дамуының барлық бағыттарын есепке ала алу
6. Ортаны жобалауда баланың танымдық дамуын ескеремін.
7. Әлеуметтік-эмоционалдық дамуды қолдайтын орта элементтерін таңдай аламын.
8. Баланың шығармашылық қабілеттерін дамытуға арналған жағдай жасай аламын.
9. Қимыл-қозғалыс және дене дамуын қамтамасыз ететін ортаны жоспарлай аламын.
10. Бала дамуының әртүрлі бағыттарын өзара байланыста қарастыра аламын.

Ортаның әртүрлілігі мен ұтымды орналасуын жүзеге асыра алу
11. Заттық-дамытушы ортаның мазмұнын әртараптандыра аламын.
12. Материалдар мен жабдықтарды кеңістікте ұтымды орналастыра аламын.
13. Ортаның өзгермелі (трансформацияланатын) болуын қамтамасыз ете аламын.
14. Материалдардың балалар үшін қолжетімді болуын ескеремін.
15. Бір кеңістікте бірнеше әрекет түрін тиімді ұйымдастыра аламын.

Әртүрлі жағдайда заттық-дамытушы ортаны құра алу икемділігі
16. Топ бөлмесінің көлеміне қарай ортаны бейімдей аламын.
17. Балалардың жас ерекшеліктеріне сәйкес ортаны өзгерте аламын.
18. Материалдық мүмкіндіктері шектеулі жағдайда да дамытушы орта құра аламын.
19. Балалардың қызығушылығы өзгерген кезде ортаны жедел бейімдей аламын.
20. Әртүрлі педагогикалық жағдайларда ортаның тиімділігін сақтай аламын.

Заттық-дамытушы ортаны құруда аймақтарды бағдарлай алу дағдысы
21. Ойын, танымдық, шығармашылық аймақтарды нақты ажырата аламын.
22. Әр аймақтың педагогикалық қызметін негіздей аламын.
23. Аймақтардың өзара байланысын тиімді ұйымдастыра аламын.
24. Аймақтарды балалардың еркін таңдауы үшін ыңғайлы етіп құра аламын.
25. Аймақтарды ұйымдастыруда балалардың дербестігін ескере аламын.

Нәтижелерді өңдеу
Әр көрсеткіш бойынша баллдар қосылады:
· Минимум: 5 балл
· Максимум: 25 балл
Деңгейлерді анықтау
	Балл
	Деңгей

	5-11
	Төмен

	12-18
	Орташа

	19-25
	Жоғары



Жалпы деңгейді анықтау үшін барлық көрсеткіштердің орташа мәні есептеледі.

Ұсынылған әдістеме С.Л.Новоселованың мектепке дейінгі ұйымдардағы заттық-дамытушы ортаны жобалау туралы ғылыми тұжырымдамасына сүйене отырып, болашақ педагогтердің ортаны жобалай алу мүмкіндіктерін құрылымдық-мазмұндық тұрғыда анықтауға бағытталған. Әдістеме педагогтердің кәсіби даярлығының кеңістіктік, дамытушылық және іс-әрекеттік қырларын кешенді бағалауға мүмкіндік береді.







ҚОСЫМША Г

Г.Н.Пантелееваның «Кәсіби құзыреттілікті дамытуға арналған заттық-дамытушы орта» әдістемесі

1. Әдістеменің мақсаты: Болашақ педагогтердің кәсіби құзыреттілігін дамытуға арналған заттық-дамытушы ортаның мотивациялық мазмұнын, кәсіби қызметке бағытталған мотивтердің көріну деңгейін анықтау.

2. Зерттелінушілер: Болашақ мектепке дейінгі ұйым педагогтері.

3. Нұсқаулық:
Сізге ұсынылған тұжырымдарды мұқият оқып шығыңыз. Әрбір тұжырым сіздің кәсіби даярлығыңызға және оқу үдерісіндегі іс-әрекетіңізге қаншалықты сәйкес келетінін бағалаңыз.
Жауаптарыңыздың дұрыстығы немесе бұрыстығы жоқ. Маңыздысы - өз пікіріңізді шынайы көрсету.

4. Бағалау шкаласы
	Балл
	Бағалау деңгейі

	1
	Мүлдем сәйкес келмейді

	2
	Төмен деңгейде сәйкес

	3
	Жартылай сәйкес

	4
	Көбіне сәйкес

	5
	Толық сәйкес келеді



5. Диагностикалық материал
1 БЛОК. Болашақ педагогтердің зияткерлік және шығармашылық қасиеттері
1. Мамандыққа сай кәсіби білім мен құзыреттерді меңгеру мен үшін маңызды.
2. Кәсіби дағдыларымды жетілдіруге бағытталған тапсырмаларға қызығушылық танытамын.
3. Педагогикалық жағдаяттарды шешуде шығармашылық тәсілдерді қолдануға тырысамын.
4. Оқу үдерісінде алынған ақпаратты талдау және сараптау мен үшін қиындық тудырмайды.
5. Өз іс-әрекетімді алдын ала жоспарлап, жобалай аламын.
2 БЛОК. Болашақ педагогтердің эмоционалдық және ерік-жігер қасиеттері
6. Кәсіби тапсырмаларды орындауда бастамашылдық танытамын.
7. Қиындықтарға қарамастан, басталған істі соңына дейін жеткізуге тырысамын.
8. Өзіме және өзгелерге кәсіби талап қоя аламын.
9. Жауапты жағдайда дербес шешім қабылдай аламын.
10. Ұзақ мерзімді кәсіби мақсаттарға жету үшін жүйелі түрде еңбек етемін.
3 БЛОК. Болашақ педагогтің заттық-дамытушы ортаны құруға бағытталған сапалары
11. Балалармен қарым-қатынаста эмоциялық тұрақтылық сақтай аламын.
12. Бірлескен іс-әрекетті ұйымдастыруда ұйымдастырушылық қабілеттерімді қолданамын.
13. Балалардың жас ерекшеліктері мен қызығушылықтарын ескеруге тырысамын.
14. Заттық-дамытушы ортаны құру кезінде баланың белсенділігін қолдаймын.
15. Болашақ кәсіби қызметімді қызығушылықпен және сүйіспеншілікпен қабылдаймын.
6. ЕСЕПТЕУ КІЛТІ 
6.1. Баллдарды есептеу тәртібі
- Әр тұжырым бойынша респондент таңдаған балл есепке алынады.
- Әр блок бойынша баллдар жеке-жеке қосылады.
6.2. Блоктар бойынша балл диапазоны
	Блок
	Сұрақ саны
	Минимум
	Максимум

	I блок
	5
	5 балл
	25 балл

	II блок
	5
	5 балл
	25 балл

	III блок
	5
	5 балл
	25 балл



6.3. Жалпы баллды есептеу
Жалпы балл = I блок + II блок + III блок
- Минимум: 15 балл
- Максимум: 75 балл
7. Нәтижелерді тіркеу формасы 
	Респондент коды
	1 блок
	2 блок
	3 блок
	Жалпы балл



8. Әдістемені қолдану формасы
Әдістеме:
- жеке түрде;
- топтық түрде;
- анықтау және қалыптастыру экспериментінде
қолдануға жарамды.










ҚОСЫМША Ғ
ЕНДІРУ АКТІ

ҚОСЫМША Д

АНЫҚТАМА

ҚОСЫМША Е


«МЕКТЕПКЕ ДЕЙІНГІ ҰЙЫМНЫҢ ЗАТТЫҚ ДАМЫТУШЫ ОРТАСЫН ЖОБАЛАУ» ОҚУ ҚҰРАЛЫ

ҚОСЫМША Ж



Авторлық құқықпен қорғалатын обьектілерге құқықтардың мемлекеттік тізілімге мәліметтерді енгізу туралы куәлік
«Мектепке дейінгі ұйымның заттық дамытушы ортасын жобалау» оқу құралы 2026 жылғы «30» қаңтар №66906

ҚОСЫМША З

Авторлық құқықпен қорғалатын обьектілерге құқықтардың мемлекеттік тізілімге мәліметтерді енгізу туралы куәлік

«Мектепке дейінгі ұйымдардың заттық дамытушы ортасын құрудағы болашақ педагогтердің кәсіби даярлығы» ғылыми туынды 2026 жылғы «30» қаңтар №66907

ҚОСЫМША И

Авторлық құқықпен қорғалатын обьектілерге құқықтардың мемлекеттік тізілімге мәліметтерді енгізу туралы куәлік
«Заттық дамытушы ортаны құруға болашақ педагогтердің даярлығы» атты болашақ мектепке дейінгі ұйым педагогтерінің заттық дамытушы ортаны құруға кәсіби даярлығын анықтауға арналған авторлық сауалнамасы 2026 жылғы «10» ақпан №62273

ҚОСЫМША Й

Қоршаған орта мен таныстыру 
Мектепке дейінгі ұйымдағы (5 жастағы балалар) мектепалды тобы мен сыныбының (лицейдегі, гимна зиядағы) балаларына арналған үлестірме материалдар

ҚОСЫМША К


Қоршаған орта мен таныстыру әдістемелік нұсқау
Мектепалды топ, мектептегі (лицейдегі, гимназиядағы) мектепалды сыныбының педагогтеріне арналған

ҚОСЫМША Қ

Қоршаған ортамен таныстыру 
Мектепке дейінгі ұйымның ересектер тобына
(4 жастағы балалар) арналған үлестірмелі материалдар

ҚОСЫМША Л

Қоршаған ортамен таныстыру
Мектепке дейінгі ұйымдағы ересек топтың (4 жастағы балалар) 
педагогтеріне арналған әдістемелік нұсқаулық

ҚОСЫМША М

Қоршаған ортамен таныстыру
Дидактикалық материалдар жинағы
Мектепке дейінгі ұйымның
ересек топ (4 жастағы балалар) педагогтеріне арналған

[image: ][image: Изображение выглядит как текст, книга, бумага, Печать

Содержимое, созданное искусственным интеллектом, может быть неверным.]
 

 








ҚОСЫМША Н


Қоршаған ортамен таныстыру
Дидактикалық материалдар жинағы
Мектепке дейінгі ортаңғы топ (3 жастағы балалар) педагогтеріне арналған

ҚОСЫМША Ң


Қоршаған ортамен таныстыру
Мектепке дейінгі ұйымның ортаңғы тобына (3 жастағы балалар) арналған үлестірмелі материалдар

ҚОСЫМША О


Қоршаған ортамен таныстыру
Мектепке дейінгі ұйымның ортаңғы топ (3 жастағы балалар)
педагогтеріне арналған әдістемелік нұсқаулық

[image: ] [image: Изображение выглядит как текст, книга, бумага, Печать

Содержимое, созданное искусственным интеллектом, может быть неверным.]

